
Prefata 


Pike „Managementul stresului profesional? îşi propune 
să prezinte cititorilor una din cele mai acute probleme ale 
societăţii contemporane: stresul psihic şi metodele de contracarare a 
consecinţelor negative ale acestuia. 

Se pune întrebarea dacă se mai poate spune ceva nou despre 
un fenomen atât de cunoscut prin prezenţa sa în viaţa tuturor, până la 
a fi devenit un determinant al însăşi condiţiei umane actuale. Pe 
măsură ce înaintăm însă în lectura cărţii, ne dăm seama ca 
problematica adusă în discuţie este atât de complexă, încât de pe 
acum autorii lansează promisiunea de a continua într-o lucrare viitoare 
prezentarea subiectului, pentru a putea avea pretenţia unei, chiar şi 
atunci, relative exhaustivitati. 

Ce înseamnă stresul? Un cuvânt devenit banal, pe care toată 
lumea îl utilizează, fără să ştie în totalitate cu adevărat ce înseamnă. 
Un cuvânt încărcat deseori de conotaţii negative, atunci când este 
vorba despre o funcţie esenţială vieţii, deşi realitatea este cu totul alta. 

O înțelegere a semnificației stresului poate fi găsită în 
literele ce compun cuvântul STRES. 


„S” (stands for strenght) — „luptă pentru putere” fizic, 
emotional, intelectual şi spiritual 

Slăbiciunea fizică şi emoţională conduce la iritabilitate. Un corp 
sănătos şi puternic dezvoltat printr-un regim de viata sănătos, prin 
exerciţii şi tehnici de respiraţie ajută la reducerea stresului. 

Prin tehnici cognitive şi prin însuşirea acestora mintea poate fi 
fortificată, puterea interioară poate fi întărită. Prietenia, camaraderia, 
obiceiurile autoprotective sunt valori puternice care ne ajută să luptăm 
cu stresul. 

„T” (stands for traffic control) „luptă pentru a-ţi controla 
gândirea”. Avem nevoie să ne controlăm şi să ne reglăm gândurile. 
Tendinţa noastră naturală este aceea de a ne identifica cu propriile 
gânduri. O abordare modernă a acestora (tehnici de autocontrol a 
gândirii, inteligenţei emoţionale) arată că, gândirea este un instrument, 
o modalitate pe care noi ar trebui să o studiem pentru a învăţa cum să 
ne atingem telurile. 

Putem lupta cel mai bine cu stresul dacă gândurile noaste sunt 
ordonate şi sistematizate. Acumularea unor idei nedorite conduce 
spre blocaje mentale. Cheia constă în a învăţa să trăieşti „fiecare 
clipă” — (mănâncă în timp ce mănânci, lucrează în timp ce lucrezi, lasă 
problemele de acasă, acasă, şi de la servici la servici). 

Aminteste-ti faptul că indiferent cât de mult ai de călătorit nu 
poţi să te deplasezi pas cu pas. Îngrijorarea nu face decât să reducă 
eficienţa iar atunci, chiar şi sarcinile simple nu pot fi îndeplinite corect 
şi la timp. 


„R” (stands for re-desingn) — „luptă pentru remodelare”. 

Avem tendința de a vedea viata şi pe ceilalţi prin prisma 
propriei noastre percepții. În acest sens, reajustarea şi remodelarea 
măresc capacitatea noastră de a suporta mai multe greutăţi, sarcini 
dificile. 


„E” (stands for erase) — „depăşeşte momentul”, „criza”, „treci 
peste” „fi deasupra situaţiei”. 

Egoismul, furia, frica, gelozia sunt emoţii negative, care reduc 
eficiența, conducând la slăbiciunea mentală care cauzează stres. 
Dacă acestea sunt scoase prea mult în evidenţă nu duc decât la 
mărirea nivelului stresului. 


„S” (Is for sharing) — „a împărtăşii” cu ceilalți bunăstarea, 
cunoştinţele, sarcinile de serviciu sau orice altceva. Această atitudine 
va asigura eficienţă, succes şi eliberare de stres. 

Stresul nu este o boală. Cu toate acestea, prea adesea este 
considerat drept „flagelul epocii noastre”, ca şi SIDA sau cancerul. 

Nu este nici un concept abstract, la fel de impalpabil ca sufletul sau 
spiritul, ci un fenomen concret şi studiat ştiinţific. De peste şaptezeci 
de ani, cercetătorii se ocupă de stres şi dispunem astăzi de 
numeroase date pentru a înțelege această realitate biologică şi 
psihologică în întreaga sa utilitate. 

Stresul reprezintă o dimensiune constantă a vieţii noastre 
cotidiene. La ora actuală societatea şi mediul de muncă specific 
Ministerului Administraţiei şi Internelor aduc pe scena vieţii individului 
noi tipuri de situaţii stresante: schimbările sociale rapide şi adesea 
imprevizibile, riscul, incertitudinea, concurența, şomajul, necesitatea 
reorientării profesionale şi, nu în ultimul rând, diferenţele privind nivelul 
de trai, comparativ cu alte categorii sociale. 

Noţiunea de stres, folosită atât de frecvent în prezent, 
cunoaşte o diversificare a acceptiunilor şi a conţinutului. Se 
înregistrează o extensie a sferei şi are loc o deplasare asupra unor 
aspecte care cu timp în urmă nu puteau fi incluse în aria acestui 
fenomen, astfel: 

e De la accepțiunea acţiunii intense şi brutale asupra 
organismului, au început să se includă în sfera acestui 
fenomen intervenții de mai mică amplitudine, care aveau un 
caracter continuu; 

e De la factorii stresanti, s-a ajuns sa se vorbească despre 
situaţii stresante; 

e De la acţiunea factorilor fizici asupra organismului, s-au 
inclus intervenţiile asupra psihicului, diferite forme de 
constrângere sau frustrarea; 

e Dela stresul fizic, s-a ajuns astfel la stresul psihic; 

e De la centrarea pe factorii stresanti, s-a ajuns să se acorde 
o atenţie din ce în ce mai mare reacției organismului si 
eforturilor adaptative depuse; 

e De la imaginea destructivă şi dezechilibrantă a acţiunii 
stresante, la cea integratoare şi echilibrată spre care tinde 
organismul în urma eforturilor adaptative. 

În ciuda eforturilor care se depun, se observă că stresul 

rămâne o problemă foarte importantă a societăţii contemporane. 

Tehnologii tot mai performante se dezvolta pentru usurarea sarcinilor 
şi pentru facilitarea comunicării. Timpul de lucru se diminuează cu 
regularitate, pentru a lăsa un spaţiu mai mare timpului liber şi vieții 
noastre private. Cu toate acestea, stresul în muncă are un impact din 
ce în ce mai mare, indiferent de categoria socio-profesională avută în 
vedere: angajaţi, cadre de conducere, patroni. 

Micile griji cotidiene, emoțiile inhibate, ambianța constranga- 
toare, competiția feroce care se ascunde în spatele falselor 
aparente de camaraderie, aprecierile pe care le aşteptăm şi care 
nu mai vin, toate acestea si multe altele ne fac sa ne simtim rau. 

Consecințele sunt mari atât pentru persoane cat şi pentru 
instituţii. De la oboseala cronică, tulburările de somn şi problemele 
digestive, trecând prin anxietate, depresie şi furie, până la bolile 
cardio-vasculare şi sinucideri. 

În unele scrieri orientale se poate regăsi o parabolă 
interesantă, ce ar putea servi drept motto al acestei lucrări: 

Un Jnani (cel care îl cunoaşte pe Dumnezeu) şi 

un Premike (cel care îl iubeşte pe Dumnezeu) se 

plimbau printr-o pădure. La un moment dat a 

apărut un tigru. Cel care-l iubea pe Dumnezeu a vrut 

să fugă. Celălalt l-a reţinut, spunându-i: Îl cunosc pe 

Dumnezeu şi ştiu că ne va ocroti. Celălalt îi răspunse: E 

adevărat că nu-l cunosc pe Dumnezeu atât de bine ca tine, 

dar îi iubesc. De aceea vreau să-l ajut să mă ajute. 


Cu toții ne confruntăm cu această alternativă: 

e Să lăsăm lucrurile să decurgă în voia lor, expunându-ne 
anumitor riscuri în credinţa că este voia sorții sau că lucrurile 
se vor aranja cumva de la sine? 

e Sau sa ne străduim să ne ajutăm cu propriile noastre forte? 


Psihologii din cadrul Centrului de  Psihosociologie al 
Ministerului Administraţiei şi Internelor au optat pentru cea de-a doua 
variantă şi s-au străduit să pună la dispoziția personalului din 
domeniul ordinii şi siguranţei publice, un ghid privind managementul 

stresului profesional, in scopul de a ajuta angajatii sa se poata ajuta 
singuri mult mai bine. 

Prin urmare ne-am propus sa va prezentam in lucrarea de fata 
o parte din teoriile şi rezultatele cercetătorilor străini si romani în 
domeniul stresului. 

Pentru a înțelege fenomenul, autorii au considerat util a 
prezenta un scurt istoric al preocupărilor în domeniu, în urma căruia 
se va putea opera în mod corect cu noţiunea de stres. Vom vedea 
astfel că termenul s-a impus relativ recent şi descrie o realitate strâns 
corelată cu adaptarea. Apoi, definind stresul, vom înțelege că există 
un „stres bun” (eustresul) si un „stres rau” (distresul) şi că este 
esenţial să găsim permanent nivelul optim de stres, care să ne 
asigure o stare bună de sănătate. 

Pe parcurs sunt prezentate aspectele fiziologice si 
psihologice ale stresului, care ne fac să conştientizăm faptul că 
aceeaşi situaţie stresantă îi influențează diferit pe cei din jurul 
nostru, că solicitarea psihică poate constitui un factor de mobilizare 
a resurselor interioare pentru unii, iar pentru alţii poate reprezenta 
doar efort şi uzură. Stresul este un fenomen psihic care rezultă din 
trăirea într-o manieră personală a interacțiunii cu mediul, un efect 
al combinării caracteristicilor obiective ale factorilor agresivi cu 
semnificațiile subiective atribuite lor. Capacitatile proprii dezvoltate 
şi probate în diferite împrejurări influențează în mod hotărâtor 
semnificaţiile date situaţiilor de viata, imaginea despre lume fiind 
mediată permanent de imaginea despre sine. Astfel, nu putem să 
nu constatăm că stă în puterea ființei umane să intervină în propria 
existenţă, să îşi dezvolte în mod conştient strategiile de adaptare, 
să îşi descopere resursele proprii şi să le investească în mod 
rațional. 

De aceea, spre finalul cărţii sunt prezentate aspectele practice 
ale optimizării nivelului de stres, mai concret câteva metode simple de 
prevenire şi combatere a consecințelor negative ale stresului. 
Tehnicile respective pot fi practicate independent, fără a se apela la 
serviciile unor cabinete de specialitate. Mai mult, aceste tehnici de 
autoreglare nu au numai un rol profilactic, ci şi unul autoformativ, 

practicarea lor contribuind la creşterea eficienţei unor procese şi funcții 
psihice şi implicit a randamentului în activitate. 

Lucrarea de fata se adresează celor dispuşi să facă ceva 
pentru ei înşişi şi, cu atât mai mult, celor care, prin profesia aleasă, au 
decis să facă ceva pentru semenii lor. 

În speranţa că veţi aprecia efortul depus, vă doresc să aveți 
dispoziția necesară pentru a transpune în practică sfaturile primite! 


Prof. univ. dr. Anghel ANDREESCU 

introducere 


AVEŢI SAU NU NEVOIE 
DE ACEASTĂ CARTE? 


Lucrarea „Managementul stresului profesional reprezintă o 
introducere elementară în problematica stresului profesional din 
domeniul ordinii şi siguranţei publice şi încearcă să prezinte mai multe 
dimensiuni de abordare a acestuia, precum: solicitările psihice din 
acest domeniu, manifestările şi consecinţele stresului profesional, 
metodele de reducere a stresului, unele instrumente de evaluare a 
stresului. Ea se adresează atât celor care nu au avut timpul de a citi 
despre problematica stresului sau nu au avut acces la sursele de 
informare necesare, cât mai ales celor care au început să simtă că 
stresul a devenit o problema în viata lor profesională. 

În ultimii ani au apărut mai multe lucrări care abordează direct 
sau indirect tema stresului. În prezent, se editează zeci de cărţi, sute 
de articole şi există chiar o serie de asociaţii a căror activitate este 
dedicată exclusiv analizei stresului, precum European Association for 
Traumatic Stress sau International Stress Management Association. 
În contextul acesta, este greu de crezut că se mai poate spune ceva 
nou în acest domeniu. Scopul nostru nu este nici acela de a vă 
prezenta ultimele cercetări în domeniu, nici acela de a prezenta unele 
studii originale. Prin urmare, dacă sunteţi un cunoscător al domeniului, 
cartea aceasta nu vă va fi de nici un folos. Dacă, în schimb, v-aţi 
intersectat cu domeniul acesta mai mult din punct de vedere practic 
decât teoretic, dacă zilnic sau săptămânal sunteţi implicaţi în incidente 
stresante, atunci poate că vă va fi de folos să aflaţi câte ceva despre 
acest domeniu. 

Ne-am putea intreba daca angajatii din domeniul ordinii si 
sigurantei publice sunt atat de stresati pentru a avea nevoie de un 
astfel de ghid si daca interventiile psihologilor sunt capabile de a 
reduce stresul angajaţilor? Vom încerca in cele ce urmează sa 
analizăm această dilemă. 


1. CÂT DE STRESATI SUNT ANGAJATII DIN M.A.1.? 


Întotdeauna instituțiile din domeniul ordinii şi siguranţei publice 
au promovat imaginea angajatului rezistent, dur, supercalificat etc. În 
acelaşi timp au minimalizat cât mai mult problematica impactului 
stresant al mediului asupra sănătăţii mentale şi emoţionale a 
angajaţilor şi au evitat analiza acestei probleme, pe motiv că acei 
“super-oameni” pot face fata la orice. Prin urmare, vom încerca o 
abordare mai atipică şi amuzantă pentru a vă convinge de faptul că 
angajaţii din M.A.I. pot fi foarte stresaţi. 


1.1. Unde este mai bine: în M.A.I. sau în închisoare? 


e În închisoare, atunci când ai o comportare bună, esti 
răsplătit cu reducerea pedepsei. 

e În minister, atunci când ai o comportare bună, eşti răsplătit 
cu şi mai multă muncă. 


e În închisoare, un gardian încuie şi descuie toate uşile pentru 
tine. 

e În minister, trebuie să incui şi, mai ales, să descui singur 
toate uşile. 


e În închisoare, poți să te uiţi la TV şi să joci jocuri. 
e In minister, esti concediat daca te uiţi la TV şi joci jocuri. 


e În închisoare, ti se permite să fii vizitat de familie şi prieteni. 

e În minister nu ti se permite nici măcar să vorbeşti la telefon 
cu familia sau cu prietenii tăi. 


e În închisoare, toate cheltuielile sunt plătite de contribuabili şi 
nu ti se cere să faci nimic. 

e În minister, trebuie să-ți platesti toate cheltuielile pentru a te 
duce la serviciu, iar în plus ti se mai şi deduc taxe din salariu 
pentru a plăti consumatia celor din închisoare. 


e În închisoare, există gardieni care sunt deseori sadici. 
e In minister, aceştia sunt numiţi manageri. 


1.2. Cât de stresanti sunt angajaţii din M.A.1.? 


După cum ati observat, este un fapt cert că mediul în care 
lucrează personalul din domeniul ordinii şi siguranţei publice este 
foarte stresant, mai neplăcut chiar decât mediul celor din penitenciare. 
Astfel, există un risc foarte mare ca, în timp, chiar personalitatea 
acestor angajaţi să fie afectată. De aceea, pentru a-i putea recunoaşte 
uşor pe aceştia, vă voi sugera câteva indicii, precizându-vă ce anume 
au reliefat cercetările cu privire la comportamentul la locul de muncă 
al angajaţilor cu tulburări de personalitate. 

e De câţi angajaţi narcisişti este nevoie pentru a schimba un 

bec? 

Doar de unul singur pentru a schimba becul, dar va trebui să 
aştepte ca tot ministerul să se adune în jurul lui, pentru a 
observa cum face el acest lucru. 


e De câţi angajaţi obsesivi-compulsivi este nevoie pentru a 
schimba un bec? 
Doar de unul singur, dar va trebui să verifice de zece ori 
fiecare watt în parte. 


e De câţi angajaţi borderline este nevoie pentru a schimba un 
bec? 

Doar de unul singur pentru ca te va ameninta ca se 
sinucide, daca nu schimbi tu becul in locul lui. 


De cati angajati pasivi-agresivi este nevoie pentru a schimba 
un bec? 

Oops! Nu pot să cred că am spart chiar ultimul bec pe care-l 
mai aveam! Am impresia că va trebui să rămâneţi în 
întuneric. 


De câţi angajaţi dependenţi este nevoie pentru a schimba un 
bec? 

De niciunul, deoarece cel care va încerca să-l schimbe se 
va ataşa atât de mult de el şi va rămâne agăţat permanent 
de vechiul bec. 


De câți angajaţi isterici este nevoie pentru a schimba un 
bec? 


Vrei ca EU să schimb becul? Dar aş putea să mă ard pe mâini! 
M-aş putea electrocuta! Aş putea chiar să cad de pe scară şi să 
rămân paralizat pe viata! Tie chiar nu-ţi pasă de mine şi nu mă iubeşti 


deloc? 


1.3. Cât de stresanti sunt şefii din M.A.1.? 


Întotdeauna, relația şef-subaltern va fi cea mai importantă 


variabilă 


la locul de muncă. Multe probleme pot apărea datorită 


interpretărilor diferite atribuite evenimentelor, după cum se observă 


mai jos. 
e 


Când subalternul realizează o sarcină într-un timp mare, 
atunci este cu siguranţă lent şi nepriceput. 

Când şeful realizează o sarcină într-un timp mare, atunci cu 
siguranţă este meticulos şi profund. 


Când subalternul nu face o anumită sarcină, atunci 
înseamnă că este leneş. 

Când şeful nu face o anumită sarcină, înseamnă că este 
prea ocupat. 


Când subalternul face o greşeală, înseamnă că este idiot. 
Când şeful face o greşeală, trebuie să înţelegi că şi el este 
un simplu om. 


Când subalternul face ceva fara să i se spună, înseamnă ca 
subminează autoritatea. 

Când şeful face ceva fără să i se spună, înseamnă că are 
inițiativă. 


Când subalternul încalcă o regulă de protocol, înseamnă că 
este nesimtit. 
Când şeful trece cu vederea câteva reguli, înseamnă că 
este original. 


Când subalternul este în afara biroului, înseamnă că 
hoinăreşte aiurea. 

Când şeful este în afara biroului, înseamnă că este plecat cu 
afaceri. 


Când subalternul face pe plac şefului, înseamnă că îl 
linguseste. 
Cand seful face pe plac superiorilor sai, inseamna ca este 
cooperant. 


Cand subalternul îşi ia liber o zi pentru ca este bolnav, 
înseamnă ca se fofileaza. 

Când şeful îşi ia liber o zi pentru ca este bolnav, înseamnă 
că este într-adevăr foarte bolnav. 

2. CAT DE EFICIENȚI SUNT PSIHOLOGII DIN M.A.I.? 


Cartea pe care o citiți este scrisă de psihologi. Ştiţi ca, în 
general, se spune că fiecare disciplină are un limbaj propriu şi că 
există diferenţe foarte mari între limbajul acesta, al psihologilor, şi 
limbajul cotidian. Fără îndoială, ati realizat faptul că psihologii sunt 
nişte persoane mai atipice. Tocmai de aceea, pentru început, aş dori 
să vă precizez prin ce anume se diferenţiază ei de alti specialişti, 
precum economiştii, fizicienii, matematicienii. Şi vă voi oferi câteva 
scurte exemple pentru a înțelege la ce anume mă refer. 


2.1. De ce anume ţin cont specialiştii, atunci când 
scriu cărți? 


e Dacă înțeleg despre ce este vorba şi pot dovedi acest fapt, 
specialiştii scriu o carte de matematică; 

e Dacă înțeleg despre ce este vorba, dar nu pot dovedi, 
specialiştii scriu o carte de fizică; 

e Daca nu înțeleg despre ce este vorba, dar pot dovedi că aşa 
se întâmplă, specialiştii scriu o carte de economie; 

e Daca nici nu înțeleg despre ce este vorba şi nici nu pot 
dovedi ce se întâmplă, specialiştii scriu o carte de 
psihologie. 

În aceste condiţii, nu pot decât să sper că această carte este 

suficient de explicită, încât cel puţin să nu vă crească nivelul de stres 
pe care îl aveţi deja. 


2.2. Cât de normali sunt psihologii? 


Acum, nu trebuie să consideraţi că psihologii ar avea ceva 
probleme! Necazul este că ei, de mici, de când erau anul | la facultate, 
au fost sugestionati de profesori în acest sens, cei din urmă 
străduindu-se destul de mult să-i convingă că au ales psihologia 
datorită unor conflicte psihice interioare din copilărie, nerezolvate încă. 
Din păcate, nimeni pe durata facultăţii nu a încercat să-i ajute pe 

sărmanii viitori psihologi să-şi rezolve această motivaţie ascunsă. 
Astfel că, pe parcursul anilor de studiu, din interacțiunea cu profesorii 
(care şi ei, la rândul lor, au fost studenți la psihologie şi au avut 
aceeaşi motivaţie, şi nu i-a ajutat nimeni), problemele personale ale 
multor psihologi s-au agravat, existând riscul de a le afecta 
personalitatea. 

Pe de altă parte, însă, psihologii sunt defavorizati din start în 
profesia pe care o au, datorită stereotipurilor existente la nivelul 
simțului comun. Se ştie că, inca de la începuturile lumii, psihologul s-a 
ascuns sub diverse forme: a apărut întâi sub formă de vrăjitor şi de 
magician, apoi sub formă de învăţător şi de filozof, şi nu în ultimul rând 
sub formă de medic şi tămăduitor. În cele din urmă, nu s-a mai putut 
ascunde şi a fost nevoit să se arate în propria sa imagine. Dar, anii 
aceştia de activitate sub acoperire au lăsat, fără îndoială, anumite 
efecte asupra acestuia. Astfel că el, psihologul, este în continuare 
confundat. Imaginea lui se suprapune încă peste imaginea 
magicianului, oamenii aşteptându-se ca acesta să facă miracole şi să 
aibă soluţii la toate problemele. De aceea, mulţi oameni, mai ales şefii, 
aşteptă ca psihologul să acţioneze ca un mic Dumnezeu. De fapt, 
recunoasteti că toți vă aşteptaţi ca psihologul să aibă nişte calități 
putin mai supraumane, să simtă mai mult, să vadă mai mult, să fie un 
mic prestidigitator, poate chiar un micut Dumnezeu. Pentru a lămuri şi 
această prejudecată, extrem de delicată, vă voi pune o întrebare 
retorică, cu implicaţii extrem de interesante. 


2.3. De ce anume Dumnezeu nu a primit până acum 
titlul de doctor în psihologie? 


O primă dilemă a fost, fără îndoială, legată de domeniul din 
psihologie în care ar trebui să i se recunoască lui Dumnezeu 
autoritatea. Unii au considerat că ar trebui recunoscut ca specialist în 
Psihologie Umanistă, alţii au apreciat că Analiza Comportamentală 
este mult mai apropiată de competențele sale. Recent, s-a format un 
grup care susține că specializarea lui Dumnezeu este, fără îndoială, 
Psihologia Transpersonală. A doua sarcină, extrem de delicată, a fost 

aceea de a stabili posibilitatea de a i se acorda lui Dumnezeu titlul de 
Doctor, bineînţeles indiferent de domeniu. 

Din datele strânse până acum de Comisie, rezultă că primele 
critici la adresa lui Dumnezeu au început să fie enunțate concomitent 
cu apariţia şefilor, dar ele au circulat într-un mediu restrâns şi nu au 
avut o documentare susținută. Studiile ulterioare, mult mai laborioase, 
au relevat faptul că, din nefericire, Dumnezeu nu a reuşit să se ridice 
la standardele internaţionale existente în domeniul resurselor umane, 
El având foarte multe lipsuri în activitatea desfăşurată. Drept exemplu, 
va fi prezentată în continuare o foarte scurtă trecere în revistă a 
acestor critici principale. 

Studiile realizate pe un eşantion de 666 de documente biblice 
şi mărturii ale sfinţilor, au scos la iveală informații extrem de relevante, 
deşi aproape incredibile, despre activitatea sa profesională. Astfel, se 
poate concluziona că i se pot aduce 6 critici referitoare la aspectele 
metodologice, 6 critici referitoare la activitatea didactică şi 6 critici 
referitoare la contribuţia ştiinţifică, după cum urmează: 

a) Din punct de vedere metodologic, i se reproşează că: 

e Nu s-a înscris în Comitetul de Etică şi niciodată nu a cerut 
permisiunea de a utiliza subiecți umani în experimentele 
sale. 

e În rapoartele de cercetare pe care le-a prezentat, a facut 
prea multe precizări inexacte si imprecise. 

e Comunităţii ştiinţifice îi ia extrem de mult timp pentru a 
reface experimentele Sale. 

e Atunci când unul dintre experimentele Sale a eşuat, a 
încercat să ascundă acest lucru, eliminând toți subiecții. 

e Atunci când subiecţii nu s-au comportat aşa cum a prezis, 
pur şi simplu i-a şters din eşantion. 

e Eforturile Sale de cooperare cu ceilalți specialişti au fost 
destul de limitate. 


b) Din punct de vedere al activităţii didactice i se reproşează că: 
e S-a prezentat rareori la ore, spunându-le mereu studentilor 
să citească Cartea. 

e Se zvoneste chiar, că l-ar fi pus pe fiul său să predea Lecţia. 

e A fost prea dur cu primii doi studenţi exmatriculandu-i pe 
motive de învăţare. 

e Deşi la examen a avut doar 10 cerințe, majoritatea 
studenților nu au reuşit să treacă clasa. 

e Orele sale de consultatie nu au avut o frecvenţă normală si 
de cele mai multe ori au fost ţinute pe un vârf de munte. 

e Nu există date că s-ar fi înțeles bine cu colegii. 


c) Din punct de vedere al contribuţiei ştiinţifice, i se reproşează 


A publicat doar o carte principală. 

Carte a fost scrisă într-o limbă greu accesibilă specialiştilor. 
Cartea nu a avut deloc bibliografie. 

Cartea nu a fost publicată iniţial într-o revistă de referință. 
Există chiar dubii ca ar fi scris-o El însuşi. 

Este posibil ca El să fi creat lumea, dar nu se ştie cu ce 
anume s-a ocupat de atunci şi până acum. 


2.4. Cum sunt tratați angajații stresaţi la Centrul de 
Psihosociologie? 


Din păcate, dupa cum ati putut observa, chiar şi Psihologul 
Suprem ne-a cam înşelat aşteptările. Astfel că, dacă Dumnezeu nu 
poate fi un Mare psiholog, atunci nici psihologul nu poate fi un mic 
Dumnezeu. 

Cu toate acestea, situaţia nu este specifică psihologilor din 
Centrul de Psihosociologie al M.A.I., care, de curând, au pus la punct 
un sistem computerizat, aproape divin, de acordare a asistenţei 
psihologice la distanță. Deşi este foarte complicat, pentru că se 
bazează pe tehnologia de ultimă generaţie achiziționată de Centru, 
voi încerca totuşi să vă explic despre ce este vorba. 

Există un server, pe post de centrală telefonică, ce serveşte la 
direcționarea pacienţilor către specialiştii domeniului respectiv. Atunci 

când sună telefonul, semn ca un pacient solicită ajutor, intra in 
funcţiune soft-ul aproximat în felul următor: 

— Bună ziua, aici Centrul de Psihosociologie, vă rugăm sa 
aplicaţi cu foarte mare atenţie instrucţiunile următoare, pentru a facilita 
soluționarea rapidă, operaţională şi eficientă a problemelor: 


Dacă sunteţi o persoană anxioasa, vă rugăm să inchideti si 
să verificaţi din nou dacă ati nimerit acolo unde doriţi. 

Dacă sunteţi o persoană narcisică, vă rugăm să lăsați 
numărul dvs şi vă vom suna noi imediat. 

Dacă sunteţi o persoană pasiv-agresivă, vă rugăm să 
inchideti şi să ne sunati din cinci în cinci minute, pentru a 
tine linia telefonică ocupată. 

Dacă sunteţi o persoană obsesiv-compulsivă, vă rugăm sa 
apăsaţi în mod repetat pe tasta 1. 

Dacă sunteți o persoană dependentă, vă rugăm să rugaţi pe 
cineva să apese pe tasta 2. 

Dacă sunteți o persoană cu personalitate multiplă, vă rugăm 
să apăsaţi în acelaşi timp pe tastele 3, 4 şi 5. 

Dacă sunteți o persoană psihastenică, vă rugăm, insistent, 
straduiti-va să faceţi un efort şi să atingeti uşor orice tastă vă 
este mai la îndemână. 

Dacă sunteţi o persoană schizoida, ascultați cu atenţie şi o 
voce şopiită va va spune pe ce tastă să apăsați. 

Dacă sunteţi o persoană paranoidă, nu trebuie să apăsaţi pe 
nici o tastă, noi ştim deja cine sunteţi, ce doriţi şi unde vă 
găsim. 

Dacă sunteți o persoană depresivă, nu contează pe ce tastă 
apăsaţi, oricum nu vă va răspunde nimeni. 


2.5. Cât de eficienţi sunt psihologii? 


Acum, din moment ce sunteţi în sfârşit convinşi de 
performanţele deosebite pe care le realizează psihologii din M.A.I., aş 
dori doar să mai clarific o ultimă problemă, referitoare la performanţa 

serviciilor de psihologie din diferite structuri guvernamentale. Ştiţi cu 
toții că există zvonuri că cei mai buni ar fi cei din... .. sau dela..... 
Sunt doar nişte zvonuri nefondate, iar pentru a vă demonstra 
acest lucru, am dezvoltat un test situational, numit T.S.B., de evaluare 
a performanţelor psihologilor din diverse structuri guvernamentale. Am 
aplicat testul pe patru eşantioane, mai mult decât reprezentative, din 
câteva instituții cu specific militar, iar rezultatele sunt următoarele: 


De câți psihologi din M.A.I. este nevoie pentru a schimba 

un bec? 

De 7 psihologi specializați în domenii diferite după cum 

urmează: 

e De un psiholog specializat în metodologia observaţiei, care 
să îşi petreacă o mare parte din activitate privind pe pereţi 
şi, în final, să observe că becul nu mai funcţionează; 

e De un al doilea psiholog, ce este obsedat de cercetare 
ştiinţifică, care să realizeze un studiu privind impactul becul 
nefunctional asupra sănătății angajaților, climatului 
organizational, satisfactiei in munca etc.; 

e De un al treilea psiholog, ce si-a petrecut mult timp printre 
non-psihologi, care sa realizeze un scurt rezumat pe 
înțelesul celor de la financiar; 

e De un al patrulea psiholog, căruia îi place foarte mult să-şi 
piardă timpul pălăvrăgind, care să-i convingă pe cei de la 
logistică să mai încerce să caute puţin printre rafturile din 
depozit, poate vor găsi totuşi un mic bec; 

e De un al cincilea psiholog, ce este specializat în tehnici 
paradoxale de intervenţie psihoterapeutică, care să pună 
mâna pe telefon şi să-i ameninte pe toți că nu va mai trece 
nimeni testarea psihologică dacă nu vine cineva cu două 
becuri în mână, 

e De un al şaselea psiholog, ce are foarte multă experienţă în 
minister, care, pur şi simplu, să aducă un bec de acasă; 

e De un al saptelea psiholog, ce este inocent si curat si nu a 
fost implicat in toate aceste manevre, care sa realizeze 
efectiv schimbarea. 


De cati psihologi din M.Ap.N. este nevoie pentru a 
schimba un bec? 
e De foarte multi, deoarece acolo becul este foarte 
încăpățânat şi nu vrea sub nici o formă să se schimbe. 


De câți psihologi din S.R.I. este nevoie pentru a 
schimba un bec? 
e De unul singur, foarte bun, dar becul, chiar dacă va fi 
schimbat, va continua să funcţioneze în continuare. 


De câți psihologi din S.P.P. este nevoie pentru a 
schimba un bec? 

e Indiferent cat de multi vor fi, nu vor reuşi, pentru că becul 
este mult prea bine păzit, deoarece, chiar dacă nu mai 
funcţionează, este foarte important pentru senzaţia de 
iluminare a țării. 

În fata acestor realităţi dure, nu pot decât să vă rog, ca 
dumneavoastră, de acum încolo, să încercaţi să-i intelegeti pe 
psihologi, pentru că ei se străduiesc din plin să vă înțeleagă pe 
dumneavoastră, chiar dacă fără prea mult succes. Cu speranţa că nu 
v-am supărat prea mult, vă adresez rugămintea de a încerca să uitaţi 
repede ceea ce am spus până acum şi vă asigur, totodată, că cele 
prezentate nu sunt specifice angajaţilor şi psihologilor din România, ci 
celor din ... Germania, probabil. 

Oricum, nu-mi rămâne decât să sper că sinceritatea nu 
dăunează prea grav carierei psihologilor sau angajaţilor din M.A.I. 

În finalul acestei scurte introduceri, după ce v-am arătat că 
mediul în care lucraţi este negativ şi v-am convins că noi, psihologii, 
vă putem fi de folos, mai rămâne doar să stabilim dacă sunteţi sau nu 
stresat. În general, foarte multi angajaţi din M.A.I. sunt stresaţi, dar 

deoarece noi suntem adepţii unei evaluări riguroase a nivelului de 
stres, vă oferim în continuare unul dintre cele mai bune teste. 


3. DIAGNOSTICARE RAPIDA A NIVELULUI DE STRES 


Rezultate uimitoare, Precizie de 99% 


Testul delfinilor 


În continuare, vi se va prezenta o imagine cu doi delfini. 


e Dacă veţi putea vedea ambii delfini, înseamnă că nivelul 
dumneavoastră de stres este în limite acceptabile. 


e Dacă veți vedea orice altceva decât doi delfini, înseamnă 
că nivelul dumneavoastră de stres este extrem de ridicat. 


Dacă, din întâmplare, vă veţi afla 


în situaţia a doua, 
atunci este IMPERIOS NECESAR 


să cumpăraţi şi să citiți cartea aceasta. 

Cati delfini vedeti? 


Deci, aveti sau nu nevoie de cartea aceasta? 

În speranța că, totuşi, nu sunteți atât de stresat precum vreţi să 
ne faceţi pe noi să credem şi cu certitudinea că, probabil, faceţi parte 
din categoria celor 1%, în cazul cărora testul Delfinilor oferă rezultate 
greşite, aş dori în final să vă spun că această carte nu vă poate face 
să scapati de stres, deoarece doar dumneavoastră înşivă puteți face 
acest lucru. 


Daca, în cele din urmă v-aţi hotărât să nu citiți această lucrare, 
ar trebui să retineti doar şapte idei esenţiale despre stres: 


Dacă un angajat normal va funcţiona într-un mediu 
profesional Dacă un angajat normal va funcţiona într-un 
mediu profesional patologic, atunci există riscul ca acesta să 
dezvolte comportamente disfunctionale. 

Dacă un angajat bolnav va funcţiona într-un mediu 
profesional normal, atunci există riscul ca ceilalţi să dezvolte 
comportamente disfunctionale. 

Dacă un angajat bolnav va funcţiona într-un mediu 
profesional patologic, atunci există riscul ca toate 
comportamentele disfunctionale să fie considerate normale. 


Prin urmare, amintiti-va permanent ca: 

Stresul profesional ne afecteaza fara sa ne dam seama. 
Stresul profesional îl luăm cu noi acasă. 

Pentru a scăpa de stres, trebuie să facem unele schimbări. 
Când simţim că suntem din ce în ce mai stresaţi, trebuie să 
solicităm sprijin de specialitate. 


Lect. univ. drd. Ştefan LITA 

Capitoliul 1 


CÂTEVA ASPECTE GENERALE 
DESPRE STRES 


Marian V. Grigoroiu 


D: câte ori nu ne-am pus întrebări multiple despre 
anumite lucruri, fenomene, obiecte, teorii etc. Ani la 
rând, s-au căutat şi s-au dat răspunsuri la întrebarea esenţială! 
cum au apărut viata, omul, pe pământ, şi încă nu avem un răspuns 
cum s-au realizat efectiv acestea. S-au creat teorii diverse, unele 
valide, altele antagonice, convergente sau divergente, cu privire la 
om. Fiind vorba despre noi, ne punem continuu întrebări. Acest 
lucru l-am făcut şi-l vom face sistematic. 

Vom reproduce câteva definiţii ale unor cercetători ai 
domeniului ştiinţific studiat: stresul. 

Termenul conceptual de stres psihic a fost „inventat” de către 
Hans Selye, ocazie uriaşă de a evalua — în plan psihologic şi medical 
— limitele „maşinăriei omeneşti” (Balzac), de a face fata adversitatilor 
vieţii. Astfel, fiinţa umană este prevenita şi instruită, prin diverse 
modalități, să răspundă unei provocări, pe care Alvin Toffler o 
circumscria sub termenul de suprasolicitare, ce afectează trei planuri 
majore ale psihicului: senzorial, informaţional şi decizional (toate 
având o inerentă rezonanţă afectivă). Din această definiţie, rezultă că 
stresul este negativ. Cercetările recente scot în evidenţă din fericire, 
existența ambelor forme de stres, stresul negativ, denumit de regulă 
distres, şi stresul pozitiv, denumit eustres. 

Dacă, aşa cum afirma H. Selye — genialul creator al 
conceptului general de stres — „sancțiunile stresului psihic sunt 
bolile şi nefericirea”, este logic să anticipăm situaţia ideală capabilă 
să ne apere de aceste veritabile primejdii: prevenirea şi anihilarea 
acestui adevărat flagel al umanităţii. Ar fi, totuşi, imposibilă o astfel 
de rezolvare, dar, paradoxal, nici nu considerăm că ea ar constitui 
premisele unei ipotetice fericiri. De fapt, viata fara putin stres (o 
veritabilă „sare în bucate”) ar constitui o sursă de enormă şi 
paralizantă plictiseală. Mark Twain a explorat, deja, într-una din 
scrierile sale, o astfel de perspectivă imaginară, analizând viata de 
după moarte, pe care vrednicii reprezentanţi ai speciei umane o 
duc pe cerestile pajişti ale Raiului: un plictis cumplit, o lipsă de 
motivaţie vecină cu moartea, nicidecum mult-lăudata „viaţă de 
apoi”. 

Selye introduce conceptul general de stres, pe care l-a 
definit ca „o reacţie generală nespecifica a organismului la acţiunea 
externă a unor factori — agenţi stresori — de natură variată (fizică, 
chimică, biologică şi psihică)”. Au existat autori (iniţial Zander), tot 
mai rari în prezent, care, — în paralel cu conceptul de „stres”, au 
utilizat conceptul de „strain”, care desemnează modificările durabile 
ale organismului, determinate de stresori (analoge cu deformarea 
corpurilor sub efectul unei presiuni externe — termen preluat din 
tehnică). Considerăm că menţinerea acestui termen ar complica 
inutil datele problemei stresului, şi aşa destul de „sensibil” la 
interpretări variate. 

În ultimele decenii, accentul definiţiei acestui veritabil 
sindrom s-a mutat pe caracterizarea ansamblului manifestărilor ce 
compun această reacţie (tulburări psihice şi/sau somatice multiple 
şi poliforme), în scopul analizării impactului său cu activitatea unor 
organe şi aparate „dotate” cu disfuncţii potenţiale sau actuale, dar 
şi asupra unor indivizi cu o anumită constituţie psihică, predispusă 
(ereditar sau prin traume psihice anterioare) apariţiei unor tulburări 
cu implicaţii dezadaptative comportamentale. 

Apreciem că o definiţie sintetică actuală a „stresului general” 
este cea dată de A. von Eiff: „Reacţie psiho-fizică a organismului, 

generată de agenți stresori ce acționează pe calea organelor de simţ 
asupra creierului, punându-se în mişcare — datorită legăturilor cortico- 
limbice cu hipotalamusul — un şir întreg de reacţii neuro-vegetative şi 
endocrine, cu răsunet asupra întregului organism”. Mai recent, 
Derevenco prezintă o definiție psiho-biologică a stresului, inspirată de 
teoria cognitivă a stresului, elaborată de şcoala lui Lazarus. Astfel, în 
această definiție, accentul este pus pe „dezechilibrul biologic, psihic şi 
comportamental dintre cerințele (provocările) mediului fizic, ambiental 
sau social, şi resursele — reale sau percepute ca atare — ale omului, 
de a face fata (prin ajustare sau adaptare) acestor cerinţe şi situaţii 
conflictuale” (Derevenco, 1998). Referitor la definirea stresului psihic, 
se cuvine să repetăm faptul că el reprezintă un caz particular de stres, 
înscris în sfera notionala a „stresului general”, fiind declanşat de 
anumiţi agenţi stresori: cei psihici. Aceştia sunt dotați cu semnificaţie 
negativă (distres) sau pozitivă (eustres) pentru indivizi şi operează în 
planul conştiinţei numai după decodificarea lor şi evaluarea „sarcinii” 
pe care ei o pun în fata individului (lamandescu, 1998). Lazarus si 
Folkman definesc stresul drept un „efort cognitiv şi comportamental 
(cu exprimare afectivă pregnantă, am adăuga noi) de a reduce, 
stăpâni sau tolera solicitările externe sau interne care depăşesc 
resursele personale” (1984). 

Dintre definițiile existente în literatura de specialitate asupra 
stresului psihic, ni se pare mai potrivită definiția oarecum descriptivă — 
dar incluzând majoritatea circumstanțelor de declanşare a stresului — 
dată de M. Golu: „Stare de tensiune, încordare, disconfort, 
determinată de agenţi afectogeni cu semnificație negativă (sau 
pozitivă, am adăuga noi, în cazul eustresului), de frustrare sau 
reprimare a unor motivații (trebuinte, dorințe, aspirații — inclusiv 
subsolicitarea, n.n.), de dificultatea sau imposibilitatea rezolvării unor 
probleme”. 

Completările la această definiție (lamandescu, 1998 — 
1999), în afara sublinierii dihotomiei semnificației puternice pentru 
organism a agenţilor stresori negativi (distres) şi pozitivi (eustres), 
sunt reprezentate de includerea în rândul situaţiilor generatoare de 
stres a suprasolicitării cognitive-afective şi volitionale (chiar în 


Câteva aspecte generale despre stres 33 


cursul unei activități pasionale pentru subiect!) şi a efectelor, 
insidios propagate la scoarța cerebrală, a unor agenți fizici 
(zgomotul, adesea având şi o rezonanţă afectivă negativă), chimici 
(noxele ambientale) şi biologici (boala, ca sursă a unor reflexe 
aferente viscero-corticale), toți aceşti stimuli non-psihologici 
producând — în ultimă instanță — un „stres psihic secundar” 
(lamandescu, 1993). 

Revenind la definițiile bazate pe evaluarea în plan cognitiv 
(dar cu ecou afectiv) a discrepantei percepute (eronat sau nu) de 
către subiect, între cerinţele sarcinii şi posibilităţile sale de a le face 
fata — definiţii ce postulează şi caracterul anticipativ al reacției de 
stres —, se cuvine să exprimăm câteva rezerve asupra capacității 
lor de cuprindere în totalitate a sferei noţiunii de stres. Astfel, o 
imagine cu impact afectiv major (revederea unei persoane foarte 
dragi sau, din contră, imaginea unui accident cu victime masacrate, 
ori un vis de coşmar) —, dar mai ales instalarea insidioasă a unui 
stres de suprasolicitare într-un climat afectiv pozitiv — ca şi 
eustresul în general, nu au aproape deloc de-a face cu anticiparea 
unui „dezechilibru de forte” în fata unei ameninţări. (Se poate 
specula totuşi — în astfel de situaţii, lipsite de o ameninţare directă 
a subiectului — asupra „amenințării momentane a echilibrului său 
sufletesc, dar aşa ceva se întâmplă şi în timpul unui film „horor”, 
„gustat” de către spectator şi inclus, de regulă, în rândul eustresului). 

În altă ordine de idei, toate definițiile de până acum ale 
stresului psihic, inclusiv cele menţionate, accentuează latura 
constientizarii de către individ (inclusiv anticiparea, realizată la 
nivelul evaluării cognitive) a potenţialului nociv al agenţilor stresori 
avându-se, deci, în vedere distresul. Prin aceasta, se omite, cum 
am încercat să sugerăm mai sus, includerea în definiţie a 
eustresului, conceput similar din punct de vedere al intensității 
stărilor afective (însă cu polaritate opusă) şi al reacţiilor 
psihosomatice apărute, inclusiv implicaţiile sale în patologia acută), 
de exemplu, criza de astm declanşată de o bucurie neaşteptată), 
dar total diferit în perspectiva repetării sale pe termen lung 
(implicaţii pozitive privind longevitatea). 

Dacă ceea ce se defineşte, în mod obişnuit, prin stres 
psihic, reprezintă, în opinia noastră, stresul psihic primar (cu agenți 
stresori psihici posesori ai unei semnificaţii, ca de exemplu, 
cuvântul „cutremur”, capabil să declanşeze instantaneu reacţia de 
stres), în cazul „stresul psihic secundar” este vorba tot de o reacţie 
de stres psihic, dar care survine în continuarea (sau aproape 
instantaneu) unui stres primar, declanşat de agenţi stresori 
nepsihogeni (vezi cazurile de insolatie, o senzație dureroasă, sau o 
stare febrilă). 

Cel mai elocvent exemplu îl constituie stresul psihic 
secundar reprezentat de boală, în cadrul căreia simptomele 
psihice sau somatice generează stres psihic secundar nou, cauzat 
de disconfort psihic şi somatic (dar şi un stres psihic primar, prin 
semnificaţie, de pericol pentru viata sau integritatea individului ori 
pentru insertia lui socio-profesională). 

Încercând o unificare a diferitelor definiţii ale stresului psihic, 
date de autori ca: Selye, von Eiff, Pichot, M. Golu şi Bruchon- 
Schweitzer, putem considera că stresul psihic (SP), în ipostaza sa 
cel mai frecvent invocată, de distres, reprezintă o reacţie a 
întregului organism la unul sau mai multi excitanti, corespunzând 
aşa-numitului „cel de-al doilea sistem de semnalizare”, descris de 
către Pavlov (limbajul), dar şi la stimuli nonverbali, ce posedă o 
semnificație cu o largă rezonanţă afectivă pentru subiectul în 
cauză. Reacţia de stres se manifestă sub forma unui sindrom 
„nespecific”, în linii generale — ce include manifestări psihice 
(predominant cognitive şi afective, cu exprimare comportamentală) 
şi tulburări funcţionale (psihosomatice) care pot afecta sau nu 
sănătatea unui individ. Nespecificitatea reacției de stres — 
susținută, initial, de către Selye — nu mai este acceptată în zilele 
noastre decât conventional, existând diferente — uneori 
considerabile — între stresurile psihice la diverşi agenţi stresori (de 
exemplu, stresul de examen şi stresul de detenţie etc.). 

Conform unei definiţii personale, prezentată în lucrările 
anterioare, despre stres (lamandescu, 1993, 1998, 1999), stresul 
psihic reprezintă un sindrom constituit de exacerbarea, dincolo de 

nivelul unor simple ajustări homeostatice, a unor reacţii psihice şi a 
corelatelor lor somatice (afectând cvasitotalitatea compartimentelor 
organismului) în legătură cu excitatia externă sau internă 
exercitată de o configuraţie de factori declansati (agenţi stresori), 
ce acţionează intens, surprinzător, brusc şi/sau persistent şi având 
uneori un caracter simbolic „de ameninţare”, alteori un rol extrem 
de favorabil pentru subiect (percepuți sau anticipati ca atare de 
subiect). Alteori, agenţii stresori reprezintă excitanti psihici cu 
rezonanţă afectivă majoră (pozitivă — eustres sau negativă — 
distres) sau surse de suprasolicitare a proceselor cognitive 
(atenţie, gândire etc.) şi volitionale, dar cu menţiunea că SP are la 
bază în primul rând o participare afectivă pregnantă. 

În fata aceluiaşi factor de stres, nu se va reacţiona identic. 
Astfel, fiecare persoană va avea reacții diferite. Factorii de stres cei 
mai importanţi nu sunt neapărat şi cei mai periculoşi. Astfel spus, 
stresul depinde de reacţia pe care o dezvoltă individual fiecare 
persoană la factorii de stres. Dacă aflăm ce se întâmplă in interiorul 
organismului nostru atunci când suntem stresaţi, putem să avem 
imaginea reală a situaţiei create şi să folosim mecanismele de 
contracarare a distresului şi de amplificare a eustresului. Stresul 
are variate moduri de a se manifesta: fizic, emotional, intelectual şi 
se caracterizează prin trăirea sau percepţia subiectivă de a fi 
copleşit, incapabil de a face fata oricărei situații. 

Stresul este o „boală” a timpurilor noastre, care îi afectează 
pe oameni indiferent de modul lor de viata. Stresul este 
pretutindeni, mai evident, cu frecvenţă mai mare, în ţările super 
dezvoltate şi în special la ofițerii de poliţie din toată lumea. 

Tehnologiile şi facilitățile moderne au mărit ritmul de lucru, 
ceea ce a condus implicit la diminuarea timpului de relaxare la 
serviciu. Telefoanele mobile şi laptopurile au uşurat munca 
poliţiştilor, oferindu-le acestora şi posibilitatea de a-şi termina unele 
din sarcinile de serviciu chiar şi acasă. Întrucât în misiuni nu ai 
„căldura căminului”, atunci trebuie să-l construieşti, să-l recreezi 
pentru a-ţi obține confortul şi relaxarea necesare. Stresul emotional 
creşte în intensitate atunci când nu există armonie, când există 

neînțelegeri în relaţiile de lucru, când te simţi îndepărtat de relaţiile 
sociale cu care ai fost obişnuit, când nu mai eşti conectat la sursele 
de energie pozitivă, la „micile plăceri ale vieţii”, „Ia plăcerile zilnice”. 
Stresul face parte din viata noastră de zi cu zi. Până sa 
învăţăm să-l recunoaştem şi să ne ferim de urmările lui, adeseori 
se rasfrange asupra stării noastre sufleteşti, dar, mai ales, asupra 
sănătăţii noastre (şi implicit, asupra duratei noastre de viaţă); l-am 
simţit pe propria noastră piele, dându-i diferite nume: enervare, 
nerăbdare, plictiseală, oboseală, furie, dezgust, ruşine, teamă, 
panică, mânie, groază, frustrare etc., toate aceste stări — 
predominant afective — constituind, de fapt, mastile stresului. 

Capitoliul 2 


CE ÎNSEAMNĂ ŞI CUM SE REALIZEAZĂ 
MANAGEMENTUL STRESULUI 
PROFESIONAL 


Ştefan LITA 


A 


n ultimii ani au avut loc schimbări majore în ceea ce priveşte 
Lactivitatea de la locul de munca. Importanta crescuta a 
tehnologiei informatice, restructurarile organizationale, globalizarea 
unor fenomene au transformat natura muncii în multe profesii. În 
principal patru aspecte par a fi extrem de importante în explicarea 
acestor schimbări: 

e Insecuritatea profesiei 

e Orele de muncă 

e Controlul asupra activității 

e Stilul managerial 

Se pare că în multe domenii de activitate se constată o 
creştere a insecuritatii şi a programului de muncă, o diminuare a 
controlului asupra evenimentelor care se întâmplă la locul de muncă, 
în carieră sau în viata, precum şi o amplificare a problemelor sef- 
subordonați (Cooper, 2001). 

În orice tara instituţiile din domeniul ordinii şi siguranţei publice 
au un rol extrem de important mai ales în perioadele dificile din punct 
de vedere economic şi social. Apariţia unor mutații profunde în cadrul 
acestor instituţii (în privința rolului, a mentalități, a activităţii, a 

responsabilitatii, a organizării) alături de creşterea bruscă a 
criminalității sub toate formele (furturi, evaziuni fiscale, şantajuri, 
crime, trafic de droguri şi persoane) necesită acordarea unei atentii 
deosebite activităţii şi personalului din aceste instituţii (Ayres, 1990). 


1. CE ÎNSEAMNĂ MANAGEMENTUL STRESULUI 


Managementul stresului se referă la acele acţiuni care au o 
structură formalizată şi sunt implementate cu scopul de a preveni şi a 
reduce stresul angajaţilor (Palmer, Dryden, 1994). 

În domeniul ordinii şi siguranţei publice, oferirea serviciilor de 
sănătate mentală se realizează de câteva decenii în alte tari. Din 
1976, numărul unor astfel de programe sau numărul psihologilor 
implicaţi a crescut considerabil. În 1979, în SUA, doar 20% dintre 
departamentele de poliţie ofereau servicii psihologice de acest tip, în 
timp ce în 1988 aceste intervenţii se realizau în mai mult de 50% 
dintre departamente (Finn, Tomz, 1996). 

Serviciile oferite de psihologi includ: 

e consilierea pentru stresul legat de munca de poliție 

e consiliere pentru probleme personale şi familiale 

e consiliere pentru membrii familiei 


Actualmente, multe astfel de programe vizează: 

e Debriefing-ul după incidente critice 

e Managementul stresului 

e Consultanta referitoare la schimbările organizaționale 

Cu toate acestea, este posibil să se argumenteze că 
americanii beneficiează de mult mai multe resurse decât noi, prin 
urmare la ei este normal să existe astfel de programe. Noi, în schimb, 
ne confruntăm cu resurse limitate şi nu ar avea rost să investim timp şi 
bani în dezvoltarea unor astfel de programe. 

Pentru a combate o astfel de mentalitate, ce ar putea fi 
caracteristică unor factori de conducere, pot fi aduse mai multe 

argumente, care să justifice importanţa şi necesitatea dezvoltării şi 
implementării unor astfel de programe (Palmer, 1995). 

Un program de managementul stresului este util pentru: 

e A oferi o modalitate specializată şi confidențială de a trata şi 
reduce stresul personalului şi al familiei acestora, cât şi de a 
îmbunătăţi abilităţile acestora de a face fata evenimentelor 
negative. 

e A creşte eficienţa şi eficacitatea personalului şi instituției. 

e A reduce numărul accidentelor la locul de muncă. 

e A reduce plângerile publicului referitoare la 
comportamentele necorespunzătoare ale angajaților. 

e A reduce centrarea negativă a mass-mediei pe activitatea 
instituției. 

e A îmbunătăți starea generală de bunăstare a personalului şi 
a familiei acestuia. 

După 15 ani de tranziţie, ar trebui, poate, să învăţăm cum să 
implementăm acţiuni care au efecte pe termen lung. Ar trebui să 
reflectăm mai mult la spusele unui un şerif american, Robert Peppler, 
director adjunct al poliţiei din San Bernandine (Finn, Tomz, 1996): 

„Investim enorm în formarea poliţiştilor, iar dacă aceştia pleacă 
sau devin ineficienti în urma unui incident traumatic sau din cauza 
stresului de la locul de muncă, noi suntem cei care pierdem enorm. 
De aceea, un dolar investit acum în serviciile psihologice ne 
poate salva ulterior de cheltuirea în zadar a sute de mii de 
dolari”. 


De asemenea, cuvintele lui Aristedes W. Zavaras, fost director 
al poliție din Denver, ar trebui să sublinieze suficient de clar aceasta 
idee: 

„Din punctul meu de vedere, mă preocupă mult starea de 
sănătate a ofițerilor, dar analiza mea merge mai departe. Mă uit, de 
asemenea, la costurile implicate. Dacă analizăm investiţia financiară 
realizată într-un ofițer, după un an de zile de pregătire, vedem că 
aceasta se ridică la aproape 1 milion de dolari. Din punct de vedere 
administrativ nu ar trebui să pierdem acea persoană. Este putin 

mercantil sa privesti lucrurile asa, dar aceasta este realitatea. Sincer, 
nu cred ca departamentul isi poate permite sa nu ofere servicii 
psihologice pentru personalul propriu”. 


Presupunând că s-a înțeles suficient de bine importanţa 
managementului stresului, să vedem în continuare cum se realizează. 


2. SĂ ÎNŢELEGEM DIFERITELE TIPURI DE STRES 


În orice program de management al stresului profesional, 
prima etapă se referă la clarificarea diferitelor tipuri de reacţii care pot 
apărea în urma unor evenimente şi la stabilirea gradului de 
periculozitate pe care îl au acestea, astfel încât angajaţii să fie capabili 
să recunoască la ei înşişi sau la alţii aceste simptome (Cahill, 
Landsbergis, Schnall, 1995). 

Este foarte important de precizat faptul că stresul reprezintă o 
reacţie normală la o situaţie anormală şi are rolul principal de a ne 
proteja de situaţia amenințătoare, permițând: 

e Concentrarea întregii atentii asupra amenințării respective; 

e Mobilizarea energiei maxime; 

e Pregătirea pentru acțiune în scopul de a răspunde 

amenințării. 

Stresul reprezintă procesul prin care organismul reactioneza şi 
încearcă să facă fata unui anumit eveniment care determină o 
presiune extraordinară asupra ființei umane. Asemenea evenimente 
se referă deseori la pierderi, amenințări şi raniri fizice sau emoţionale. 

În contrast cu abordarea marilor evenimente stresante, în 
ultimul timp, o atenţie considerabilă a fost acordată evenimentelor 
stresante coti-diene şi impactului pe care acestea îl pot avea asupra 
funcţionării psihice. McLean a susținut faptul că microstresorii, 
acționând cumulativ şi în lipsa unor experiențe compensatorii pot 
deveni surse potenţiale de stres (Bolger, Zuckerman, 1995). Două 
funcţii au fost atribuite acestor stresori: 

e in primul rand, s-a considerat ca ei pot avea o contributie 

independenta asupra starii generale de bine; 

e în al doilea rând, au fost consideraţi ca mediatori ai efectelor 

determinate de marile evenimente stresante ale vieții. 

De multe ori, pe parcursul vieții şi al profesiei, suntem expuşi la 
evenimente minore sau majore care pot duce la apariția stresului. 
Pentru o înțelegere mai clară a problematicii este necesară o scurtă 
clasificare a diferitelor tipuri de stres cu care putem fi confruntati. 


Stresul bazal 

Orice persoană trăieşte acest tip de stres, deoarece în viata 
cotidiană se confruntă cu diferite evenimente, care nu sunt conforme 
cu aşteptările sale şi la care reacţionează cu anumite stări de 
tensiune, frustrare, iritare, furie etc. 

Acestea apar în viața personală sau în cea profesională şi se 
referă la diferitele neînţelegeri cu colegii şi şefii, cu prietenii şi vecinii, 
la sarcinile primite şi la timpul necesar realizării acestora, la 
provocările cărora trebuie să le facem fata permanent. 

În general sugestiile referitoare la managementul stresului 
bazal vizează următoarele indicaţii: 

e Identificati sursa stresului; 

Dormiti suficient de mult; 

Mancati regulat; 

Odihniti-va şi conservati-va energia; 

Faceti-va timp pentru relaxare şi exerciţii fizice; 
Controlaţi-vă consumul de alcool şi tutun; 

Acceptati schimbările; 

Comunicati-va dorinţele, dar nu în manieră agresivă; 
Dezvoltati-va relaţii satisfăcătoare de prietenie; 

Cultivati o atitudine pozitivă; 

Amuzati-va din când în când, chiar şi de propria persoană. 


Stresul cumulativ 
Acest tip de stres este rezultatul acţiunii unui eveniment dificil, 
care apare prea des, durează prea mult şi este prea sever. Prin 

urmare frecventa, durata si intensitatea situatiei sunt elemente cheie 
în aprecierea probabilitatii de instalare a acestei forme de stres. 

Dacă nu se acordă atenţie stresului cumulativ, atunci acesta 
poate duce la sindromul de epuizare nervoasă. Consecințele vor fi 
atât în plan personal, cât şi în cel profesional, o astfel de persoană 
putând, de exemplu, fie să evite munca şi să nu mai poată face fata 
sarcinilor cotidiene, fie deseori să devină total implicată în muncă şi să 
excluda orice alte aspecte ale vieții. 

Simptomele întâlnite la aceste persoane se referă la: 


Oboseală intensă; 

Pierderea încrederii în sine; 

Sentiment de neajutorare; 

Tristete; 

Ingrijorare; 

Vinovatie; 

Refuzul de a accepta ca se afla intr-o stare de epuizare; 
Negarea faptului ca eficienta a inceput sa scada; 
Imposibilitatea de evaluare obiectiva a performantei proprii; 
Dureri de cap, stomac, spate. 


Sugestii referitoare la managementul stresului cumulativ: 


Acceptati ca unele lucruri nu se pot schimba, cel putin nu 
imediat; 


e Descoperiti-va şi analizati-va limitele personale; 


Evitati supraincarcarea cu sarcini, invatati sa delegati unele 
activitati si lasati unele sarcini pentru mai tarziu; 

Gestionati timpul corespunzator; 

Fiţi realist cu privire la scopuri; 

Intelegeti riscurile unor expectatii prea înalte; 

Aveţi grijă de dumneavoastră, doar aşa veţi putea avea grijă 
şi de alții. 


Stresul traumatic 
Dacă stresul cumulativ apare în timp, iar la un anumit moment 
poate fi recunoscut şi se poate interveni asupra lui, în schimb stresul 

traumatic este rezultatul unui singur eveniment care apare brusc şi 
este foarte violent, producând rănirea fizică sau emoţională a 
persoanei. Astfel de evenimente pot include atât pe cele care se 
repercutează asupra propriei persoane, precum boli grave, atacuri 
armate, viol, răpire etc., cât şi pe cele la care suntem martori, precum 
moartea cuiva, crime, dezastre, masacre, epidemii etc. 

În astfel de situaţii persoana trăieşte un şoc, iar reacţiile pot 
apărea imediat sau după o perioadă, acestea incluzând: 

e Frica; 

Furie; 

Depresie; 

Confuzie; 

Idei obsesive; 

Sentiment de inutilitate; 
Sentiment de abandon; 
Pierderea sensului vieții; 
Dificultăţi de a lua decizii; 
Creşterea consumului de alcool. 

Dacă aceste reacţii sunt prea intense sau apar prea des ele 
pot duce la apariţia unor tulburări psihologice, de aceea în astfel de 
situații se recomandă apelarea de urgenţă la specialiştii din domeniul 
sănătății mentale, fie ei psihologi, psihoterapeuti, psihiatri, medici. 

Sugestii referitoare la managementul stresului traumatic: 

e intelegeti faptul că este normal să suferiti după un 
eveniment traumatic; 

e Nu uitaţi că după o experienţă traumatică cel mai bun 
scenariu este că veţi deveni mai puternic, iar cel mai rău 
scenariu este acela că veţi experimenta o formă de stres 
căreia nu-i veţi putea face fata singur; 

e Vorbiti despre eveniment, imediat, cu cineva de încredere; 

e Nu suferiti în linişte, vorbiti despre emoțiile pe care le trăiţi, 
doar aşa veţi putea preveni apariția unor efecte mai serioase 
în viitor; 

Nu fiti critic cu propria persoana si nu va ganditi ca sunteti 
slab; 

Nu va imaginati ca altii va vor desconsidera; 

Solicitati ajutor de specialitate; 

Acceptati un mediu protectiv oferit de cei cărora le pasă de 
dumneavoastra. 


Stresul posttraumatic 

Atunci cand simptomele de mai sus durează mai mult de o 
lună, acestea pot duce la apariția unei probleme mult mai serioase, 
numită stres posttraumatic. 

De fapt, se numeşte tulburare de stres apărută în urma unui 
eveniment traumatic (post-traumatic stress disorder PTSD) si poate fi 
asemuita cu o rană fizică, care nu se vindecă în mod natural. 

Simptomele apărute se referă la: 

e Retrăirea periodică a evenimentului traumatic; 

e Evitarea oricărui stimul care aminteşte de evenimentul 

respectiv; 

e Prudenta şi alertă exagerată fata de situații; 

e Reacţii violente fata de situaţiile amenințătoare. 


Alte situații 

În funcţie de diferiți factori, printre care vulnerabilitatea 
personală şi gravitatea traumei, stresul se poate transforma într-o 
criză nevrotică sau psihotică, putând duce chiar la suicid. 

Stresul bazal şi cel cumulativ pot fi gestionate de persoanele 
care nu au pregătire în domeniul ştiinţelor medicale sau sociale, în 
timp ce pentru managementul stresului traumatic şi posttraumatic este 
necesară prezenţa specialiştilor în psihologie sau psihoterapie. 


FOARTE IMPORTANT 

Dacă observați că un coleg care a trecut prin anumite 
probleme nu răspunde adecvat după o perioadă rezonabilă de timp 
sau dovedeşte semne care indică o tulburare psihologică, trebuie 
imediat să solicitati asistență de specialitate. 

3. VARIABILELE CARE INFLUENȚEAZĂ STRESUL 


A doua etapă a unui program de management al stresului 
vizează identificarea şi evaluarea variabilelor interne sau externe, care 
pot duce la amplificarea sau reducerea stresului. 


3.1. Variabile individuale 


Din toate studiile a rezultat că personalitatea este un factor 
important, ce determină starea sănătăţii şi filtrează efectele 
psihologice ale diferitelor situaţii. Deşi nu se înțelege perfect cum 
personalitatea mediază aceste consecințe, totuşi este clar că 
experienţele stresante şi modul cum oamenii se comportă în aceste 
situații au un important rol explicativ (Bolger, Zuckerman, 1995). 

În 1995, Bolger şi Zuckerman, studiind rolul predispozitiilor 
personale în adaptarea la situaţiile stresante, au arătat ca 
personalitatea poate influența atât expunerea la evenimentele 
stresante, cât şi reacţia la acestea, iar aceste procese pot explica 
modul în care personalitatea mediază repercusiunile psihologice ale 
evenimentelor solicitante. Ei au afirmat că diferenţele individuale de 
reacție la agenţii stresori se pot datora alegerii diferitelor strategii de 
adaptare cât şi eficienţei acestor strategii. EA 
ALEGERE pe 

re Strategiile s 
(tam: Tay a < Se) >, de adaptare 9 


Personalitatea 


. . 

Figura 1 — Rolul personalitatii in situatii stresante 


Rolul personalitatii in aparitia stresului 

Influenta stresului poate fi impartita in doua stadii esentiale: 

expunerea la agentul stresor si reactia la acesta. 

e Expunerea se referă la probabilitatea ca o persoană sa fie 
implicată într-un eveniment stresant. 

e Reactivitatea se referă la probabilitatea ca o persoană să 
manifeste reacţii fizice, emoționale, cognitive şi comporta- 
mentale într-o situaţie stresantă. 

Dacă luăm în calcul influența personalităţii asupra acestor 

două procese, apar patru posibile modele explicative. 


Modelul 1 

Personalitatea nu influențează nici expunerea, nici reactivitatea 
la stress, aşa numitul „efect nul”. În această situație evenimentele 
stresante nu pot contribui la explicarea influenţei personalităţii asupra 
sănătăţii. 


Modelul 2 

Personalitatea influențează expunerea, dar nu şi reacţia la 
stres, astfel că odată ce a apărut un eveniment stresant, el va afecta 
pe fiecare în acelaşi fel. Acest model, numit al „expunerii 
diferențiate”, ajută la explicarea comportamentelor diferite, altfel spus 
personalitatea determină o expunere mai mare la stres, ceea ce 
conduce, în schimb, la anumite consecințe. Deşi este un model 
plauzibil pentru explicarea rolului personalităţii sub influenţa stresului, 
a fost utilizat rareori în literatura de specialitate. O excepţie de 
remarcat a fost studiul lui Ormel si Wohlfarth, realizat în 1991, în care 
s-a arătat că expunerea la schimbările vieţii parțial mediază relaţia 
dintre nevrotism şi stres. De atunci, s-a constatat un interes din ce în 
ce mai mare în privinţa rolului pe care îl joacă personalitatea în 
expunerea la solicitare şi s-a dovedit că procesul expunerii poate 
explica unele consecințe comportamentale. 

Modelul 3 

Personalitatea influențează reacţia la stres, dar nu şi 
expunerea, astfel că odată ce a apărut un eveniment stresant, el va 
afecta pe fiecare, dar în moduri diferite. Astfel, am putea spune că 
personalitatea influențează sănătatea modelând efectul situaţiilor 
stresante. Spre deosebire de modelul expunerii diferenţiate, care nu 
prea a fost folosit în cercetări, modelul ,reactivitatii diferenţiate” a 
fost unul dintre modelele obişnuite de cercetare. S-au studiat multe 
trăsături şi s-a dovedit că reacţiile la evenimentele stresante sunt 
determinate de anumite caracteristici, precum locul controlului, 
robustetea psihică, stilul explicativ, conştiinciozitatea persoanelor 
respective. Totuşi nu este limpede dacă modelul RD reuşeşte să 
reprezinte optim rolul personalității. 


Modelul 4 

Personalitatea intervine atât în etapa expunerii, cât şi în cea a 
reactivității. Smith şi colegii săi au arătat cum expunerea mare si 
reactivitatea mare explică de ce patternul comportamental de tip A 
duce la apariţia bolilor cardiace. Bolger şi Schilling, în 1991, au 
demonstrat că modelul ERD oferă cele mai bune informații pentru a 
arăta cum nevrotismul determină apariția stresului în viata cotidiană. 
Ei au investigat importanța expunerii şi a reactivitatii şi-au dovedit ca 
reactivitatea este de două ori mai importantă decât expunerea. Există 
astfel dovezi că modelul „expunerii şi reactivitatii diferenţiate” este 
cel mai bun pentru a explica influenţa predispoziţiilor personale asupra 
sănătății şi a consecinţelor de natură psihologică. 


Rolul personalității în reacția la stres 
La fel ca în cazul procesului de apariţie a stresului, reacţia la 
stres poate fi la rândul ei împărțită în două etape şi anume: alegerea 
strategiei de gestionare a stresului şi eficiența acesteia. 
e Strategia de adaptare se referă la eforturile pe care le fac 
oamenii pentru a face fata evenimentului stresant. 

e Eficienta strategiei se refera la gradul in care eforturile res- 
pective reduc efectele negative ale evenimentului stresant. 
Daca luăm în calcul influența personalităţii asupra acestor 
două procese, apar patru posibile modele explicative. 


Modelul 1 

Personalitatea nu influențează nici alegerea strategiei, nici 
eficacitatea acesteia. În acest model al „efectului nul”, strategia 
adaptativă utilizată nu contribuie la explicarea influenţei personalității 
asupra reactivitatii. 


Modelul 2 

Personalitatea influențează alegerea strategiei, dar nu şi 
eficacitatea acesteia, o anumită strategie având acelaşi efect pentru 
toată lumea. Modelul „alegerii strategiei diferite” postulează că 
personalitatea determină alegerea unei anumite strategii şi, în schimb, 
aceasta duce la anumite implicaţii. Atunci când ne folosim de 
strategiile adaptative pentru a explica reacţiile personale, modelul 
alegerii strategiei diferite reprezintă abordarea standard. De exemplu, 
unii adepţi ai acestui model au afirmat că există diferenţe individuale 
predispozante pentru alegerea unor strategii mature şi a unora 
imature, considerând că acestea pot explica diferenţele constatate în 
privința consecințelor stresului (Haan, 1977, Vaillant, 1977). Lucrări 
mai recente, care au studiat relația dintre personalitate, strategiile 
adaptative şi efectele stresului au arătat că variabilele personalității 
pot prezice alegerea strategiilor de gestionare a stresului şi că aceste 
strategii au repercusiuni diferite (Scheier, 1989, Bolger, 1990, 
Aspinwall, Taylor, 1992, Carver, 1993). 


Modelul 3 

Modul în care personalitatea poate determina alegerea unei 
anumite strategii nu este singurul mecanism prin care aceasta 
influențează reacţia la stres. Se poate ca personalitatea să nu aibă 
nici un efect asupra alegerii strategiei utilizate şi cu toate acestea să 
ajute la explicarea reactivităţii. Această situație apare daca 

personalitatea influențează eficacitatea strategiei utilizate sau, altfel 
spus, unii oameni pot fi afectaţi de anumite evenimente stresante nu 
pentru că au ales strategii dezadaptative, ci pentru că au ales strategii 
care nu li se potrivesc. Acest model al “eficienței diferite a strategiei” 
nu a fost aplicat la studiul personalităţii în condiţii de solicitare. 


Modelul 4 

Personalitatea determină atât alegerea strategiei de adaptare 
cât şi eficacitatea acesteia, aşa numitul model al “strategiei şi 
eficienței diferite”. În 1987, într-o cercetare asupra relaţiei dintre 
personalitate şi strategiile adaptative, Miller a evidenţiat că anumite 
tipuri de personalitate sunt caracterizate prin tendinţa de a alege 
anumite strategii adaptative, ce se dovedesc a fi utile pentru ei, dar ar 
fi dezadaptative pentru alţii. De asemenea, Cantor a dovedit 
importanța acestor două dimensiuni în studiul realizat asupra 
pesimismului, arătând că în cazul unor situații stresante pesimistii aleg 
strategii cognitive de gestionare a stresului, iar acest lucru diminuează 
potenţialul negativ al consecinţelor. Deşi aceste strategii servesc la 
motivarea pesimistilor pentru obținerea unor realizări mai mari, ele se 
dovedesc a fi nefolositoare în cazul optimiştilor. Când se aplică un 
astfel de model este important să se compare contribuţia fiecăruia 
dintre cele două procese, deoarece deşi ambele ajută la explicarea 
diferenţelor în reacţii, unul dintre ele poate predomina asupra celuilalt. 


Utilitatea modelelor 

Distincţiile acestea dintre expunerea la anumite evenimente si 
reacţia fata de acestea, cât şi cea dintre alegerea unei anumite 
strategii şi eficiența acesteia, deşi pot părea prea teoretice şi puţin 
ambigue, au totuşi implicaţii uriaşe asupra intervenţiei realizate în 
scopul de a reduce efectele adverse produse de personalitate asupra 
sănătății mentale. 

Dacă, de exemplu, dorim să diminuăm înclinația unor 
persoane, cu anumite predispozitii, de a prezenta simptome specifice 
stresului, ar trebui să intervenim asupra gradului expunerii la 

evenimente mai dure sau asupra reactivitatii lor la aceste 
evenimente? 

lar în cazul în care ne focalizăm pe cea de-a doua variantă, ar 
trebui să-i ajutăm în alegerea strategiilor de adaptare sau ar trebui să 
creştem eficienţa strategiilor pe care le aleg ei înşişi? 

Experimentele realizate de diverşi specialişti au arătat că 
modelele acestea diferă în funcţie de consecințele emoţionale ale 
evenimentelor. 

De exemplu, Bolger şi Zuckerman au observat că în cazul 
furiei şi depresiei modelul cel mai potrivit este cel al „expunerii şi 
reactivităţii diferenţiate”. Ei au dovedit faptul că subiecţii cu scoruri 
mari la nevrotism, spre deosebire de cei cu scoruri mici, 
experimentează mai multe conflicte zilnice si sunt mai predispusi la o 
reacție de furie sau depresie. Mai mult decât atât, procesul reactivitatii 
a fost mai important decât cel al expunerii în explicarea 
comportamentului subiecţilor cu scoruri mari la nevrotism. În ceea ce 
priveşte expunerea, este important de apreciat dacă subiecţii nevrotici 
experimentează într-adevăr mai multe conflicte sau sunt doar mai 
predispuşi de a interpreta evenimentele interpersonale ca fiind mai 
conflictuale. Bolger şi Schilling, în 1991, încercând să răspundă la 
această întrebare, au analizat în ce măsură acordul cuplurilor despre 
apariția diferitelor conflicte maritale diferă în funcţie de nivelul 
nevrotismului soțului sau soției. Rezultatele lor au arătat că, deşi 
nevrotismul îi determină pe oameni să interpreteze evenimentele ca 
fiind conflictuale, totuşi efectul expunerii se datorează într-o anumită 
proporţie şi apariţiei efective a conflictelor. lar în cazul acesta există 
cel putin trei motive pentru care subiecţii cu nivel ridicat de nevrotism 
experimentează mai multe conflicte: 

e O primă posibilitate, analizată de Magnus şi colegii săi, ar fi 
aceea că nivelul crescut de afecte negative zilnice, în 
special furie şi depresie, poate determina apariţia 
problemelor. 

e A doua posibilitate ar fi aceea că strategiile folosite in 
gestionarea conflictelor pot face ca acele conflicte să nu ia 
sfârşit sau să determine apariţia altora noi. Aceasta ar putea 

fi plauzibila, deoarece subiectii cu nivel ridicat de nevrotism 
folosesc strategii confruntative ca răspuns la situații 
conflictuale. 

e Cea din urmă posibilitate ar fi aceea că ei utilizează strategii 
mai puţin anticipative şi preventive, fapt care îi determină să 
fie expuşi la un stres mai mare. 


În cazul anxietatii, cel mai potrivit model este cel ,nul’, iar 
acest lucru se explică deoarece anxietatea reprezintă un răspuns fata 
de un eveniment amenintator potential, în timp ce depresia şi furia 
sunt răspunsuri fata de evenimente care au apărut deja, iar în 
experimentul realizat de Bolger variabilele dependente au fost 
reprezentate de diverse manifestări ale stresului după apariţia unui 
conflict, de aceea anxietatea nu a avut nici un efect. 

În cazul furiei, cel mai potrivit model ar fi acela al „alegerii 
strategiei diferite”, subiecţii cu nivel ridicat de nevrotism folosind mai 
multe metode de a răspunde evenimentelor stresante. Studii 
anterioare au arătat că nevrotismul poate fi un bun predictor pentru 
alegerea metodelor imature de adaptare: strategii evitante, 
autoblamarea, gândirea utopică. În cazul furie, nevrotismul 
influențează alegerea strategiei de adaptare, dar nu şi eficiența 
acesteia. În comparaţie cu subiecţii cu nivel scăzut de nevrotism, cei 
cu nivel crescut sunt mai predispuşi să utilizeze autocontrolul şi 
strategiile confruntative, dar aceste eforturi adaptative au fost la fel de 
ineficiente pentru ambele grupuri. 

În cazul depresiei, cel mai potrivit ar fi modelul „strategiei şi 
eficienţei diferite”. Rezultatele au dovedit faptul că strategiile 
adaptative au efecte diferite atunci când sunt folosite de subiecții 
nevrotici şi de cei non-nevrotici. Eforturile de a exercita autocontrolul 
au fost eficiente în prevenirea depresiei în cazul subiecţilor cu nivel 
scăzut de nevrotism, dar ele au dat greş în cazul grupului de nevrotici. 
Strategia evitantă nu a avut nici un efect în ceea ce priveşte depresia, 
în cazul subiecţilor nevrotici, dar a determinat apariția depresiei în 
cazul subiecţilor non-nevrotici. De aceea, pentru a înțelege reacţia 
depresivă la conflicte a subiecţilor nevrotici trebuie să luăm în 

considerare atat eforturile de alegere a strategiei adaptative, cat si 
eficacitatea acestora. 


3.2. Variabile organizationale 


Indiferent cat de rezistenti suntem la stres si independent de 
strategiile pe care le alegem sau de eficienta acestora, este evident 
faptul că variabilele externe au un rol esenţial în generarea stresului. 

Aşa numitul stres organizational sau profesional se referă de 
fapt la toate aceste caracteristici ale muncii sau la evenimentele cu 
care ne confruntăm la serviciu. Sunt aspecte care tin de specificul 
profesiei si de rolurile cărora trebuie sa le facem fata, de structura 
organizaţiei şi de interesul manifestat de instituţie fata de angajaţi, de 
relaţiile interpersonale care se dezvoltă pe durata îndeplinirii sarcinilor 
(Ross, Altmaier, 1994). 


Rolul îndeplinit în organizație 

Rolul pe care cineva îl are de îndeplinit într-o anumită instituţie 
a reprezentat una dintre cele mai studiate condiții organizaționale care 
poate favoriza apariţia stresului (Schuler, 1984). Se consideră că 
există patru astfel de caracteristici: 

e Ambiguitatea rolului se referă la situaţia in care există 
informaţii inadecvate sau lipsă despre modul în care 
persoana trebuie să realizeze o anumită activitate (Beehr, 
1985). De asemenea, ambiguitatea apare şi atunci când 
rolul nu este clar din punct de vedere al obiectivelor şi al 
responsabilitatilor personale (Ivancevich, Matteson, 1980). 

e Supraîncărcarea rolului se referă la situaţia în care 
persoana nu poate realiza sarcinile care fac parte integrantă 
dintr-o anumită activitate. Ideea aceasta de „prea multă 
muncă” are două componente. Pe de o parte, o componentă 
cantitativă care apare atunci când persoana efectiv nu are 
timpul necesar pentru a realiza sarcinile primite, iar pe de 
altă parte componenta calitativă, când persoana nu are 
abilitățile necesare pentru a realiza activitatea respectivă. 

e Subincarcarea rolului se referă la situaţia în care persoana 
este nevoită să realizeze anumite activități care sunt cu mult 
sub calificarea ei, astfel încât abilitățile acesteia nu sunt 
utilizate deloc în activitatea respectivă. 

e Conflictul de rol se referă la situaţia în care cerințele de 
realizare ale unui rol fac imposibilă realizarea altui rol. Au 
fost identificate patru astfel de conflicte: 

e Conflictul între roluri apare atunci cand expectatiile şi 
cerinţele unui rol (serviciu) vin în contradicţie cu expectatiile 
şi cerinţele altui rol (familie). 

e Conflictul persoană-rol apare atunci când cerinţele rolului vin 
în contradicţie cu personalitatea sau valorile persoanei. 

e Conflictul intraemitator apare atunci când un superior 
transmite mesaje incompatibile. 

e Conflictul interemitator apare atunci când doi şefi solicită 
realizarea unor sarcini contrare. 


Caracteristicile slujbei 

Tipul de activitate pe care o realizăm poate avea un potenţial 
stresant care nu trebuie neglijat. Se consideră că există patru astfel de 
caracteristici: 

e Controlul exercitat asupra activităţii se referă la gradul de 
controlabilitate pe care angajatul îl are asupra muncii 
realizate, a ritmului de realizare a acesteia. Există două mari 
categorii, controlul tehnologic, atunci când viteza si 
desfăşurarea activităţii sunt controlate de altă sursă decât 
angajatul, şi controlul uman, atunci când procesualitatea 
activităţilor este sub controlul unei persoane umane. 

e Munca repetitivă se referă la activităţile în care anumite 
sarcini sunt realizate periodic şi frecvent în aceeaşi ordine 
fără întreruperi pentru realizarea altor activități. 

e Programul de lucru în schimburi se referă la activitatea 
desfăşurată în alte perioade decât cea clasică de la 
aproximativ 8 la 16. 

Particularitatile postului se refera la alte aspecte ale 
activităţii, printre care: 

varietatea, adică numărul diferitelor sarcini care trebuie 
realizate în activitatea profesională. 

autonomia, adică marja de libertate avută la dispoziţie în 
realizarea sarcinilor. 

diversitatea aptitudinilor, adică măsura în care munca 
necesită o gamă considerabilă de abilități. 

responsabilitatea, adică măsura în care se permite 
asumarea reuşitelor sau greşelilor. 

Feed-back-ul, adică măsura în care sunt asigurate informaţii 
clare şi directe despre eficienţa activității. 

identitatea, adică măsura în care se realizează o cantitate 
identificabilă de muncă care permite vizualizarea produsului 
final. 

relațiile, adică măsura în care este necesară comunicarea 
fata în fata cu alte persoane. 


Relațiile interpersonale 
Calitatea relaţiilor pe care le avem cu alte persoane are un rol 


primordial în apariţia stresului. Se pot analiza trei tipuri de relaţii: 


+ Relaţia cu colegii este foarte importantă, dovedindu-se ca 


cei care au relaţii proaste tind să fie neîncrezători, critici, 
lipsiți de dorinţa de a-i asculta pe ceilalţi şi cu o capacitate 
redusă de a face fata stresului. 

Relaţia cu şeful este de asemenea importantă, având în 
vedere rolul acestuia în multe aspecte referitoare la cariera 
angajatului. 

Relaţia cu publicul pare a avea potenţialul stresant cel mai 
mare, dovedindu-se că angajaţii care prezintă cel mai mare 
risc de a experimenta stresul la locul de muncă sunt cei care 
prestează servicii pentru alte persoane. 

Tipul organizaţiei 

Majoritatea activităţilor profesionale se desfăşoară în cadrul 
unui context organizational, iar unele caracteristici ale acestuia pot 
influența apariția stresului. Patru aspecte trebuie luate în consideraţie: 

e Structura organizațională se referă la măsura în care 
persoana este sau nu implicată în deciziile luate, astfel 
existând structuri centralizate în care puterea decizională se 
află la vârful organizaţiei şi structuri descentralizate unde 
angajaţii au o putere asupra muncii indiferent de nivelul 
ierarhic pe care se află. 

e Nivelul ierarhic în cadrul organizaţiei se referă la poziția 
deţinută de persoană în organizație, ştiut fiind că angajaţii de 
pe nivelurile inferioare par a experimenta mai mult stres 
decât ceilalți. 

e Cultura organizațională se referă la credințele şi 
expectatiile împărtăşite de membrii organizaţiei cu referire la 
competiţie, promovare, abilităţi, siguranţă, termene etc. 

e Teritoriul organizational se referă la spaţiul personal în 
interiorul căruia îşi desfăşoară activitatea angajatul. 


Practicile de resurse umane 

Un ultim set de stresori potenţiali se referă la specificul 

serviciilor oferite de personalul de la resurse umane. 

e Angajarea se referă la discrepantele pe care noul angajat le 
observă între aşteptările pe care le avea cu privire la locul de 
muncă şi realitatea pe care o descoperă acolo. 

e Lipsa stagiilor de formare se referă la situaţia în care 
angajaţilor nu li se oferă oportunitatea de perfecționare a 
unor abilităţi necesare pentru realizarea sarcinilor. 

e Planificarea carierei se referă la măsura în care există 
posibilități de avansare corespunzătoare calificărilor. 

e Evaluarea performanţelor se referă la măsura în care 
există un sistem clar şi obiectiv de evaluare a angajaţilor, 

astfel încât sa se reducă la maxim discuţiile şi comentariile 
cu privire la modul de apreciere a valorii. 

e Recompensele se referă la discrepantele pe care angajaţii 
le apreciază ca existând între munca depusă şi câştigurile 
primite. 

e Viitorul se referă la gradul de siguranţă oferit de munca 
realizată şi de riscul de a-ţi pierde locul de munca. 


Caracteristicile fizice şi tehnologice 
Mediul fizic în care o persoană îşi desfăşoară activitatea poate 
fi stresant atunci când acesta nu oferă un nivel minim pentru 
funcţionarea biologică şi pentru siguranţa fizică. 
e Lumina se referă la gradul de iluminare în care se lucrează. 
e Zgomotul se referă atât la expunerea cât şi la întreruperea 
activităţii din cauza zgomotelor puternice. 
e Temperatura se referă la munca în condiţii de căldură sau 
frig mare, precum şi la fluctuațiile apărute. 
+ Poluarea se referă la munca în conditi de expunere la 
diferite forme de agenţi patogeni sau radiații. 
e Ergonomia se referă la munca realizată în locuri 
necorespunzătoare care necesită eforturi inutile. 


4. STRATEGII DE INTERVENȚIE 


Cea mai importantă etapă într-un program de management al 
stresului vizează intervenția asupra problemelor constatate în scopul 
diminuării sau eliminării acestora (Finn, 1997). 


4.1. Niveluri ale intervenție 


Strategiile individuale 
e Tehnicile de monitorizare a stresorilor şi a simptomelor 
pornesc de la supoziţia că persoana va evita stresul dacă va 

deveni conştientă de situaţiile care determină reacţii de stres 
(Ivancevich, Matteson, 1980; Roskies, 1987). 

e Tehnicile de formare a deprinderilor pornesc de la ipoteza ca 
o persoană care îşi dezvoltă abilităţile va fi capabilă să facă 
fata mai uşor diferitelor situaţii cu care se va confrunta, prin 
urmare se implementeză stagii de dezvoltare a abilităților 
sociale (Jaremko, 1980), a abilităţilor de comunicare sau a 
celor de rezolvare a problemelor (Mathney, 1986). 

e Tehnicile de tolerare a stresului pornesc de la certitudinea 
că stresul este inerent în viata, iar răspunsul persoanelor la 
evenimente este mediat de interpretarea cognitivă a 
acestora, prin urmare se încearcă ajutarea persoanei de a-şi 
modifica modul în care apreciază evenimentele. Se 
utilizează diferite tehnici cognitiv-comportamentale, precum 
restructurarea cognitivă (Kendall, Bernis, 1983), evaluarea 
cognitivă (Matteson, Ilvancevich, 1987), inocularea stresului 
(Meichenbaum, 1977). 

e Tehnicile de relaxare se bazează pe ideea că persoana este 
capabilă să-şi modifice o serie de parametri fiziologici a 
căror activitate în situaţii stresante tinde să crească foarte 
mult, prin urmare este învățată să respire mai profund 
(Mason, 1980), să mediteze (Sethi, 1984) şi să se implice în 
activităţi fizice (Jette, 1984) sau să realizeze diferite exerciții 
de autosugestie, imagerie dirijată şi yoga (Kuna, 1975). 

e Tehnicile de modificare a reacțiilor se centrează in principal 
pe persoanele cu pattern comportamental de tip A, care 
prezintă riscul de a manifesta reacţii negative la stres (Suinn, 
1982; Roskies, 1987). 


Strategiile organizaționale 

e Tehnicile de dezvoltare a resurselor se bazează pe ideea 
sprijinirii angajatilor, încât aceştia să descopere noi 
modalități de a face fata evenimentelor, astfel că se insistă 
pe suportul social (Tomz, 1998) şi pe managementul 
timpului (Bonoma, Slevin, 1978). 

e Tehnicile de planificare a muncii se centrează pe 
modificările care se pot realiza asupra muncii şi a modului 
de realizare a acesteia şi vizează managementul carierei şi 
planificarea ei (Hall, 1986). 

e Tehnicile de analiză şi clarificare a rolului pornesc de la 
premisa că cele mai bune informaţii despre activitate le 
poate oferi cel care desfăşoară respectiva activitate, prin 
urmare se poartă discuţii cu acesta referitoare la expectatiile 
pe care le are fata de comportamentul şefului (Sauter, 
1990). 

e Tehnicile de centrare pe activitățile de muncă se referă la 
acţiunile care se pot realiza asupra activităţii (Jackson, 
1984), astfel încât să se schimbe modul de realizarea a 
anumitor sarcini (reorganizarea muncii) sau să se sporească 
motivaţia intrinsecă şi gradul de interes al acesteia 
(îmbogățirea muncii). 

e Tehnicile de optimizare a relațiilor interpersonale sunt foarte 
eficiente având în vedere rolul deosebit al sprijinului reciproc 
al colegilor în combaterea stresului (Wells, 1984). 

e Tehnicile de modificare a procedurilor organizaționale 
vizează descentralizarea (Wall, Clegg, 1981) şi implicarea 
angajaţilor în procesul de luare a deciziilor (Jackson, 1983). 


4.2. Tipuri de intervenţii 


În implementarea unor programe de managementul stresului, 
trebuie ţinut cont de două componente ale oricărei intervenții: şi 
anume intervențiile în domeniul proceselor, adică a abilităţilor care pot 
fi utilizate, şi intervenţiile în domeniul conţinutului, adică a subiectelor 
care pot fi abordate (Ross, Altmaier, 1994). 


Strategiile centrate pe proces 

e Training cu managerii şi angajaţii pentru informarea cu 
privire la modalităţile de recunoaştere a diferitelor simptome 
ale stresului. 

Promovarea programelor privind stilul de viată sănătos în 
care să fie prezentate informaţii despre efectele tutunului, 
alcoolului, mâncării, somnului asupra vulnerabilitatii la stres. 
Consultanţă oferită managerilor centrată pe modul de 
comportare cu diferite tipuri de angajaţi sau pe soluționarea 
diferitelor probleme cu implicaţii personale. 

Consilierea individuală pentru rezolvarea diferitelor probleme 
personale sau interpersonale şi depăşirea unor dificultăți 
care pot crea probleme la locul de muncă. 

Realizarea sondajelor de opinie pentru evaluarea stresorilor 
şi pentru utilizarea sugestiilor în implementarea deciziilor. 
Întâlnirile de grup pentru facilitarea împărtăşirii problemelor 
existente şi pentru cunoaşterea reciprocă a angajaţilor. 
Interpretarea rezultatelor la testarea psihologică pentru ca 
persoana să-şi cunoacă punctele slabe şi pe cele forte şi să 
înțeleagă mai bine care sunt valorile şi interesele sale 
profesionale. 

Producerea materialelor cu conținut educativ pentru a 
clarifica angajaţii cu privire la o serie de probleme cu care 
aceştia se confruntă în activitate. 


Strategiile centrate pe conţinut 


Dezvoltarea abilităților angajaţilor. de comunicare, de 
ascultare, de negociere. 

Dinamica de grup: coeziunea grupului, rezolvarea 
conflictelor, suportul social, stilul de conducere. 

Problemele performanței: stabilirea criteriilor performanței, 
oferirea de feedback angajaţilor, evaluarea obiectivă. 

Starea de sănătate: diminuarea consumului de substanţe, 
reducerea fumatului, relaxarea. 

Dezvoltarea carierei: realizarea cu seriozitate a mentoratului, 
stagii de perfecționare, socializarea. 

Testarea: evaluarea compatibilitatii psihologice cu cerințele 
activităţii, realizarea sondajelor de opinie. 

e Dinamica organizaţională: climatul organizational, manage- 
mentul schimbarii, pensionarea. 


5. CONCLUZII 


In prezent, profesiile din domeniul ordinii si sigurantei publice 


sunt considerate ca fiind printre cele mai stresante ocupații, acestea 


fiind asociate cu un nivel crescut al divorturilor, alcoolismului, sinuciderii 


şi a altor probleme emoționale şi comportamentale (Ayres, 1990). 


Argumentele prezentate sunt suficient de puternice pentru a 


justifica necesitatea dezvoltării unor astfel de strategii destinate 
prevenirii, diminuării sau controlării stresului ocupational. 


Prin această primă lucrare pe tema stresul profesional din 


domeniul ordinii şi siguranţei publice, încercăm să realizăm un prim 
pas spre implementarea unor astfel de programe care să ajute 
angajații să înțeleagă mai bine: 


e factorii de stres cu care se confruntă în activitate; 

e modul în care se manifestă stresul şi consecinţele pe care 
acesta le poate avea; 

e modalităţile pe care le pot utiliza pentru a face fata mai bine 
evenimentelor în care sunt implicați. 

Capitoliul 3 


STRESUL SI SĂNĂTATEA 
LA LOCUL DE MUNCĂ 


Darius TURC 


mul trebuie să se adapteze mereu la mediul în care 

trăieşte, la evenimentele de viata cu care se confruntă. De 
multe ori el trebuie să înfrunte piedici, să rezolve conflicte, să învingă 
frustrări sau să depăşească momente stresante. Dimensiunile 
psihologice ale acestor situaţii vor fi analizate în continuare. 


1. NOȚIUNI GENERALE DESPRE STRES 


Termenul de stres, preluat din limba engleză, desemnează 
lucruri destul de diferite pentru specialiştii în domeniu. În general sunt 
acceptate trei perspective asupra stresului, în funcţie de accentul pus 
pe situaţia stresantă, răspunsul la stres sau pe interacţiunea dintre 
stimul şi răspuns. 

Prima perspectivă consideră că stresul este inerent stimulilor 
sau situației. Aceşti stimuli se numesc stresori sau factori stresanti. O 
situaţie conflictuală sau frustrantă este, de exemplu, un factor 
stresant. Factori stresanti sunt însă şi zgomotul, aglomeraţia, 
evenimentele negative de viata, suprasolicitarea etc. 

Fiecare persoană se raportează diferit la situaţiile cu care se 
confruntă. Aceeaşi situație poate părea stresantă pentru un individ şi 

neutra pentru altul. Daca socotim ca stresul este inerent stimulilor, nu 
putem explica modalitatea diferită de răspuns la situaţiile stresante. 

Definirea stresului prin accentul pus pe reacţia sau răspunsul 
organismului a câştigat teren odată cu cercetările lui Hans Selye. Din 
această perspectivă, „stresul este răspunsul nespecific al organismu- 
lui la solicitările externe”. 

Este cunoscut faptul că adaptabilitatea organismelor vii, şi în 
special a omului, se datorează disponibilitatii de a oferi răspunsuri 
specifice la solicitări specifice. Există însă modificări biochimice care 
apar în organism întotdeauna când se impune adaptarea la noi 
situaţii, indiferent de specificitatea acestora. Aceste variaţii biochimice 
nespecifice constituie stresul. Ele vizează modificarea parametrilor 
sistemului nervos (ex.: supraactivarea sistemului nervos simpatic), a 
sistemului hormonal (ex.: sporirea secreției de cortizon) şi a nivelului 
neurotransmitatorilor (ex.: modificarea nivelului adrenalinei). 

Deşi stresul are întotdeauna o componentă neurofiziologică, 
din punct de vedere psihologic pare mai adecvată o definiţie cognitivă 
a stresului. Din această perspectivă, stresul nu rezidă nici în situația 
stresantă, nici în răspunsul la stresori, ci în interacţiunea dintre individ 
şi situaţia stresantă, potrivit schemei: R = f (S < P). Mai exact, stresul 
apare ca o discrepanta percepută subiectiv între solicitări si 
autoevaluarea capacităţilor de răspuns. 

Stresul ocupational denotă stresul generat de situaţia de 
muncă. Activităţile de mare responsabilitate, cu risc crescut, cele care 
suprasolicită sau subsolicita disponibilitatile subiectului, generează 
stres. Desfăşurată în condiţii favorabile, munca poate constitui un 
factor antistres. În condiţiile în care ea periclitează integritatea 
psihofizică a persoanei, constituie o cauză a stresului. 

Răspunsul la situaţiile stresante mobilizează întreaga ființă 
umană, pusă în fata unor cerinţe inedite de adaptare. 

Astfel, la nivel fiziologic sunt mobilizate trei mecanisme de 
răspuns: 

— sistemul nervos, care coordonează răspunsurile la stres, 
făcând uz de reflexe condiționate sau necondiționate şi generând 

emergente (adesea mediate hormonal) spre celelalte sisteme 
somatice; 

— sistemul imuno-fagocitar, ce sporeşte producţia de anticorpi; 

— sistemul hormonal, care activează secreția de hormoni. 

Privit în cadrul sindromului general de adaptare, stresul 
prezintă trei faze: reacţia de alarmă, stadiul de rezistenţă şi cel de 
epuizare. 

Reacţia de alarmă, ce cuprinde o fază de şoc (prin depresia 
sistemului nervos, hipotensiune, hipotermie etc.) cu o tulburare 
sistemică bruscă, urmată de contraşoc (fenomene de apărare etc.); 

Stadiul de rezistență, ce cuprinde ansamblul reacţiilor 
provocate de expunerea prelungită la situaţii pentru care individul 
dispune de mijloace de adaptare, în care capacitatea de rezistenţă 
creşte peste medie; 

Stadiul de epuizare, care intervine atunci când adaptarea nu 
mai poate fi menţinută şi este caracterizat prin oboseală, lipsă de 
speranţă, inhibitie crescândă etc. Mecanismele de apărare devin 
ineficiente şi intervine prăbuşirea. 

Din nefericire, abia atunci când persoana ajunge în acest 
stadiu, in care nu mai poate face fata singură acestor dificultăți, 
solicită sprijinul celor apropiaţi sau recurge la consultul unui specialist. 

Există un stres pozitiv, care solicită optimal disponibilitatile 
adaptative ale individului şi chiar le dezvoltă — eustresul. 

În condiţiile în care expunerea la stres este prelungită iar 
răspunsul adaptativ este blocat, stresul devine acut şi induce tulburări 
de adaptare - distresul. 

Se consideră că stresul devine distres atunci când: 

— este prelungit sau frecvent; 

— refacerea necesară după expunerea la stres este mereu 
amânată. 

Dezvoltările patologice ale reacţiilor la stres sunt favorizate de 
moştenirea genetică şi de învăţarea prealabilă a unor răspunsuri 
neadaptative la situaţiile stresante. De exemplu, persoanele care 
prezintă migrene după expunerea la stres au, de obicei, predecesori 
cu aceeaşi tulburare. Contractia musculară dureroasă, ca reacţie la 

stres, este însă efectul învățării neadaptative şi nu a moştenirii 
genetice. 

Stresul nu trebuie evitat. De fapt, nici nu poate fi evitat. 
Indiferent ce facem sau ce se întâmplă în viata cu noi, întotdeauna 
avem nevoie de energie pentru a continua să mergem mai departe, 
să ne adaptăm la influenţele în permanentă schimbare pe care le 
exercită mediul. Un anumit nivel al stresului există chiar şi în starea de 
relaxare sau în timpul somnului. „Starea lipsită de stres se numeşte 
moarte” (H. Selye). 

Întâlnirea cu stresul poate fi folositoare dacă, familiarizându-ne 
cu modul de acţionare al acestuia, ne vom forma, în consecinţă, o 
anumită concepţie de viata. 

Rezolvarea multora dintre solicitările generate de societatea 
contemporană reclamă o mobilizare energetică deosebită. Individul 
supus unor astfel de solicitări tinde să-şi dezvolte un tip de 
comportament şi un stil de viata caracterizat prin competitivitate, 
agresivitate, tendinţa de a obține cat mai multe lucruri într-un timp cât 
mai scurt, nerăbdare etc. Acest comportament este numit de tip A. 
Individul percepe stimulii din mediu ca fiind mult mai schimbători şi 
solicitanti, îşi centrează atenţia pe sarcina pe care trebuie să o 
realizeze, nu pe efortul depus, este mai autocritic decât media 
populaţiei şi îşi subevaluează performanţele. 

Diametral opus tipului A, se află tipul B: calm, relaxat, fără spirit 
competitiv, supraselectiv în răspunsul la stimulii externi etc. 

În societatea contemporană, comportamentul de tip A este mai 
performant decât cel de tip B. Se pare însă că tipul A de 
comportament antrenează hipersecretia unor hormoni ce determina 
creşterea colesterolului care, la rândul său, măreşte riscul 
îmbolnăvirilor cardiace. 

Pentru a construi un model pertinent al stresului ocupational, 
întotdeauna trebuie pornit de la interacţiunea dintre individ şi ambianța 
sa, de la solicitările locului de muncă la modalităţile de răspuns. 

Specificul activităţilor în Ministerul Administraţiei şi Internelor 
impune un studiu atent asupra factorilor de stres şi crearea unor 
programe viabile de asistenţă psihologică a personalului. 

Astfel, s-a constat că, alături de factorii stresori de natură 
cumulativă, specifici mediului de tip militar (ex. programul de lucru 
rigid şi prelungit, relaţiile ierarhice stricte şi predominant formale, 
obligativitatea executării întocmai şi la timp a ordinelor şi 
dispoziţiilor, manifestarea unui comportament relativ uniformizat, 
condiţiile de confort şi intimitate reduse, precum şi timpul scurt 
petrecut alături de familie şi prieteni etc.), la personalul operativ 
apare o altă categorie de factori situationali, de natură critică, care, 
pe fondul unei personalităţi vulnerabile, pot conduce la 
comportamente dezadaptative. 

Stresul, în formele lui severe, afectează substanţial 
capacitatea de răspuns a individului şi conduce implicit la 
diminuarea performanţei în muncă. 

În zilele noastre, deşi aleasă în majoritatea cazurilor pe 
baza unei reale vocatii, profesia sau ocupația se poate constitui 
într-o importantă sursă de stres psihic, factorii favorizanti 
grupându-se şi potentandu-se reciproc, după următorii parametrii: 

e specificul profesiei, prezent prin dificultatea sarcinilor si 

exigenţele de performanţă; 

e condiţiile de ambient profesional (zgomot, poluare, 
aglomera-ţie etc.); 

e caracteristicile relationarii interpersonale; 

e condiţiile determinate de caracterul special al activității, 
constând în suprasolicitare intensă, neinsotite de măsuri de 
recuperare adecvate. 

e Deşi face parte din cotidian, stresul vieții 
contemporane accentuează permanent discrepanta dintre 
zestrea adapta-tiva a individului şi exigenţele crescânde ale 
mediului psihosocial, prin: 

e diminuarea capacitatii de raspuns bazat pe functionalitatea 
proceselor cognitive, accentuat de bombardamentul 
informational si dublat de viteza schimbarii sociale, specifice 
progresului tehnico-stiintific suprasolicitant; 

e estomparea voluntară a reactivitatii emoţionale prin apariția 
multiplelor restrictii normative; 

e deplasarea accentului în cadrul sferei motivationale către 
satisfacerea prioritară a trebuintelor superioare, de stimă, 
prestigiu, securitate etc., în defavoarea celor biologice; 

e rezonanța afectivă negativă, generată atât de eşecul 
adaptativ, cât si de nesatisfacerea motivatiilor de afirmare 
şi/sau de afiliere. 

S-a constatat faptul că majoritatea celor care aleg ocupații 
din domeniul ordinii şi siguranţei publice, reuşesc să facă cu bine 
fata perioadelor de stres îndelungat. Cu toate acestea, sunt 
incidente care se situează deasupra acestui nivel şi care se 
întâlnesc frecvent în cazul locurilor de munca ce reclamă 
executarea unor sarcini de mare risc. 

Reacţia individului la astfel de situații, denumite generic 
incidente critice, se poate întinde de la normal până la o stare de 
impact emotional major, cu simptome multiple şi de lungă durată. 

Nici dupa ani indelungati de studiu asupra stresului datorat 
incidentelor critice, nu se poate încă prevedea în ce modalitate o 
persoană va reacţiona în cazul unui eveniment particular. De 
exemplu, o persoană foarte puternică şi stabilă, implicată într-un 
eveniment considerat minor, ar putea să aibă o reacție dramatică, 
în timp ce cineva fragil emotional ar putea sa nu aibă nici o reacţie 
în fata unui eveniment pe care lumea l-ar considera traumatic. 
Concluzia este să nu presupunem că o reacţie va avea sau nu loc 
numai pentru că cineva crede în reacția adecvată unei anumite 
situații. 


2. STRES ŞI BOALĂ 


Studiile au arătat că stresul prelungit poate fi corelat atât cu 
debutul, cât şi cu întreţinerea unor boli sau maladii. Gradul în care 
stresul contribuie la dezvoltarea acestora este însă neclar. Aceste 
probleme rămân încă în studiu. 

Deşi cercetările au demonstrat o puternică corelaţie între 
stres şi anumite răspunsuri fizice şi fiziologice, totuşi, nu s-a 

dovedit o relaţie directă de cauză-efect. În aceste condiţii, nu se 
poate concluziona că stresul generează boli specifice. Există 
dovezi consistente că stresul poate elimina capacitatea sistemului 
imunitar de a lupta cu boala, ca în cazul infecțiilor virale, a 
maladiilor în care sistemul imunitar nu funcţionează la parametri 
normali şi astfel sunt atacate țesuturile (maladii de autoimunizare şi 
unele forme de cancer). Mai mult decât atât, se cunoaşte că stresul 
poate afecta modul în care indivizii abordează boala. 

Plecând de la aceste premise, se pot face unele corelaţii 
între stres şi diferite maladii, după cum urmează: 


Hipertensiunea arterială 

Deoarece tensiunea arterială creşte în general în situaţiile 
de stres, cercetătorii au suspectat o posibilă legătură între stres şi 
hipertensiune. Hipertensiunea cronică - stare anormală susținută 
prin tensiune arterială înaltă ce poate conduce la boli 
cardiovasculare - este apreciată ca fiind legată de stres. 

Studiile au dezvăluit că indivizii care au lucrat sub o mare 
presiune psihologică (ex. poliţiştii, piloţii etc.) şi aceia care sunt 
expuşi la stresul susținut al mediului (ex. persoanele care lucrează 
în locuri cu nivele ridicate de zgomot) tind să dezvolte o tensiune 
arterială mai ridicată decât acele persoane care trăiesc şi muncesc 
într-o atmosferă mai puţin încărcată de tensiune. 


Bolile de inimă 

Se consideră că stresul este un factor ce contribuie la 
instaurarea bolilor inimă. Prin observaţii sistematice s-a demonstrat că 
există legături între boala de inimă şi anumite comportamente de tip 
A, ce deja au fost asociate cu nivele ridicate de stres. 


Cancerul 

Rolul stresului în dezvoltarea cancerului este foarte mult 
dezbătut. Există informaţii că tensiunea psihică poate juca un rol 
important în debutul cancerului la anumite persoane ce prezintă 
predispozitie să dezvolte această maladie. Deşi unii cercetători nu 

sunt încă convinşi că anumite trăsături de personalitate pot accentua 
riscul persoanelor pentru cancer, totuşi posibilitatea unei astfel de 
relaţii este încă în studiu. Alţi cercetători au concluzionat că stările 
emoționale şi trăsăturile psihologice pot afecta transformarea celulelor 
normale în celule canceroase. Ei au identificat trei tipuri de factori de 
risc: stresul, trăsăturile de personalitate (sau stilurile de soluționare) şi 
obiceiurile personale, de exemplu fumatul. 

Este acceptat faptul că, o dată ce individul este diagnosticat ca 
având cancer, starea emoţională a acestuia va constitui unul din 
factorii ce determină reusita/nereusita tratamentului. 

În unele cazuri, la acei pacienţi care se aflau în stadiul de 
remisie a bolii, traumele emoţionale severe au fost asociate cu 
reaparitia cancerului. 


Bolile infecțioase şi sistemul imunitar 

Prin alterarea sistemului nervos şi a celui hormonal, stresul 
persistent creează un climat fertil pentru o serie de maladii. Nu se 
cunoaşte însă mecanismul concret de acţiune. 

Stresul poate avea un efect direct asupra sistemului 
imunitar, prin reducerea capacităţii sale de funcţionare eficientă, 
sau poate acţiona în manieră indirectă, dacă persoana are o 
alimentaţie săracă, îşi neglijează întreţinerea fizică, nu doarme, 
fumează, consumă excesiv băuturi alcoolice etc. 


Diabetul şi ulcerul digestiv 

Atât diabetul cât şi ulcerul au conexiuni directe cu stresul. În 
cazul formelor de diabet, atunci când stresul generează creşterea 
nivelului de glucoză în sânge, celulele pancreatice reacționează, 
producând insulină, un hormon ce ajută la reglarea nivelului de 
glucoză în sânge. Stresul cronic poate distruge aceste celule, ce 
nu pot fi înlocuite, afectând sever capacitatea pancreasului de a 
elabora insulina necesară controlului nivelului glucozei în sânge. 
Acest fapt are ca rezultat un risc crescut pentru declanşarea 
diabetului, în special la acei indivizi care au o predispozitie 
genetică la această boală. 

Ulcerul digestiv este o inflamare în „căptuşeala” stomacului, 
cauzată prin secreția excesivă de acid gastric, producând în mod 
frecvent durere severă şi putând genera sângerări, dacă peretele 
stomacului se perforează. Chiar dacă în prezent se cercetează 
cauzalitatea ulcerului digestiv, se acceptă în general că stresul 
poate agrava această boală. 


Afectiunile pielii 

Se consideră că stresul agravează câteva afecţiuni ale pielii, 
cea mai severă fiind eczema. Această stare de inflamare este 
caracterizată prin inrosire, mâncărime şi leziuni create de 
transpiratie. Eczema poate dispărea sau persista câteva luni sau 
chiar ani. 

Medicii au observat că, atunci când nivelul de stres este 
ridicat, eczema sau alte tulburări ale pielii se extind. 


Astmul şi alergiile 

Deoarece stresul afectează răspunsul imunologic al 
organismului, acesta a fost asociat cu astmul şi alergiile. 

Aceste afecţiuni rezultă din reacţia sistemului imunitar al 
organismului la un agent de invadare. Organismul invadat produce 
anticorpi care, la rândul lor, stimulează eliberarea substanțelor 
chimice ce vor genera modificarea fiziologică. Multe dintre acestea 
sunt, poate, mult mai iritante şi vătămătoare decât agentul de 
invadare propriu-zis. 


Tulburările mintale 

Stresul generează frământări emoţionale care pot agrava 
dereglările emoţionale existente. Totuşi, este dificil de stabilit rolul 
exact al stresului în producerea tulburărilor emoţionale şi mintale. 

Există numeroase teorii despre posibile relaţii între stres şi 
disfunctia mintală. Studiile au evidenţiat o incidenţă ridicată a 
evenimentelor de stres major din viata, cu putin timp înainte de 
debutul schizofreniei, depresiei şi tulburărilor non-psihotice. 

Unele teorii presupun că unii indivizi se nasc cu o predispozitie 
la tulburările mintale, care se poate manifesta sub acţiunea unui stres 
puternic. 

Stăpânirea sau adaptarea la stres se face atât prin propriile 
mecanismele de apărare, dar şi prin conduite de viata sănătoase şi 
practicarea unor metode şi tehnici de autocontrol şi relaxare. 


3. COSTURILE STRESULUI 


Pe lângă efectele potenţiale ale stresului asupra stării de 
sănătate şi bună dispoziţie a indivizilor, stresul presupune şi un 
impact economic şi social. 

Stresul poate diminua performanţele şi productivitatea la 
locul de muncă, afectând astfel evoluţia organizaţiei şi, în cele din 
urmă, economia acesteia ca întreg. De asemenea, poate contribui 
la apariția şi susţinerea tensiunilor sociale. 


Costul economic 

Stresul ocupational reprezintă si in România una din 
problemele majore ale angajaţilor. Un studiu al Ligii Române pentru 
Sănătate Mintală relevă faptul că procentul celor care suferă de 
afecţiuni psihice este în continuă creştere. Datele sunt cu atât mai 
îngrijorătoare, cu cât estimările Organizaţiei Mondiale a Sănătăţii 
spun că, în anul 2025, sinuciderea datorată stresului profesional va 
fi principala cauză a mortalității. 

Printre cei mai frecvenți factori de risc care afectează 
sănătatea omului, alături de obezitate, alcoolism, droguri şi fumat, 
se află stresul. 

Pentru România nu există statistici asupra costurilor 
stresului ocupational. Referindu-ne la tari dezvoltate, cum ar fi 
S.U.A., costul stresului economic, la nivelul anului 1999, era de 150 
miliarde $. În această tara, orice zi lucrătoare înregistrează 1 milion 
de muncitori absenţi de la locul de muncă datorită tulburărilor 
legate de stres. 

În Uniunea Europeană, stresul în muncă reprezintă a doua 
problemă de sănătate legată de activitatea profesională, după 
afecțiunile strict medicale. Acesta afectează aproximativ 28% dintre 
angajaţi, adică peste 40 milioane de muncitori. 

Impreună cu costurile de sănătate, costurile totale anuale 
datorate stresului profesional sunt estimate la circa 20 de miliarde 
euro pentru țările U.E., fără a adăuga pierderile de productivitate. 


Costul social 

Stresul nu înregistrează doar un cost economic, ci şi un cost 
social. 

Societatea românească, aflată în plin proces de stratificare, 
conţine o diversitate de indivizi şi grupuri de oameni ale căror 
trebuinte şi dorinţe, atitudini, convingeri şi moduri de viata diferă, 
însă care se află într-o permanentă interacţiune. 

Stabilitatea unei societăți depinde, alături de alţi factori, şi de 
menţinerea unui echilibru acceptabil între aceste grupuri. Stresul 
însă poate distorsiona acest echilibru. 

Dacă acesta devine cronic, efectele sale pot afecta 
mecanismele societăţii, ducând la tensiuni crescute între oameni şi 
la accentuarea distantarii fata de autorităţile şi instituţiile statului de 
drept. 

Pentru individ, pe lângă impactul devastator al deteriorărilor 
severe ale stării de sănătate la care ne-am referit, stresul poate 
conduce la scăderea eficienței în muncă şi implicit la ratarea 
oportunităţilor de evoluţie în carieră, iar în final chiar la pierderea 
locului de muncă. Acest fapt accentuează încordarea din relația 
familială şi extrafamilială, iar în cele din urmă poate genera 
depresie şi chiar suicid. 

Pentru organizaţie, costurile legate de stres îmbracă multe 
forme. Acestea includ absenteism, costuri medicale ridicate şi 
dereglări ale fluxului de producţie, asociate cu alte costuri pentru 
recrutarea şi pregătirea noilor angajaţi. S-a observat, de 
asemenea, că stresul a devenit o mare problemă în ceea ce 
priveşte productivitatea şi eficienţa. 

Comisia Europeană a pus deja în aplicare unele măsuri care 
au scopul de a garanta securitatea şi sănătatea lucrătorilor. 
Directiva cadru 89/391 prevede reglementări fundamentale in 
domeniul securităţii şi sănătăţii în muncă, ce afirmă cu claritate 
obligaţia angajatorilor de a asigura securitatea şi sănătatea la locul 
de muncă, inclusiv cu referire la efectele stresului ocupational. 
Toate statele membre au implementat această directivă în 
legislaţia proprie iar unele dintre acestea au elaborat, în 
completare, ghiduri de prevenire a stresului în muncă. 

Un număr din ce în ce mai mare de cercetători în domeniul 
combaterii stresului declară că se pot obține rezultate semnificative 
în controlul acestuia doar dacă se acţionează atât la nivelul 
individului, cât şi la nivelul organizaţiei. Acest fapt implică acţiunea 
la trei nivele distincte: 

= la nivel primar, pentru identificarea agenţilor stresori de la 

nivelul organizației, în scopul prevenirii stresului; 

= la nivel secundar, prin tehnici de intervenţie care să ajute 

angajaţii sau grupurile organizaționale să poată dezvolta, 
prin educaţie şi pregătire, strategii de soluţionare şi de 
creştere a rezistenţei la stres; 

= la nivel terțiar, prin asistenţă de specialitate, asigurându-se 

angajaţilor suportul necesar „vindecării simptomelor 
stresului. 

Dacă o organizație nu a întreprins acțiuni de identificare a 
stresului, aceasta demonstrează o lipsă de înțelegere a costurilor 
reale, cât şi a beneficiilor ce pot fi obținute din prevenire. 

Ministerul Administraţiei şi Internelor a întreprins, încă din 
anul 2002, măsuri în vederea asigurării asistenţei psihologice 
angajaţilor săi, prin crearea unei baze legale şi a structurilor de 
specialitate care să gestioneze acest domeniu. 

Astfel, în prima etapă, prevederile Legii nr. 360/2002 privind 
Statutul politistului cu modificările şi completările ulterioare, au 
fundamentat dreptul poliţiştilor şi al familiilor acestora de a 
beneficia de asistență psihologică gratuită prin rețeaua de 
specialitate proprie a ministerului. 

Hotărârea Guvernului nr. 677/2003 privind condiţiile de 
acordare în mod gratuit a asistenţei medicale şi psihologice, a 
medicamentelor şi protezelor pentru poliţişti, elaborată în baza legii 
sus-mentionate, face precizări concrete asupra modului de 
organizare şi desfăşurare a activităţii de asistenţă psihologică. 

Ulterior, Legea nr. 604/2003 pentru aprobarea Ordonanţei 
de urgenţă nr. 63/2003 privind organizarea şi funcționarea 
Ministerului Administraţiei şi Internelor extinde dreptul de a 
beneficia de asistenţă psihologică gratuită asupra întregului 
personal aflat în activitate (funcţionari publici, funcţionari publici cu 
statut special — poliţişti, cadre militare în activitate, personal 
contractual, precum şi militari, jandarmi şi poliţişti de frontieră 
angajaţi pe bază de contract), celui pensionat, precum şi membrilor 
de familie ai acestora. 

Având o bază legală consistentă şi experienţa semnificativă 
acumulată în perioada premergătoare apariţiei acestor acte 
normative, la finele anului 2004, în cadrul Centrului de 
Psihosociologie a luat ființă sectorul „Asistenţă psihologică”, prin 
reorganizarea sectorului „Psihologie militară”, având ca atributie 
principală coordonarea activității de asistenţă psihologică in 
unităţile centrale şi teritoriale ale ministerului. 

La nivelul instituţiilor de învățământ proprii, precum şi la 
inspectoratele generale ale poliţiei, poliţiei de frontieră, situaţiilor de 
urgenţă şi jandarmeriei, asistența psihologică se realizează prin 
intermediul ofițerilor psihologi de unitate. 

Aspectele privind organizarea, desfăşurarea, coordonarea şi 
controlul acestei activităţi, au făcut obiectul unei Concepții privind 
activitatea de asistență psihologică, incluse în Strategia de 
dezvoltare a resurselor umane ale Ministerului Administraţiei şi 
Internelor. 

Demersul de implementare a noii concepții este unul 
etapizat, fiind condiţionat atât de posibilităţile ministerului de 
încadrare a posturilor cu specialişti, cât şi de oportunităţile de 
perfecționare a pregătirii profesionale a celor existenți. 

Capitoliul 4 


FACTORI STRESANTI 
ÎN MUNCA DE POLIȚIE 


Andreea MIHALCEA 


elye, cel care a inventat conceptul de stres, descria 
munca de poliție ca fiind una dintre cele mai riscante 
profesii, ea depăşind chiar formidabilul stres al celor implicaţi în 
traficul aerian (Seyle, 1978). Au fost multi alti autori care au 
apreciat ca profesia de politist este una dintre cele mai stresante 
ocupatii (Kroes, Margolis, Hurrell, 1974; Reiser, 1976; Terry, 1981; 
Loo, 1984; Dantzer, 1987; Gersons, 1989). in acest sens, s-a 
constatat faptul ca, politistii manifesta simptomatologie fizica si 
probleme de natura psihologica datorate stresului mai des decat 
alti lucratori din alte profesii (Anshel, 2000). Unii au apreciat chiar 
ca mediul din politie are caracteristici patologice, fiind predispozant 
pentru aparitia diferitelor probleme mentale (Sheptycki, 2004). 
Instituţiile militare sau de tip semi-militar cer ca individul sa se 
sacrifice pentru binele societăţii. Prin urmare „individul” este mai putin 
luat în considerație, scopul „grupului” fiind cel mai important. Natura 
cvasi-militară a activităţii, cât şi funcţionarea într-o astfel de instituție 
pot conduce la o situaţie nedorită şi foarte stresantă, care să perturbe 
sănătatea mentală a personalului (Kelly, Sean 2004). 
Angajaţii care asigură respectarea legii îşi desfăşoară 
activitatea în condiţii maxime de constrângere şi suprasolicitare 
emoțională. Acestora li se spune să acţioneze cu calm, chiar şi atunci 

cand sunt extrem de incordati. De asemenea, li se atrage atentia ca, 
atunci cand sunt nervosi, sa pastreze controlul asupra situatiei si sa 
rămână stoici atunci când se implica emotional. Ei trebuie sa 
interacționeze cu societatea, îndeplinindu-şi rolul aşa cum se cuvine, 
într-o manieră neutră şi profesionistă. Portul uniformei şi al armei îi fac 
să se diferentieze în societate, iar această segregatie are efecte 
psihologice multiple, care pot induce afectări pasagere sau de durată 
ale funcţionării psihice (Kroes, Hurrell, 1975). 

Din discuţiile cu ofiţerii de poliţie, dar mai ales din exemplele si 
materialele prezentate, au rezultat anumite idei inedite despre 
solicitările psihice la care trebuie să facă fata un poliţist. 

Prin urmare s-ar putea spune că: 

Un poliţist trebuie să aibă câte ceva din toţi oamenii. Să fie un 
„PĂCĂTOS” şi un „SFÂNT”, un „VAGABOND” şi un ,ZEU”. Să intre în 
locuri unde se comit toate păcatele lumii, dar să nu săvârşească 
niciunul. 

Polițistul este cel mai căutat, dar şi cel mai putin dorit dintre 
oameni. Fiinţă stranie, căreia i se spune ,DOMNULE” în fata si 
„CÂINE” pe la spate. 

Lui i se cere să fie atât de diplomat, încât să poată potoli o 
dispută între doi indivizi, lăsăndu-l pe fiecare să creadă că a câştigat. 
Dacă polițistul este îmbrăcat la „patru ace” va fi considerat ,SNOB’, 
dacă nu, va fi un „ŞLEAMPĂT”. Dacă se poartă amabil este un 
»CRAI”, dacă nu, este un „NECIOPLIT”. 

Politistului i se cere să se lupte cu doi tipi mult mai puternici 
decât el, dar fără să-şi şifoneze uniforma şi fără să folosească forța. 
Dacă o încasează este un „FRICOS” şi un „PĂMPĂLĂV”, iar dacă-i 
scapă vreo palmă vreunui infractor, atunci este o „BRUTĂ” şi un 
„AGRESOR”. 

Un poliţist trebuie „SĂ ŞTIE TOT”, dar „SĂ NU SPUNĂ 
NIMIC”. Lui i se cere să descrie o crimă pornind de la un amărât de fir 
de păr. Ba chiar, să afle numele vinovatului şi locul în care se 
ascunde. Dacă îl descoperă pe ucigaş, înseamnă că a avut un 
„NOROC CHIOR”, dacă nu, este un „AGEAMIU”. 

De multe ori polițistul trebuie să ia, într-o secundă, o hotărâre 
pentru care un avocat experimentat ar trebui să cumpănească bine, 
luni de-a rândul. Lui i se cere să fie „ EXPERT” în mânuirea armelor de 
foc, dar „SĂ NU FOLOSEASCĂ PREA MULTE CARTUŞE 
PREGĂTINDU-SE”. Atunci când trage trebuie „SĂ NIMEREASCĂ 
INFRACTORUL”, dar fara a-i pricinui vreun rau şi apoi să dea 
socoteală „DE CE ANUME A TRAS”. 

Polițistul trebuie să lucreze zi lumină pentru a descoperi un 
martor care „A VĂZUT TOTUL”, dar care „REFUZĂ SĂ-ŞI 
AMINTEASCĂ”. El scormoneste în dosare şi scrie rapoarte cu scopul 
de a stabili o „PROBĂ INFAILIBILA’ care, va fi însă „DISTRUSĂ SAU 
COMPROMISA’ de “savanții” săi confrati din justiţie. 

Dacă este avansat în funcţie, înseamnă ca a avut „PILE, 
undeva sus, dacă nu, este clar că „NU-I BAZAT”. 

Polițistul trebuie să fie ASISTENT SOCIAL, PREOT, 
PSIHOLOG, DIPLOMAT ....,un DUR, dar şi un GENTLEMAN. 

Mai presus de toate, însă i se cere să fie un GENIU şi să aibă 
o „VIAŢĂ DE FAMILIE IREPROŞABILĂ”, pănă la adânci batraneti. 
Asta, evident dacă, din întâmplare, apucă să trăiască, până-şi vede 
copiii mari. 

Acesta este profilul, succint, al unui om căruia cei pe care îi 
ajută, RAREORI îi spun PRIETEN. 


După cum s-a putut observa mai sus, lucrătorii poliției suportă 
diferite forme de stres în activitatea lor, acesta fiind cauzat de factori 
diverşi. Sursele de stres ale poliţiştilor pot fi grupate în câteva 
categorii, şi anume: aspecte legate de viata personală a poliţiştilor, 
„presiunea” exercitată de munca de poliţie, atitudinea opiniei publice 
cu referire la munca de poliție şi la poliţişti, activitatea justiţiei, 
organizarea instituţiei în sine. Din studiile realizate se pare că 
principalele surse de stres includ, în special, politicile şi procedurile 
specifice instituţiei (Hurell, 1986). 

Cele mai multe studii de specialitate care şi-au centrat atenția 
asupra problematicii stresului în munca de poliție au avut în vedere, în 
principal, o evidentiere a factorilor cu potential stresant (Brooks, 

Jihong, Zhao 2002; Burke, 1998; Hurrell, 1986), altele evidentiind 
modalităţile prin care poliţiştii, fac fata stresului (Violanti, 1992). 

Pentru o prezentare clara a multitudinii de factori stresanti cu 
care se confrunta politistii ne vom centra in continuare pe patru mari 
categorii: 

e Munca efectiva de politie 

e Institutia in care lucreaza 

e Sistemul de justitie 

e Publicul 


1. CARACTERISTICI ŞI PRACTICI SPECIFICE MUNCII 


Suferinta umană 

Poliţiştii sunt constant expuşi inechitatii şi brutalitatii întâlnite în 
viata de zi cu zi. O astfel de experienţă are un impact emotional mare 
asupra individului, oricât de bine adaptat ar fi acesta. Constrângerea 
emoțională, ca mecanism adaptativ, consumă un volum imens de 
resurse, chiar mai multă energie decât cea necesară exprimării 
adevăratelor emoţii. Dacă aceasta energie este consumată la 
maximum, ofițerul riscă să fie extenuat în afara orelor de program şi 
să nu dorească să mai participe la viata socială şi de familie. De 
asemenea, consumul excesiv de energie poate determina stări de 
epuizare psihică, la locul de muncă sau în familie. 


Conflictul de rol 

Poliţiştii adesea trăiesc experienţe conflictuale, de exemplu, 
atunci când aceştia sunt foarte aproape de arestarea unui infractor 
ce a săvârşit o faptă condamnabilă, care în mod evident este în 
contradicţie cu valorile şi normele general umane. În momentul 
reţinerii lui, poliţiştii trebuie să ţină cont cu strictețe de drepturile 
acestuia, altfel riscă să fie acuzaţi de incompetenta sau abuz. 

Situaţii neprevăzute 

De cele mai multe ori, atunci când într-o situație particulară 
este cerut un răspuns rapid, polițistul este luat prin surprindere — o 
astfel de situație îl dezechilibrează atât din punct de vedere fizic cât şi 
mental. Este posibil să apară „stresul inopinat”, care se referă la faptul 
că acesta nu se manifestă întotdeauna în stare latentă, în unele 
situații existând treceri neaşteptate de la stresul minor la stresul major, 
dificil de gestionat. Cu alte cuvinte, lucrătorii pot trece cu uşurinţă de la 
o stare de calm, la o stare bruscă de suprasolicitare şi presiune. 
Starea de stres normal constituie pentru majoritatea celorlalţi lucrători 
un proces de acumulare psihică, ce poate fi redusă sau adaptată, 
până în momentul în care „scapă de sub control”. Nu este şi cazul 
personalului din acest domeniu, căci în cazul acestora situaţia poate 
„scăpa de sub control” în câteva secunde. De multe ori, poliţiştii nu pot 
aborda situațiile noi cu care se confruntă, spre deosebire de 
majoritatea lucrătorilor care sunt avertizaţi anterior. Ei trebuie să 
reacționeze şi nu să prevină problemele cu care se confruntă, iar 
acest stres inopinat este foarte dificil de controlat. 


Absenta unui răspuns 

Cea mai mare parte din munca poliției este fragmentată, 
posibilitatea de a urmări un caz de la început la sfârşit este limitată, iar 
feedback-ul este minimal. Neavând un răspuns, poliţiştii pot aprecia 
că imposibilitatea de a rezolva complet problemele oamenilor cu care 
ei se confruntă zilnic este un motiv ce le-ar putea genera o imagine 
de sine dominată de sentimente de inutilitate. 


Nivelul de pericol şi planificarea neuniformă a muncii de 
poliție 

Profesia de polițist implică multe elemente periculoase 
(folosirea armelor, implicarea în infracţiuni violente), care afectează 
lucrătorii atât în mod direct, cât şi în mod indirect. 

Schimbările neprevăzute ce apar în programul de lucru sunt, 
de asemenea, perturbatoare pentru viata de zi cu zi a poliţiştilor. 

Consecinte negative ale muncii de poliție 

Aceste consecințe cuprind aspecte de natură fizică şi mentală. 

Polițistul vede partea negativă a societăţii — infractorul, cel ce 
abuzează de reguli, ceea ce poate denatura opiniile sale în legătură 
cu caracterul majorităţii ființelor umane. Mediul negativ creează o 
viziune critică şi cinică a societăţii. Este foarte dificil să ajungi să ai 
încredere în oameni când majoritatea timpului ai de-a face cu oamenii 
nedemni de încredere. Este dificil să crezi în intenţiile pozitive ale 
oamenilor, când cea mai mare parte a zilei eşti în prezența unor 
oameni care doresc să facă rău celorlalți. Lipsa încrederii poate 
apărea în relaţiile personale ale politistului cu vecinii, cu prietenii, cu 
soția. Poate avea repercusiuni, de asemenea, asupra modului de 
creştere a copiilor, căci poliţiştii au tendința să fie mai severi in 
disciplină şi mai precauti în acest sens. 

Există, de asemenea, repercusiuni în plan familial — copiii 
poliţiştilor care asigură respectarea legii se adaptează mai greu în 
societate. Copilul îşi vede părintele ca având o poziţie prestigioasă şi 
dorită în societate. El şi prietenii săi îl privesc ca pe o “celebritate”, o 
persoană foarte respectabilă. În mod frecvent, copilul lucrătorului de 
poliție este fie foarte supus regulilor impuse, aceasta favorizând 
apariţia unor probleme depresive sau îngrădirea personalităţii, fie ca 
adolescent, este foarte revoltat împotriva părintelui ce impune reguli — 
tinde să fie cel mai bun sau cel mai rău copil. 


Stresul cumulativ 

Evenimentele stresante ce se repetă în timp, într-un mod 
continuu au, ca şi consecință formarea şi manifestarea unui stres 
cumulativ (format în timp). 

Indiferent de tipul activităţii, de mărimea serviciului, toţi poliţiştii 
sunt predispuşi stresului încă din momentul încadrării lor. Mulţi au fost 
pregătiți să recunoască sursele de stres majore, specifice muncii de 
poliție, precum folosirea armelor, implicarea în infracțiuni violente, 
injuriile fizice. Toate aceste aspecte au un potențial distructiv, atât 
asupra fizicului cât şi asupra psihicului. 

2. CARACTERISTICI ŞI PRACTICI ALE INSTITUȚIEI 


Dotare inadecvată 

Diferenţa între mijloacele tehnice şi echipamentele folosite de 
infractori şi cele ce sunt date în dotare poliţiştilor este considerabilă. 
Dotarea aceasta necorespunzătoare şi insuficientă reprezintă un 
obstacol în soluţionarea anumitor cazuri şi este resimţită ca o 
potenţială sursă de stres şi anxietate pentru poliţişti. Calitatea 
echipamentului şi nivelul de dotare al său poate fi considerat un indice 
al stării de bine a unui lucrător. 


Prea multe „hârtii” de completat 

Multe dintre activităţile poliţiei sunt condiţionate de redactarea 
unor cereri sau obţinerea unor aprobări, acestea de multe ori 
împiedicând acţiunea promptă şi eficientă. Se poate ajunge chiar la 
cazuri extreme, atunci cand, de exemplu, un poliţist obține rezultate 
remarcabile în activitate (poate chiar salvează vieţi omeneşti) şi este 
mustrat dacă nu întocmeşte corespunzător rapoartele de activitate. Se 
pare că aceste „hârtii”, care descriu desfăşurarea acţiunii sunt, în cele 
mai multe cazuri, mai importante pentru instituţie decât acțiunea în 
sine. 


Recompense inadecvate 

Recunoaşterea pentru o sarcină bine făcută este rară, pe când 
critica în cazul greşelilor este frecventă. De asemenea, modul de 
realizare al promovărilor determină frustrare printre lucrători deoarece 
este adesea văzut de poliţişti ca fiind limitat şi incorect centrat mai 
degrabă pe aspectele relationale decât pe cele profesionale. 


Lipsă de cooperare cu alte direcţii, cu alte unităţi 

Uneori există chiar competiție între servicii, direcții, 
inspectorate, ajungându-se chiar la acuzaţii reciproce, la ascunderea 
unor informaţii etc. Într-o astfel de situație, acest mod de 
interrelationare nu numai că este ineficient şi neproductiv, dar 
contribuie la amplificarea problemelor şi a stresului angajaţilor care se 

vad nevoiti sa faca fata unor conflicte si sabotaje interne, doar din 
dorinta unora de a-si asuma toate meritele. 


Portul uniformei 

Cercetările realizate au aratat că portul unei legitimatii sau al 
unei uniforme poate determina creşterea agresivitatii în relaţiile cu 
publicul. Aceste schimbări pot interveni asupra oricăror persoane care 
poartă o uniformă, legitimatie şi armă şi constituie factori care au 
efecte într-o anumită măsură asupra angajaţilor din instituţiile 
guvernamentale. Unii ofiţeri afirmă că este „un rol” sau „o mască” pe 
care o adoptă odată cu îmbrăcarea uniformei. De multe ori însă, acest 
rol se strecoară şi in viata privată şi schimbă cursul relațiilor şi a 
timpului liber al acestora. 


3. CARACTERISTICI ŞI PRACTICI PUBLICE 


Informaţiile deformate din presă 

Prezentarea diferitelor acţiuni ale poliţiei este adesea 
neconformă cu realitatea, unii ziarişti având tendinţa de a amplifica 
aspectele negative legate de poliţie şi a trece cu vederea aspectele 
pozitive. O multitudine de ştiri sunt percepute ca defavorabile de către 
poliţişti, existând chiar supoziţia că evenimentele sunt prezentate 
astfel datorită unor „erori cu intenţie”. 

Angajaţii lucrează într-un mediu bazat pe fapte în care totul 
este comparat cu prescriptiile legale. Dezirabilul şi indezirabilul sunt 
delimitate clar, fără echivoc. Ei au la dispoziţie un număr de mijloace 
necesare colectării probelor corespunzătoare în justiţie şi îşi pot 
justifica acţiunile prin faptul că ei reprezintă „partea bună şi dreaptă”. 
În viata reală, este putin probabil să se facă separație clară între 
faptele legale şi ilegale. Ziarele funcționează după un sistem ce se 
bazează pe opinii, sistemul juridic se bazează pe opinii şi, fără a mai fi 
cazul sa specificăm, deciziile referitoare la relaţiile şi metodele 
parentale sunt sisteme ce se bazează pe opinii. Trecerea de la bine şi 

rau, de la sistemele alb-negru, la sistemele bazate pe opinii este 
foarte dificilă şi necesita o schimbare totală a mentalitatii. 


Atitudinea nefavorabilă a celorlalți din afara sistemului 

Poliţiştii sunt adesea acuzaţi de incompetenta de majoritatea 
membrilor comunităţii. Criticile aduse muncii de poliţie de către vecini 
sau cunoscuți sunt resimtite profund de poliţişti. 

Declaraţiile nefondate de violență şi rasism sunt adesea simțite 
ca nejuste şi defavorabile imaginii poliţiştilor. 


Statutul de autoritate publică 

Pe lucrătorii din acest domeniu oamenii îi abordează şi îi 
tratează diferit, chiar şi atunci când nu sunt în exerciţiul functiunii. 
Când apare o problemă, oricine caută un poliţist pentru a o „prelua”, 
pentru a „rezolva problema”. Unii spun că poliţiştii nu sunt niciodată în 
afara serviciului. Chiar şi atunci când aceştia nu sunt în exercițiul 
functiunii, tendința este de a prelua problemele şi a le rezolva. Este 
dificil pentru un polițist să recunoască diferenţa dintre o situaţie de 
„rezolvare a problemei”, unde este necesară acţiunea şi o situaţie 
pasivă, în care acțiunea poate mai degrabă să-l înstrăineze de ceilalţi. 


Incompetenta unor asociații non-guvernamentale 

Este adesea frustrant pentru poliţişti care văd cum anumite 
cazuri, gestionate până la un moment dat de ei, sunt preluate de 
anumite asociaţii, din afara sistemului, ce se dovedesc ineficiente. 
Acestea, deşi ar trebui să preia cazul spre soluționare dau dovadă de 
incompetenta, situaţiile respective rămânând astfel fără rezolvare. 


3. CARACTERISTICI ŞI PRACTICI ALE JUSTIȚIEI 


Preocupare pentru „stradă” 

Poliţiştii trebuie să se centreze pe problemele „străzii, in care 
sunt implicați oamenii obişnuiţi, în timp ce aceştia cunosc faptul că, „la 
nivel înalt”, în afaceri şi politică, criminalitatea creşte, iar poliţia are 
competență limitată. 

Ineficienta sistemului penitenciar 

Poliţiştii sunt îngrijoraţi de creşterea numărului de recidivisti şi 
de ineficienta sistemelor de reeducare utilizate în penitenciare. Multe 
dintre persoanele care au săvârşit o infracțiune, pentru care au 
executat o pedeapsă de lipsire de libertate, continuă, după liberare, să 
săvârşească alte infracţiuni. Această situaţie îi face pe poliţişti să 
considere că sistemul penitenciar reprezintă mai degrabă o şcoală de 
educație infractionala decât o şcoală de reeducare şi socializare. 


Procedura judecării cauzelor 

Durata desfăşurării unei acţiuni penale, precum şi complicațiile 
apărute contribuie de multe ori la creşterea sau chiar la cauzarea 
frustrării pe care o resimte un polițist ce a fost implicat, iniţial, în cauza 
respectivă. 

Deşi munca poliţiştilor este stresantă, există studii care au 
arătat că poliţiştii au un nivel mai crescut al sănătăţii mentale, în 
comparaţie cu alte grupuri (Hart, Wearing, 1995). Acest fapt a fost 
explicat prin faptul că este posibil ca poliţiştii să pornească în cariera 
lor cu un nivel mult mai ridicat al stării de bine şi să aibă expectatii 
realiste cu privire la dificultăţile muncii. Aceasta face ca specificul 
naturii muncii politistului să nu fie un distres particular pentru 
majoritatea poliţiştilor. S-a demonstrat că experienţele negative şi 
pozitive de muncă contribuie independent la percepţia calităţii vieții de 
către poliţişti şi că experienţele organizaționale sunt mai importante 
decât experienţele operative. 

Concluziile studiilor realizate de Hart şi Wearing, în 1993, au 
fost următoarele: 

e Poliţiştii nu sunt foarte stresaţi în comparaţie cu alte grupuri; 

e Caracteristicile personalităţii sunt determinante puternice 

pentru stres şi starea de bine; 

e Experiențele organizaționale sunt mai importante decât cele 

operative în determinarea stresului şi a stării de bine; 

e Experiențele pozitive şi negative operează independent şi 

ambele trebuie luate în calcul pentru a înțelege starea de 
sănătate mentală a poliţiştilor. 

Având în vedere faptul că situaţiile stresante întâlnite la locul 
de muncă au o influență semnificativă asupra productivității muncii de 
poliție (Homer, 2001) rezultă că este extrem de important să se 
realizeze analize detaliate ale diferiților factori care au un potential 
stresant crescut. 

Indiferent de multitudinea sau gravitatea factorilor stresanti, s-a 
evidenţiat (Spilberger, 1981) că ocupaţia de poliţist este asociată cu o 
rată mare: 

e a divorturilor, 

e a alcoolismului, 

e a suicidului, 

e a altor probleme emoţionale şi de sănătate fizică. 

După cum s-a putut observa există o mare diversitate a 
factorilor stresanti în munca de poliție, fapt ce determină două 
consecinţe inevitabile, şi anume: 

e Necesitatea de a evalua gravitatea acestora şi impactul pe 

care îl au asupra sănătăţii mentale a angajaţilor şi a 
performanţei în muncă. 

e Necesitatea de a implementa programe de asistenţă 

psihologică cu rol preventiv sau suportiv. 

hiar daca în prezent, în unitățile M.A.I. există tendința 
de a se reduce numărul obiectivelor asigurate cu pază 
militară şi renunțarea treptată la militarii în termen, serviciul de 
gardă sau pază reprezintă, încă, una dintre misiunile principale. 
Departe de a fi o activitate banală, prin specificul său şi prin 
restricţiile pe care le impune, serviciul de pază reprezintă o misiune 
care supune individul uman la solicitări complexe, determinând stări 
sau reacții dintre cele mai diverse. Nu întotdeauna aceste manifestări 
şi comportamente sunt dezirabile. Mai mult chiar, având implicaţii 
juridice de natură penală, ele pot conduce la apariţia unor evenimente 
deosebit de grave care pun în pericol obiective importante ori viața 
persoanelor. 
Dintre acestea, cele mai grave sunt: 
e uciderea sau rănirea unor persoane cu armamentul din 
dotare în alte condiţii decât cele prevăzute de lege; 
e sinuciderea agentului de pază; 
e accidentarea cu pierderea unor organe sau funcţii vitale ori 
chiar moartea; 
e părăsirea postului de către agentul de pază, având asupra 
sa armament şi muniţie de război; 
e sustragerea de bunuri şi valori aflate în consemn; 
e înstrăinarea armamentului şi muniției; 

distrugerea unor bunuri sau valori; 
înstrăinarea unor documente clasificate; 
complicitatea cu elementele ostile. 

În acest sens, se consideră că factorul uman reprezintă 
elementul central. Astfel privite lucrurile, accentul cade pe elementele 
interioare, subiective (trebuinte, motive, aspirații, proiecţii, deprinderi, 
capacităţi, intenţii). Acestea implică o dimensiune putin vizibilă unui 
observator din afară şi o dinamică oarecum independentă de exterior. 
Este „cutia neagră”, adevărata provocare a psihologilor clinicieni. 

Dar aspectul intern, dispozitional, este înțeles de regulă ca un 
ansamblu de vulnerabilitati, iar a fi vulnerabil înseamnă a fi vulnerabil 
la ceva. 

Acest ceva din afara individului reuneşte, pe de o parte, 
evenimentele de viata, iar pe de altă parte mediul cu solicitările lui. 
Anumite evenimente sau solicitări ale mediului au un impact de 
surpriză asupra individului, luându-l oarecum pe nepregătite. Altele 
însă chiar dacă nu sunt evidente la prima vedere, au o anumită 
stabilitate şi regularitate, iar impactul lor asupra individului uman poate 
fi anticipat. 

Serviciul de gardă sau pază conţine solicitări diverse, care 
reprezintă un obstacol în calea satisfacerii unor trebuinte şi deci 
ameninţă, pun în pericol starea de echilibru a celui care execută un 
astfel de serviciu. Unele dintre acestea sunt proprii postului de gardă 
sau pază, fiind aceleaşi indiferent de locul unde acest serviciu este 
organizat şi rezultă din însăşi specificul serviciului, anume că se 
execută izolat şi cu armament şi muniţie de război. Mai mult chiar, ele 
au un caracter obiectiv, adică nu depind de subiect, ci îşi au originea 
în exteriorul acestuia, în situaţia în care acesta este pus în momentul 
respectiv. Militarul sau agentul de pază nu poate face altceva decât să 
suporte acţiunea lor, ci doar să-şi mobilizeze resursele şi mijloacele 
pentru a le face fata. Astfel de solicitări sunt comune pentru aproape 
orice serviciu de pază, diferenţele privesc doar măsura în care intervin 
şi intensitatea cu care acţionează la un moment dat. De asemenea, 
impactul lor asupra subiectului este similar. 

Acesti factori nu conduc in mod automat la comportamentele 
deviante enumerate mai sus. Ei pot insa cataliza anumita stari, pot 
induce anumite reactii care impreuna cu evenimentele de viata si pe 
fondul unor caracteristici dispozitionale ce tin de personalitatea 
subiectului pot determina astfel de comportamente. Acest lucru cu 
atât mai mult cu cât acţiunea lor este conjugată în timp. 

Din acest motiv, cunoaşterea factorilor de stres specifici 
postului de pază reprezintă primul pas în prevenirea unor evenimente 
grave. _ 

In continuare, vom enumera si descrie acesti factori, precum si 
impactul cel mai probabil al acestora asupra starii de echilibru psihic al 
agentului sau militarului din postul de paza 


_ 1. FACTORI DE STRES SPECIFICI SERVICIULUI DE 
PAZA 


Monotonia 

Constă într-o substimulare rezultată din existența unui flux 
redus de informaţii şi stimuli noi necesari pentru menținerea la 
parametri optimi a activismului cerebral; în aceste condiţii, simţurile 
(mai ales cel vizual şi auditiv) nu sunt suficient de bine stimulate, 
respectiv activate. In mod obişnuit fiecare individ are nevoie de 
informatie. Ea menține activ creierul şi îl face să funcţioneze la 
parametri optimi. Reducerea sau chiar absenţa informaţiilor provenite 
din mediul exterior afectează funcţionarea mecanismelor psihice 
(atenţie, percepţie), fapt ce se reflectă în plan mental prin stări de 
plictiseală, nerăbdare. Consecința este scăderea vigilentei şi 
impulsionarea militarului de a se ocupa de anumite activităţi care îl pot 
distrage de la misiunea avută. Mai mult chiar, el se poate “decupla” de 
la realitatea imediată, căzând în visare sau reverie. Monotonia 
depinde în mare măsură de fluctuatia din raza postului, adică de 
numărul de activități desfăşurate de alti militari în apropiere, circulația 
militarilor sau a civililor în zona postului etc. De exemplu, un post mai 
putin monoton şi, deci, mai putin stresant, este cel situat într-un parc 
auto sau la punctul de control acces, cu vedere spre o arteră de 

circulaţie stradală. Cu totul altceva este însă un post în interiorul unei 
clădiri închise sau într-un post la un obiectiv situat în afara zonei 
locuite etc. 


Izolarea 

Se referă la posibilităţile reduse de comunicare şi contact cu 
ceilalţi. Omul este o fiinţă prin excelenţă socială, iar comunicarea cu 
semenii săi reprezintă o nevoie imperioasă atât pentru a-şi face 
cunoscute gândurile, sentimentele, dar şi pentru a primi sprijin şi 
suport. În condiţiile în care el se află departe de semenii săi este 
foarte probabil să apară temeri, frici, anxietati şi adeseori un 
sentimente de abandon. Izolarea afectează modul de comunicare cu 
ceilalți acestea putându-se face adeseori numai prin mijloace tehnice 
şi nu prin contact direct de tipul „faţă în fata”. Mai mult chiar, 
posibilităţile de a se interveni în situaţia în care agentul sau militarul 
din postul de pază este într-o situaţie dificilă scad pe măsură ce gradul 
de izolare este mai mare. Criteriile de apreciere a gradului de izolare 
sunt posibilităţile de contact cu corpul de pază, dar şi cu alte posturi 
(distanța dintre ele, raza vizuală), timpul necesar de deplasare al 
subunitatii de intervenţie la postul respectiv, frecvența contactelor cu 
militarii din corpul de pază. 


Vulnerabilitatea 

Constă în riscul de a fi atacat prin surprindere, datorită faptului 
că se află într-un loc fix, uşor de urmărit şi reperat de către un 
potenţial agresor. De regulă acest serviciu se execută la vedere şi 
pentru că prezenţa unui agent de pază în apropierea unui obiectiv are 
în sine un efect descurajant pentru potenţialul agresor. Nu acest lucru 
este resimţit şi de cel care execută un astfel de serviciu. 
Constientizandu-si elementele vulnerabile agentul sau militarul în 
cauză poate avea el însuşi un sentiment de insecuritate, printr-un 
mecanism anticipare care îi produce anxietate cu atât mai mult cu cât 
el poate fi luat uşor prin surprindere. El va ajunge să imagineze 
scenarii în care posibilităţile sale de a reacționa şi riposta în fata unui 

atac sunt minime. Uneori pornind de la un eveniment minor sau o 
poveste auzită, pe fondul unei anxietati bazale, scenariile pot avea 
teme catastrofale. Obiectiv, vulnerabilitatea poate fi apreciată după 
posibilitățile de apărare, gradul de camuflare, raza de observare şi 
acțiune, posibilitățile de iluminare a zonei supravegheate, tentative 
anterioare de pătrunderea sau atac. 


Importanţa obiectivului 

Rezultă din gravitatea consecințelor în plan economic, 
ecologic, militar sau politic, în condiţiile pătrunderii şi acţiunii unor 
elemente ostile în raza postului. Importanţa unui obiectiv este de 
regulă stabilită de instanţele superioare agentului de pază, de regulă 
prin acte normative. Penetrarea sau atacarea unui obiectiv considerat 
important are consecinţe ce se repercutează în mod direct asupra 
agentului de pază întrucât ele este considerat, în limitele competenţei, 
direct răspunzător de securitatea acestuia. Gradul de importanţă 
acordat unui obiectiv acţionează ca un factor presor pe fondul 
responsabilizării induse subiectului. El se poate simţi copleşit de 
această responsabilitate cu atât mai mult cu cât există posibilitatea 
apariţiei unor evenimente pe care el nu le poate controla. 


Dotarea cu armament şi muniție de război 

Rezultă din gravitatea consecințelor utilizării nejustificate (prin 
încălcarea legii) a armamentului sau înstrăinării acestuia. Dotarea cu 
armament şi muniţie de război este necesară pentru serviciu de pază. 
În principiu arma reprezintă mijlocul principal de ripostă în fata unui 
atac. Faptul că o arma de foc poate fi folosită nu doar pentru simpla 
imobilizare ci şi pentru a produce efecte letale exercită de asemenea 
o presiune asupra militarului. Consecințele pierderii sau înstrăinării 
acesteia are consecințe din cele mai grave, în primul rând asupra 
celui care o are în dotare. Dar ea poate fi folosită intenţionat sau chiar 
accidental împotriva unor persoane care nu reprezintă o ameninţare 
pentru obiectiv, încălcându-se astfel reglementările legale privitor la 
condițiile uzului de armă. Adeseori militarul apreciază că indiferent 

dacă este justificat sau nu, el nu poate folosi arma deoarece acest 
lucru creează el însăşi un eveniment cu urmări negative asupra sa. 
Din acest motiv ea reprezintă o sursă de temeri: “Să nu pierd vreun 
cartus”; “Să nu fiu nevoit să folosesc arma.”; “Să nu mi se descarce 
arma“. Pe de altă parte arma poate exercita un efect de fascinatie 
asupra purtătorului ei, tocmai datorită impactului letal pe care îl poate 
avea, creându-i un sentiment de putere nemăsurată („nimeni nu se 
poate pune cu mine”) şi o tentatie de a se juca cu ea. În fine arma 
poate reprezenta mijlocul cel mai la îndemână pentru o persoană care 
intenționează din diverse motive să îşi ia viata. 


Spațiul restrâns de acțiune 

Rezultă din interdicţia depasirii perimetrului stabilit prin 
consemn, limitându-se astfel spaţiul vital al militarului. Militarul sau 
agentul aflat în serviciu îşi execută misiunea într-un anumit perimetru 
pe care nu are voie să-l părăsească decât în condiţii strict precizate. 
Dar în mod normal fiecare persoană are nevoie de un anumit spațiu 
vital în interiorul căruia acţionează. Limitarea acestuia este resimțită 
ca o puternică constrângere, în fond o limitare a posibilităţii acestuia 
de a acţiona, de a se apăra ori de a-şi satisface nevoia de mişcare. O 
astfel de situaţie îi reduce subiectului gradul de libertate ce se poate 
reflecta la nivel psihic într-un sentiment de neputinţă, chiar de 
„sufocare” şi uneori, dacă postul se află într-o clădire, într-o reacție de 
tip claustrofobic. În aceste condiții nevoia de a părăsi locul respectiv 
poate deveni imperioasă. 


Ritmul nefiresc somn-veghe 

Existența unui ciclu de somn-veghe diferit de cel obişnuit, 
implicând ruperea echilibrului şi continuității perioadelor de odihnă 
necesare pentru refacerea energetică. De regulă serviciul de pază se 
asigură permanent, astfel că prezența agentului de pază este impusă 
nu doar pe timpul zilei, ci şi noaptea. Mai mult chiar intervalele de timp 
nu corespund întotdeauna unui ciclu nictemeral (noapte-zi) obişnuit. 
Astfel militarul poate intra în serviciu la ore diferite de la o zi la alta, 

chiar dacă acest lucru se face la intervale regulate. În aceste condiţii 
ciclu de somn — veghe, condiţionat biologic, dar şi întipărit prin 
obisnuinta (noaptea somn, ziua veghe), corespunzând nevoii refacere 
energetică este puternic perturbat. Modificarea brutală a acestuia 
duce la un şoc adaptativ, manifestat prin oboseală şi chiar surmenaj. 
Capacitatile perceptive şi intelective îşi reduc randamentul şi se 
asociază de multe ori cu iritare, reacții impulsive sau indiferenţă fata 
de serviciu. 


Interdictia satisfacerii unor necesități sau obignuinte 

Serviciul de pază presupune anumite restricţii fata de 
satisfacerea unor necesități de natură fiziologică sau obisnuinte, 
întrucât se consideră că ele l-ar distrage de la misiunea pe care o 
are. Îndeosebi în cazul în care militarul se află în post de santinelă 
el nu are voie să consume alimente, să fumeze, să citească. Chiar 
şi consumul de băuturi este limitat la apa pe care se presupune că 
o are în bidonul aflat asupra sa. De alcool nici nu se pune 
problema. Adeseori militarului i se impune chiar o anumită poziţie 
pe care trebuie să o adopte pe timpul serviciului. Aceste restricții 
conduc la apariția unui sentiment de frustrare care se manifestă 
prin creşterea apetentei, nerăbdare şi implicit la o scădere a 
motivatiei. 


Expunerea la conditii de mediu nefavorabile 

Consta in expunerea la conditii de natura meteorologica sau 
poluare de orice fel care afectează sănătatea, integritatea 
corporală şi funcţională a organismului militarului. Condiţii de acest 
fel pot fi numeroase (radiaţii, infestarea cu substanțe, contactarea 
de boli), toate ducând la reacţii fiziologice sau psihice diverse 
(senzaţii de vomă, alergii, pierderea temporară a vederii, auzului 
etc.). Mai mult conştientizarea faptului astfel de condiţii sunt 
prezente, chiar şi atunci când deţine un echipament de protecţie 
adecvat, are un efect puternic asupra moralului militarului sau 
agentului de pază, el temându-se că ar putea suporta, mai 
devreme sau mai târziu, consecinţele expunerii. 

Situaţia de aşteptare 

Rezultă din obligativitatea rămânerii o anumită perioadă 
determinată în perimetrul postului, timp în care militarul trebuie să 
suporte toate privatiunile inerente serviciului. De aici rezultă aşa 
numita anxietate de aşteptare pe fondul căreia se modifică percepția 
subiectivă a timpului scurs de la intrarea şi până la ieşirea din post. 
Altfel spus militarul îşi pierde răbdarea îndeosebi în ultima parte a 
timpului pe care trebuie să-l petreacă în raza postului. Astfel el va fi 
preocupat doar de modul în care se scurge timpul şi nu de misiunea 
care i-a fost încredinţată. 

În afara acestor factori de stres care sunt strâns legaţi de 
particularitatile inerente serviciului de pază, o influență deosebită o au 
şi anumiţi factori pe care îi putem numi colaterali. Aceştia depind 
îndeosebi de tipul de organizaţie din care face parte militarul sau 
agentul de pază, de statutul pe care el îl are în cadrul acesteia. Aceşti 
factori sunt specifici organizaţiilor de tip militar şi nu numai. Totuşi este 
important ca ei să fie analizati, deoarece au o anumită influenţă, deloc 
de neglijat asupra subiecţilor. 

Există însă diferențe majore din acest punct de vedere între 
militarii şi agenţii de pază care au un statut de angajat şi cei care au 
statutul de militari în termen. Dacă primii dispun din punct de vedere al 
obligaţiilor fata de instituție de o anumită libertate după ieşirea din 
serviciu, sunt salariaţi şi pot renunţa oricând, prin demisie, la statutul 
de angajat în organizaţia respectivă, pentru militarul în termen lucrurile 
se prezintă cu totul diferit. În primul rând el se află încazarmat, 
neavând voie să părăsească incinta cazărmii decât în anumite condiţii 
şi cu aprobarea anumitor persoane. El nu poate să renunţe la serviciul 
militar oricând fără a suporta rigorile legii. Mai mult chiar, condiţiile 
sale de viata sunt net diferite de personalul angajat. 

În aceste condiţii, în afară de factorii de stres specifici 
serviciului de gardă sau pază, el este supus şi altor factori colaterali. 
Atâta timp cât încă acest serviciul mai este asigurat cu militari în 
termen, analiza acestor factori de stres este necesară pentru simplul 
motiv că evenimentele acela mai frecvente şi cele mai grave sunt 
provocate tocmai de către militarii în termen. 

2. FACTORI STRESANTI COLATERALI SERVICIU- 
LUI DE PAZA LA MILITARII IN TERMEN 


Sarcinile suplimentare 

În afara serviciului de pază militarii pot primi şi sarcini 
suplimentare, de natură administrativă. În principiu desfăşurarea 
acestor tipuri de activităţi (de cazarmare, la bucătărie etc.) poate 
constitui o modalitate de înlăturarea a monotoniei şi de umplere a 
timpilor morţi. Condiţia este ca timpul acordat acestora sa nu 
depăşească o anumită limită, iar solicitările să nu fie atât de grele 
încât să afecteze timpul necesar pentru odihnă sau pentru 
activităţile la alegere. Dacă nu se ţine cont de acest lucru militarii 
ajung să intre în serviciu obosiţi şi cu o dispoziţie negativă 
(nemulţumire, nervozitate etc.). Este o situaţie frecventă la 
subunitățile unde nu există efective destinate special pentru 
activităţi gospodăreşti administrative. 


Practicile neregulamentare 

Apar de regulă în relaţiile dintre militarii mai noi şi cei mai 
vechi ori între soldaţi şi gradati. Ele constau în sarcini abuzive date 
de către cei mai vechi sau mai mari în grad, care nu au alt scop 
decât satisfacerea unor tendințe sadice (suferință sau umilirea 
soldaţilor devine un motiv de amuzament şi distracţie a celor mai 
vechi sau mai mari în grad) la care se adaugă atitudinea de 
superioritate şi dominare. “Clasice” sunt: curățirea podelelor cu 
periuta de dinţi, “condusul” cu valiza prin dormitor, însuşirea unor 
foloase necuvenite, violarea corespondenţei etc. Aceste practici 
sunt transmise de la o generaţie la alta împreună cu alte mentalități 
specifice. Punerea lor în practică depinde însă, în mare măsură de 
caracterul sau bunul simţ al gradatilor, cât şi de tolerarea acestora 
de către cadre ce au prejudecata că numai astfel “se întăreşte 
disciplina!” Aceste practici determină militarilor o reacţie de repulsie 
fata de persoanele şi de locul unde îşi execută serviciul, reacție 
care capătă un caracter de generalitate pentru întreg serviciul 
militar. 

Recompensele reduse 

Orice activitate, mai ales dacă se desfăşoară în condiţii mai 
putin favorabile şi cu solicitări crescute, necesită o anumită 
recompensă care să motiveze militarul pentru activitatea respectivă. 
Buna desfăşurare a unei activități presupune un echilibru echitabil 
între cost şi beneficiu. 

Dintre toate recompensele ce pot fi acordate militarilor în 
termen, cel mai mult apreciate sunt permisiile şi învoirile. Lăsând la o 
parte faptul că numărul acestui tip de recompense va fi considerat 
întotdeauna insuficient de către militari, în majoritatea cazurilor, cei 
care execută serviciul de pază apreciază că frecvenţa permisiilor 
primite de ei, comparativ cu alte categorii de militari în termen, este 
foarte mică. Această situaţie este determinată în mare parte de cauze 
obiective. Acordarea de permisie unui militar din pază presupune 
obligatoriu înlocuirea lui cu un altul, instruit adecvat şi în acelaşi timp 
apt din punct de vedere medical şi psihologic. Problema este că nu 
toate subunitățile care asigură serviciul de pază dispun de rezerve 
suficiente în acest scop. Este necesar ca, acolo unde este posibil, 
aceste rezerve să fie asigurate. 

O recompensă cu un caracter mai subtil este satisfacerea 
nevoii de stimă şi statut. Ea este determinată de modul în care 
anturajul percepe poziţia pe care o ocupă un militar sau un grup de 
militari în cadrul colectivitatii. Altfel spus este vorba de prestigiul de 
care se bucură. Deşi în componenţa gărzii intră militari cu calități 
superioare mediei, aceştia nu sunt priviţi ca o elită, ci dimpotrivă ca o 
categorie blazată, defavorizată. Apare un decalaj între nivelul de 
apreciere aşteptat de către militari şi aprecierea reală de care se 
bucură aceştia. În aceste condiții serviciul de pază este adeseori 
asociat cu o pedeapsă dată pe nedrept, consecința fiind o reacţie de 
respingere a serviciului. Statistic, peste 90% dintre militarii în termen 
declară nu doresc să execute serviciul de pază.. 


Şefii excesiv de autocratici 

În mod firesc militarii cu funcţii de comandă trebuie să vegheze 
la respectarea prevederilor regulamentare, să asigure un climat de 
ordine şi disciplină. În unele cazuri însă, din dorința de a tine absolut 

totul sub control aceştia îşi supralicitează poziţia, impunând 
respectarea strictă a regulamentelor, nu atât în spiritul lor, cât mai 
ales în litera acestora. În acest scop fac controale, verificări 
permanente, cel mai mic neajuns transformându-se într-o 
catastrofă. Mai mult chiar, acest autocratism poate fi rezultatul unei 
nevoi de manifestare a puterii. Efectul este apariţia unei atmosfere 
tensionate, între superiori şi subordonați aparând treptat 
distanțe, chiar rupturi. Comunicarea devine ineficientă, 
subordonații ferindu-se să-şi expună superiorului problemele cu 
care se confruntă. În timp pot apărea conflicte în cadrul grupului de 
militari, efectul fiind deteriorarea moralului la subunitatea 
respectivă. 


Conflictele dintre militari 

Din punct de vedere psihosocial garda reprezintă un grup 
organizat. Astfel, fiecare militar are o anumită funcţie, poziţie şi statut. 
Unele din situaţiile conflictuale la militari rezultă din cauze 
circumstantiale (divergențe etnice, de orientare religioasă, de origine 
zonală-între ardeleni, moldoveni, olteni etc.). Există şi cauze care duc 
la conflicte care au la bază statutul militarilor. Astfel un conflict frecvent 
apare între militarii cu grad şi funcţie mai mare (caporal de schimb, 
ajutor comandant de pază), dar cu vechime mai mică (ciclul Il) şi 
militarii care execută serviciul de santinelă, de grad mai mic, dar cu 
vechime mai mare. Conflictul are la bază o contradicție rezultată, pe 
de o parte, din faptul că regulile formale (regulamentele) îi dau dreptul 
celui mai mare în grad să comande şi să controleze activităţile 
inferiorului în grad şi obligă inferiorul de a se supune, iar pe de altă 
parte din faptul că regulile informale sunt tributare unei mentalități 
conform căreia cei mai vechi sunt scutiți de anumite sarcini (sunt 
“bătrâni”, au “AMR-ul” mic) ori, în unele cazuri, sunt protejaţi de 
anumite persoane. 


Anomaliile în servirea hranei 

Există situaţii când anumite schimburi nu pot servi masa la ora 
stabilită în program, ci doar după ieşirea din serviciu, găsind-o rece, 
sleită, uneori chiar insuficientă. De asemenea absenţa unui supliment 

pentru cei care ies din schimb noaptea, face ca intervalul dintre masa 
de seară şi micul dejun să fie prea mare (peste 7 ore). 


Gradul de izolare a obiectivului 

Cu cât obiectivul unde se execută serviciul este mai izolat de o 
localitate cu atât există mai puţine posibilități de contact cu membrii 
familiei ori de obținere a unei învoiri în oraş pentru recreere. De 
asemenea izolarea obiectivului constituie o sursă de inspiraţie pentru 
dezvoltarea unor “mituri” cu efect anxiogen. Pot circula astfel 
istorioare, aparent foarte plauzibile, despre santinele mâncate de lupi 
ori alte animale sălbatice în timpul serviciului. Întotdeauna aceste 
poveşti sunt lipsite de un temei real dat fiind faptul că serviciul se 
execută, de regulă, în foişoare metalice aflate la o înălțime mare, 
militarul având asupra sa un pistol mitralieră şi muniţie suficientă 
pentru a descuraja un atac de această natură asupra sa. Cu toate 
acestea, în rândul militarilor mai sensibili şi neavizati pot apărea reacții 
de teamă şi atitudini de respingere a serviciului. 


Posibilităţile reduse de distracție şi recreere 

Constituie un element frustrant atunci când militarii nu dispun 
de mijloace corespunzătoare pentru activităţile de timp liber (televizor, 
radio, jocuri, sală de sport) ori de timp suficient pentru acestea. 


Deficientele de natură logistică 

Se referă la condiţii necorespunzătoare de cazare (lenjerie 
neschimbată, încăperi ale corpului de pază cu igrasie, neîncălzite pe 
timp de iarnă, echipare neadecvata la condiţiile meteorologice, toalete 
şi băi neigienizate etc). Acestea dau o senzație de disconfort fizic 
asociat cu o reacţie de repulsie fata de locul unde se execută 
serviciul. 

Efectele factorilor de stres specifici serviciului de pază 
împreună cu factorii de stres colaterali, tributari organizaţiei sau 
mediului militar se materializează sub forma unor manifestări 
dezadaptative. Manifestările respective nu determină în mod fatalist 
evenimente deosebit de grave, dar îşi pun amprenta asupra modului 

în care este executat serviciul şi favorizează apariţia acestora. Pe de 
altă parte aceste manifestări pot constitui semnale că militarul prezintă 
anumite deviante. Identificarea lor oferă posibilitatea luării unor măsuri 
de preventie. 


3. MANIFESTĂRI ALE STRESULUI ÎN SERVICIUL 
DE PAZA 


Folosirea alcoolului 

Apare atunci când militarul sau agentul de pază foloseşte 
alcoolul în scopul de a anihila trăirile afective negative. Militarul poate 
consuma alcool în afara serviciului cu ocazia unor învoiri (dedându-se 
la excese uşor observabile) sau chiar în unitate, după ce acesta a fost 
introdus pe căi ilegale. 


Explozii emoţionale 

Atunci când stresul este ridicat, autocontrolul scade, iar furia 
poate izbucni din motive neîntemeiate, uneori se pot ivi accese de 
plâns sau de panică, însoțite de trăiri emoţionale intense. 


Excitabilitate 

Militarii devin foarte uşor agitati, mai ales înainte de intra în 
post, tresar la cel mai mic zgomot sau râd puternic la glume, afişând o 
falsă veselie, neobişnuită până atunci. Sunt nelinistiti, incapabili sa 
stea locului, vorbesc mai mult, reactionand exagerat. 


Negativism 

Se manifestă printr-o împotrivire ostentativă sau discretă de a 
mânca, vorbi, de a se trezi, de a intra în post sau chiar de a ieşi din 
post. Militarul ignoră ordinele date, refuză comunicarea. 


Fumat excesiv 

Apare ca o tentativă de detaşare fata situația problematică şi 
de descărcare a tensiunii nervoase prin gesturi stereotipe (ritualul 
fumătorului). Atunci când o anumită situație împiedică acest obicei, 

militarii fumători devin iritabili, irascibili, nervoşi. Este semn de stres 
mai ales la militarii care au fost nefumători până atunci şi brusc s-au 
apucat de fumat. 


Randament redus 


Militarul nu reuşeşte să îşi ducă la bun sfârşit sarcinile de 
serviciu comparativ cu perioadele anterioare. Se plânge că este 
obosit, saturat, fără chef, plictisit, apatic. 


Manifestări şi reacţii fiziologice şi psihomotorii 

Apar ca forme ale expresiei, sunt relativ uşor observabile şi 
denotă o stare de disconfort psihic accentuat, permanent sau 
tranzitoriu. Diversitatea lor este ridicată şi constau de regulă în 
paloare, fata crispată, tulburări ale instinctului alimentar şi ale 
somnului, diaree sau mictiuni frecvente, reacţii de vomă, tresariri la 
atingeri, tremuratul, transpiratie abundentă (chiar şi atunci când nu 
există efort), bâlbâială sau vorbire incoerenta, pupile dilatate sau 
privire „rătăcită”, mişcări necoordonate, rigiditate în mişcări, blocaje 
(„paralizii”) cu rigiditate musculară, plâns. 


Manifestări dezadaptative exprimate verbal de către 
militar 

Se plânge că: este obosit, are dureri de cap puternice (fără a 
exista pericolul unor boli infecțioase), are goluri în stomac sau îl doare 
stomacul, îi bate inima foarte tare, are în permanenţă gura uscată, 
afirmă că îi este frică, îşi exprimă neîncrederea, declară că nu mai 
rezistă. 

Ignorarea acestor semnale pe motivul ca ele nu sunt decât 
tertipuri pentru sustragerea de la serviciu este o greşeală. Din 
păcate atunci când acest lucru devine evident este mult prea târziu, 
evenimentul deja s-a produs. 

A anticipa apariţia unui eveniment deosebit de grav este de 
cele mai multe ori o iluzie. Statistic vorbind, evenimente de genul 
sinuciderilor, folosirii armamentului în alte condiţii decât cele 
prevăzute de lege, părăsirii postului, accidentările diverse vor 

apărea mereu, atâta timp cât va exista un serviciu de pază. Dar 
cunoaşterea factorilor de stres specifici şi impactul lor asupra fiinţei 
umane poate contribui esenţial la o mai bună selecţie a 
personalului destinat pentru a executa astfel de misiuni, o 
organizare optimă a serviciului de pază şi îndeosebi la evitarea 
adoptării unor atitudini greşite a celor care au funcţii de decizie în 
acest sens astfel încât riscul apariţiei unor evenimente negative 
grave să fie minim. 

Capitolul 6 


FACTORI PERTURBATORI Al 
ACTIVITĂȚII LUPTĂTORULUI 
ANTITERORIST 


Cristina ALBU 


Gon în care îşi desfăşoară luptătorul antiterorist 
activitatea influențează considerabil performanţa acestuia 
în sens negativ, putând exista riscul eşecului în cazul în care 
pregătirea militarului nu a fost orientată spre limitarea efectelor lor, 
spre asigurarea unei tolerante crescute. 

Factorii perturbatori pot fi atât de natură fizică, exemplificând 
prin frig, căldură excesivă, umiditate etc., cât şi de natură psihologică, 
evidențiind aici stresul şi oboseala. 

Prin antrenamente susţinute se urmăreşte limitarea efectului 
lor, astfel încât sănătatea militarului să fie cât mai puţin afectată şi 
misiunile desfăşurate să nu aibă de suferit. 


1. STRESUL 


Cercetătorul american Hans Selye, prin cercetările sale în 
domeniul fiziologic, a pus bazele conceptului de stres. In studiile sale, 
Selye a arătat că organismul uman reacționează într-un singur mod 
nonspecific la traumă, indiferent de tipul acesteia, făcând analogie 
între organismul uman şi animalele pe care şi-a desfăşurat 
experienţele, în general şobolani. Indiferent de tipul de stresor folosit, 

şobolanii păreau să dezvolte aceeaşi reacţie psihologică, pe care 
Selye a numit-o sindromul general de adaptare, arătând că acesta 
evoluează în trei faze. 

Pe parcursul stării de alarmă, la primul contact cu agentul 
stresor, se înregistrează un nivel crescut al activităţii sistemului nervos 
simpatic şi o eliminare de catecolemine (transmitatori neurali si 
hormoni precum adrenalina). Corpul poate intra intr-o stare de soc ca 
rezultat al acestui raspuns acut la agentul stresor. Daca amenintarea 
persista, organismul trece in stadiul de rezistenta, pe parcursul careia 
se face apel la rezerve, iar individul pare sa reziste la stres prelungit. 
Dacă totuşi, acesta continua pe o perioadă foarte lungă rezervele tind 
să se epuizeze şi nivelul crescut al activităţii simpatice începe să 
producă deteriorări ale unor organe interne precum inima, stomacul, 
rinichii etc. În faza de epuizare, sistemul parasimpatic devine 
dominant, iar individul intră în colaps. În acest stadiu rezervele 
corpului sunt epuizate, iar organismul este vulnerabil la atacul oricărei 
boli. Ipoteza trecerii răspunsului fiziologic la orice tip de stresor prin 
cele trei stadii a fost numită ipoteza nonspecificitatii, potrivit căreia 
orice tip de stres poate duce, în mod nespecific, la o deteriorare fizică 
generală. 


gTRESOR INIȚIAL 


5 


Rezistenta la stres 


STRESOR NOU 


Reacția de Stadiul de rezistență Stadiul de epuizare 
alarmă 


Timp 


> 


Fig. Sindromul general de adaptare dupa Selye 


106 Cristina ALBU 


„Stresul, ca răspuns al organismului la solicitările mediului, 
variază în intensitate, în funcţie de: intensitatea factorilor de stres; 
numărul factorilor de stres; combinarea factorilor de stres; perceperea 
factorilor de stres”. 

Stările emoţionale rezultate în urma acţiunii unui factor de stres 
pot determina mobilizarea unor resurse necunoscute ale individului, 
însă situaţiile stresante reduc eficiența individului în condiţiile în care 
aceste stări solicită atenţia individului determinându-l să acţioneze 
astfel încât să iasă din situaţia provocatoare de stres. Rezultă că orice 
stimulare care necesită apelul la mecanismele de adaptare este 
generatoare de stres. „Stresul apare în orice situaţie în care buna 
stare de funcţionare a organismului, satisfacerea normală a 
trebuintelor sale sau integritatea sa fizică şi psihică sunt amenințate, 
subiectul neavând la dispoziţie răspunsuri pregătite (limitele sistemului 
adaptativ) sau neputându-le declanşa la timp, datorită situaţiei 
survenite prea brusc”. 

Relaţia dintre stres şi performanţa activităţii desfăşurate de 
militari, se înscrie în sfera legii Yerkes — Dodson, potrivit căreia o 
anumită cantitate de stres poate influența pozitiv performanţa până la 
un anumit nivel, dar dacă acesta este depăşit determină deteriorarea 
performanţelor. Modul în care activismul determinat de stres 
influențează performanţa este descris grafic în figura de mai jos, 
ținând cont şi de complexitatea muncii desfăşurate. 

Se observă faptul că activismul scăzut este dăunător 
performanţei, atât în cazul activităţilor simple, cât şi în cel al activităților 
cu un grad sporit de complexitate. În scopul obținerii unui înalt nivel 
performantial este necesară o stimulare a activismului până la nivel 
mediu, în timp ce în sfera activităţilor simple (de exemplu cele 
executate pe baza deprinderilor) trebuie asigurat un nivel înalt de 
activism. 

Acţiunile armate desfăşurate de luptătorul antiterorist sunt 
caracterizate de un grad înalt de complexitate, fapt care, potrivit legii 
mai sus amintite, necesită limitarea efectului factorilor stresanti, a 
nivelului de activism, astfel încât performanțele să se înscrie pe 
coordonate crescute. 


Nivelul performanţei 

Petece iii Nara AEL app aia 


scăzut 
Nivel de activare 


Fig. Legea Yerkes - Dodson 


Câmpul de luptă reprezintă un puternic factor afectogen, care 
determină apariţia unui tip specific de stres: stresul de luptă care are 
drept cauze evenimentele care destructurează echilibrul psihic al 
militarului, evenimente care tin direct de caracteristicile intervenției 
armate şi de structura psihofizică a militarului. Stresul de luptă apare 
în urma diferenţei dintre ameninţarea exterioară şi competenţa 
militarului, fiind invers proporțional cu eficacitatea. 

Principalii factori stresanti caracteristici misiunilor de luptă 
executate de luptătorul antiterorist, sunt, conform maiorului Tudorache 


Stelian: 


1, 


conştientizarea marii puteri de omorâre a armamentului 
modern şi extrem de sofisticat din dotarea membrilor 
grupărilor teroriste. Este cunoscut faptul că grupările 
teroriste au strânse legături cu crima organizată, care se 
constituie, printre altele, şi ca sursă puternică de 
finanțare. În cazul terorismului de stat nu se 
precupetesc eforturile financiare în vederea atingerii 
scopurilor politice. Prima destinaţie a acestor fonduri o 

reprezintă procurarea de armament cu performanţe 
ridicate, armament de infanterie, explozivi etc., ce pot 
minimaliza capacitatea de protecție oferită de 
echipamentul de protecție din dotarea luptătorului 
antiterorist (vesta antiglont, casca de protectie, 
complete antichimice, măşti contra gazelor etc). 
zgomotul si imaginea terifiantă a câmpului de 
intervenţie: camarazi morţi sau răniţi, ostatici masacrați, 
distrugeri materiale; 

spațiul de luptă neclar cunoscut, cu posibilităţi minime 
de deplasare şi orientare, de protecţie împotriva 
acţiunilor teroriste; 

acțiuni în condiţii grele, care epuizează sau solicită la 
maxim rezistenţa psihofizică; 

intervenţia pe timp de noapte, precum şi condiţiile unui 
nivel scăzut de luminozitate şi vizibilitate, condiţii care 
împiedică diferenţierea terorist — ostatic, fapt care poate 
determina confuzii cu rezultate catastrofale: oferirea de 
timp necesar teroristului să acţioneze sau suprimarea 
unor ostatici nevinovaţi; 

pericolul folosirii armelor chimice, de distrugere în masă 
sau a unor tipuri noi de armă necunoscute (capcane 
improvizate în terenul ocupat de terorist); 

inactivitatea, monotonia, încordarea sau plictiseala din 
timpul negocierilor până la ordinul de declanşare al 
acțiunii în forță; 

blocajul informaţional, prin căderea transmisiunilor pe 
verticală sau orizontală, în timpul intervenţiei, care 
conduce la un deficit de cunoaştere atât despre situația 
inamicului, cât şi despre cea proprie; 

conflicte interioare între simțul datoriei şi spiritul de 
conservare a integrităţii personale; 

sentimentul zădărniciei şi al neputinței în raport cu 
rezultatele intervenției; 

desfăşurarea de către grupul terorist a unor acţiuni de 
propagandă, dezinformare şi intimidare; 

12. folosirea de către grupul terorist a unei game variate de 
tactici şi procedee de luptă cu înalt grad de 
periculozitate; 

13. rezistența prelungită a inamicului, peste limitele 
aşteptate. 

Stresul influențează diferit oamenii, în funcţie de personalitatea 
lor, determinându-le o dezvoltare a unei maniere comportamentale şi 
unui stil de viata adaptativ cuprinse în două categorii distincte: 
comportament de tip A şi comportament de tip B. 

Caracteristice tipului de comportament A sunt următoarele 
atribute: 

e ambițios, permanent angajat în competiţie, dornic să fie 
primul, să fie promovat; 
totdeauna în acţiune, grăbit, în criză de timp; 
pronunțat spirit programatic, nu se pierde în reverii; 
neinfluentabil; 
exigent, ferm, autocratic, perfectionist; 
mananca grabit, se scoala primul de la masa; 
vorbeste tare, nu-i lasa pe altii sa termine ce au de spus; 
prefera odihna activa, devine nervos cand trebuie sa stea 
fara sa faca ceva; 

e meticulos în planificarea muncii şi a timpului, precum si în 
respectarea acesteia. 


Opus acestuia este comportamentul de tip B, caracterizat prin: 
e mulțumit de ceea ce face, nu se complică, fără dorința 
competiţiei; 

calm, relaxat, lent, controlat; 

nu urmăreşte cu precădere scopuri practice; 

influentabil; 

intelegator, maleabil, nu tine excesiv la propriile idei; 
mănâncă destins, fără grabă; 

bun confident, ascultă cu răbdare, nu se implică în discuții 
contradictorii; 

e îi place destinderea, este scrupulos în respectarea timpului 

de odihnă, poate sta în espectativă câteva ore neîntrerupte; 

e consideră planificarea facultativă, nu-şi face liste de sarcini. 

În activitatea de luptă antiteroristă sunt recomandati luptători 
care dezvoltă comportamente de tip A. 

Pe lângă aceste modificări comportamentale, stresul poate 
avea efecte diferite asupra combatantului până la instaurarea unor 
tulburări posttraumatice datorate stresului. Luptătorii afectaţi 
trebuie imediat supuşi unor măsuri specializate, fapt din care derivă 
cu necesitate recunoaşterea de către comandant şi camarazi a 
simptomatologiei specifice tulburărilor datorate stresului deciziilor 
care trebuiesc luate în asemenea situaţii. Trebuiesc cunoscute 
manifestările stresului, atât în propriul corp, printre care enumerăm 
manifestările vegetative (gura uscată, puls accelerat, cefalee, 
diaree, senzaţie de gol în stomac etc.), manifestările motorii (lipsa 
de coordonare a mişcărilor, balbism, tremurături, hiper sau 
hipotonus muscular etc), manifestări cognitive (capacitate scăzută 
de analiză şi sinteză, tulburări ale auzului şi văzului, amnezie, 
incapacitate de concentrare, deficienţe de percepţie etc.) şi 
manifestări în plan afectiv (anxietate, frustare, iritabilitate, stare 
tensională etc.). 

Când camarazii de arme suferă din cauza stresului, ei pot fi 
identificați prin modificările comportamentale produse, printre care se 
numără: consumul de alcool în exces şi des, explozii emoţionale, 
excitabilitate, negativism,  nelinişte, fumat excesiv, incoerenta 
limbajului, tremuratul etc. Stresul are efecte atât la nivel individual cât 
şi de grup, determinând apariţia conflictelor minore, absenteismului 
nemotivat, ignorării ordinelor, insatisfactiei, lipsei de coeziune, 
eficacitatii scăzute, sensibilităţii la critica, ipohondriei ş.a.m.d. 

Profilaxia si controlul stresului de lupta se bazeaza pe o 
serie de reguli si tehnici care stipuleaza cunoasterea factorilor 
inductori de stres si a efectelor stresului, acceptarea stresului, 
utilizarea tehnicilor de reducere a stresului, insuflarea încrederii în 
sine. 

2. OBOSEALA 


Activitatile omului, dupa natura lor, solicita organismul partial, 
limitandu-se aparent la anumite organe sau sisteme. Astfel, cand se 
execută o activitate fizică, mai solicitat este sistemul muscular; alteori 
sunt angrenate mai intens organele de simţ, iar alteori suprasolicitarea 
se adresează aproape exclusiv creierului. 

Capacitatea funcţională a unui organ sau sistem reprezintă 
volumul maxim de activitate pe care acesta îl poate desfăşura în mod 
obişnuit, acestea folosesc doar o parte din capacitatea lor funcţională, 
restul resurselor constituindu-se ca rezervă. În condiţii de 
suprasolicitare se face apel la acestea, iar când acţiunea se 
prelungeşte poate determina o limitare sau o epuizare a lor provocând 
o dereglare bruscă a organismului, care nu mai reacţionează 
corespunzător la influenţa stimulilor interni şi externi. 

„Ca parametru de stare al organismului uman, oboseala 
reprezintă un complex de fenomene psihofiziologice reversibile şi 
trecătoare, însoțite de modificări şi manifestări fiziologice, biochimice 
şi psihice, fiind influențate de condiţiile de lucru, de mediul ecologic şi 
socio-cultural”. 

Oboseala poate fi privită ca un ansamblu de tulburări care duc 
la pierderea puterii funcţionale a omului, la diminuarea obiectivă a 
randamentului în activitate. Simptomatologia oboselii cuprinde 
creşterea pulsului, intensificarea activităţii inimii şi a plămânilor pe plan 
fizic, iar pe plan psihic vizează apariţia emoţiilor, lipsa de coerenţă şi 
dispoziție, epuizare generală, simptom care diminuează semnificativ 
capacitatea de acţiune la parametrii performantiali ai luptătorului 
antiterorist. Sarcina psihologului, în colaborare cu eşalonul de 
comandă este de a identifica din timp semnele de oboseală şi 
capacitatea de recuperare a militarului care prezintă simptomele 
respective. De asemenea este necesară elaborarea unor programe 
de instruire al luptătorului antiterorist care să evite, pe cât posibil, 
instaurarea stării de oboseală. 


Tipologia oboselii cuprinde: 
e oboseala fizică şi oboseala psihică (intelectuală, nervoasă); 

e oboseala parţială (locală) şi oboseala totală; 
e oboseala acută şi oboseala cronică. 


Oboseala fizică 

După efort fizic se instalează o senzaţie deosebită în sistemul 
muscular responsabil pentru executarea mişcărilor respective. 
Oboseala este mai evidentă atunci când activitatea desfăşurată este 
nouă, neobişnuită, ieşită din comun, atunci cînd nu există un 
antrenament prealabil pentru respectivul tip de mişcări. În muncile 
fizice grele, în activităţile sportive intense, nevoia de oxigen a 
muşchilor depăşeşte posibilitățile organismului, muşchiul obosind 
foarte repede. După efort, nevoia de refacere este foarte clară: 
oxigenul este absorbit prin respiratii rapide şi profunde, organismul 
„cere” ingerarea unor alimente care să înlocuiască rezervele de 
energie consumate. 


Oboseala intelectuală 


Orice activitate intelectuală necesită o participare masivă a 
sistemului nervos, a creierului, a organelor de simț. Starea de 
oboseală intelectuală va apărea în urma solicitărilor intelectuale 
prelungite, cu repercusiuni asupra întregului corp: diminuarea 
randamentului în activitate prin scăderea memoriei, somnolenta sau 
tristețe, nelinişte, iritabilitate, diminuarea atenţiei şi a puterii de 
concentrare şi percepție, insomnii, cefalee etc. 

Stridenta stimulilor externi (zgomot, iluminat puternic sau prea 
slab etc.), atenţia concentrată continuu, abaterile de la timpul de 
odihnă, alimentaţia nepotrivită, dar şi activităţile de rutină, plictisitoare, 
se prezintă drept cauze ale instalării oboselii nervoase. 


Oboseala parțială 

Există o serie întreagă de activităţi care solicită selectiv 
organismul uman, rezervele fiind epuizate doar la nivel local, celelalte 
segmente ale corpului nefiind afectate. 

Oboseala totala 

Se manifestă in condiţiile în care activitățile desfăşurate 
necesită implicare atât fizică, cât şi psihică a organismului, activităţi 
care impun un regim de lucru peste limitele normale organismului în 
întregime. 


Oboseala acută 

Este starea fiziologică reversibilă, care apare ca o reacţie de 
alarmă pentru organismul în curs de adaptare la anumite eforturi. 
Profilaxia în acest caz este reprezentată de repaus. 


Oboseala cronică 

Constă din tulburări cu caracter evolutiv şi oscilant în 
activitatea tuturor organelor şi mai ales tulburări nervoase vegetative 
şi endocrine. Această stare se instalează încet, în trepte 
(suprasolicitare, surmenaj, epuizare), profilaxia incluzând un tratament 
specializat pe termen lung. 

Evoluţia stării de oboseală cuprinde mai multe stadii: 

Primul stadiu, denumit al reacțiilor armonioase — se constată 
posibilitatea de compensare a organismului în limite fiziologice. 
Acesta este stadiul iniţial de oboseală al luptătorului, când individul 
constată o accelerare a respirației, a circulaţiei sangvine, o oarecare 
greutate în respiraţie şi o slăbire a posibilităților de efort. 

Stadiul al doilea apare în cazul în care eforturile au fost 
prelungite sau au fost repetate de mai multe ori. Revenirea la normal 
nu se mai face complet, existând permanent o serie de tulburări 
discrete. Acest stadiu marchează trecerea de la oboseala zisă 
normală la cea patologică. 

Stadiul al treilea reprezintă forma caracteristică de oboseală 
cronică, când se constată hipertensiune arterială, dureri difuze, 
tulburări de digestie, tulburări neurovegetative, depresia psihică, 
individul nu se poate concentra, devine pesimist, descurajat. 

Stadiul al patrulea, de epuizare, apare cu semne specifice, 
avansate, ca în îmbolnăviri ale sistemului cardiovascular, tulburări ale 
metabolismului. Bolnavul slăbeşte, este inactiv, apatic, anemic. 
Aceste simptome sunt temporare şi dispar prin repaus şi tratament. 

Durata perioadei de somn influențează in mod direct 
capacitatea de luptă a militarului. Privarea de somn timp de trei zile 
duce la imposibilitatea ducerii acţiunilor de luptă. Dacă programul de 
somn este de o oră şi jumătate pe noapte se menţine 50% din 
capacitatea de luptă, timp de şase zile, iar în cazul în care se asigură 
trei ore de somn pe noapte se menţine 91% din capacitatea de luptă a 
militarilor mai mult de nouă zile. 

„Revenirea după perioadele prelungite de privare de somn se 
face diferențiat: astfel, după o privare de 48 de ore sunt necesare 24 
de ore de somn, iar după 96 de ore sunt necesare 120 de ore de 
somn, orele de revenire reprezentând perioada de timp a unui ciclu 
normal de somn”. 

Oboseala, fie că a apărut în urma unui efort fizic excesiv sau în 
urma unei suprasolicitări în munca intelectuală, poate fi tratată fără a 
lăsa urme în organism, mai ales dacă depistarea se face înainte de 
instalarea unui stadiu mai avansat. Oricum ar fi, tratamentul care se 
aplică se face însoţit de repaus, uneori la pat şi un timp de odihnă 
destul de îndelungat, care scoate din activitatea specifică luptătorul 
care nu a fost îndrumat sau nu şi-a luat toate măsurile de a preveni 
apariţia sindromului de oboseală. 

Ca mijloc eficient în prevenirea apariţiei şi instalării sindromului 
de oboseală se utilizează antrenamentul sistematic, deoarece un 
organism corect antrenat îşi păstrează capacitatea de efort. Activităţile 
repetate sistematic cu îngreunarea treptată şi programată a fazelor de 
execuție şi creştere a efortului depus duc la mărirea capacităţii de 
muncă a luptătorului, cu modificări generate în organism, care au ca 
efect, creşterea posibilităţilor acestuia de a efectua muncă fizică şi 
intelectuală. 

Capitolul / 


DIFICULTĂȚI ÎN ANALIZA 
CREDIBILITĂȚII ŞI DETECTAREA 
MINCIUNILOR 


Andreea MIHALCEA, Ştefan LITA 


S: spune că orice persoană aflată la „ananghie” nu va fi 
întru-totul sinceră. Sunt des întâlnite situaţiile cand 
suntem nevoiţi să evaluăm afirmaţiile unor persoane sau 
să decidem dacă avem încredere sau nu în ceea ce ni se spune. 
Acest lucru ni se întâmplă aproape în fiecare zi. El devine însă extrem 
de important când se produce într-un cadru profesional. Atunci, de 
ceea ce decidem poate depinde viitorul unor persoane sau chiar 
propria carieră. A avea sau a nu avea încredere este întrebarea 
decisivă în unele profesii, precum şi cea de poliţist sau de psiholog. 
Totul se poate rezuma la un termen simplu, dar extrem de 
controversat, care se numeşte credibilitate. Este un concept ce se 
referă la toate aprecierile pe care le facem referitor la veridicitatea 
celor spuse de cineva. Poate fi vorba de un şef, un coleg sau un 
candidat la angajare, de un inculpat, un martor, un procuror sau un 
avocat, de un politician sau chiar de o reclamă. Prin urmare, conceptul 
de credibilitate este extrem de important în multe domenii, precum: 
e Psihologia judiciară — analiza declarațiilor inculpatilor, 
martorilor, victimelor. 
e Psihologia personalului — selecția candidaţilor pe bază de 
interviu, 
e Psihologia socială — apariţia zvonurilor, 

e Psihologia politică — construirea discursului electoral, 
e Psihologia publicităţii — realizarea reclamelor, 


1. DETERMINANTI Al CREDIBILITATII 


Prin urmare, exista multe motive care ne determina sa 
analizăm determinantii credibilitatii, adică acele indicii de care ţinem 
cont, în mod conştient sau mai putin conştient, atunci când decidem 
dacă credem sau nu ceea ce auzim şi vedem. 

În unele studii s-au evidențiat câteva dimensiuni ale 
credibilităţii, precum competența, dinamismul,  sociabilitatea, 
încrederea, prietenia, moralitatea (Smith 1982). Aceste dimensiuni au 
fost combinate în diverse experimente, rezultând faptul că moralitatea 
şi competența sunt cele mai importante în perceperea credibilitatii 
(McCorskey, Young, 1981; Burgoon, Birk, Pfau, 1990). Cele mai 
multe, au avut în vedere aspecte comportamentale în perceperea 
credibilității, centrându-se pe comportamentul verbal sau pe cel 
nonverbal de tipul fluentei verbale, pauzelor în vorbire, gesticii, 
expresiei faciale şi aspectului fizic (Addington, 1971, O'Barr, 1982). 


1.1. Experimentele din domeniul psihologiei judiciare 


Deoarece sunt foarte multe situaţiile când limbajul nonverbal 
joacă un rol important în a comunica ceea ce dorim şi implicit, a 
convinge, studiile realizate în domeniul psihologiei judiciare s-au centrat 
foarte mult pe impactul comportamentului nonverbal asupra credibilitatii. 

De altfel, cercetările au arătat că în formarea primei impresii 
comportamentul nonverbal este mai important decât cel verbal, 
deoarece apariţia fizică este primul indicator într-o primă întâlnire cu 
cineva. Aşadar, este evident că înainte ca cineva să spună ceva, se 
observă aspectul exterior. Pe lângă aspectul exterior se adaugă 
indicatorii vocali şi cei chinestezici, esentiali în formarea primei impresii. 

În continuare, va fi prezentată o scurtă sinteză privind relațiile 
dintre anumiţi indicatori ai comportamentului nonverbal, precum 
indicatori vocali, chinestezici, fizici şi credibilitatea percepută. 

Indicatori vocali ai credibilitatii 

Cele mai multe cercetari s-au axat pe anumiti indici, cum ar 
fi: fluenta verbala şi pauzele în vorbire. 

Astfel s-au lansat întrebări de genul: „Care este legătura 
între fluenta verbală a unei persoane şi percepția asupra 
competenţei, încrederii, dinamismului acesteia?” sau ,Fluenta 
verbală determină perceperea persoanei ca fiind mai prietenoasă? 

Fluenta vorbirii, in general, este definită ca vorbire fara 
pauze lungi, ezitări, repetiţii, precum şi sunete ca ,um” şi „ăă” — 
uşurinţă în exprimare. 

Diverse experimente ce au avut ca subiecţi studenți, 
avocaţi, au arătat ca un nivel ridicat al fluentei verbale corelează cu 
competenţa, sociabilitatea şi calmul, ca dimensiuni ale credibilitatii. 
Pe de altă parte, un nivel scăzut al fluentei verbale corelează cu 
perceperea persoanei ca fiind mai prietenoasă. Totodată, 
persoanele cu fluenta verbală ridicată au fost percepute ca fiind 
dinamice (Miller şi Hewgill, 1984) şi persuasive (Mehrabian şi 
Williams, 1969). 

Fluenta verbală este într-adevăr un indicator important al 
credibilitatii, dar sunt şi alte elemente vocale ce pot avea acelaşi 
efect asupra perceperii credibilitatii, de exemplu variatiuni ale 
ritmului vorbirii, inflexiunile vorbirii, expresivitatea vocală, care 
măresc nivelul perceput al credibilităţii. S-a născut astfel 
întrebarea. „Ce efect va avea expresivitatea vocală asupra 
diferitelor dimensiuni ale  credibilității precum competenta, 
încrederea, dinamismul, prietenia?” 

e Scherer (1979) a găsit că există o corelaţie pozitivă între 

inflexiunile vorbirii şi perceperea capacităţii persuasive. 

e Barge (1989) a arătat că inflexiunile vorbirii sunt asociate, pe 
de o parte cu perceperea vorbitorului ca fiind mai dinamic, 
iar pe de altă parte cu perceperea acestuia ca fiind 
neprietenos şi lipsit de încredere. 

e Burgoon (1990) prin cercetările sale a arătat că inflexiunile 
vorbirii corelează pozitiv cu percepția competenţei, 
sociabilitatii şi moralității. 

TINAND CONT DE ACESTE STUDII, SE POATE SPUNE 
CĂ INFLEXIUNILE VORBIRII AU IMPACT POZITIV ÎN 
PERCEPEREA ANUMITOR DIMENSIUNI ALE CREDIBILITATII. 

Totodată, faptul că o persoană vorbeşte mai tare sau mai 
încet, mai mult sau putin poate influența percepţia credibilitatii, dar nu 
este sigur care este efectul, pozitiv sau negativ. 


Indicatori chinestezici ai credibilitatii 

Interacțiunea „faţă în fata” oferă oportunitatea aprecierii 
credibilitatii unei persoane prin observarea altor indicatori specifici. 
S-a pus astfel problema gradului în care expresivitatea 
chinestezică influențează perceperea credibilitatii. 

Alături de indicatorii vocali, cei chinestezici pot fi utilizaţi în 
aprecierea credibilitatii unei persoane; aceşti indicatori implică 
diverse mişcări ale corpului, precum gesturi şi expresii faciale. De 
exemplu, o persoană care în timpul unei discuţii zâmbeşte, 
păstrează contactul vizual şi gesticulează, va fi percepută ca fiind 
mai competentă decât o persoană care nu manifestă o 
expresivitate similară. 

Cercetările au accentuat importanța primară a perceptiilor 
vizuale în influența asupra credibilitatii (Ekman, Friesen, O'Sullivan 
şi Scherer, 1980; Krauss, Apple şi Winton 1981). De exemplu, un 
judecător poate fi mai degrabă influenţat de ceea ce vede decât de 
ceea ce aude în aprecierea credibilitatii unui avocat sau martor. 


Indicatori fizici ai credibilitatii 

Diverşi indicatori ai aspectului fizic, precum vârsta, 
greutatea, înălțimea, vestimentația, atractivitatea au fost 
considerați ca determinanti ai credibilitatii în anumite contexte. S-a 
formulat astfel întrebarea: „Are aspectul fizic vreo influență asupra 
percepţiei competenţei, încrederii, prieteniei şi dinamismului?” 

Burgoon (1989) a sugerat ideea că vestimentația, modul în 
care este îmbracată o persoana, într-o situaţie oficială, poate 
influenţa percepţia celorlalți asupra propriei credibilitati. În acest 
sens, câteva studii au subliniat faptul că adoptarea unui stil 
vestimentar clasic poate creşte nivelul de acceptare fata de 

persoana respectivă (Cressweller, Gordon 1972; Darley, Cooper 
1972). S-a constatat că femeile cu părul scurt, îmbracate clasic şi 
purtând ca bijuterii doar cercei şi un colier, au fost percepute ca 
fiind mai competente decât altele care au adoptat un alt stil 
(Rosenberg, Kahn, 1991), cum de altfel bărbaţii ce purtau costum 
şi cravată au fost mai uşor acceptați (Bickman's, 1971). Referitor la 
aspectul feţei s-a constatat că persoanele cu trăsături faciale 
mature sunt mai convingătoare decât persoanele cu trăsături 
faciale „de copil”. 

PRINTR-UN STUDIU RECENT, REALIZAT DE 
ROCKWELL ŞI HUBBARD, ÎN 1999, S-A URMĂRIT SĂ SE 
EVIDENTIEZE RELATIA DINTRE COMUNICAREA 
NONVERBALĂ ŞI PERCEPȚIA CREDIBILITATII, CU CELE 
PATRU DIMENSIUNI ALE SALE: COMPETENȚA, ÎNCREDEREA, 
SOCIABILITATEA ŞI DINAMISMUL. 


Tabel 1 
Corelatii între indicatori ai comportamentului nonverbal si 
dimensiunile credibilitatii 


Comportament Dimensiunile credibilitatii 
nonverbal Competenţă | Încredere | Sociabilitate | Dinamism 


Fluenta verbală 
Inflexiuni vocale 
Expresivitate 
facială 
Dinamica 


gesturilor 
Aspect 
vestimentar 


Vârsta 
Înălţimea 
Greutatea 

Trăsăturile faciale 
Atractivitatea 


1'p<.05  !!p>.01 

După cum se poate observa, s-a ajuns la următoarele 

concluzii: 

e Fluenta verbală nu influențează semnificativ perceperea 
competenţei, sociabilitatii sau dinamismului; 

e Expresivitatea chinestezica nu influențează în mod pozitiv 
nici o dimensiune a credibilitatii. Mai mult, expresivitatea 
facială corelează negativ cu evaluarea competenţei şi a 
încrederii. 

e Analiza indicatorilor fizici de tipul aspectului vestimentar, 
vârstei, trăsăturilor feţei, greutăţii, înălțimii, atractivitatii, a 
arătat că nu există nici o relaţie între aceştia şi percepţia 
credibilitatii. 

e Contrar aşteptărilor, conform cărora fluenta verbală si 
inflexiunile vocale ar avea o influență pozitivă asupra 
perceperii credibilitatii, cercetările au subliniat că, dimpotrivă, 
inflexiunile vocale sunt corelate cu perceperea unui nivel 
scăzut al competenţei. De exemplu, un avocat cu o 
expresivitate facială ridicată poate crea impresia de 
„artificial”, „teatral”, determinând astfel la ceilalţi apariţia unui 
sentiment de neîncredere, de incompetenta. Probabil ca 
această expresivitate accentuată nu este considerată ca 
fiind adecvată în toate situaţiile. 


1.2. Experimentele din domeniul psihologiei 
publicității 

Studiile realizate în psihologia publicităţii s-au centrat mai 
mult pe impactul repetitiei asupra credibilității. În reclame, de 
exemplu, strategia care se foloseşte cel mai des este aceea de a 
repeta, cât mai simplu, beneficiile pe care ni le-ar aduce respectivul 
produs (fie că este vorba de un frigider sau de un politician). 


Efectul repetării informației 
S-a descoperit că repetarea unei reclame intensifică 
memoria pentru marca respectivă (Belch, 1982). De asemenea s-a 

descoperit că expunerea multiplă a aceleiaşi reclame la început 
creşte, apoi scade atitudinea pozitivă fata de produsul anunţat 
(Cacioppo & Petty, 1979). Efectul acesta de inducere a credibilitatii 
prin repetiţie a fost prima oară evidenţiat de Hasher, Goldstein şi 
Topino, în 1977, care au descoperit că subiecţii apreciază 
afirmaţiile repetate ca fiind mai credibile decât noile afirmaţii. De 
atunci acest fenomen a fost numit efect de veridicitate. Între timp 
au fost propuse două mecanisme cauzale pentru explicarea 
acestui efect. 


Efectul familiaritatii cu informația 

Mai întâi s-a afirmat că impresia subiectului de a mai fi văzut 
înainte afirmaţia respectivă (efectul de familiaritate) îl conduce spre 
mărirea credibilitatii pe care o acordă acesteia. Adică o afirmaţie va 
părea adevărată dacă exprimă fapte care par familiare 
(Bacon,1979; Hawkins & Hoch, 1992). 


Efectul atribuirii eronate a sursei informației 

A doua explicaţie a efectului de veridicitate se referă la faptul 
că acesta apare deoarece subiectul consideră că a mai auzit afirmaţia 
respectivă şi în altă parte (efectul de atribuire eronată a sursei) sau 
datorită unei slăbiri a memoriei contextului în care a fost învăţat un 
lucru. Conform acestei ipoteze, o afirmaţie va părea mai adevărată 
dacă se consideră că ea a fost auzită din mai multe surse (Arkes, 
1989). 

Discutia de până acum a sugerat existența următoarelor 

efecte: 

e Afirmațiile repetate vor fi estimate ca fiind mai adevărate, 
comparativ cu afirmaţiile prezentate o singură dată. 

e Afirmațiile considerate a fi repetate — corect sau incorect, 
recunoscute ca fiind auzite anterior — vor fi evaluate ca fiind 
mai adevărate, comparativ cu afirmaţiile considerate noi. 

e Afirmațiile prezentate în timpul discuţiei, dar atribuite greşit 
unei surse din afară, vor fi apreciate ca având credibilitate 
mai mare. 

Rezultatele experimentale mai recente obţinute de 
Sharmistha Law şi Scott Hawkins, în 1997, au indicat că efectul 
percepției repetitiei este semnificativ mai mare comparabil cu 
efectul repetitiei reale. In plus rezultate lor au demonstrat că una 
din bazele credinței este memoria sursă. Oamenii în general cred 
afirmaţiile care confirmă informaţii amintite şi sunt mult mai dispuşi 
să creadă afirmaţiile pe care consideră că le-au auzit într-un 
context diferit. Deci concluzia ar fi aceea că repetiţia are cel mai 
mare impact asupra credibilitatii, atunci când oamenii îşi 
amintesc mesajul, dar uită unde l-au mai auzit. 

Rezultatele acestea corespund celor raportate de Arkes, în 
1989, care a arătat că oamenii sunt mult mai dispuşi să creadă 
afirmaţiile pe care le atribuie eronat altei surse, indiferent dacă 
ele sunt sau nu repetate. O explicaţie a acestei situaţii, este aceea 
că oamenii consideră sursa externă (prietenii, experiența personală 
sau altele) ca fiind mai credibilă decât informaţiile prezentate. 
Alternativa sugerată de Arkes susţine că atribuirea eronată a sursei 
poate creşte indirect credibilitatea, prin mărirea familiaritatii. În final 
se poate spune că atunci când oamenii uită sursa unei afirmații 
care le pare familiară, ei cred că aceasta face parte din 
cunoştinţele lor generale şi deci este puţin probabil ca ei să o 
examineze cu atenţie. 


2. DIFICULTĂȚI ÎN DETECTAREA MINCIUNILOR 


Când persoane precum poliţiştii, avocaţii, procurorii, 
judecătorii evaluează declaraţiile suspectilor, victimelor şi ale 
martorilor, ei se confrunta întotdeauna cu o problemă delicată — 
cum să distingă între cei care spun adevărul şi cei care mint 
(Horvath, Jayne, Buckley, 1994). 

În general poliţiştilor le place să se prezinte ca fiind buni în 
detectarea minciunilor, aşa cum afirmau Inbau, Reid, Buckley şi 
Jayne, în 2001, dar cercetările nu susţin această teorie. In mai 
multe experimente li s-a cerut diferiților profesionişti în detectarea 
minciunilor, poliţişti sau agenţi CIA, să vizioneze casete video cu 

persoane care spuneau adevarul si care minteau gi sa indice cine 
anume spune adevărul şi cine minte. Intr-o astfel de situație, 
probabilitatea este că oricine, prin simplul fapt că va ghici, are 
şansa de a realiza o clasificare corectă în procent de 50%. 

Rezultatele unor astfel de studii au relevat 3 concluzii: 

e procentul mediu al clasificării corecte realizate de experţi a 
fost de 55%, foarte apropiat de procentul probabilistic. 

e profesionişti în detectarea minciunilor, de cele mai multe ori 
se simt mult mai încrezători în abilităţile lor de detectare a 
minciunilor, deşi realitatea arată că nu sunt mai buni decât 
amatorii (studenți şi alti subiecţi fără pregătire pe domeniu), 
al căror procent mediu al clasificării corecte este de 57%. 

e unele grupuri de profesionişti sunt mai bune decât altele, de 
exemplu poliţiştii şi examinatorii poligraf au obținut un 
procent al reuşitei (56%) similar din punct de vedere statistic 
cu cel al studenţilor (53%), în timp ce membrii serviciilor 
secrete s-au dovedit a fi mai buni decât studenții, având o 
eficienţă de 64%. 

Totuşi una dintre limitele acestor studii este aceea că ele 
sunt artificiale. Poliţiştii trebuie să detecteze minciunile spuse de 
studenţi în condiţii de laborator şi doar de dragul 
experimentatorului. Situaţia aceasta diferă din cel puţin trei motive 
de situația dintr-un interogatoriu real: 

e Subiectele despre care se minte. În primul rând, studenții din 
experimentele respective sunt puşi să mintă în legătură cu 
aspecte mult mai puţin importante decât cele din activitatea 
cotidiană a poliţiei. 

e Miza existentă. Atât consecinţele pozitive ale ascunderii 
adevărului cât şi cele negative ale faptului de a fi prins cu 
minciuna sunt cu mult mai mici în condiţii de laborator, în 
comparaţie cu un interogatoriul real, iar acestea au o 
influenţă foarte importantă în detectarea minciunilor 

e Caracteristicile studenţilor. Nu în ultimul rând, studenții sunt 
mai inteligenţi decât majoritatea suspectilor din interviurile 

poliţiştilor, iar diferenţele de inteligenţă influențează modul în 
care sunt spuse minciunile. 

Datorită acestor aspecte se poate afirma că rezultatele 
obținute nu reprezintă o dovadă a abilității poliţiştilor de a detecta 
minciunile. 

Într-un studiu recent (2004), Mann a arătat unui eşantion de 
99 de poliţişti diferite casete video cu 54 de declaraţii adevărate şi 
mincinoase realizate de diferiți suspecți în timpul interogatoriilor. 
Procentul identificării corecte a veridicitatii declaraţiei a fost de 
65%, semnificativ mai mare decât cel obținut în toate celelalte 
studii. Cu toate acestea, eficienţa respectivă nu este atât de mare 
cum ne-am putea aştepta, greşelile realizate fiind frecvente. Dar, 
toate aceste erori nu sunt deloc surprinzătoare, având în vedere 
multiplele dificultăţi care, după cum vom vedea, există în acest 
domeniu. 


2.1. Dificultăţi determinate de indiciile analizate 


Indicatorii eronati ai minciunii 

Sunt des întâlnite, dar greşite, diferite ipoteze cu privire la 
modul de a răspunde al persoanelor care mint. Studiile care au 
investigat ceea ce cred oamenii despre modul de a răspunde al 
mincinoşilor, au arătat că observatorii (persoane care mint şi 
persoane specializate în prinderea mincinosilor) supraestimează 
aşteptările cu privire la nervozitatea mincinoşilor. Adică, se 
consideră că mincinoşii evită contactul vizual şi fac gesturi evitante 
prin care îşi aranjează ţinuta (de ex. îndepărtarea unor scame care 
de fapt nu există, aranjarea mansetelor ş.a.) — acestea fiind cele 
mai populare credinţe cu referire la mincinoşi (Akehurst, Kohneken, 
Vrij, Bull, 1996; Vrij, Semin, 1996; Vrij, Taylor, 2003). 


Absența indicatorilor evidenti 

Analiza rezultatelor obținute în toate cercetările recente asupra 
minciunii, aproximativ 150 de studii referitoare la comportamentul 
persoanelor care mint, a relevat un lucru cert: nu există un semn unic, 

fie el verbal, non-verbal sau fiziologic care sa indice minciuna. (Ben- 
Shakhar, Elaad, 2003; DePaulo, 2003; Kleiner, 2002; MacLaren, 
2001). Cu alte cuvinte, nu există ceva similar precum „Nasul lui 
Pinochio”. Evident acest lucru face ca detectarea minciunii să fie 
foarte dificilă, din moment ce nu există nimic pe care să te poți baza 
cu adevărat. Absența unor indicii sigure nu implică faptul ca cei care 
mint şi cei care spun adevărul răspund în acelaşi fel — în realitate ei 
chiar nu o fac. Deşi, atunci când cei ce spun adevărul şi cei ce mint 
răspund diferit, acest fapt nu este rezultatul minciunii în sine, ci 
rezultatul experienţei celui ce minte sau cel puţin a unuia dintre 
următoarele procese: emoții, conţinut complex şi încercări de a 
controla situaţia. 

Aceste procese arăta că semnele existente nu pot fi uşor 
sesizate de o persoană interesată în detectarea minciunilor. 

Cu privire la emoții Ekman (1985/2001) arăta că mincinosii pot 
simtii vinovăţie deoarece ei mint, pot fi speriaţi că vor fi prinşi sau pot fi 
incitati de faptul ca au avut ocazia să păcălească pe cineva. 

Cu privire la complexitatea conţinutului, uneori mincinoşii 
găsesc ca fiind dificil să minţi, deoarece ei trebuie să găsească un 
răspuns plauzibil, să evite să se contrazică singuri şi, de asemenea, 
să găsească o variantă care să se potrivească cu ceea ce ar ştii sau 
ar putea să afle investigatorul. De asemenea, mincinoşii trebuie 
continuu să monitorizeze ceea ce spun, precum şi ceea ce arată 
(comportamentul non-verbal) în scopul de a convinge. Acest lucru 
devine probabil din ce în ce mai dificil cu cât mincinosul avansează în 
„poveste” şi în complexitate. 

Cu privire la încercările de control, mincinosii pot fi îngrijoraţi că 
angrenarea în înşelarea celorlalţi implică probabilitatea manifestării 
unor indicii care vor dezvălui minciunile lor (Buller, Burgoon, 1996; 
Hocking, Leathers, 1980). Este cunoscut faptul că în încercarea de a 
controla comportamentul, mincinoşii pot manifesta un „supracontro!”, 
acesta fiind un indicator al comportamentului planificat, repetat şi lipsit 
de spontaneitate (DePaulo, Kirkendol, 1989). Un alt posibil indiciu 
care ar putea să rezulte dintr-un neadecvat control al 
comportamentului este că persoana ar putea părea neinteresată 

datorită lipsei de implicare (Burgoon, Buller, 1994; DePaulo şi colab., 
2003). 

Cercetările asupra înşelătoriei au relevat dovezi pentru toate 
cele trei procese: de ex. în comparaţie cu cei ce spun adevărul, 
mincinoşii au tendinţa de a vorbi cu o voce mai subțire, acesta fiind 
rezultatul emoţiilor; includerea câtorva detalii în explicaţia lor poate 
fi rezultatul complexităţii conţinutului; existența câtorva gesturi 
(mişcările mâinii şi braţelor care plănuiesc să schimbe şi/sau să 
adauge ceva la tot ceea ce a fost spus verbal); a face mai puţine 
mişcări din degete şi mână poate fi rezultatul tot al complexității 
contextului sau al încercărilor de control. 


Diferenţele subtile 

Diferenţele în comportament între mincinoşi şi persoanele 
care spun adevărul sunt de obicei mici şi, evident, este foarte dificil 
să le descoperi. In orice caz, indicatori ai minciunii pot fi mai 
degrabă întâlniți cand cele trei procese care pot determina 
răspunsuri comportamentale şi verbale semnificative (emoții, 
complexitate cognitivă, încercare de control comportamental) devin 
profunde. Intr-adevăr, într-o serie de experimente de laborator în 
care miza era manipulată (deşi în astfel de situaţie miza nu este 
niciodată cu adevărat mare), a fost găsit că mincinoşii cu o miza 
mai mare au fost detectati mai uşor decât mincinoşii cu miză mai 
mică (DePaulo, Kirkendol, Tang, O'Brien, 1988; Lane, DePaulo, 
1999; Vrij, 2000; Vrij, Harden, Terry, Edward, Bull, 2001) si că 
mincinoşii cu o motivaţie mai mare (persoane care cu adevărat nu 
vroiau să evite să fie prinse) au fost mai uşor de prins decât 
mincinoşii nemotivati (DePaulo, Blank, Swaim, Hairfield, 1992). 


2.2. Dificultăţi determinate de strategiile utilizate 


Regulile conversatiei 

De multe ori regulile sociale nescrise ale conversatiei pot 
îngreuna detectarea minciunilor. De exemplu, într-o conversaţie de zi 
cu zi ar fi neobişnuit şi chiar ciudat să-i ceri celuilalt să dezvolte şi 
aducă explicaţii suplimentare la ceea ce tocmai a afirmat. 

De asemenea aceste reguli cer ca ascultatorul sa priveasca in 
ochii vorbitorului, desi ochii nu spun nimic despre minciuna. 

Ar fi mult mai util daca ascultatorul ar privi miscarile corpului 
vorbitorului sau ar inchide ochii si, pur si simplu ar asculta ceea ce 
spune celălalt, dar aceste strategii ar fi privite ca fiind neadecvate în 
conversațiile zilnice. 


Utilizarea strategiilor euristice 

Mai degrabă decât să analizeze în detaliu reacțiile celuilalt 
pentru a găsi indicatori ai înşelătoriei, un observator ar putea să se 
bazeze pe anumite reguli decizionale numite euristici cognitive. S-a 
dovedit că aceasta reprezintă cea mai eficientă modalitate de a face 
fata unui mediu complex, mai ales atunci când există resurse limitate 
de timp şi atenţie. Cu toate acestea euristicile pot uşor duce la apariția 
unor erori sistematice. 

a) Levine a arătat că există două tipuri de euristici care pot 
afecta aprecierea veridicitatii. Euristica probei se referă la tendinţa 
evaluatorilor de a acorda mai multă credibilitate unei surse după ce 
aceasta a fost probată. Dacă în urma unor verificări nu au rezultat 
indicii care să arate că persoana minte, există o probabilitate mult mai 
mare ca acesta să fie crezuta. Euristica reprezentativitatii se referă la 
tendinţa de a evalua o reacție particulară ca reprezentând un exemplu 
al unei categorii mai mari. Aceasta explică înclinația oamenilor de a 
interpreta comportamentul nervos ca reprezentând o dovadă a 
minciunii. 

b) O'Sullivan a demonstrat că Eroarea fundamentală de 
atribuire afectează detectarea minciunilor. Aceasta reprezintă tendința 
oamenilor ca atunci cand îşi formează impresii despre alţii să 
supraestimeze factorii dispozitionali şi să subestimeze factorii 
situationali. Prin urmare atunci când considerăm că cineva este o 
persoană de încredere, vom avea tendința de a aprecia că acea 
persoană spune adevărul în orice alt context. In mod similar, atunci 
când considerăm că cineva nu este de încredere, vom fi înclinați sa 
apreciem că acea persoană va fi nesinceră în orice altă situație. 

c) Bond a arătat că oamenii au tendința de a considera că 
reacţiile mai ciudate (a ţine ochii închişi în timpul unei conversații, a te 

holba la celălalt) sau reacţiile care au in general o frecvenţă mai mica 
reprezintă indicatori ai minciunii. Aceasta a fost numită euristica violării 
expectatiei. 

d) Alti autori (Masip, 2005; Bull, 1988) au aratat ca oamenii cu 
fete atractive, de exemplu cei cu fete de copil sau fete inocente sunt în 
mod tipic consideraţi ca fiind mai oneşti. Aceasta a fost numită 
euristica aspectului facial. 


Supraevaluarea indicatorilor nonverbali 

Un alt motiv pentru care oamenii sunt necunoscători în ceea 
ce priveşte detectarea minciunilor este acela că ei nu ţin seama 
suficient de mult de conţinutul comunicării. Observatorii asculta 
conținutul unui discurs în principal in situaţiile in care ei au 
cunoştinţe despre subiect. In aceasta situație ei pot compara ceea 
ce ştiu ei cu ceea ce spune vorbitorul. Mai mult decât atât când 
poliţiştii asculta diferite declaraţii de la aceeaşi persoana despre un 
subiect sau diferite declaraţii de la mai multe persoane despre un 
subiect, ei sunt înclinați să se centreze mai întâi pe conţinutul 
discursului, verificând legătura dintre diferitele declaraţii (Granhag, 
Stromwall, 1999, 2001; Stromwall, Granhag, Jonsson, 2003). 

Pornind de la acest aspect, poliţiştii cred ca este o relaţie 
intre conţinut si veridicitate. Mai exact, ei cred că o declaraţie 
consistentă poate fi adevărată, iar una mai saraca în conținut falsă. 
Cu toate acestea, puţinele cercetări în acest domeniu au arătat că 
nu există o legătura între conţinut şi veridicitate, iar dacă ar exista 
vreo legătură, este mai probabil să fie în sensul opus. Astfel, în 
2002, Granhag a descoperit că perechile de mincinoşi sunt mult 
mai consistente decât perechile care spun adevărul şi că o 
persoană care minte şi o persoană care spune adevărul au fost la 
fel în ceea ce priveşte consistenţa afirmațiilor. 

Cu toate acestea în situaţiile în care nu sunt informaţii de 
verificat şi este făcută doar o declaraţie, oamenii, incluzând şi 
poliţişti, mai întâi acordă atenţie indicatorilor non-verbali în vederea 
formarii unor impresii (Greuel, 1992; Waltman, 1983; Mehrabian, 
1972). 

Cazul Tom Sawyer din Florida este unul dintre exemple 
celebre, atunci când o anumită persoană a devenit suspectul principal 
într-o anchetă de abuz sexual şi crimă, deorece persoana a părut a fi 
foarte jenată şi s-a înroşit în timpul interviului iniţial (Ofshe, 1989). De 
asemenea Kaufman (2003) afirma că deciziile judiciare sunt uneori 
bazate pe indicatori ai comunicării non-verbale, chiar şi atunci când 
dovezile disponibile indică o altă direcţie. Drept exemplu, este amintit 
un caz din Norvegia, în care deşi dovezile privind vinovăția erau 
puternice, acuzatul a fost totuşi achitat în mare parte datorită faptului 
că a prezentat un comportament non-verbal credibil, fără mişcări 
evazive ale privirii. 

Există o serie de motive pentru care în astfel de situații 
anchetatorii se bazează atât de mult pe comportamentul non-verbal. 

e În primul rând, comportamentul non-verbal este mult mai 
uşor de observat decât vorbirea. De exemplu există legături 
între emoţiile intense şi anumite comportamente, în schimb 
nu există asemenea relaţii între emoții şi conţinutul vorbirii. 

e În al doilea rand, de obicei există puţine informaţii pe care să 
te bazezi, deorece suspectii spun câteva cuvinte sau câteva 
propoziţii. În astfel de situații, observatorii nu au altă opțiune 
decât aceea de a lua decizii bazându-se pe comportamentul 
persoanei. 

e În al treilea rand, profesioniştii în detectarea minciunilor nu 
cunosc în general care ar fi indicatorii verbali cărora să le 
acorde atenţie, chiar şi atunci când suspectul vorbeşte mult. 
Acest lucru se întâmplă deoarece în cărţile de tehnici 
politienesti nu se acordă prea multă atenţie aspectelor 
verbale ale comunicării şi nu se precizează care ar fi acei 
indicatori care, într-o anumită măsură, ar reprezenta dovezi 
ale înşelăciunii. 


Tehnicile de intervievare 


Câteva dintre tehnicile de intervievare promovate în manualele 
de politie împiedică detectarea minciunilor. 

De exemplu, poliţiştii sunt sfatuiti sa confrunte suspectii cu 
probe pe care le au deja (Inbau, 2001). Aceasta metoda este folosita 
pentru a arata suspectilor ca este inutil să rămână partinitor şi că este 
mai bine pentru el să vorbească. Acest tip de interviu va împiedica 
detectarea minciunii, deoarece una dintre cele mai mari dileme ale 
mincinoşilor este aceea că ei nu ştiu ceea ce ştie observatorul. Prin 
urmare, ei nu ştiu ce să spună, fără a-şi asuma riscul unor contradicții 
observate poate de intervievator. Poliţiştii, dezvăluind suspectilor 
faptele ştiute, nu fac altceva decât să reducă nivelul de nesiguranţă al 
acestora şi să facă mult mai uşoară posibilitatea de a minți. 

O alta tehnică folosită de poliţişti în detectarea minciunii este 
acuzarea suspectilor de minciuna (Inbau, 2001). Ei oferă astfel 
suspectilor varianta de a “scăpa” de audiere. In felul acesta, suspectii 
le pot spune poliţiştilor că ei nu vor coopera, susținând ca oricum ei nu 
vor mai fi crezuti de investigatori. 

Mult mai important este însă faptul că, acuzând pe cineva de 
minciună nu vei mai obține reacţii diferite, deoarece atât mincinosii cat 
şi cei care spun adevărul se vor comporta la fel (Bond, Fahey, 1987). 
Din cauza fricii şi cei nevinovaţi pot avea aceleaşi reacţii nervoase ca 
şi cei vinovaţi, iar acest lucru îi pune pe investigatori într-o poziție 
dificilă: să aprecieze semnele fricii ca semne ale vinovăţiei sau ca 
semne ale nevinovăţiei. Ekman numea acest fenomen “eroarea lui 
Othello”. Othello, în mod greşit, a acuzat-o pe soţia lui, Desdemona, 
de infidelitate. El a acuzat-o de trădare, i-a spus că l-a omorât deja pe 
Cassio şi i-a cerut să mărturisească. Desdemona, realizând că nu îşi 
poate dovedi nevinovăția, a manifestat o reacție emoţională excesivă, 
făcându-l pe Othello să interpreteze acest semn ca unul ce-i 
dovedeşte infidelitatea. 


2.2. Dificultăţi determinate de caracteristicile 
persoanelor 


Abilitatile diferite de detectare a minciunilor 

Cercetările au demonstrat ca abilităţile individuale în 
detectarea minciunii sunt diferite de la o persoană la alta. De 
exemplu, în studiul lui Mann (2004) acurateţea detectării 

minciunilor de către poliţişti a variat de la un procent scăzut de 30% 
la unul ridicat de 90% (obţinut de trei poliţişti). 

Nu este uşor de explicat aceste diferențe, deoarece 
abilitatea de a detecta minciunile nu corelează cu genul sau cu 
vârsta (Ekman, O'Sullivan, 1991; Vrij, Mann, 2001), nici cu 
încrederea în capacitatea proprie de a detecta minciuni. Cu toate 
acestea, unele concluzii sunt promițătoare. In 2004, Mann a 
descoperit o relaţie pozitivă între experienţa poliţiştilor în audieri şi 
abilitatea în detectarea minciunilor şi a adevărului. 


Diferențele individuale în comportamentul persoanelor 

Există foarte multe diferente individuale în ceea ce priveşte 
vorbirea, comportamentul şi reacţiile psihofiziologice. De exemplu, 
unii oameni au o gesticulatie bogată, în timp ce alţii fac puţine 
mişcări sau unii oameni sunt foarte vorbareti, iar alţii foarte tacuti. 
Astfel că, acei oameni al căror comportament pare mai suspicios 
se vor afla într-o poziție dezavantajoasă. Comportamentul non- 
verbal al unor subiecţi dă impresia că aceştia spun adevărul, în 
timp ce comportamentul spontan al altor subiecţi lasă impresia că 
aceştia ascund adevărul. Acestea au fost numite “eroarea 
comportamentului onest' şi „eroarea comportamentului neonest' 
(Riggio, 1988). Erorile acestea au legătură cu trăsăturile de 
personalitate. De exemplu, persoanele expresive eludeaza 
credibilitate indiferent de veridicitatea afirmațiilor. Acest lucru nu 
înseamnă că se pricep la minţit, dar spontaneitatea lor îi face pe 
ceilalți să nu mai fie suspicioşi, iar acest lucru le permite ca 
minciunile spuse să fie crezute mai uşor (Riggio, 1986). Pe de altă 
parte, persoanele timide şi ruşinoase lasă o impresie mai putin 
credibilă asupra celorlalţi, indiferent dacă spun sau nu adevărul. 
Persoanele introvertite şi cele cu anxietate socială crescută par în 
general mai putin credibile. Stângăciile sociale ale introvertitilor cat 
şi impresia de tensiune, nervozitate si frică pe care o inspira în mod 
natural anxioşii pot fi interpretate de observatori ca reprezentând 
indicatori ai înşelătoriei. În cazul acestora, comportarea nu reflectă 
comportamentul. 

De exemplu, s-a dovedit că persoanele introvertite mint mai rar 
(Kashy, DePaulo, 1996) şi comit mai puţine crime decât persoanele 
extravertite (Eysenck, 1984), în timp ce persoanele anxioase prezintă 
o probabilitate mult mai mică de a persista în minciună atunci când 
sunt acuzate direct (Vrij, Holland, 1998). 

Erorile în interpretarea comportamentului oamenilor apar 
mai ales în interacţiunea cu persoane din alte culturi, datorită 
diferențelor etnice. De exemplu s-a dovedit că africanii transpiră 
mai uşor decât americanii (LaFrance, Mayo, 1976), iar la turcii şi 
marocanii care trăiesc în Olanda apare mai des acest indicator 
decât la olandezii nativi (Vrij, 2000). De asemenea, olandezii 
originari din Surinam în comparaţie cu persoanele de origine 
olandeza prezintă mai multe întreruperi ale vorbirii de genul “aa”, 
„ăă”, ,oh”, zâmbesc mai des, se scarpina mai frecvent la cap sau la 
încheieturi şi fac mai multe gesturi de ilustrare cu mâinile pentru a 
suplimenta ceea ce afirmă verbal. Toate aceste comportamente 
reprezintă indicatori care sunt în general asociați cu minciuna. 

Studiile au arătat că poliţiştii devin mai suspicioşi fata de 
comportarea unor persoane aparținând altor grupuri etnice. Atunci 
când anumite paterne ale comportamentului nonverbal sunt 
normale pentru un anumit grup etnic, dar sunt interpretate de alţii 
ca reprezentând încercări de ascundere a adevărului, fenomenul 
se numeşte “eroarea de comunicare nonverbală transculturală” 
(Vrij, 1992). 


Diferenţele situationale în comportamentul persoanelor 

Pe lângă faptul că oamenii se comportă diferit în aceeaşi 
situaţie (diferențe inter-personale), ei se comportă de asemenea 
diferit şi în situaţii diferite (diferente intra-personale). Neglijarea 
acestor diferenţe interpersonale este o altă eroare pe care o fac cei 
care ar trebui să detecteze minciunile. Poliţiştii sunt sfatuiti să 
evalueze comportamentul suspectului în timpul unei mici discuţii pe 
care o au la începutul audierii, comportament considerat sincer, şi 
să compare acest comportament cu cel manifestat de suspect în 
timpul audierii (Inbau şi colab., 2001). Diferenţele în comportament 
pot fi interpretate ca semne de inducere în eroare. Această tehnică 

este des întâlnită în interviurile realizate de politistii din Anglia 
(Moston, Engelberg, 1993). Din păcate, aceasta abordare 
predispune la o apreciere incorecta, deoarece este facuta o 
comparaţie incongruenta — discuţia preliminară şi audierea sunt 
două situaţii fundamental diferite. Discutia preliminară este o 
situație cu risc mic în care există o probabilitate mică ca 
răspunsurile suspectului să aibă consecinţe negative. Audierea, în 
contrast cu discuţia preliminară, este o situaţie cu risc mare în care 
răspunsurile persoanei sunt intens studiate, iar reacţiile acestuia 
pot fi astfel interpretate ca fiind suspecte. Suspectii sunt probabil 
conştienţi de acest lucru şi de aceea, deloc surprinzător, atât 
persoanele vinovate cât şi cele nevinovate au tendința de a 
manifesta comportamente diferite în timpul discuţiilor preliminare în 
comparaţie cu momentul audierii (Vrij, 1995). 

Se pare că şi unii cercetători fac aceleaşi greşeli. Într-un 
studiu realizat de Hirsch şi Wolf (2001) s-au observat 23 de 
indicatori verbali şi non-verbali manifestati de fostul preşedinte al 
SUA, Clinton, în timpul mărturiei depuse în cazul Monica Lewinsky. 
Cercetătorii au analizat un segment de 23 de minute din 
înregistrare video a mărturiei şi le-au comparat pe acestea cu alte 
11 minute din aceeaşi mărturie, când acesta a răspuns la întrebări 
de bază (numele sau, numele avocatului, etc.). Diferențe 
semnificative au fost observate în cazul a 19 indicatori. Ei, de 
asemenea, au comparat cele 23 de minute cu 5 minute dintr-un 
discurs pentru încurajarea unei mulțimi. Comparatia dintre cele 23 
de minute şi alte fragmente este precum comparatia dintre mere si 
portocale. 

Este evident că o persoană manifestă comportamente 
diferite când răspunde la întrebări de bază, comparativ cu 
răspunsurile cu referire la pretinsa aventură. În concluzie, pentru 
detectarea minciunii este necesar să se tina cont şi de potenţialul 
de simulare al întrebărilor din timpul audierii. 

Efectul Ostrich 

Multe minciuni rămân nedetectate pur şi simplu pentru că 
observatorii nu vor să cunoască adevărul, deoarece nu este în 
interesul lor. Oamenii în general apreciază complimentele primite din 
partea altora în legătură cu forma corpului, coafură, îmbrăcăminte, 
diferite realizări. Prin urmare, de ce să ne chinuim să aflăm dacă 
aceste complimente sunt sau nu oneste? 

De exemplu, după scandalul Lewinsky, preşedintele Clinton le- 
a spus colaboratorilor săi că nu avut relaţii sexuale cu Monica, iar 
şeful lui de cabinet a fost foarte dispus să creadă acest lucru. Într-o 
declaraţie a afirmat: „Tot ce vă pot spune este: Acest tip pentru care 
lucrez, m-a privit în ochi şi mi-a spus că nu a avut relații sexuale cu 
ea. Şi dacă nu-l credeam, nu mai puteam rămâne acolo. Prin urmare 
l-am crezut.” 

De asemenea, secretara lui Clinton a mărturisit că a încercat 
să evite aflarea detaliilor despre relația dintre preşedinte şi Lewinsky. 
Atunci când Lewinsky a afirmat: „Atâta timp cât nimeni nu ne-a văzut, 
şi sigur nimeni nu ne-a văzut, atunci înseamnă nu s-a întâmplat 
nimic”, Currie a spus „Nu vreau să aud. Nu mai spune nimic. Nu vreau 
să aud mai multe lucruri.” 

Bineînţeles ca influenţele acestui efect sunt prezente în 
general în viata de zi cu zi şi sunt mai putin prezente în activitatea 
profesioniştilor a căror activitate este tocmai detectarea minciunilor, 
dar totuşi ... 

Ținând cont de toate aceste studii prezentate se poate 
spune că există o serie de determinanti inediti ai credibilitatii sau ai 
minciunii, de care suntem mai puţin conştienţi, dar pe care este 
bine să-i avem în vedere mai des, atunci când facem evaluări 
asupra celorlalți. 

CAND SUNTEM FOARTE STRESATI 


A 


Ştefan LITA 


n perioada anilor 1990—2000, interesele cercetătorilor s-au 
concentrat foarte intens asupra studierii creierului uman şi 


a proceselor neurofiziologice. Această perioadă denumită Decada 
Creierului a contribuit la sporirea înţelegerii modificărilor care au loc 
la nivel neurofiziologic sub presiunea diferiților factori. 

Studierea creierului a oferit posibilitatea de a observa din ce 
anume este compusă mintea umană. Printre contribuţiile aduse la 
dezvoltarea cunoştinţelor noastre despre funcţionarea creierului, s-ar 
putea enumera: 


e recunoaşterea rolului avut de experiența senzorială in 


identificarea mecanismelor celulare şi moleculare ale 
învăţării; 

analiza corelatelor neuronale ale percepţiei şi atenţiei; 
dezvoltarea cerebrală; 

demonstrarea importanţei avute de emoţii în luarea 
deciziilor; 

evidenţierea implicării cauzale a hormonilor şi neuro- 
modulatorilor endogeni în tulburările dispozitiei şi în 
depresie; 

identificarea mecanismelor de acţiune a drogurilor 
psihotrope; 


Ce se întâmplă în creier când suntem foarte stresaţi 145 


e înțelegerea patologiei specifice bolilor Alzheimer şi 
Parkinson; 

Un studiu publicat recent în revista Neuroscientist din 2002 a 
încercat să evalueze în ce măsură aceste realizări sunt cunoscute şi 
înțelese de publicul larg (Norcross, 2002). Deşi s-a constatat că 
printre oameni există câteva concepții eronate despre funcţionarea 
creierului, totuşi s-a evidenţiat faptul că studiul creierului oferă anumite 
cunoştinţe despre natura umană ce pot fi utilizate în optimizarea 
calității vieții. 


1. MODIFICĂRI NEUROFIZIOLOGICE ÎN CREIER 


În urma studiilor realizate în Decada Creierului, s-a ajuns la 
concluzia că stresul posttraumatic reprezintă o tulburare complexă 
care implica multe sisteme psihofiziologice. Deoarece reacțiile 
organismului la stres implică mai ales interacțiunea diferitelor sisteme 
biologice, vom exemplifica pe rând reacţiile acestora. 


Amigdala şi cortexul prefrontal 

Amigdala reprezintă o porţiune a sistemului limbic al creierului 
care este implicată în exprimarea emoţiilor. Adică iniţial stimulii externi 
sunt percepuți prin intermediul organelor de simţ, iar informaţiile pe 
care le vedem, auzim etc sunt trimise prin intermediul conexiunilor 
neuronale la amigdala. Amigdala integrează aceste infomatii 
senzoriale, ataşează anumite valențe emoţionale şi trimite aceste 
informaţii la celelalte sisteme implicate în reacţia la stres. 

Prin urmare, amigdala are rolul de centru de triere a 
informaţiilor senzoriale, iar dacă apreciază că acestea sunt 
amenințătoare, determină apariția multor reacții fiziologice. 

Amigdala are conexiuni cu multe formaţiuni, printre care: 

e Locus ceruleus care răspunde de secreția noradrenalinică, 

e Nucleul paraventricular al hipotalamusului, 

e Nervul vag care determina cresterea batailor inimii si a 

presiunii sangelui, 

e Plexul parabranchial care duce la cresterea ratei respiratorii. 

e Materia cenusie a creierului, care este implicată în 

conditionarea fricii. 

Amigdala este relationata si cu cortexul prefrontal, care pe de 
o parte este implicat in memoria de lucru, motivaţie, planificarea 
comportamentul şi în diminuarea reacţiilor de frică, iar pe de altă parte 
răspunde de eliberarea unor neurotransmitatori, precum dopamina, 
noradrenalina, serotonina, care joacă un rol extrem de important în 
activitatea neuronală. 

S-a constatat că stresul posttraumatic este în parte rezultatul 
unei  sesibilități crecute a  amigdalei. Suprastimularea tuturor 
sistemelor conectate cu amigdala ar putea explica multe dintre 
simptomele apărute în stres. 

Deoarece amigdala este direct responsabilă de asocierea 
semnificației emoţionale a informaţiilor primite, cât şi cu codarea, 
stocarea şi reamintirea memoriei emoţionale atunci suprareactivitatea 
acesteia ar putea explica prezenţa şi recurenta imaginilor traumatice 
precum şi frica excesivă asociată cu amintirile acestea traumatice 
(Eichenbaum, Cohen, 2001). 

S-a dovedit că la cei care suferă de stres postraumatic legat de 
război se constată o activare mai mare a amigdalei în ceea ce 
priveşte răspunsul atât fata de stimuli specifici situaţiilor de luptă cât şi 
fata de stimuli nonspecifici (Liberzon, et al., 1999, Rauch et al., 2000). 
De asemenea este semnificativ faptul că cei cu stres posttraumatic se 
descurcă mai prost decât ceilalţi la testele de memorie explicită în 
care se utilizează cuvinte în legătură cu evenimentul traumatic 
(Bremner et al., 1993). 

Spre deosebire de suprareactivitatea amigdalei s-a constatat o 
subreactivitate a cortexului prefrontal. Dovada constă în faptul că 
prezentarea unor cuvinte sau scenarii traumatice determină o scădere 
semnificativă a fluxului de sânge şi a activităţii neuronilor din zona 
cortexului prefrontal (Shin et al., 1999). 

În concluzie, când suntem stresaţi se constată: 

e o supra-activare a amigdalei, adică a ariei cerebrale 
responsabilă cu ataşarea semnificației emoţionale la stimulii 
senzoriali şi cu codarea memorie emoționale, 

e o sub-activare a cortexului prefrontal, adică a ariei 
cerebrale implicată în stingerea răspunsului învăţat de frică. 


Dopamina 
Dopamina este un neurotransmitator responsabil cu câteva 
funcții ale sistemului nervos central, printre care: 


14. căutarea plăcerii şi comportamentele de recompensă; 
15. hipervigilenta şi ideatia paranoidă; 
16. adictia la nicotină, alcool şi cocaină; 


e tulburările de mişcare, precum Parkinson. 

Dopamina influențează funcţionarea creierului, în principal prin 
modularea acțiunii altor neurotransmitatori. 

S-a constatat că în stresul postraumatic există o cantitate 
excesivă de dopamină, care acționează asupra cortexului prefrontal. 
Astfel concentraţia crescută de dopamina duce la o subfunctionare a 
ariei cerebrale respective, iar această scădere a activităţii cortexului 
prefrontal determină imposibilitatea reducerii răspunsului condiționat 
de frică. 

Deci, excesul de dopamină contribuie la sentimentul persistent 
de frică generalizată caracteristic stresului posttraumatic. La multi 
pacienţi cu stres posttraumatic s-a constat hipervigilenta şi tendințe 
paranoice, acestea fiind caracteristice hipersecretiei de dopamina. 

Acest fapt a fost dovedit şi experimental, în sensul că s-a 
descoperit o creştere semnificativă a dopaminei în urina copiilor 
abuzati, iar severitatea simptomelor de stres ale acestora a corelat 
semnificativ cu cantitatea de dopamina (DeBellis, et al., 1994). 


Epinefrina 
Sistemul norepinefrinic/epinefrinic este cel mai cunoscut sistem 
implicat in raspunsul la stres. 

Stresul creste sensibilitatea unei arii cerebrale numite locus 
ceruleus, care este responsabilă cu producerea şi stocarea 
norepinefrinei. 

Stresul activeaza de asemenea sistemul nervos simpatic, care 
controlează aşa numitul răspuns „luptă sau fugi”, în timpul căruia 
există o stare crescută de anxietate şi vigilenta fata de un posibil 
pericol iminent. Activarea sistemul nervos simpatic produce două tipuri 
de modificări fiziologice: 

e Se produce o creştere a presiunii sângelui, a ritmului bătăilor 

inimii, a vitezei de metabolizare şi a celei de coagulare a 
sângelui, toate acestea fiind utile în cazul în care suntem 
atacați, de exemplu de un animal. 

e Se produce o retragere a sângelui de la piele şi o orientare a 
cestuia spre inimă, creier şi muşchi, acestea fiind utile atunci 
când trebuie să fugim de atacator. 

Au fost aduse dovezi ale faptului că sistemul epinefrinic 
prezintă o funcţionare dezadaptativă în cazul persoanelor cu stres 
posttraumatic. 

S-a descoperit că se produce o accelerare a bătăilor inimii şi o 
creştere a presiunii sângelui la cei care sunt confruntati cu amintiri 
traumatice spre deosebire de grupul de control alcătuit din persoane 
care nu suferă se stres posttraumatic. De asemenea unele studii au 
arătat că norepinefrina şi epinefrina au concentraţii crescute în urina 
copiilor depresivi şi a celor afectați de un eveniment traumatic 
(DeBellis, et al., 1999). 


Axa hipotalamico-pituitara-adrenala 

Asa cum s-a precizat mai inainte, amigdala este conectata cu 
nucleul paraventricular al hipotalamusului, iar acesta raspunde de 
eliberarea hormonului numit corticotropina. 

Eliberarea  corticotropinei determina cortexul adrenal sa 
secrete cortizol, care creste viteza de sintetizare a glucozei, necesare 
pentru functionare optima a creierului si scade accesibilitatea acesteia 
față de muşchi (Bentley, 1985). În situaţii normale se produce o 
echilibrare reciproca a acestor substante, mentinandu-se homeostazia 

organismului. În situaţii de stres, se produce o hipersecretie a 
hipotalamusului şi a pituitarei, ceea ce duce la un nivel foarte 
crescut de cortizol. 

Datele experimentale nu sunt foarte clare în acest caz, la 
persoanele care suferă de stres posttraumatic cronic, precum 
veteranii de război şi supraviețuitorii holocaustului, descoperindu-se 
un nivel crescut de corticotropina si un nivel scăzut de cortizol, ceea 
ce sugerează o întrerupere a relaţiei dintre cele trei formaţiuni 
(Yehuda, et al, 1991). Pe de altă parte, la alti adulţi care sufereau de 
stres posttraumatic s-a descoperit un nivel crescut de cortizol 
(Lemieux, 1995). Explicaţia a fost pusă pe seama metodelor de 
măsurare a cortizolului care nu au ţinut cont de prezenţa estrogenului 
care poate afecta nivelul de cortizol (Brandy, 2001). 

Prin urmare este posibil să existe diferite anomalii ale axei 
HPA, acestea depinzând de timpul scurs de la evenimentul traumatic 
precum şi de numărul de traume suferite. 


Hipocampul şi corpul calos 

Hipocampul este o parte a sistemului limbic care este implicată 
în memorie şi în procesarea informaţiilor emoționale. Hipocampul este 
însă implicat mai mult în memorarea ce ţine de obiecte decât în cea 
care tine de emoții, in timp ce amigdala este mult mai implicată în 
memorarea emoţională (Eichenbaum, Cohen, 2001). 

Corpul calos răspunde de comunicarea informaţiilor între cele 
două emisfere cerebrale şi este important în integrarea perceptiilor, 
procesarea cognitivă şi răspunsurile date. 

În exces, cortizolul este toxic pentru multe arii cerebrale 
inclusiv pentru hipocamp. Nivelul crescut de cortizol poate duce la 
accelerarea morții neuronilor sau la amânarea dezvoltării acestora. 

S-a dovedit experimental că adulţii cu stres posttraumatic sau 
copiii abuzati sexual au un volum mai mic al hipocampului în 
comparație cu adulţii sau copii normali (Bremner, 1995, 1997). 

Se presupune că nivelul de cortizol al acestora, chiar dacă a 
fost mai scăzut la momentul evaluării lor, într-una din fazele 

preliminare ale stresului a ajuns la un nivel mare ceea ce a produs 
afectarea hipocampului. 

În acelaşi timp trebuie precizat că stresul posttraumatic se 
asociază cu un risc crescut fata de consumul de droguri şi abuzul de 
alcool. Deoarece alcoolul este foarte toxic pentru hipocamp, cât şi 
pentru alte arii cerebrale, este posibil ca într-o anumită proporţie 
scăderea volumului hipocampului să se datoreze consumului de 
alcool şi nu nivelului crescut de cortizol. 

O altă ipoteză este aceea ca persoanele cu un hipocamp mai 
mic să fie predispuse spre dezvoltarea tulburărilor de stres. 

Într-un alt studiu s-a descoperit că la copiii traumatizati corpul 
calos este semnificativ mai mic decât la ceilalți copii. Extrem de 
îngrijorătoar este faptul că mărimea corpului calos precum şi nivelul 
inteligenţei copiilor corelează negativ cu durata tratamentului abuziv, 
în sensul că, cu cât trauma a fost mai lungă, cu atât mai mic este 
corpul calos şi inteligenţa (DeBellis, Keshavan, 1999). 

În acelaşi timp s-a dovedit că cei cu dimensiunea mică a 
corpului calos obțin rezultate mari la un chestionar referitor la 
simptomele disociative. Descoperirile acestea sprijină ideea ca 
simptomele disociative, care pot fi observate la cei care suferă de 
stres posttraumatic, se datorează disfunctionalitatilor sau defectiunilor 
produse la corpul calos. 


Serotonina 

Serotonina reprezintă alt neurotransmiţător implicat în 
răspunsul normal la stres, deşi mecanismul său de acţiune este încă 
neclar. 

Serotonina este independentă de sistemul epinefrinic, deşi 
ambele modulează simptomele de anxietate, depresie şi agresivitate. 
Se pare însă că doar serotonina este implicată în simptomele obsesiv- 
compulsive. 

Suplimentar există unele dovezi care sugerează că serotonina 
este implicată în neurogeneză, adică în dezvoltarea noilor celule ale 
creierului si în secreția factorului neurotropic care îmbunătăţeşte 

funcţionarea dendritei neuronilor (Charney, 2001; Nester, Duman, 
2001). 

Nivelul scazut de serotonina este asociat cu multe simptome 
ale stresului, precum simptomele obsesiv-compulsive, agresivitatea si 
depresia, ideatia suicidara. S-a sugerat ca serotonina joaca un rol 
important in aparitia depresiei la persoanele care sufera de stres 
posttraumatic. 

S-a dovedit experimental ca la adultii care sufera de pe urma 
stresului de lupta, serotonina are o functionare scazuta (Spivak, 
1999), iar utilizarea substantelor care blocheaza actiunea serotoninei 
a determinat inrautatirea simptomelor stresului (Southwick, 1997). 

Având în vedere că serotonina influențează creşterea 
neuronilor, iar stresul determină retardarea creierului, rezultă că 
medicamentele bazate pe serotonină pot fi extrem de utile în tratarea 
pacienţilor care suferă de stres posttraumatic (Cohen, et al., 2001). 


Endorfina 

Stresul stimulează eliberarea endorfinei din receptorii situaţi în 
substanța neagră şi secțiunea mesolimbică a materiei cenuşii centrale 
a creierului. 

Endorfina produce analgezie la durere, adică nu mai simţim 
durerea şi, în acelaşi timp, inhibă eliberarea norepinefrinei din locul 
ceruleus, contribuind astfel la stabilirea homeostaziei organismului. 

Veteranii cu stres posttraumatic legat de război au avut o 
sensibilitatea scăzută la durere în timpul expunerii la unele amintiri 
traumatice (Pitman, et al., 1990), iar nivelul endorfinei din creierul 
acestora este mai mare decât la persoanele obişnuite (Baker, et 
al., 1997). 

S-a sugerat că acest nivel crescut de endorfină poate 
cauza sau contribuie la simptomele de amortire sau împietrire 
psihică, asociate cu stresul. De asemenea comportamentele auto- 
distructive ar putea fi legate de disfunctionarea endorfinei, în 
sensul că nivelul crescut de endorfină poate conduce la un grad 
inconfortabil de amortire, iar drept urmare persoanele respective 

încearcă să evite acest sentiment generându-şi durere prin 
autorănire (Herman, et al., 1989). 


2. IMPLICATII PRACTICE 


Cunostintele actuale despre neurofiziologia stresului au 
implicaţii importante în ceea ce priveşte managementul stresului. 

Efectele stresului 

În primul rând toate aceste date reprezintă o evidență a 
faptului că stresul şi traumatismele au un efect toxic pentru 
dezvoltarea normală a creierului. 

Nu există alte dovezi mai puternice pentru a arăta nocivitatea 
stresului, prin urmare trebuie accentuată importanţa critică a prevenirii, 
a identificării timpurii şi a intervenţiei eficiente pentru reducerea 
efectelor. Asemenea intervenții psihologice pot preveni, minimaliza 
sau chiar anula efectele dăunătoare asupra dezvoltării creierului. 


Tratamentul psihofarmacologic 

În al doilea rând studiile realizate arătă faptul că unele 
medicamente pot fi extrem de utile în tratarea stresului. 

De exemplu, medicamentele neuroleptice, care blochează 
activitatea dopaminei, sunt indicate la pacienţii care prezintă 
hipevigilenta, simptome paranoide sau sunt extrem de agitati 
(Friedman, et al., 2000). 

De asemenea, medicamentele care împiedică transmiterea 
epinefrinei ajută la dispariția simptomelor. Cele care blochează 
receptorii alfa ai epinefrinei duc la scăderea ritmului bătătilor inimii, la 
diminuarea anxietatii si impulsivitatii (Harmon, Riggs, 1996), precum şi 
la îmbunătăţirea somnului şi la consolidarea integrităţii neurale. Cele 
care blochează receptorii beta ai epinefrinei, duc la o scădere a 
fenomenelor de reexperimentare a evenimentelor traumatice. 

Acelaşi efect pozitiv îl au şi medicamentele care sporesc 
accesul serotoninei în creier. 

Cu toate acestea, medicamentele trebuie folosite doar la 
indicatia medicului şi cu mari precautii, deoarece pot genera efecte 
adverse. 


Tratamentul psihoterapeutic 

În al treilea rând, pornindu-se de la constatările că 
evenimentele externe (adică ceea ce vedem, auzim, simţim) au 
impact negativ atât de mare asupra substratului biologic, se poate 
uşor postula că evenimentele externe pot avea şi un efect pozitiv la fel 
de mare. Astfel apare posibilitatea ca psihoterapia, adică tratamentul 
fără medicamente, să aibe efecte pozitive semnificative asupra 
persoanei, ajungând până la anularea modificărilor neurofiziologice şi 
restabilirea homeostaziei organismului. 

Studiile realizate au confirmat această ipoteză, în sensul că 
terapia cognitiv-comportamentală s-a dovedit a fi eficientă în cazul 
pacienţilor cu tulburări datorate stresului. Utilizarea acestei terapii, 
centrate pe traumă, include două componente: una referitoare la 
tehnica restructurării cognitive şi una referitoare la tehnica expunerii. 
Prin prima tehnică, persoana este învățată să examineze şi găsească 
alte semnificaţii ale traumei şi ale diferitelor evenimente, în timp ce 
cea de-a doua tehnică duce la deconditionarea reacţiilor de frică. 
Astfel este posibil ca prin psihoterapia cognitiv-comportamentală să se 
corecteze valența emoțională exagerată pe care amigdala o asociază 
amintirilor şi în acelaşi timp să se inverseze răspunsul condiţionat de 
frică, care în situaţii normale s-ar atenua de la sine, printr-o 
funcționare normală a cortexului prefrontal (Cohen, Berliner, 
Mannarino, 2000). 

În acelaşi timp s-a dovedit că tehnicile de relaxare, inclusiv 
utilizarea imageriei sau concentrarea pe respiraţia profundă, au un 
efect important asupra unor simptome determinate de concentraţia 
crescută de adrenalină, ele determinând o scădere a presiunii 
sângelui şi a ritmului inimii (Benson, Klipper, 2000). 

De asemenea, tehnicile de meditatie pot influenta multe 
simptome ale stresului, schimbarile respective fiind intermediate de 
sistemul imunitar. Domeniul psihoneuroimunologiei se ocupa cu 
explicarea si dovedirea existentei acestor interactiuni, aratand ca 
interventiile psihologice pot scadea impactul negativ al stresului 
asupra functionarii neurofiziologice. 

Capitoliul 3 


CUM RECUNOAȘTEM 
CĂ SUNTEM STRESATI? 


Mirela TURC 


| Zola umană, într-o anumită perioadă a ei, presupune 
activitatea legată de o profesie, care se desfăşoară după 
criterii riguroase sub aspect organizational şi temporal. 

Persoana inclusă în activitatea de muncă este constrânsă să 
se conformeze unor situaţii organizational — ocupaţionale. Cand 
organizația desfăşoară activități în care riscul şi suprasolicitarea sunt 
curente, avem de-a face cu situaţii stresante, care pot conduce la 
declanşarea stresului profesional. 

Stresul reprezintă un răspuns intern la un stimul sau o situație 
externă, denumită stresor. Dar o persoană poate fi afectată de un 
stresor pe când alta nu, oameni diferiţi reactionand diferit la acelaşi 
stresor. Multe persoane expuse la stresori, chiar traumatici, reuşesc 
să se acomodeze situaţiei, pe când alte persoane manifestă 
simptome psihologice intense şi de obicei de lungă durată, care au 
consecinţe asupra stării de sănătate fizică şi mentală. 

În ultima vreme, stresul este preponderent un subiect al 
comportamentului organizational. Stresul reprezintă un set de 
circumstanţe la care persoana nu poate răspunde adecvat stimulilor 
ambientali, sau poate răspunde cu un cost excesiv pentru organism 
(oboseală cronică, încordare, anxietate, daune fizice, pierderea stimei 
de sine, căderi nervoase). 

1. CUM POATE FI RECUNOSCUT STRESUL? 


În viata de zi cu zi, oamenii trebuie să-şi găsească echilibrul si 
să se adapteze situațiilor cu care se confruntă. Stresul nu este neapărat 
un fenomen negativ, un nivel moderat de stres putând fi chiar un 
important factor motivational sau poate fi o modalitate în dobândirea 
unei adaptări la noi situaţii. De aceea, unele tipuri de stres sunt chiar 
ceva normal şi necesar, atât la serviciu cât şi în afara lui. 

Un nivel ridicat de stres conduce însă la o varietate de tulburări 
şi boli, ce se întind de la oboseală cronică la depresie, şi includ: 
insomnia, anxietatea, migrene, accese emoţionale, alergii, abuz de 
alcool şi tutun. În context organizational, acesta generează adesea 
adaptări inadecvate la situații. 

Stresul pe termen lung poate duce la dezvoltarea bolilor de 
inimă şi cerebro-vasculare, cât şi la ulcer peptic, boli inflamatorii ale 
vezicii, probleme musculo-scheletice şi poate facilita dezvoltarea 
formelor de cancer. Tot pe termen lung, stresul poate afecta în mod 
serios o persoană deja vulnerabilă la boală şi îmbolnăvire. 

În general, oamenii cred că sunt suficient de bine adaptati la 
stres, dar în lupta de rezistență sau adaptare, ei sunt adesea 
inconstienti de compromisurile pe care le fac. Oamenii nu 
constientizeaza stresul generat de situaţii de genul a ajunge prea 
târziu la o întâlnire importantă sau a presta o muncă fizică dificilă la 
temperatură scăzută. Ei consideră că se pot obişnui la o luminozitate 
scăzută, gălăgie, vizibilitate redusă şi la conflicte continue în familie 
sau la locul de muncă. (Tihan & Ghiza, 2004) 

Pe termen scurt, stresul poate avea efecte negative asupra 
comportamentului unei persoane, având ca rezultat incapacitatea de a 
acţiona în modurile de promovare a unei stări de sănătate. 

Cercetările în domeniul stresului susțin că există persoane 
care dispun nativ sau şi-au dezvoltat prin antrenament rezistenţa la 
stres, putând fi remarcate prin: siguranță de sine în diferite situații; 
adaptare la schimbare, considerând schimbarea ca o provocare la 
competiție; capacitatea de a-şi asuma riscuri; implicarea activă în 
viata profesioanală şi personală; flexibilitatea în opinii şi în acţiuni; 

conştientizarea faptului că nu pot schimba situaţiile stresante, dar le 
pot accepta şi depăşi etc. 

Reacţia de stres psihic se manifestă sub forma unui sindrom 
nespecific, care include manifestări psihice, cognitive şi afective 
predominant, cu exprimare comportamentală si tulburări 
psihosomatice care pot afecta sau nu sănătatea unui individ 
(Iamandescu, 2002). După cum reiese din definiţia anterioară, reacţiile 
la stres sunt consecinţele psihologice şi fiziologice ale stresului. Deşi 
diferă de la individ la individ, reacţia la stres are câţiva indici comuni, 
ceea ce ajută la identificarea manifestărilor stresului. Mai jos vă 
prezentăm posibilele semne şi simptome ale stresului pe care oamenii 
le pot avea din diferite cauze. Este necesar să poată fi cunoscute 
schimbările fizice, emoţionale etc., care pot indica starea de stres, 
pentru a se putea lua măsuri. Unele persoane au o reacţie acută la 
stres, altele pot avea simptome în timp, acestea fiind cumulate cu 
diferite alte probleme de sănătate. Reacţia imediată acută este de 
panică, anxietate, creşterea pulsului, transpiratie, senzaţie de uscare 
a gurii sau tremurături. Starea de stres pe o durată mai îndelungată 
poate cauza dureri de cap, ameteli, tulburări de vedere (vedere 
încețoşată), dureri ale cefei şi umerilor, mâncărimi ale pielii etc. 


Reacţii ale stresului la nivel individual 
Stresul în exces are un puternic efect dezorganizator, atât 
direct, cât şi mijlocit, asupra integrităţii psiho - fizice a unei persoane: 


Semne şi simptome ale stresului la nivel comportamental: 

e ne simțim mai puțini sociabili; 

e nu avem linişte; 

e avem un apetit scăzut sau exagerat atât în plan alimentar 
cât şi în cel sexual; 

suntem mai predispuşi la accidente; 

adormim greu şi somnul este agitat; 

consumăm exagerat alcool, cafea, țigări; 

suntem prea preocupaţi de problemele de serviciu pentru a 
ne relaxa; 

e nu mai avem grijă de noi; 

ne luăm prea mult de lucru acasă; 

stăm la serviciu mult peste orele de program; 

renuntam uneori partial sau complet la concediu; 

ne izolăm treptat de cercul de prieteni; 

începem să avem din ce în ce mai multe conflicte în familie; 
dificultăţi în vorbire ( bâlbâială, tremurul vocii) 


Semne şi simptome ale stresului la nivelul corpului: 

e dureri de cap, amețeli, stare de vomă; 

transpiratii excesive, tahicardie, palpitatii; 

stare de oboseală, tensiune; 

dificultăţi respiratorii, răceli frecvente; 

reaparitia unor infecţii anterioare, reacţii alergice, mâncărime 
şi iritare a pielii. 

tensiune musculară, contractii musculare; 

e constipatie sau diaree; 

e creştere sau pierdere în greutate rapidă. 


Semne şi simptome ale stresului la nivel emoţional: 
iritabilitate, supărare; 

nervozitate, stări depresive, anxietate, tensiune nervoasă; 
pierderea încrederii în noi şi în ceilalți; 

scăderea satisfactiilor, lipsa de entuziasm şi motivaţie; 
senzația de a fi atacat; 

umor nejustificat. 


Semne şi simptome ale stresului la nivel mental: 

gândim mai putin clar; 

avem dificultăţi în luarea deciziilor; 

facem greşeli nejustificate; 

uităm; 

ne scade intuiţia şi capacitatea de concentrare; 

suntem mai uşor perturbati de ce se întâmplă în jurul nostru; 

avem ganduri negative persistente, tulburari de somn, 
coşmaruri; 

ne focalizăm gândirea pe termen scurt; 

ne temem mult sau luăm decizii pripite. 


Dacă unele din aceste simptome se manifestă pe o perioadă 
mai îndelungată, trebuie să apelati la asistenţă psihologică. 


Reacţii ale stresului la nivel de organizație 


absența nemotivata — cota ridicată a absentelor nemotivate 
poate reflecta nemulțumirea fata de serviciu de condiţiile din 
unitate sau pierderea încrederii în şefi; 

conflicte minore — conflictele frecvente între membrii unei 
unități semnalează o problemă serioasă. Certurile, care 
adesea pornesc de la lucruri minore, reflectă o scădere a 
interesului pentru atingerea obiectivelor grupului. Când 
personalul este iritat de condiţiile de la fata locului, una din 
defulări este cearta. Sentimentul de scop comun se 
dezintegrează. 

insatisfactia — când moralul este scăzut cresc plângerile, 
unele fiind justificate, dar majoritatea minore. 

lipsa de coeziune; 

ignorarea ordinelor; 

insubordonarea — in loc să se urmeze ordinele, le 
comenteaza, le critica in loc sa le execute; 

eficacitate scăzută — îşi iau pauze lungi, lucrează încet, 
dovedesc iniţiativă redusă şi un nivel de performanţă redus. 


Apariția unor astfel de simptome într-o unitate nu trebuie deloc 
neglijate. Acestea , în esenţă, reflectă dereglarea climatului de muncă, 
a relațiilor interpersonale şi a motivatiilor individuale şi de grup, ceea 
ce duce la scăderea performanței şi eficienţei activității. 

2. CONCLUZII 


Este important să se cunoască manifestările stresului, cât şi 
unele modalităţi de acțiune pentru diminuarea efectelor negative ale 
stresului, cauzele şi efectele acestuia fiind însă destul de variate, iar 
identificarea precisă a factorilor este o operaţiune dificilă. Cum am mai 
spus la începutul lucrării, variabilele de personalitate reprezintă un 
domeniu complex şi important în analiza şi prognoza stresului 
ocupational. 

Se recomandă evaluarea periodică a trăsăturilor de 
personalitate, astfel putându-se identifica eventualele modificări 
pozitive sau negative. În acelaşi timp este importantă evaluarea 
periodică a stării de sănătate (psihică şi fizică), dar se va avea în 
vedere faptul că oamenii tind să apară într-o lumină favorabilă şi este 
foarte posibil să nu semnaleze eventualele disfunctionalitati pe care le 
resimt. 

Lupta cu stresul poate avea succes şi în condiţiile în care 
individul învaţă să dezvolte strategii pentru controlul stresului. 

Pentru preventia apariţiei stărilor de stres ocupational, se va 
lua în seamă şi conştientizarea de către cei care exercită profesii în 
condiții de risc, a comportamentelor dezadaptative. Pentru aceste 
comportamente se pot proiecta programe de consiliere, care să 
urmărească modificarea lor. 

Capitolul 10 


FUMATUL SI TABAGISMUL 


Cristina TAT 


S: pare că, din păcate, doar adevărul despre fumat nu 
scade numărul fumătorilor. Cu toate dovezile copleşitoare 
despre nocivitatea fumatului, numărul fumătorilor creşte în fiecare an. 
Totuşi, informarea este o etapă foarte importantă în procesul 
renunțării la fumat sau a prevenirii fumatului. A şti la ce riscuri te expui 
fumând, te ajută să iei o decizie pe baza unor informaţii precise şi să-ţi 
asumi consecinţele... Conform unor statistici, există peste 30 de 
milioane de fumători care au reuşit să se lase de fumat. Deci, nu este 
imposibil. 

În raportul ministrului sănătății al S.U.A., se specifică, încă din 
1984: 

„Fumatul este principala şi singura cauza a morţii, care poate fi 
evitată în societatea noastră, şi cea mai importantă problemă de 
sănătate publică a timpului nostru”. 


1. DE CE FUMEAZĂ OAMENII? 


Cu toții ştim că fumatul are o mulţime de efecte nocive asupra 
sănătăţii noastre. Dacă întrebi un fumător de ce fumează, ti-ar spune 
că e o prostie de care trebuie să te tii departe. Totuşi, sunt câteva 
motive generale prin care fumătorii îşi justifică această dependenţă: 

— Mă relaxează, sunt foarte stresat la serviciu. 

— Cand mă plictisesc, o ţigară mă ajuta... 

— Mă ajută să nu mă îngraş. 

— În anturajul meu se fumează. 

— Nu mă pot lăsa; sau, dimpotrivă: Mă pot lăsa oricând, nu 
sunt dependent. 

— Îmi place. E un lucru grozav! 

— Mă face să arăt mai matur ( în special în cazul celor tineri şi 
adolescentilor)/ mai interesant/ mai atractiv. 

— Ma face să mă simt mai independent. 

— Dă bine... 


2. TUTUNUL ŞI ORGANISMUL 


În fiecare ţigară există 40 substanțe cancerigene diferite. Alte 
substanțe prezente în ţigară sunt nicotina şi gudronul. Nicotina este o 
substanță lichidă naturală, produsă de planta de tutun. Inhalată prin 
fumul de ţigară, ea ajunge rapid atât în creier, cât şi în sânge, dând, în 
timp, dependența.  Gudronul este o substanță lipicioasă, 
asemănătoare catranului de pe stradă. Acest gudron se lipeşte de 
plămâni, ingalbeneste dinţii şi degetele. Un om care fumează un 
pachet de ţigări pe zi timp de un an, va avea un litru de gudron 
depozitat în plămâni. Tigarile cu conţinut scăzut de gudron şi nicotină, 
ca şi cele cu filtru, sunt totuşi dăunătoare şi măresc oricum riscul de 
boală. 

Oamenii care au fumat un pachet de ţigări pe zi riscă de două 
ori mai mult decât cei care nu au fumat niciodată să facă un infarct 
miocardic. De asemenea, riscul de a face cancer pulmonar este de 10 
ori mai mare la un fumător decât la un nefumător, iar riscul de a fi 
supuşi infecțiilor respiratorii este de 2,5 ori mai mare. Peste 80% din 
cazurile de cancer pulmonar apar la fumători. 

Bolile respiratorii apar de două ori mai des la copiii ai căror 
părinţi fumează decât la cei cu părinţii nefumători. In cazul sugarilor, 
expunerea la fumul de ţigară sporeşte riscul de moarte subită. Riscul 
infecțiilor respiratorii în primul an de viata este de două ori mai mare 
dacă unul sau ambii părinţi fumează. Copiii cu părinţi fumători suferă 

mai des de infecţii ale nasului, gâtului şi urechilor decât cei cu părinţi 
nefumători. lar dacă părinţii fumează, cel mai adesea şi copiii se vor 
apuca mai târziu de fumat. În cazul femeilor însărcinate care fumează, 
riscurile se referă la greutatea scăzută a copilului sau probleme de 
sănătate, avort spontan, naştere prematură, decesul fătului sau deces 
perinatal. 

Fiecare țigară fumată scurtează cu opt minute viata celui care 
o fumează. 

Fumul de ţigară este dăunător nu doar pentru fumători, ci şi 
pentru cei care le stau prin preajmă şi care fumează pasiv. Un studiu 
recent al Centrului Naţional de Oncologie din Tokyo ne arată că 
femeile nefumatoare, căsătorite cu fumători inraiti, sunt de patru ori 
mai supuse riscului de a face cancer pulmonar decât femeile 
căsătorite cu nefumători. 


3. MITURI LEGATE DE FUMAT 


1. Fumatul îi ajută pe oameni atunci când sunt nervosi. 

Ceea ce se întâmplă este faptul că nicotina din ultima țigară se 
risipeşte şi organismul o cere din ce în ce mai mult. Îndeplinirea 
acestei cerinţe îi face pe fumători să creadă că îi satisfac tigarile. De 
fapt, aceasta înseamnă simplă dependenţă, de care tocmai nicotina 
este responsabilă! 


2. Exercitiul fizic înlătura efectele negative ale fumatului. 
O dată fumul pătruns în plămâni, efectele sale nu mai pot fi 
contracarate prin exercițiu fizic. 


3. Este nevoie de un pachet de ţigări pentru a accelera 
bătăile inimii şi tensiunea arterială şi pentru a altera circulația 
sângelui şi a aerului în plămâni. 

De fapt, aceste efecte apar la câteva minute după primul fum 
inhalat. 

4. Majoritatea celor cărora le place fumatul nu doresc să 
renunte la el. 

90% din oamenii care fumează spun că ar vrea să se lase de 
fumat. 


5. Dacă un fumător renunță la fumat înainte ca acesta să 
devină o obisnuinta, poate să continue să fumeze. 

Dependenţa de fumat nu e doar fizică, ci şi psihică. Ea se 
instalează treptat, insidios, deseori, fără a ne da seama de aceasta. 


6. În momentul renunțării la fumat, sunt eliminate toate 
riscurile pentru sănătate. 

Rata mortalităţii la foştii fumători începe să scadă abia la un an 
după ce s-au lăsat de fumat şi poate ajunge la acelaşi nivel de risc ca 
pentru cei care nu fumează. 


7. Fumatul te face atractiv. 

Realitatea este că fumatul te face rău mirositor şi îţi 
îngălbeneşte dinţii şi mâinile. Hainele, părul, respiraţia vor mirosi urât. 
Ce poate fi atractiv în aceste lucruri? 


8. Fumatul te face să te simți bine. 
In realitate, cei care fumează se simt obosiţi şi le este dificil să 
facă sport. 


9. Fumatul nu este un drog, nu-ți face rau. 

Fumatul determină dependenţa de nicotină, asa cum poți fi 
dependent de alcool sau alte droguri! 

Nicotina este un drog, care influențează sistemul nervos într- 
un mod negativ şi produce probleme de sănătate grave, incluzând 
dependenţa. 


4. DE CE SA TE LASI DE FUMAT? 


Citind cele de mai sus, vă pot veni în minte replici şi întrebări 
de genul: „Datele astea sunt exagerate. De unde se poate şti totul cu 
atâta precizie?” , „Mie nu mi se poate întâmpla!” „Nu e obligatoriu să 

faci vreo boală dacă fumezi!”, „Îl cunosc eu pe X. Are 80 de ani şi 
fumează din adolescenţă. E sănătos tun.” Este explicabil, atâta timp 
cât sunteţi încă în perioada de negare. 

Constientizati ce rezistenţe aveţi şi luptati cu ele! 

— „Am mai încercat şi înainte, nu am reuşit.” La început, nevoia 
de a fuma este mai mare, dar, în timp, ea scade până la dispariția 
totală. 

— „Acum nu e momentul să încerc.” Este important să alegeți 
un moment potrivit, dar nu ezitaţi prea mult. Este simplu să găsim 
scuze! 

— „N-am să reuşesc!” Nu poţi sti, până nu încerci. E adevărat 
că e posibil să nu reusiti din prima. Mulţi oameni au reuşit după mai 
multe încercări. 

— „Cândva voi renunţa eu...” Nu mai amânaţi! Cu cât veti 
amâna mai mult, cu atât mai greu vă va fi să renuntati. 

— „Voi pierde singura plăcere din viata mea.” După ce veți 
învinge obisnuinta, viata va fi mult mai frumoasă. Veţi descoperi noi 
mirosuri şi un gust mult mai bun al mâncării. 

— „Dacă mă las de fumat, mă voi îngrăşa.” E adevărat, este 
posibil, dar tutunul e mai nociv decât câteva kg în plus, de care puteți 
scăpa în câteva luni, cu puţin autocontrol. 

— „Sunt un fumător moderat.” Din păcate, şi o singură ţigară pe 
zi este periculoasă. 

Dacă nu sunteți convins de ce e important să vă lăsaţi de 
fumat, iată câteva argumente în plus: 

— Veţi fi mai feriti de riscul unor boli grave. 

— Veţi face mai rar gripă sau alte infecţii. Veţi scăpa de 
neplăcuta tuse tabagică. 

— Vă veţi simţi mai sănătoşi, mai energici. 

— Veţi avea mai multi bani de cheltuit pe mâncare mai buna, pe 
haine, pe concedii, pe multe alte lucruri de care aveți nevoie. Un 
calcul foarte simplu poate fi făcut, dacă ne gândim că în fiecare zi 
fumati un pachet de ţigări. În 365 de zile, la 3,5 lei (RON) pachetul, ati 
putea economisi 1.277 lei (RON). E o sumă frumuşică, nu? 

— Veţi dobândi o formă fizică mai bună, prin creşterea 
rezistenţei organismului. 

— Vă veţi prelungi durata de viata. 

— Nu în ultimul rând, a fuma nu mai este la modă. Şi nici 
dependenţa de tutun. 


5. CUM SĂ TE LAŞI DE FUMAT? PLAN DE ACȚIUNE 
ÎN CINCI ETAPE 


S-ar putea să nu reusiti din prima. Nu disperaţi, slăbiciunea e 
omenească. Totul e să învăţaţi din greşeli sa va dati un răgaz şi să 
încercaţi din nou, cu mai multă convingere şi încredere. Sunt toate 
şansele sa reusiti. Milioane de fumători au reuşit deja. 

1. Analizati tiparul după care fumati: CAND si DE CE fumati? 
„Mă relaxează la serviciu”, „Fumez cand si cei din jurul meu fumează” 
etc. 

2. Decideti să renuntati la fumat IMEDIAT. Abandonarea 
fumatului înainte de 40 de ani reduce aproape în totalitate riscurile. 
Dar renunțarea la orice vârstă poate reduce riscurile considerabil. 
Alegeţi, pentru a renunţa la fumat, o zi in care sunteți mai ferit de 
stres. Aruncati toate tigarile, scrumierele, brichetele. 

3. Cand simtiti dorinta de a fuma, gasiti-va ALTCEVA de facut: 
mestecati guma, cititi o revista, plimbati-va in parc. 

4. Exersati mai multe formule de a spune NU in societate, 
atunci cand sunteti serviti cu o tigara:” De-abia m-am lasat de fumat, 
te rog, nu ma ispiti.”! „Nu, mulțumesc, am renunţat la tutun!” 

5. Cereţi SPRIJINUL familiei şi prietenilor. E mai uşor să-ți 
mentii acest comportament dacă eşti lăudat: „Ce bine miroşi de cand 
te-ai lăsat de ţigări!” 

NICOTINA ESTE O SUBSTANȚĂ CARE DĂ DEPENDENȚĂ! 
După renunţarea la fumat, absenţa nicotinei poate provoca o serie de 
simptome: o senzaţie de foame, creşterea poftei de mâncare, tulburări 
de somn, un sentiment de iritare, deprimare sau, dimpotrivă, un 
comportament distrat, superficial. Aceste simptome dispar după o 

vreme, dar, până atunci, aveţi nevoie de sprijinul celor din jur. 
Simptomele pot fi considerabil reduse cu ajutorul unor preparate care 
conţin nicotina (guma de mestecat sau plasturi cu nicotina). 

lată mai jos câteva sfaturi suplimentare care să vă ajute în 
decizia de a renunţa la fumat: 

— Constituiti un fond special din banii pe care nu-i cheltuiţi pe 
țigări şi cheltuiti-i pe mici capricii sau obiecte pe care vi le doriți demult. 

— Mergeţi la dentist după ce vă lăsaţi de fumat şi incepeti o 
viata noua, cu o dantură curată, strălucitoare. 

— Începeţi să practicati un sport sau învăţaţi să dansati, 
crescând gradat durata şi intensitatea exerciţiilor fizice. 

— Faceti-va un stoc de lecturi uşoare, cuvinte încrucişate, 
probleme de logică, pe care să le rezolvati în pauzele de lucru in care 
obisnuiati să vă aprindeti o țigară. 

— Mariti timpul de şedere în locuri in care nu se fumează, mai 
ales în primele săptămâni. 

— Ajutati un prieten să se lase de fumat şi impartasiti cu el 
experiențele comune. 

— Organizati o aniversare a primelor şase luni de când sunteți 
nefumător. 


Renuntarea la fumat cere timp şi nu e întotdeauna uşoară! Dar 
merită, nu-i aşa? 

amenii au început să producă alcool din raţiuni practice. 

Vechii egipteni au observat că sucul de struguri se 
alterează repede, pe când cel fermentat, sau vinul, rezistă mai bine în 
timp. În plus, apa de băut era impură, iar dacă beau vin, nu se mai 
îmbolnăveau. Mai târziu, vinul a fost folosit în Biserică, pentru oficierea 
Sfintei Liturghii. În jurul lui 1300, a apărut o „industrie” a berii în 
Europa, iar vinul a început să crească în popularitate. Utilizarea 
alcoolului a trecut, treptat, de la raţiuni practice, la uz frecvent şi, apoi, 
la abuz. 


1. DE CE CONSUMĂ OAMENII ALCOOL? 


Una dintre cele mai grave consecinţe ale consumului de alcool 
este alcoolismul. Organizaţia Mondială a Sănătăţii consideră 
alcoolismul o boală cronică, progresivă şi potenţial fatală. Alcoolismul 
nu este o problemă de moralitate sau de caracter slab. Este o boală 
cu un puternic determinism genetic. Aceasta înseamnă că cei ai căror 
părinţi sunt alcoolici, au şanse mai mari să devină, la rândul lor, 
alcoolici. Alcoolicii sunt persoane bolnave, care au nevoie de sprijin şi 
tratament. În acest sens, unul dintre cele mai eficiente programe de 
recuperare a alcoolicilor este cel al Asociaţiei Alcoolicilor Anonimi, 

care oferă sprijin şi terapie atât celor dependenți, cât şi familiilor 
acestora. 
Oamenii găsesc o mulţime de raţiuni, pretexte şi ocazii pentru 
uzul/abuzul de alcool: 
e Este interesant, te face să te simţi bine, sa fii mai vesel. 
e Devin mai sociabil, mai dezinhibat atunci când beau. 
e Prietenii mei beau, e important să fiu ca ei, parte a 
grupului, să nu râdă de mine. 
e Sunt stresat la serviciu, alcoolul mă ajută să mă 
relaxez şi să uit de tot. 
e M-am certat cu seful/sotia/prietena/parintii/copiii. 
e Bărbaţii adevărați beau! — şi, corolar, — Cu cât sunt mai 
rezistent la băutură, cu atât sunt mai bărbat! 
e Amomultime de probleme pe care nu le pot rezolva. 
e Îmi place! 
e Sunt mai puternic şi mai interesant atunci cand beau. 


Există mulți factori care pot favoriza consumarea alcoolului, 
printre cauze principale aflându-se (lonescu, Săbăilă, 2004): 

e Terenul ereditar (transmiterea genetică a unei enzime 
implicate în metabolismul alcoolului). Importanţa factorului ereditar 
creşte prin aceea ca descendenții, trăind în condiţii similare cu 
părinţii, preiau o mare parte din concepțiile şi modul lor de viata. 

e Anumite tipuri de personalitate (hiperemotivi, persoane cu 
complexe de inferioritate şi cu instabilitate psihică); alcoolul 
facilitează debarasarea de dificultăţi de ordin caracterial, redă 
încrederea şi permite afişarea unei false bunăstări psihofizice. 
Personalitatea premorbidă a alcoolicului este marcată de trăsături 
nevrotice sau de dizarmonii caracteriale reflectate printr-un grad 
redus de adaptabilitate socială. 

e Stima de sine scăzută: un individ cu o stimă de sine 
scăzută poate consuma alcool pentru a se simţi mai curajos, mai 
valoros sau mai interesant, pentru a-şi crea şi promova în societate 
o imagine de sine conformă doar cu aşteptările sale, nu şi cu 
structura de personalitate. 

e Fuga de rezolvarea problemelor. oamenii evită problemele 
prin consumul de alcool, dar in realitate ei îşi creează multe 
probleme fizice si psihice; alcoolul reduce capacitatea de 
concentrare şi scade eficiența abilităţilor cognitive, ceea ce duce la 
o accentuare a problemelor. 

e Eşecul rezultat din neîmplinirea unor proiecte de viata, 
pragmatice sau afective şi considerate importante de către subiect, 
care s-a angajat efectiv în realizarea lor prin eforturi personale 
remarcabile. Intervine o disonanta între planul ideal la care 
subiectul se aştepta şi situaţia reală cu care el se confrunta (poate 
întâmpina obstacole, intervenţii neprevăzute, situaţii cărora trebuie 
sa le facă fata). Dacă rezultatul este nefavorabil, se trăieşte eşecul 
care are valoarea unui stres negativ, ce creşte vulnerabilitatea 
subiectului sau îl condiționează în apariţia unei stări psihopatolo- 
gice. 

e Atmosfera psihologică nefavorabilă (în sens de nesiguranţă, 
tensiune, pericol continuu), prin cumulul de stres prelungit; 

e Frustrări versus satisfacţii de viaţă. Frustrarea se referă la 
nesatisfacerea unei nevoi, în sens de dorinţă şi de pretenţie legitimă 
pentru subiect, fapt care este trăit neplăcut. 

e Tradiții pro-alcoolice şi modele sociale impuse de campanii 
publicitare agresive. 

e Presiunea grupului: pentru a se simti integrat şi acceptat în 
grup, un individ acceptă şi asimilează necritic modul de gândire si 
de acțiune al celorlalti. 

e Solicitări intense şi prelungite, ce pot rezulta din obligaţia 
unei persoane de a îndeplini anumite roluri ce impun sarcini de 
munca complexe. 

e Formarea unei imagini sociale: un individ care consumă 
alcool crede că poate câştiga aprecierea şi respectul celorlalți, dar 
de cele mai multe ori el reuşeşte să se izoleze de familie, colegi, 
prieteni. 

e Dorinţa de experimentare (pentru multi tineri alcoolul este 
un simbol de maturitate), curiozitatea, mulţi indivizi cred ca dacă 
consumă alcool o singură dată nu vor deveni dependenți, 

consumul unui drog, chiar şi o singură dată poate avea consecințe 
grave: comportamente antisociale, creşterea  agresivității, 
comportamente sexuale de risc, accidente de maşina, intoxicație şi 
chiar moarte. 

e Exemplul idolilor 

e Conflictele cu _ sotul/sotia, părinţii sau alte persoane 
apropiate; 

e Teama impusă de obligațiile profesionale (cumulul de 
stres profesional cauzat de nerespectarea ritmului somn-veghe, 
precum şi a programului de muncă, activitatea desfăşurată în 
condiţii stresante bio-psiho-sociale). 


2. ALCOOLUL ŞI ORGANISMUL 


Alcoolul este o substanţă toxică, ce are consecințe grave, 
cum ar fi: ciroză, boli cardiace, tulburări gastrice şi ulcer, cancer (al 
gurii, faringelui, esofagului), malnutriție, depresie şi tulburări 
emoţionale, boli psihice, sinucidere, afecțiuni fatale ale creierului, 
accidente acasă şi la locul de muncă, accidente de circulație. 
Consumul de alcool în cantităţi mari şi pe perioade îndelungate 
poate duce la tulburări somatice şi psihologice grave. 

Tăria (concentraţia de alcool) unei băuturi alcoolice 
determină şi efectele sale asupra organismului. Conţinutul de 
alcool se determină împărțind la jumătate cifra tăriei. Cu cât este 
mai ridicată aceasta cifră, cu atât alcoolul devine mai toxic. Dacă 
un whiskey are cifra 80, conţinutul de alcool este de 40%. Berea 
din cereale are 3-6% alcool; vinul de struguri are 10-14% alcool; 
ginul, whiskey-ul, cognac-ul şi romul au 40-50%. 

Cât alcool se poate bea în condiţii de risc minim? Formula 
următoare se bazează pe unităţi de alcool. O unitate de alcool 
conține aproximativ 10 grame de alcool şi, în linii mari, este 
echivalentă cu: 

— un sfert de litru de bere de tărie normală, medie (4-5%); 

— un pahar de vin de 100 ml; 


Utilizarea excesivă a alcoolului şi alcoolismul 175 


— un pahar mic de vodca de 25 de grame. 

Cu alte cuvinte, o sticlă sau un pahar pot să conţină două 
sau mai multe unităţi. De exemplu, într-o o sticlă de bere de o 
jumătate de litru şi în 50 de grame de vodcă sunt tot două unități. 


ATENȚIE! Aceasta nu înseamnă că este mai putin nociv să 
bei bere decât vodca sau alte „tării! Atâta timp cât consumati 
alcool în exces, indiferent dacă el este în bere, vin, sau altceva, vă 
expuneti riscurilor determinate de consumul de alcool! 

— Dacă beti pe zi până la două unităţi de alcool liber de 
impurități, riscurile pentru sănătate sunt extrem de mici. 

— Daca beti cu regularitate peste două unităţi pe zi, riscurile 
pentru sănătate sporesc. 

— Dacă beti zilnic peste patru unităţi, există un risc crescut 
de accidente, ca şi un risc crescut pentru sănătate. 

Nivelul de alcool în sânge reprezintă cantitatea de alcool 
transportată de sânge la creier, determinând gradul de intoxicare. 
Un nivel de alcool în sânge de 0,01-0,02 % nu are un efect prea 
mare asupra organismului; 0,10-0,15% cauzează simptome mai 
grave, cum ar fi deteriorarea vederii, auzului, a deprinderilor 
motorii. La un nivel de 0,10-0,15 este foarte periculos pentru şoferi 
să conducă maşina. La 0,20 % apar semne clare de beţie, 
dificultatea de a vorbi, de a merge. Concentratiile peste 0,40 duc la 
stare de comă. Cele de 0,60-0,70 cauzează moartea. 

Efectele negative ale alcoolului se extind şi la nivel familial, 
unde pot apărea violenţe, accidente, conflicte, divorţ, furnizarea 
unui model negativ copiilor. 

Alcoolul este o substanță care dă dependenţă. Această 
dependenţă se dezvoltă în timp, fiind facilitată mai ales atunci când 
fondul genetic predispune la apariția alcoolismului, trecând prin mai 
multe faze. 


Consumul experimental 
Oamenii învaţă cum să se simtă bine când beau. Deseori, 
iese exact pe dos: se simt rău, îi doare capul. Cu toate acestea, 


176 Cristina TAT 


multi ajung să experimenteze efecte plăcute asociate cu alcoolul, 
care le măresc dorinţa de a bea, trecând în faza următoare. 


Consumul regulat 
Implică un consum social. Beau la anumite ocazii şi au un 
anumit control asupra oportunității şi cantităţii consumului. 


Consumul devenit preocupare 

Este caracterizat prin faptul că indivizii beau pentru a 
diminua sau elimina nişte sentimente neplăcute, adică îşi tratează 
emoțiile negative band: combat nervozitatea, agitația, timiditatea, 
tristețea, singurătatea. 


Dependenţa chimică 

Implică pierderea controlului. Aceasta nu înseamnă că, de 
câte ori bea, cineva cu dependenţă chimică se îmbată. Uneori, ei 
se comportă ca nişte consumatori normali şi au un oarecare control 
asupra consumului. Această păstrare a aparentelor le consumă 
multă energie, pentru a da de înţeles celor din anturaj că nu au nici 
o problemă legată de alcool. Însă, când o persoană dependentă 
chimic începe să consume, nimeni nu poate prevedea durata, 
cantitatea ori rezultatele consumului. Când ajunge la dependenţă 
chimică, persoana nu bea de plăcere, ci dintr-o încercare de a se 
simţi normal, de a obţine o perioadă scurtă de descărcare fizică şi 
emoţională. 


Comportamentul dependent are anumite caracteristici: 

— toleranța: cu timpul, are nevoie de mai mult alcool pentru a 
obține aceleaşi efecte. Cu alte cuvinte, „a rezista la băutură” nu e 
un semn al barbatiei, ci al dependenţei de alcool! 

— renunţarea: apar simptome, atunci când dependentul se 
lasă de băut (tremurături, frisoane, halucinații); 

— comportamentul de drogat: comportamentul i se schimbă 
atunci când nu are alcool; 

— relația cu alcoolul este mai importantă decât orice altă 
relaţie din viaţa sa. 

Efectele consumului de alcool variază în timp. Unele sunt de 
scurtă, altele de lungă durată (Ionescu, Săbăilă, 2004) 


Efectele de scurtă durată ale consumului de alcool 

e scăderea capacităţii de a gândi limpede. 

e alterarea memoriei. 

e tulburări de vedere. 

e scăderea capacității de coordonare a mişcărilor, 
evidențiată de dificultăți în mers, în statul în picioare şi în 
menţinerea echilibrului. 

e vărsături (voma). 

e risc crescut de accidente prin lipsa de orientare în timp si 
în spatiu. 

e coma alcoolică. 

e deces. 


Efecte de lungă durată ale consumului de alcool 

e alcoolismul cronic, mergând până la „delirium tremens” 
e deteriorarea creierului, cu alterarea memoriei. 

e ciroza hepatită. 

e pancreatita. 

e malnutriție 

e gastrita cronică, ulcer cronic sau duodenal. 

e suferinţe cardiace. 

e scurtarea duratei vieții. 

e moartea prin accidente legate de consumul de alcool. 


3. MITURI LEGATE DE ALCOOL 


1. Majoritatea alcoolicilor sunt „vagabonzi” 
Majoritatea alcoolicilor sunt căsătoriţi, au serviciu şi 
responsabilități familiale. 

2. Oamenii foarte emotivi riscă să devină alcoolici 
Chiar şi oamenii normali din punct de vedere emoţional au 
probleme legate de alcool. 


3. Dacă o persoană este deprimată, alcoolul face să-i 
dispară depresia 

Alcoolul este, de fapt, depresiv. La început, poate duce la o 
uşoară euforie, dar, în esenţă, el poate face ca o persoană 
deprimată să se simtă şi mai rău. Băutura însăşi poate cauza stări 
depresive. Încetineşte activitatea creierului. 


4. Tinerii nu pot deveni alcoolici 

Alcoolismul este o boală. El nu tine cont de vârstă. Mai 
mult, tinerii pot deveni alcoolici mai repede decât adulții, cu cât 
încep să bea mai devreme. 


5. Alcoolismul este un semn de slăbiciune morală 
Alcoolismul este o boală care poate fi tratată cu succes. 


6. Consumul moderat de alcool nu dăunează unei femei 
însărcinate 

Orice bea şi mănâncă viitoarea mamă, bea şi mănâncă 
viitorul copil. Sindromul alcoolului la fat este a treia cauză care 
duce la malformații. 


7. Nu este periculos să conduci dacă ai băut mai putin 
de trei pahare 

Nimic nu poate grăbi procesul de trezire, pentru că 
organismul metabolizează alcoolul într-un ritm constant. 


8. O singură beţie zdravănă nu are ce să strice 

Efectele primare ale alcoolului sunt asupra sistemului 
nervos central şi asupra creierului. Şi o singură intoxicare gravă 
poate cauza deteriorări ireversibile ale creierului. 

9. Dacă o persoană încetează să bea, nu mai este 
alcoolică 

Odată ce o persoană a devenit alcoolică, suferă de 
alcoolism chiar dacă nu bea, pentru că îşi pierde controlul chiar 
după prima băutură. 


10. Oricine bea poate deveni alcoolic 

Nimeni nu ştie ce cauzează alcoolism. Persoana care bea 
ca să scape de problemele emoţionale şi de problemele zilnice 
poate deveni alcoolică. Se crede şi că unii oameni sunt mai 
înclinați genetic către alcoolism decât alții. 


11. Amestecarea băuturilor determină îmbătarea mai 
rapidă decât dacă s-ar consuma un singur fel de băutură 

Nu amestecul de băuturi diferite, ci conţinutul de alcool 
consumat este cel care determină gradul de ,,betie” al cuiva. 


12. O ceaşcă de cafea tare, o gură de aer proaspăt sau 
un duş rece vă ajută să vă treziti pentru a putea sofa în 
siguranță 

Odată ce alcoolul intră în organism, nu există nici o cale 
sau vreo rețetă miraculoasă de a grăbi procesul metabolic de 
eliminare. 


13. Oamenii se distrează mai bine atunci când sunt 
ametiti 

Oamenii pot crede că se amuză mai mult. În realitate, ei 
încearcă să fugă de problemele lor sau să-şi mascheze 
complexele. Aceasta duce, în timp, nu doar la accentuarea lor, ci şi 
la posibilitatea dezvoltării dependenţei de alcool. 


14. Daca beti un pahar de alcool pe timp de iarnă, va 
incalziti 

Un pahar de alcool produce dilatarea vaselor de sange de la 
suprafata pielii. Desi aceasta dilatare creeaza un sentiment de 

incalzire, in realitate, dilatarea vaselor face ca organismul sa 
piardă mult mai repede căldura, ceea ce duce la scăderea 
temperaturii corpului. 


4. AVEŢI VREO PROBLEMĂ CU BĂUTURA? 


Dacă raspundeti afirmativ la cel putin una dintre întrebările 
de mai jos, s-ar putea să aveţi o problemă legată de băutură. 
Alcoolismul este o boală. Nu contează ce vârstă, sex, religie sau 
naţionalitate aveţi. Nu contează de cât timp beti. Nu contează ce ati 
băut. Întrebaţi psihologul sau medicul de unde puteţi obține ajutor 
în caz de nevoie. 


1. Beti pentru că aveţi probleme? 

2. Beti atunci cand va certati cu şefii/colegii/prietenii/ 
partenerul/partenera/parintii/copiii? 
Beti ca sa va relaxati? 
Beti totul dintr-o inghititura? 


Beti adesea singur? 


Ati încercat vreodată sa nu mai beti şi apoi ati 
continuat? 


8. Beti inainte de a merge la serviciu? 


3 
4 
5. Aveti necazuri cand beti? 
6 
7 


9. Aveti rezultate profesionale mai slabe ca altadata? 

10. Va pierdeti cateodata memoria dupa ce beti? 

11. Mintiti cu privire la bautura? 

12. Va imbatati cand beti? 

13. Va ganditi cand si unde veti bea data viitoare? 

14. Va petreceti timpul cu prieteni care cred ca este bine sa 
bei? 

5. CUM SA TE LASI DE BAUTURA? PLAN DE 
ACTIUNE 


1. Analizati tiparul dupa care beti. CAND si DE CE beti? 
(„Beau seara, sa mai uit de grijile de peste zi”) 


2. Deveniti conştient de riscurile alcoolului în CANTITĂȚI 
MARI („Am ajuns să-mi pierd cumpătul în familie, pentru orice 
maruntis.”) 

3. Amintiti-va ce se poate întâmpla daca beti prea mult („Din 
cauza bautului la pranz, era sa provoc un accident”). 


4. Hotarati-va sa REDUCETI cantitatea de alcool („La 
petrecere o să alternez alcoolul cu băuturi non-alcoolice”). 


Nu în ultimul rând: 

— rugaţi familia şi prietenii SĂ VĂ LAUDE când beti mai 
puţin; 

— găsiţi cai prin care SA EVITATI alcoolul; 

—in loc să beti, găsiţi ALTCEVA de facut; 

— exersati formule prin care să spuneţi NU când vi se oferă 
băuturi alcoolice. 

Dacă nu reusiti din prima, vedeţi unde ati greşit şi 
INCERCATI DIN NOU! Dacă nu vă descurcati singuri, cereti ajutor 
de specialitate. Foarte multi alcoolici reuşesc să se tina departe de 
băutură cu ajutorul grupurilor de suport organizate de Asociaţia 
Alcoolicilor Anonimi. Înființarea acestor grupurilor a avut un impact 
deosebit asupra populaţiei alcoolicilor cronici. Aceste grupuri oferă 
suport atât alcoolicilor cât si rețelei sociale a acestora, iar 
statisticile arată că reuşita acestor grupuri este semnificativă 
statistic depăşind 40%. Aceste grupuri oferă programe bazate pe 
respectarea anonimatului membrilor si respectarea confidentialitatii 
in vederea dezvoltării simțului de încredere si onestitate. Ele sunt 
centrate pe principii spirituale si nu pe personalităţii, ceea ce 
conduce la dezvoltarea unor relaţii de prietenie bazate pe 
egalitatea membrilor. Se au in vedere conferințe şi întâlniri 
deschise in care membrii asociaţiei pot interactiona liber. 

Dependenţa de alcool necesită de obicei programe de 
tratament care includ atât medicamente, cât si suport psihologic. O 
persoană dependentă, rareori recunoaşte că are o problemă. 
Alcoolismul este asociat cu negativismul, deci, dacă nu are nici o 
problemă, nu are ce să trateze. Persoanele trebuie convinse că au 
nevoie de ajutor atunci când sunt treze, nu când îşi revin de sub 
efectul alcoolului sau sunt sub influenţa lui. Deseori, ele acceptă 
tratamentul după ce familia, medicul sau problemele legale le 
presează. O dată problema recunoscută, este necesară abstinenta 
completă. Programele cuprind detoxificarea, reabilitarea si 
urmărirea. Deoarece alcoolismul creează victime si printre 
persoanele apropiate pacientului, un tratament suportiv psihologic 
este deseori necesar. La noi in tara aceste programe pot fi urmate 
în cadrul secţiilor de psihiatrie, cum este cea a Spitalului Al. 
Obregia. 

Detoxifierea este prima fază a tratamentului. Consumul de 
alcool este întrerupt, pacientul se afla sub o urmărire atentă. 
Tranchilizantele si sedativele sunt folosite pentru a controla 
simptomele abstinentei. Detoxifierea necesita 4-7 zile. O dietă 
echilibrată, cu suplimente vitaminice e, de asemenea, necesară. 
Programele de reabilitare ajută persoanele afectate să-si menţină, 
după detoxifiere, abstinenta completă. Suportul psihologic este 
foarte important. Mulţi dintre cei care lucrează in programele de 
reabilitare sunt foşti dependenţi de alcool si aceasta ajută avându-i 
pe ei ca model. 

Capitolul L2 


COMPORTAMENTUL SUICIDAR 


Violeta BOZAI 


şa cum s-a arătat în capitolul 9, răspunsul la stres se 

manifestă la trei niveluri: fiziologic, psihologic şi 
comportamental. În primul rând diferenţa apare în direcţia în care 
răspunsul la stres se manifesta cu preponderență. Unele persoane 
reacționează mai pregnant la nivel fiziologic, altele prin trăiri de o 
anumită coloratura psihică, iar unii reacţionează la stres prin 
exacerbarea sau inhibarea anumitor comportamente. Solicitările 
psihice intense şi prelungite pot conduce persoana spre un prag al 
epuizării psihice pentru care nu mai dispune de resurse eficiente în 
lupta cu stresul. Această stare de fapt poate avea ca rezultat 
adoptarea unei soluţii comportamentale extreme: suicidul. 


1. NOȚIUNI INTRODUCTIVE CU PRIVIRE LA SUICID 


În lume, studierea fenomenului ,suicidar’ nu are o istorie 
îndelungată, primele studii apărând acum 100 de ani în Franţa. În 
România acesta se află la început, cauza fiind faptul că mult timp, 
sinuciderile au fost un subiect tabu, ca şi în alte cazuri comunismul 
negând sau încercând să ascundă o realitate incomodă. 

Conceptual, sinuciderea se defineşte ca fiind o formă specifică 
de conduită deviantă autodistructivă, de suprimare a propriei vieţi în 
mod voit şi conştient. Reprezintă un răspuns extrem la o situaţie de 

criză a individului. El apare ca reacţie la lipsa perspectivei unei 
schimbări, la încercările eşuate de a rezolva problemele (sau care 
sunt percepute ca eşecuri) sau la dificultăți de adaptare. 

Atunci când ne întrebăm în ce situaţii poate să recurgă cineva 
la suicid, vorbim de fapt despre factori de vulnerabilitate. Ei pot fi 
invocati ca şi factori cauzali doar atunci cand ştim precis motivul 
pentru care o persoană anume are tentative de suicid sau ideatii 
suicidare. 

Factorii de vulnerabilitate pentru suicid sunt: 


Depresia 

Poate duce la pierderea interesului pentru activităţile care în 
mod normal interesau persoana şi la sentimentul de neajutorare şi 
lipsă de speranţă. Depresia poate apărea sub formă mascată, prin 
simptome somatice inexplicabile (astenia prelungită, dureri localizate 
la nivelul coloanei vertebrale, articulaţii sau alte organe, tulburări de 
somn, tulburări digestive, tulburări urinare, dereglări hormonale, 
tulburări cardiovasculare, cefalee etc.). 


Boala 

Determină anticiparea durerii şi suferinței, a pierderii 
independenţei, demnităţii şi posibilităţii de susţinere financiară proprie. 
Această perspectivă este percepută ca fiind de nesuportat şi suicidul 
pare o soluție eliberatoare. 


Criza datorată unei schimbări bruşte 

Se referă la pierderea unei persoane apropiate, a unui loc de 
muncă, intrarea în mediul militar etc. - sau a stresului excesiv (familial, 
militar, economic etc.). Frustrarea sau mânia extremă pot determina 
acțiunea suicidară impulsivă, fără ca persoana să aibă răgazul de a 
cântări consecințele unui asemenea act. 


Abuzul de alcool şi de alte droguri 
Poate slăbi autocontrolul şi facilitează acţiunile impulsive. 

Alţi factori pot fi: 
tipul de religie; 
etnia; 
situaţia politică; 
nesiguranța economică; 
sentimentul de singurătate, de dezradacinare; 
lipsa de sens al vieții; 
problemele familiale; 
deceptiile sentimentale; 
decesul unei persoane foarte apropiate; 
e datoriile etc. 
Orice combinații ale acestor cauze pot inrautati situația. 
Sinuciderea este deseori o cale de scăpare din circumstanțe 
dureroase; poate fi folosită ca un act de răzbunare împotriva unei 
persoane considerată vinovată pentru suferințele ce au condus la 
sinucidere. Aceste sentimente sunt deseori dezvăluite în scrisori de 
adio. Cel mai comun element implicat în sinucidere pare a fi percepția 
persoanei că viata este atât de dureroasă încât doar moartea poate 
oferi alinare. 


2. SINUCIDEREA ÎN MEDIUL MILITAR 


Întreaga lume se confruntă cu acest fenomen grav: 
sinuciderile. In SUA suicidul se numără printre primele şase cauze 
principale ale morţii oamenilor. În 2002, mai mult de 30.000 de 
oameni s-au sinucis în această tara, echivalentul a mai mult de 80 de 
sinucideri pe zi sau 1 la fiecare 20 minute. In Europa sinuciderile se 
menţin între 10 şi 25 la 100.000 de locuitori. În alte tari, precum 
Spania, Italia, Belgia, Olanda cifra sinuciderilor este sub 10 la 100.000 
de locuitori. Fiecare sinucidere afectează alte şase persoane. 
Impactul este şi mai mare în colectiv. 

Apar o serie de întrebări: „Sinuciderile nu sunt proprii numai 
societăţilor civile?; Armatele au şi ele sinucigaşi?; Dar, se poate spune 
oare că mediul militar este, prin natura sa, cauzator de suicid?”. 


186 Violeta BOZAI 


Raspunsul este categoric, nu! Dupa cum, la fel de neadevarata 
este şi afirmaţia că structurile militare, datorită dinamicii lor specifice, 
favorizează mai multe sinucideri decât în viata civilă. Statisticile arată 
că procentul sinuciderilor în armatele moderne ale lumii, nu depăşesc, 
de regulă, pe cel din societăţile civile. 

Spre exemplu, în anul 1999, în SUA s-au înregistrat 12 
sinucideri la 100.000 de locuitori, în timp ce în armată au fost 11 la 
100.000 de militari. În armata Spaniei se înregistrează anual sub 20 
de sinucideri, ceea ce la un contingent de 330.000 militari înseamnă 
cca 5,7 sinucideri la 100.000 de militari, cifra fiind inferioară 
procentajului naţional — 10 sinucideri la 100.000 de civili. 

Ca în orice domeniu al societăţii, unde lucrează oameni şi 
colectivități, şi în armată există probleme sociale care se cer a fi 
analizate şi interpretate de pe poziţii ştiinţifice. Şi în armată, aşa cum 
am menţionat, se manifestă acţiuni de sinucideri, dar acestea nu sunt 
caracteristice vieţii militare, ci reprezintă cazuri izolate ale unor bolnavi 
psihici nedepistati la timp, de regulă inadaptabili mediului militar sau 
ale unor persoane normale supuse unor tratamente anormale. Deşi 
nivelul sănătăţii psihice a militarilor este verificat şi prin organe şi 
instituții specializate, totuşi, scapă cazuri de înrolare în armată şi a 
unor indivizi predispusi spre acţiuni de sinucidere. 


2.1. Circumstante favorizante ale suicidului în mediul 
militar 


Rigorile serviciului militar realizează un impact dur asupra 
individului datorită, pe de o parte, solicitărilor la cote înalte a însuşirilor 
psihofizice şi pe de altă parte, schimbării mediului social, cu referire la 
militarul în termen care intră într-un mediu total diferit de cel familial. 
Fenomenele sunt mult mai frecvente în perioada de adaptare, adică în 
primele săptămâni de la încorporare sau la mutarea în altă unitate. În 
aceste prime zile se duce o luptă între două personalități, ofițer şi 
proaspăt soldat, în care primul trebuie să câştige şi să impună 
regulamentele militare, iar cel de-al doilea trebuie să se supună 
necondiționat. Din această luptă, uneori, apar şi victime. 

Scrisorile care nu mai ajung de acasă sau când ajung nu au 
tocmai un aer optimist, înfig adânc un ac în inima recrutului şi aşa 
tulburat de noul său mod de viata. Atunci, soldatul, neadaptat la 
această lipsă de comunicare, vede în „renunţarea la viata” un „strigăt 
de ajutor” şi unica modalitate de a rezolva definitiv o problema 
sentimentală sau socială. În mintea sinucigaşului dorința de moarte şi 
cea a ramanerii în viata stau în cumpănă. 

În ultimul timp, cel mai mult a crescut numărul sinuciderilor în 
permisie, fiind urmat îndeaproape de cele din cazarmă şi de cele care 
se petrec în afara unităţii. 

Incidenta apariţiei acestor manifestări respectă maniera 
comunicată de multi alti autori, şi anume: 

= 20% — în prima săptămână după încorporare; 
= 20% —in prima lună; 

= 60% — înainte de a treia luna. 

= Modalitati de sinucidere: 

= 63% — spânzurare; 

= 14% — intoxicație voluntară; 

= 10% — precipitare; 

= 8% —submersie; 

= 2% -—plăgităiate; 

= 1% — arme de foc. 

Serviciul militar, prin specificul său, se desfăşoară într-un 
mediu care necesită mari resurse adaptative din partea tânărului aflat 
la o vârstă când nu s-a încheiat procesul de maturizare a 
personalității. Majoritatea tinerilor parcurg cu bine această etapă a 
vieții lor. 

O serie de studii şi anchete sociale relevă însă că, în cazul 
unor tineri incorporati, insuficient maturizati psihic şi social, cu carente 
educaționale sau cu o dezvoltare dizarmonică a personalităţii ca şi la 
cei cu deficiențe cognitive native (intelect subdezvoltat) se pot 
declanşa sau se pot activa reacții dezadaptative sau boli psihice grave 
(cum ar fi schizofrenia). Prin reacţii dezadaptative la mediul militar se 
înțelege apariția, îndeosebi în primele trei luni (considerată a fi 
perioada minimă necesară pentru adaptarea individului uman la o 

nouă situație de viata) de la începerea stagiului militar, a unor 
manifestări ca: anxietate, agitație neuropsihică, agresivitate asupra 
propriei persoane (răniri cu obiecte ascuţite, ingerare de substanțe 
toxice sau medicamente etc.), fuga din unitate (dezertare), depresie 
însoțită uneori de tentativa de sinucidere. 

Oricât ar părea de ciudat, asemenea comportamente 
dezadaptative sunt la un moment dat „soluții? găsite de oamenii cu 
o anumită fragilitate psihică la presiunile mediului în care se află. 

În concluzie, ce-i determină pe unii militari să-şi curme firul 
vieţii? 

Cauzele sinuciderilor în armată nu constau în dezgustul fata 
de viata din cazarmă, ci în ansamblul de stări — arăta Emile Durkheim 
— obiceiuri căpătate sau predispozitii naturale care caracterizează 
spiritul militar. Prima calitate a unui soldat este un soi de 
impersonalitate deosebită, pe care nu o mai regăsim nicăieri, la 
acelaşi nivel în viaţa civilă. Trebuie să acorzi puţină atenţie propriei 
persoane pentru a putea accepta sacrificiul, imediat ce ai primit un 
ordin în acest sens. Chiar şi în timp de pace, în practica obişnuită a 
meseriei, disciplina impune să asculti fără să discuti şi uneori fara să 
discuti şi să înţelegi. 

Sinuciderile săvârşite în armată depind de acea stare de 
altruism fără de care spiritul militar nici n-ar exista. Sub influența 
acestei predispozitii, soldaţii se omoară pentru cea mai mică 
problemă, pentru cele mai superficiale motive, pentru un refuz de 
permisie, o mustrare, o pedeapsă nedreaptă, o avansare stopată, o 
chestiune de onoare, un acces de gelozie sau pur şi simplu pentru că 
alte sinucideri au avut loc alături de el sau cu ştiinţa sa. 

Desigur că multe dintre sinucideri au prin natura şi cauzele lor 
şi un caracter „civil”. Militarul îmbrăcând uniforma nu va deveni un om 
cu totul schimbat; efectele educaţiei primite, viata dusă până atunci nu 
dispar ca prin farmec. 

Unii tineri vin în armată cu un set de valori transmise prin 
educație, prin intermediul familiei sau al grupului de apartenență 
conform cărora „armata te face bărbat”. Uneori este posibil ca, odată 

ajunşi în acest mediu, să nu poată face fata „stresului” din armată 
recurgand, în consecinţă, chiar şi la soluții extreme. 

Efectuarea serviciului militar impune tânărului să se 
acomodeze într-un timp cât mai scurt exigențelor crescute ale vieții 
militare. Cazarma este un mediu eficient, centralizat, tipizat, viata 
grupului este temeinic organizată (totul este condus şi se desfăşoară 
după programe şi regulamente). Fiecare activitate — deşteptarea, 
înviorarea, servitul mesei, instructia, stingerea — se face la ordin, fiind 
minuţios planificată şi controlată. Ordinea şi disciplina sunt specifice 
mediului militar, aceste cerințe decurgând din caracterul şi misiunile 
armatei. 

Dar tânărul este încă setos de viata, de a se distra, de a visa, 
de a avea prieteni şi tocmai aceste preocupări trebuie să rămână pe 
plan secundar, deoarece soldatul are modul lui de viata ordonat, 
planificat riguros, condus de comandant. Acest mod de viata este 
stresant şi cere, din anumite motive, un timp de adaptare. Membrii 
grupului militar sunt tineri, în plină perioadă de identificare şi formare a 
personalităţii; armata este pentru aceşti tineri prima frustrare serioasă, 
prima ocazie de limitare drastică a libertății. 

investigaţiile şi anchetele sociale realizate de unii medici 
psihiatri au relevat că o serie de tulburări psihice, ca reacții 
dezadaptative la mediul militar, sunt semnificativ favorizate de 
comportamentul neregulamentar, inuman manifestat de unii gradati 
fata de recruți. Din cauza tolerantei crescute la frustrare, în condiţii de 
presiune psihologică, exercitată în mod absurd fără nici o logică de 
unii comandanți de grupe şi gradati, unii militari în termen recurg la 
dezertări, manifestă reacţii agresive, ajung la situaţii limită, recurgând 
la sinucidere. S-a constatat că, în multe cazuri, conduitele deviante 
ale gradatilor sunt tolerate de către comandanții acestora. Unii gradati, 
lipsiți de control, profită de împrejurările de a fi pentru prima sau 
pentru ultima oară în viata lor şefi peste alti oameni. 

S-a constatat că persoanele care s-au sinucis au fost lipsite în 
copilărie de dragostea şi căldura familiei. În armata germană 
cercetătorul Hans Flach a ajuns, în studiile sale de psihologie militară, 
la constatarea că militarii care au încercat să se sinucidă nu au găsit 

nici în familie şi nici în cercul de prieteni sprijinul social de care aveau 
nevoie, simțindu-se mult mai izolați decât militarii fără tentativă de 
sinucidere. 

Pe de altă parte şi grija exagerată a mamei care îl scuteşte pe 
copil de toate greutăţile, în loc să-i dea prilejul să se dovedească util 
prin învingerea acestora, poate avea influență negativă asupra 
dezvoltării unei personalităţi stabile şi flexibile. 

O parte din tineri sunt predispuşi la sinucidere din cauza 
structurii şubrede a personalităţii lor, dar nu trec la fapte într-un mediu 
obişnuit, cunoscut, înţeles şi relativ sigur, pentru că reuşesc să evite 
anumite situaţii conflictuale sau să le menţină, cu ajutorul prietenilor, 
între anumite limite. După recrutare aceştia au şansa de a fi 
consideraţi ,apti” şi ca urmare se trezesc dintr-o dată soldaţi, departe 
de mediul din care vin. Normele militare neobişnuite, rigoarea militară, 
reducerea timpului liber, despărțirea de cei dragi pot fi resimtite drept 
o situaţie stresantă, cauzatoare de circumstanţe către suicid sau pot 
face să izbucnească eventuale tentaţii latente în acest sens. 

Avem de-a face aici nu neapărat cu dorința de a muri, ci mai 
degrabă, cu un strigăt de ajutor, cu un apel la cei din jur: ,Salvati-ma, 
nu mai vad nici o ieşire! Mă sufocă starea de militar!”. 

Tentativele de sinucidere sunt precedate adesea de semnale 
verbale sau moduri de comportare care prevestesc intenţia de a 
efectua un asemenea act. 


2.2. Indicii riscului suicidar 
Comportamentali 


Sub forma unor schimbări bruşte de comportament (înainte 
era sociabil, iar acum este mai retras sau invers), scăderea 
performanţelor, dificultăți de concentrare, pierderea interesului pentru 
activități recreative sau pentru relaţiile cu prietenii sau colegii, 
consumul experimental de alcool sau droguri, schimbări în 
comportamentul sexual sau promiscuitate sexuală. Alte semne pot fi: 
înapoierea unor obiecte, deținerea unor medicamente sau a unor 

obiecte potential letale, întrebări despre moarte şi viata de dupa 
moarte, izolarea fata de familie şi cei apropiaţi etc. 


Verbali 

Formulati direct sau mai voalat, indirect. Câteva exemple de 
formulări directe sunt: „Am să mă omor!”, „Vreau să mor!”, „O să iti 
pară rău după ce nu voi mai fi”, „Dacă nu reuşesc, mai bine îmi pun 
capăt zilelor”, „Nu mai este nici o speranta!”, „Singura soluţie e să 
mort”. Exprimarea indirectă a intenţiei suicidare poate fi sub diferite 
forme, cum ar fi: „Câte aspirine trebuie să ia cineva ca să moara?”, 
„Ce ai face dacă aş muri?”, „Sunt obosit...”, „Nu sunt ceea ce am fost 
jnainte.”, „E ultima oară când ne vedem.” 


Situationali 

Depresia sub forma evidenta sau mascata, lipsa abilitatii de a 
face fata unei anumite situatii de criza, tentative anterioare de suicid, 
schimbari bruste in viata persoanei (prin moarte, divort, pierderea 
unor persoane sau dificultățile de adaptare din mediul militar etc.). 


Cognitivi 

Dorinţa de răzbunare, dorința de a scăpa din circumstanţe 
percepute ca fiind intolerabile sau dintr-un conflict nerezolvat, dorința 
de a fi pedepsit, evitarea unei pedepse (ex. situaţia, destul de tipică, în 
care un superior ameninţă militarul că dacă nu îndeplineşte sarcina va 
fi pus să facă sectoare sau plantoane), ideea de a fi martir pentru o 
anumită cauză, dorința de a întâlni o anumită persoană care deja a 
murit, dorința de a controla modalitatea şi perioada în care va muri. 


Trăsături de personalitate 

Imagine de sine negativă, lipsa abilităţilor de relationare cu 
ceilalţi, strategii de coping insuficient dezvoltate pentru problemele cu 
care se confruntă, dorința exagerată de a se afirma, dedicarea unei 
singure persoane sau unui singur ideal, dificultatea de a face fata 
stresului, suport social insuficient, sentimente extreme de vinovăţie 
sau de responsabilitate. 

3. MASS - MEDIA ŞI SUICIDUL 


S-au făcut cerecetări privind fenomenul suicidar şi în Armata 
română, însă datele n-au fost mediatizate. Această tăcere nu 
foloseşte la nimic. Dimpotrivă, ea dă apă la moară speculațiilor din 
presă, care a ajuns să titreze, fără nici un temei ştiinţific, afirmaţii 
de genul „armata care ne ucide fiii!”. 

În ultima vreme, opiniei publice i s-au dezvăluit prin mass - 
media numeroase cazuri de sinucideri, cu explicaţii adeseori 
speculative. Pentru a se evita asemenea relatări, este indicat să existe 
un dialog permanent între reporteri, specialişti şi oficialităţile publice, 
acesta fiind şi cheia facilitării relatărilor acestor ştiri. În acest sens, este 
bine sa se tina seama de anumite recomandări: 

e Suicidul este adesea o ştire de senzație, deci ea va fi făcută 

publică; 

e „Nu comentez!” nu este un răspuns productiv pentru 
reprezentanții media care fac un reportaj despre o 
sinucidere; 

e toate părţile trebuie să înțeleagă că există o parte ştiinţifică 
pentru temerea că apariţia în presă a cazurilor de sinucidere 
pot contribui la cauzarea lor; 

e unele caracteristici ale ştirilor relatate pot contribui la 
contagiune, iar alte caracteristici pot ajuta la prevenirea 
suicidului; 

e specialiştii în sănătate sau alte oficialități publice nu ar trebui 
să încerce să spună reporterilor ce să relateze sau cum să 
scrie ştirile legate de suicid; 

e oficialităţile publice şi reprezentanţii media trebuie să ia în 
considerare ce este bine să spună şi să relateze despre 
cazurile de sinucideri. 

Există anumite aspecte ale relatărilor media ce pot promova 

contagiunea suicidului şi anume: 

e prezentarea unor explicaţii superficiale despre suicid; 

e angajarea în relatări repetitive sau relatarea excesivă a 
suicidului în ştiri; 


Comportamentul suicidar 193 


e relatările senzaţionale ale cazurilor de sinucideri; 

e prezentarea sinuciderii ca un mijloc de realizare a anumitor 

scopuri; 

e glorificarea sinuciderii sau a persoanelor care se sinucid; 

e centrarea pe caracteristicile pozitive ale celui ce reuşeşte să 

se sinucidă. 

Oamenii nu trebuie informaţi despre toate sinuciderile. Dacă 
natura şi mecanismele aparente de contagiune a sinuciderii sunt 
bine înțelese, este mai probabil ca reporterii să prezinte ştirile într-o 
manieră ce minimizează probabilitatea unei astfel de contagiuni. 


4. MITURI DESPRE SUICID 


Atât reporterii, cât şi oficialitățile sunt influenţaţi de miturile 
existente despre sinucideri, mituri ce sunt destul de răspândite printre 
oameni. Ele pot afecta însă şi abordarea de către profesionişti a 
acestei problematici, constituind un pericol pentru integritatea 
militarului. 


Câteva dintre aceste mituri sunt (după Cosman, 1999): 


1. Persoana care vrea să comită suicidul nu vorbeşte 
despre intenția lui. 

Studiile arată contrariul, şi anume, că în majoritatea cazurilor 
această intenţie a fost specificată clar înainte de actul sinuciderii. 


2. Nu este bine să vorbeşti deschis despre sinucidere; 
acest lucru poate sugera alternativa sinuciderii, pe când noi 
vrem să o evităm. 

Desigur, afirmaţia este falsă. Dimpotrivă, sinuciderea fiind 
de multe ori „un strigăt pentru ajutor”, persoana se aşteaptă să fie 
luată în serios şi să i se acorde sprijin sau să i se sugereze altă 
soluție. Astfel, este bine să se vorbească deschis despre acest 
subiect. 

3. După ameliorarea simptomelor care au dus la 
tentativa sau ideatia suicidară nu mai există riscul de a 
recurge la suicid. 

De exemplu, la o persoană depresivă, în urma psihoterapiei 
sau tratamentului psihiatric, se constată ameliorarea simptomelor 
depresive. Aceasta poate include şi scăderea intensității ideatiei 
suicidare. Dar este cunoscut fenomenul „recăderii”, adică a revenirii 
neaşteptate a simptomelor dinaintea tratamentului. Mai ales în cazul 
în care clientul nu este informat despre acest lucru s-ar putea ca 
recursul la soluţii extreme, cum este suicidul, să devină foarte 
probabil. Se poate întâmpla astfel, deoarece persoana în cauză se 
gândeşte că probabil nici un tratament nu va da rezultate şi oricât de 
mult s-ar strădui nu va putea depăşi situaţia în care se află. 


4. Sinuciderea este un act comis de către persoanele 
bolnave psihic. 

Poate fi, dar nu putem exclude persoanele care nu fac parte 
din această categorie, dar în schimb sunt supuse unui stres deosebit 
(cum ar fi moartea neaşteptată a unei persoane apropiate). 


5. Tendintele suicidare se transmit genetic. 

Ca si orice alta trăsătură, tendinţa înspre depresie şi suicid 
poate apărea sub formă de predispozitie, dar depinde de alte 
caracteristici învăţate pe parcursul vieţii, dacă această tendinţă se va 
manifesta sau nu. 


6. Dacă cineva a supraviețuit tentativei de suicid atunci 
a vrut doar să manipuleze pe cineva sau să „impresioneze” 
pentru a atrage atenţia asupra lui. 

Persoana care doreşte să moară poate folosi tentativa de 
suicid pentru a obţine ceva, dar de multe ori eşuează din alte motive 
(ex. lipsa cunoştinţelor despre efectul letal al acelei metode). În plus, 
motivaţia poate fi şi cea de autopedepsire, de strigăt pentru ajutor, de 
manifestare a durerii sau a mâniei. 

7. Nu întotdeauna trebuie luate în serios afirmaţiile 
legate de intenţia suicidară. 

Dimpotrivă, mai bine riscăm să greşim în sensul evaluării 
riscului suicidar, decât să nu luăm în serios o intenţie care s-ar 
putea finaliza, contrar aşteptărilor noastre. 


8. Putem evalua potențialul suicidar în funcție de vârsta 
persoanei în cauză, precum şi de statutul socio-economic. 

Este indicat să evaluăm riscul în funcţie de informațiile, 
explicite sau implicite, pe care le avem despre client (ex. ce ne 
spune, ce ştim de la părinții lui (superiorii lui), ce decizii a luat în 
ultimul timp, prezenţa depresiei sau a unei situaţii de criză acute 
sau cronice etc.), nu prin raportarea la cauzele generale ale 
suicidului. Factorii de risc ne ajută să identificăm, nu să excludem 
situațiile care constituie un pericol. 


9. Dacă a trecut suficient timp de la evenimentul care a 
declanşat criza (ex. intrarea în mediul militar) atunci putem 
considera că pericolul a trecut. 

S-a constatat că sunt situaţii în care sinuciderea a survenit 
la un interval de mai mult de 6 - 9 luni de la intrarea în acest mediu, 
fără a exista indicii premergătoare asupra intenției suicidare. Acest 
lucru ar putea fi posibil deoarece au fost evitate orice discuţii legate 
de dificultăţile de adaptare sau de pierderea persoanei iubite şi cei 
apropiaţi nu ştiau ce simte şi ce gândeşte persoana care ulterior a 
recurs la acest gest. 


5. STRATEGII DE PREVENIRE A SUICIDULUI 


Pentru a evita pe cât posibil tentativele de suicid, se 
recomandă implementarea si dezvoltarea unor strategii de 
prevenire. Acestea sunt: 


1. Educarea personalului din unităţi 

Acest tip de program este un proiect pentru a ajuta cadrele 
militare să identifice militarii cu risc suicidar şi să-i înveţe cum să 
răspundă unei tentative de suicid. 

2. Educarea comunităţii 

Se referă la educarea membrilor comunității (poliţia, clerul, 
comercianții) şi a personalului medical care intră în contact cu tinerii 
pentru a-i identifica pe cei care fac parte din acest grup cu risc 
suicidar. În cadrul programelor se vor prezenta care sunt factorii ce 
pot contribui la realizarea suicidului şi care sunt indicii şi semnalele 
intenției suicidare. 


3. Educaţia generală cu privire la suicid 

Militarii învaţă despre suicid, semnele de atenţionare şi cum să 
caute ajutor pentru ei sau ceilalţi. Aceste programe, adesea, pot fi 
incluse într-o varietate de activităţi ce vizează dezvoltarea stimei de 
sine şi a abilităţilor sociale. 


4. Programe de identificare (monitorizare) rapidă a 
simptomelor 

Se utilizează un chestionar sau alte instrumente rapide pentru 
identificarea tinerilor cu risc crescut (scala Lineham). Repetarea 
evaluărilor poate fi utilizată pentru a măsura schimbările în atitudini şi 
comportamente, pentru a detecta potenţialul comportamentului 
suicidar. Aceste programe impun dotarea psihologilor din unităţi cu 
instrumentele necesare. 


5. Programe de dezvoltare a abilităților sociale şi a 

suportului social 

Aceste programe pot cuprinde: 

e dezvoltarea asertivitatii; 

e identificarea si rezolvarea conflictelor (optimizarea relațiilor 
interpersonale, convietuire lipsită de conflicte, tensiuni, relaţii 
armonioase, de cooperare, o reală integrare 
comunicationala între membrii grupului prin încurajarea 
schimburilor de informaţii, opinii etc.); 

e solicitarea ajutorului direct si receptivitatea fata de acesta 
(purtarea unor discutii cu comandantii de grupa in scopul 
cunoaşterii acestora, încurajarea de către superiori a 
relaţiilor de prietenie dintre militari); 

e implicarea în activități de grup (competiţiile sportive, 
vizionarea unui film agresiv etc.). 


6. Centrele de criză şi linia telefoanelor speciale 
Voluntarii şi personalul plătit oferă consiliere la telefon şi alte 
servicii pentru persoanele ce vor să se sinucidă. 


7. Restrictia accesului la armele letale 
Activităţile au rolul de a restricționa accesul la arme, droguri 
sau alte mijloace de sinucidere. 


8. Intervenția după tentativele de suicid 

Aceste programe se centrează pe prietenii şi rudele 
persoanelor care au încercat să se sinucidă pentru a veni în ajutorul 
tinerilor de a face fata sentimentelor ce-i copleşesc. 

Cercetările arată că: 

a) Strategiile din cadrul programelor de preventie se centrează 

pe două teme generale: 

e strategii de identificare a persoanelor cu risc suicidar şi 
încredințarea lor unor centre de îngrijire medicală. Aceste 
strategii se împart la rândul lor în strategii active (de ex. cele 
de dezvoltare a abilităţilor sociale) şi strategii pasive ( de ex. 
cele de educare a cadrelor militare, a comunităţii). Acestea 
din urmă trebuie să-i determine pe ce-i ce recunosc semnele 
tendințelor suicidare la alţii să le spună persoanelor 
specializate, iar pe cei cu probleme să-i determine să 
depăşească anumite bariere şi să ceară singuri ajutor. 

e strategii de monitorizare a unor factori de risc cunoscuţi 
suspectați pentru suicidul din rândul tinerilor. Aceste 
intervenţii includ promovarea stimei de sine şi învățarea 
managementului stresului (de ex. cele de educaţie generală 
privind suicidul, cele de educare a prietenilor şi familiei, 
asigurarea consilierii în criză). 


b) Eforturile de prevenire a sinuciderilor sunt tintite, in special, 
spre adolescenţi şi mai puţin spre tinerii din medii speciale. 

c) Legăturile dintre programele de preventie a suicidului şi 
resursele existente în comunitate pentru sănătatea mentală sunt 
adesea inadecvate. 

d) Unele strategii potenţiale de succes sunt aplicate neregulat, 
în timp ce alte strategii sunt aplicate frecvent. 

e) Multe programe cu potenţial de reducere a suicidului nu 
sunt considerate ca fiind programe de prevenire pentru suicid 
(programele de tratament pentru consumul de alcool sau droguri sau 
cele ce servesc tinerilor ce fug de acasă). 

Deoarece informaţiile despre cercetările curente privind 
strategiile de prevenire a suicidului sunt insuficiente nu e recomandată 
o strategie sau alta. Oricum, ar fi bine să luăm în considerare 
următoarele recomandări: 

e asigurarea că programele de preventie a suicidului sunt 
legate, pe cât de strâns posibil, cu resursele profesionale 
de sănătate mentală în comunitate; 
evitarea încrederii într-o singură strategie de prevenire; 
integrarea strategiilor promițătoare, dar neutilizate 
suficient, în programele actuale, acolo unde este posibil; 
extinderea eforturilor de prevenire a suicidului la militari; 
intensificarea demersurilor evaluative în cadrul 
programelor de preventie a suicidului. 


6. ÎN LOC DE CONCLUZII 


Există şi fenomene mai puțin controlabile. Din această 
categorie, alături de sinucideri, fac parte cutremurele şi vulcanii. Ele 
au în comun acumularea, într-o manieră gradată, a unor tensiuni de 
diverse feluri (tensiuni psihice, tensiunea plăcilor tectonice, presiunea 
magmei) care reuşesc, într-un final, să se descarce brusc şi impetuos. 

Trebuie să fim conştienţi că uneori, chiar dacă se tine cont de 
toate sugestiile oferite în acest capitol se poate întâmpla să avem 
militari care vor comite actul suicidar. În acest caz devine nu doar 
necesară, ci şi indicată recurgerea la sprijin din partea unor 
colaboratori, cum ar fi şefii sau familia. Fără a minimaliza rolul pe care 

îl are psihologul, în cazul unui final nedorit este bine să ne amintim de 
faptul că nu a fost doar responsabilitatea lui ca acea persoană să fi 
rămas în viata. 


BIBLIOGRAFIE 


1.  Arădăvoaice, Gh. (1993). Dimensiuni psihologice — Disciplina 
militară, Editura Academiei de Înalte Studii Militare, Bucureşti; 

2. Băban, A. (1998). Stres şi personalitate, Ed. Presa Universitară 
Clujeană; 

3. Cosma, D. (1999). Comportamentul suicidar, în Tratat de 
medicină a adolescenților, Casa Cărţii de Ştiinţă, Cluj Napoca; 

4. Durkheim, E. (1993). Despre suicid, Institutul European, laşi; 

5. Media Guidelines for Clinicians and Reporters, (2000). 
http://aepo-xdvwww.epo.cdc.gov/wonder/prevquid/ 
m0031539/m0031539.htm 


200 Marius MILCU 


Capitolul 13 


CUM SĂ GESTIONĂM CONFLICTELE 


Marius MILCU 


a ora actuală, literatura de specialitate a consacrat în mod 

definitiv şi incontestabil caracterul inerent, inevitabil, al 
conflictelor, situaţiilor tensionate şi dezacordurilor. „Orice asociere a 
două sau mai multe persoane produce conflicte şi dezacorduri” (Cloke 
şi Goldsmith, 2000, p.15). ,Dezacordul/conflictul este inevitabil între 
oameni. Atunci când două sau mai multe entităţi sociale vin în contact, 
relaţiile lor pot deveni incompatibile sau inconsistente” (Rahim şi 
Blum, 1994, p.7). 

Conflictul este engramat genetic în fiecare dintre noi. Putem 
vorbi despre existenţa unor factori care ne predispun la abordări 
conflictuale ale relaţiilor cu ceilalți semeni. Billikopf identifică patru 
asemenea inamici (duşmani) adânc inradacinati în fiinţa umană: 

e Nevoia naturală a fiecăruia dinte noi de a ne explica în 
primul rând propriul punct de vedere, pornind de la premisa bizară 
(de altfel, cât se poate de eronată) că semenii ne vor înțelege 
perspectivele, ba chiar le vor însuşi şi vor ajunge la aceleaşi 
concluzii pe care noi deja le-am enunțat; 

e Absența dispozitiei de a asculta. A asculta înseamnă mai 
mult decât a asista tăcut. A asculta presupune un efort real de a 
înțelege perspectiva celorlalte persoane; 

e Teama de a pierde lucruri puternic valorizate, mai precis 
teama de a fi împiedicaţi în atingerea scopurilor fixate, în urmarea 
propriului destin, uneori chiar teama de adevăr; 

Presupozitia că unul dintre participanți va pierde, dacă si in 
aceeaşi măsură în care celălalt câştigă (Billikopf, 2004). 


Tensiunile şi „conflictele... reprezintă o parte de neevitat a 
existenței umane. Evident, există diferite intensitati şi nivele ale 
acestora, pornind de la iritări şi dispute minore cu prietenii, colegii, 
vecinii...” (Richards, 2004, p.8) şi până la manifestările violente, 
disruptive, cu efecte nedorite pe termen lung. 

Din păcate, perspectiva mai sus enunțată (vezi subtitlul), la 
fel ca şi aceea a analizei tranzactionale („Eu sunt o.k., tu eşti o.k.“”), 
deşi profund umaniste, constructive şi reducătoare de tensiuni, se 
întâlnesc prea putin în viata reală. Pentru fiecare dintre noi, 
întotdeauna există ,bun” şi „rău”, întotdeauna există ,eu” şi 
„ceilalţi”, întotdeauna există „al meu” şi „al tău”. 

Niciodată nu gândim referitor la o altă persoană că „avem 
doar o mică neînțelegere trecătoare...” sau că „se întâmplă să nu 
fim de acord, dar acest lucru nu constituie o problemă deosebită”. 
De cele mai multe ori, mecanismele de apărare ale Eului ne fac să 
abordăm relaţiile interpersonale în termenii perspectivei 
tranzactionale „Eu sunt o.k., ceilalti nu sunt o.k.”. Întotdeauna 
pretindem ca abordăm dezacordurile, situațiile tensionate / 
conflictuale într-o manieră rațională, dar prea frecvent sfârşim prin 
a ne implica emotional. Deşi ar trebui să solutionam prompt 
asemenea situații, urmărind cu precădere să obținem cele mai 
bune rezultate, cu consumul a cât mai puține resurse, de 
nenumărate ori alegem alternative complicate, bizare, prin 
excelență emoţionale şi, în ultimă instanţă, non-profitabile (cel puțin 
din punct de vedere subiectiv), acestea implicând exorbitante 
costuri subiective, relationale şi, destul de frecvent, chiar materiale, 
dar care reuşesc totuşi sa ne satisfacă nevoi şi trebuinte obscure, 
nebănuite. 

Conflictul face parte din existenţa noastră, într-o măsură mai 
mare decât ne place să acceptăm. „Conflictul este o parte 
inevitabilă a mediului...” (Pape, 1999, p. 31). Mediul social, atât de 
eterogen, diferențiat şi imprevizibil, dar de care ființa umană are 
atâta nevoie în edificarea sa individuală şi socială, se dovedeşte a 

fi principala sursă de tensiuni şi conflicte, întrucât vine să-i nege 
propriile valori, aspirații şi idealuri, obligând-o să lupte permanent 
pentru satisfacerea, apărarea şi promovarea acestora. 

Atunci când dezacordul existent între două sau mai multe 
entităţi sociale se dovedeşte a fi prea puternic, urmarea acestui 
fapt poate fi înfruntarea. Aceasta creează un simț al distanţei 
psihologice între oameni, sentimente de neplăcere, antagonism, 
competiţie, alienare, desconsiderare (Billikopf, 2004, p. 6). 

În mod paradoxal, diferenţele individuale, care îl fac pe 
fiecare dintre noi unic, irepetabil şi atractiv / interesant în plan 
social, contin germenele unor potenţiale dezacorduri şi conflicte cu 
semenii noştri. Diversitatea legată de rasă, vârstă, educație, valori, 
credințe, opinii şi alte calităţi individuale divizează la infinit mediul 
nostru social, îmbogăţindu-l, conferindu-i culoare şi substanță, dar 
amorsând în acelaşi timp relaţiile de tip conflictual. 

„Alegerea (între mai multe alternative disponibile - n.n.) şi 
conflictul sunt coexistente (Coombs şi Avrunin, 1988, p. 7)”. 
Dezacordul / conflictul este un fenomen ubicuitar si aceasta 
ubicuitate e insotita de o varietate practic nelimitata. 

»Acolo unde exista mai multe alegeri posibile, exista un 
potential pentru neînțelegere. Asemenea diferente, cand sunt 
gestionate corect, pot conduce la ... mai multe solutii creative si 
interactiune. Pe de alta parte insa, este dificil a converti diferentele 
în oportunități” (Billikopf, 2004, pp.5-6). 

De vreme ce dezacordul / conflictul este inevitabil în grupuri 
şi organizații datorită complexităţii şi interdependentei vieții sociale 
şi organizaționale, teoreticienii au avut de-a lungul timpului 
perspective diferite asupra modului în care el poate fi benefic sau 
detrimental grupurilor şi organizaţiilor. Primii teoreticieni ai 
conflictului susțineau că acest fenomen este prin excelenţă 
detrimental funcţionării sociale, concentrându-şi atenţia asupra 
cauzelor şi rezolvării conflictelor. Mai recent, cercetătorii sugerează 
că, dimpotrivă, conflictul este un fenomen benefic în anumite 
circumstanțe (Jehn, 1995, p. 16). 

Dacă ne referim la dezacorduri şi conflicte, vestea proastă 
este că ele nu pot dispărea sub nici o formă din existența noastră. 
În schimb, „vestea bună ... este că acestea reprezintă instrumente 
simple şi efective de a genera soluții pozitive şi relații 
interpersonale puternice, autentice” (Billikopf, 2004, p. 8). 
„Conflictul poate fi un stimulator al vieţii şi un energizator al 
mediului social. Propriu-zis, îl putem face să lucreze pentru noi” 
(Evans, 1992, p. 12). 

Unele situaţii tensionate sau conflicte contra-productive practic 
apar în toate organizaţiile. Managerii trebuie să ia în considerare cât 
de multe resurse (timp, efort, bani) pot investi în asemenea conflicte şi 
cum anume le-ar putea gestiona. Dacă nu există încă un sistem 
formal de rezolvare a conflictelor şi tensiunilor, managerii nu pot 
ignora faptul că acestea afectează funcţionarea economică, socială a 
organizaţiilor (Blackard, 2001, p. 24). 

Referindu-se la gestionarea conflictelor, Richards vorbeşte 
despre conflictul inteligent. Este vorba despre acel conflict care 
solicită o implicare cognitivă şi emoţională de înalt nivel a 
participanţilor. În ceea ce priveşte partea cognitivă, putem proiecta 
o serie de tehnici raţionale de rezolvare a problemelor, analize, 
activităţi de tip brainstorming. În aceste condiţii, putem presupune 
că participanţii se află în poziţia de a utiliza cu succes asemenea 
tehnici, ceea ce înseamnă că ei se află pe drumul cel bun, 
conflictul fiind deja pe jumătate rezolvat. Dacă ne referim la 
domeniul emoţional, acesta este din păcate mult mai dificil de 
explorat. Nu se poate ajunge la o rezolvare eficientă a conflictelor, 
fără abilitatea de angajare într-o autentică experiență emoţională 
cu ceilalţi, ceea ce presupune o suspendare temporară a nevoilor, 
credințelor, opiniilor participanţilor, pentru a se îndrepta spre zonele 
de confort interpersonal reciproc împărtăşite cu ceilalţi (Richards, 
2004, p. 16). 

În plan concret, finalitatea acestui demers complex şi de durată 
o constituie creşterea încrederii reciproce între participanți. Într-o 
acceptiune de maximă generalitate, încrederea interpersonală 

reprezintă un concept multidimensional, cuprinzând în ordinea 
importanţei următoarele dimensiuni: 

e integritatea — tradusă prin onestitate, cinste; 

e competenţa tehnică şi interpersonala; 

e loialitatea — prezenţa unor bune intenţii referitoare la ceilalți; 

e consistenţa — coerenţă, predictibilitate, judecată sănătoasă; 

e deschiderea — accesibilitatea mentală şi capacitatea de a 
împărtăşi informaţiile disponibile (Baba, 1999, p. 41). 


Cultivarea şi stimularea încrederii între participanți 
directioneaza eforturile acestora spre conduitele sociale reciproc 
suportive, de cooperare şi ajutorare, scăzând astfel probabilitatea 
apariției unor dezacorduri şi conflicte sau mentinandu-le la un nivel 
tolerabil, non-distructiv. 

„Managerii buni ştiu că cea mai bună tehnică de abordare a 
tensiunilor şi conflictului este prevenirea şi, când acest lucru nu 
este posibil, intervenţia” (Savage şi Hilton, 2001, p. 18). 

Pornind de la grila managerială bine-cunoscuta în psihologia 
socială şi organizaţională elaborată de Blake şi Mouton (1964), se 
pot evidenția cinci stiluri de management al conflictelor 
interpersonale / al situaţiilor de criză, care sunt conceptualizate în 
diferite instrumente, după cum urmează: 

1. Evitarea — participanţii nu doresc încă să-şi asume în 

mod deschis dezacordul / conflictul; 

2. Acomodarea — se referă la trecerea peste diferenţele 
existente şi concentrarea supra zonelor de acord, în 
vederea menţinerii unei relaţii interpersonale pozitive; 

3. Competiţia — fiecare participant încearcă să-şi atingă 
obiectivele fixate, în detrimentul celorlalţi, dar într-un 
cadru normativ ferm, care împiedică escaladarea 
ostilitatii şi a comportamentelor de tip agresiv; 

4. Compromisul — fiecare participant cedează partial 
(renunţă temporar la unele dintre solicitările iniţiale), în 
vederea găsirii unei soluţii acceptabile pentru ambele 
parti; 

5. Colaborarea -— este vorba despre utilizarea 
mecanismelor de problem-solving pentru abordarea 
directă a diferenţelor existente. 


Încercând să privim lucrurile dintr-o altă perspectivă, 
abordarea rezolutivă a dezacordurilor şi conflictelor implică trei 
condiții fundamentale: 

1. Cunoaşterea — se referă la conştientizarea de către 
participanţi a dezacordului existent; 

2. Acceptarea -— participanţii îşi asumă dezacordul 
perceput; 

3. Adaptarea — se încearcă rezolvarea problemelor. 

La managementul dezacordurilor şi situaţiilor conflictuale au 
contribuit în mod semnificativ două principii (Billikopf, 2004): 

e Încearcă prima dată să înţelegi, pentru a fi ulterior înteles 
de către ceilalți. Încurajându-i pe ceilalţi să-şi explice ei primii 
perspectivele şi punctele de vedere, aceştia vor fi mult mai deschişi 
pentru a ne asculta; 

e Ajungerea la un acord acceptabil pentru participanţi — 
constituie finalitatea oricărui dezacord / conflict. 

Considerăm utilă, în acest moment, enumerarea câtorva 
strategii şi tehnici care pot grăbi rezolvarea dezacordurilor şi a 
conflictelor: 

1. Participanţii aflaţi în dezacord trebuie să se focalizeze 
mai degrabă asupra nevoilor lor decât asupra poziţiilor ocupate 
momentan. Concentrarea acestora asupra poziţiilor duce la o 
tendinţă de supraestimare/accentuare a dezacordului existent. 
Focalizarea participanţilor asupra nevoilor şi temerilor duce la 
conştientizarea faptului că au în comun mai multe lucruri decât 
şi-au asumat iniţial, ajungându-se finalmente la satisfacerea 
sumei nevoilor participanţilor (atât ale unuia, cât şi ale celuilalt). 
Participanţii  conştien-tizează astfel suma  non-nulă a 
interacțiunilor, altfel spus, îşi dau seama că nu este nevoie ca 
unul să piardă pentru ca altul să câştige. Participanţii capătă 
certitudinea că pot rezolva dezacordul cu un simplu compromis. 

În fapt, obiectivul fundamental al oricărui dezacord / conflict 
trebuie să fie nu victoria unei parti asupra celeilalte, ci obținerea 
unui acord / compromis acceptabil pentru ambele părți. În 
aceste condiţii, ambele părţi pot fi câştigătoare. Participanţii pot 
învăţa cum să menţină deschise canalele de comunicare şi să-şi 
rezolve disputele atunci când lucrurile nu merg aşa cum ei ar dori. 

2. Concentrarea participanților asupra problemei 
existente şi nu asupra soluţiilor posibile, constituie de asemenea o 
strategie rezolutivă eficientă (Billikopf, 2004, p. 40). Atunci când 
unul dintre participanţi vine cu o soluţie la dezacordul asumat, chiar 
dacă aceasta soluţie este realmente buna, induce celorlalți 
impresia că au pierdut controlul situaţiei, că nu au nici un control 
asupra rezultatelor, ceea ce împinge conflictul pe un circuit 
ascendent, tot mai greu de rezolvat. 

3. Deoarece conflictul afectează participanţii în numeroase 
moduri, o altă strategie posibilă şi eficientă este aceea de a arunca 
blamul asupra conflictului propriu-zis şi nu asupra participanţilor 
(situaţia de criză este de vină, conflictul în sine, nu participantul). 
Această strategie rezolutivă bazată pe evitarea personalizării 
situaţiilor conflictuale / tensionate permite păstrarea sau 
recuperarea stimei de sine, împiedicându-i pe ceilalţi să devină 
defensivi. 

4. Distantarea participanţilor de situația conflictuală, 
aceasta fiind deja supra-saturată din punct de vedere emoţional, 
pentru a privi situația în mod raţional, cu o anumită detaşare 
(Billikopf, 2004, p. 13). Este vorba despre evitarea capcanelor 
reacțiilor emoţionale şi încercarea de a rămâne în sfera raţională, 
ca şi de a înțelege natura problemelor şi dezacordurilor înainte de 
a lansa agresiunea. Abordarea problemelor şi nu a personalităţilor 
constituie un demers realmente la fel de periculos ca şi atacarea 
deschisă a adversarului. Dacă acesta din urmă se simte ameninţat, 
el va fi preocupat îndeosebi de a-şi apăra stima de sine, ceea ce il 
va face să abordeze în maniere inadecvate şi ineficiente 
dezacordul existent, contribuţia lui la identificarea unor soluții 
reciproc satisfăcătoare scăzând astfel dramatic. 

5. Rămânând la nivelul strategiilor posibile în vederea 
gestionării adecvate a conflictului, mai putem aminti focalizarea 
atenției participanţilor asupra comportamentelor viitoare şi nu 
asupra ostilităților si nedreptatilor din trecut. Cu cât participanții 
reuşesc să se focalizeze mai repede asupra interacțiunilor viitoare, 
cu atât cresc şansele rezolvării eficiente a conflictului. Evident, 
această ultimă strategie menţionată este valabilă numai pentru 
participanţii care au deja o istorie, un trecut comun. În acest 
context, cunoaşterea trecutului este esenţială pentru analiza 
patternurilor situaţiilor conflictuale / tensionate, pentru a ajuta 
participanţii să găsească modalități constructive de a aborda 
dezacordurile viitoare, pregătindu-se astfel pentru acestea. 

6. Căutarea unei soluții integrative (orientarea 
participanţilor către abordări de tip câştig-câştig). Abordarea în 
maniera menţionată a unor dezacorduri / situaţii de criză creşte 
semnificativ probabilitatea identificării unor soluții satisfăcătoare 
pentru toți participanţii implicaţi. Este vorba despre a identifica 
strategii alternative suplimentare cum ar fi concesii minore, dar 
care pot fi puternic valorizate de către ceilalţi, elaborarea unor 
opțiuni în termeni intereselor celorlalți participanţi, crearea 
aparentei unor alternative care să permită partenerului să-şi 
declare victoria, manifestarea unui interes constant pentru 
interesele celorlalţi. Chiar şi în situaţiile în care pare să fie vorba 
despre un câştigător şi un învins, de cele mai multe ori viata 
socială oferă soluții surprinzătoare, de tip castig-castig. 

7. Elaborarea unui plan înainte de interacțiunea 
propriu-zisă, pe baza clarificării propriilor scopuri, poziţii, interese. 
Cu alte cuvinte, este deosebit de util a cunoaşte dacă ne aflăm într- 
o situație socială de tip câştig-câştig sau, dimpotrivă, într-una de tip 
câştig-pierdere. De asemenea, avem în vedere încercarea de a 
stabili cu precizie care este cea mai bună soluţie posibilă, care sunt 
scopurile şi problemele reale ale propriei persoane, dar şi ale 
celuilalt participant, ce anume este corect / just şi ce anume este 
injust, precum şi ce anume poate fi considerat acceptabil pentru 
ambele parti implicate, care sunt avantajele şi inconvenientele 
situaţiei atât pentru un participant, cât şi pentru celălalt. 

8. Găsirea unor interese subiacente. Este vorba atât 
despre clarificarea intereselor şi nevoilor subiacente, cât mai ales 
despre a trimite semnale celorlalţi asupra acestui fapt, despre 
găsirea punctelor comune existente între participanți şi 
minimalizarea diferențelor aparente dintre interesele şi nevoile 
participantilor. 


Utilizarea eficientă a acestor pârghii, strategii şi tehnici de 
gestionare eficientă a conflictelor constituie rezultatul al unui 
proces complex şi dinamic de învățare socială, pornind de la 
cunoscutele mecanisme ale feed-back-urilor pozitive şi negative. 
Pe viitor, actorii sociali vor selecta numai acele alternative 
comportamentale, orientări atitudinale, mecanisme de problem- 
solving care s-au dovedit eficiente, benefice în trecut, în timp ce 
orientările atitudinale, comportamentale, strategiile rezolutive care 
nu au permis realizarea scopurilor urmărite vor fi evitate în 
interacţiunile viitoare. 

Ca rezultat direct al învăţării sociale, se activează astfel 
creativitatea socială a indivizilor şi grupurilor sociale, care se află 
într-o permanentă explorare a mediului social, în vederea 
identificării alternativelor actionale cele mai benefice şi eficiente 
pentru gestionarea dezacordurilor şi conflictelor. „Nimic nu ucide 
creativitatea mai repede decât furia, mândria, jena, invidia, lăcomia 
sau alte emoţii negative puternice... Aceste scurt-circuite 
emoţionale tind mai degrabă să escaladeze decât să rezolve un 
conflict. Dacă ne putem îmbunătăţi abilitatea de a gestiona emoțiile 
şi de a răspunde (solicitărilor celorlalti — n.n.) fără să intrăm în 
defensivă, putem intra pe drumul lung al negocierii creative” 
(Billikopf, 2004, p. 37) 

Capitolul 14 


CARE SUNT MECANISMELE INSTINCTIVE 
DE APĂRARE ÎMPOTRIVA STRESULUI? 


Mirela TURC 


A 


i situaţiile de stres, nu rămânem inactivi, ci suntem tentaţi să 
răspundem, să facem fata. Din perspectiva teoriei cognitive 
avem de-a face cu termenul de coping, care poate fi definit ca modul 
în care gândim şi actionam pentru a remedia aspectele negative ale 
unei situaţii stresante (Patrick Lejeron, 2003). 


1. CE ESTE COPINGUL? 


Conceptul de „coping” a fost elaborat de Lazarus şi Launtier, 
în 1978, acesta „desemnând un ansamblu de mecanisme şi 
conduite pe care individul le interpune între el şi evenimentul 
perceput ca amenintator, pentru a stăpâni, a tine sub control, 
pentru a tolera sau diminua impactul acestuia asupra stării sale de 
confort fizic si psihic”. 

Copingul reprezintă o strategie multidimensională de control, 
fiind mai mult decât o simplă reacţie la stres, având ca finalitate 
schimbarea, fie a situaţiei, fie a aprecierii subiective. 

Din perspectiva teoriei cognitive, stresul este considerat ca un 
proces dinamic, mediatizat de două procese: evaluarea cognitivă a 
evenimentului (controlabilitatea) şi strategiile de coping (de control 

efectiv), acestea fiind în interacțiune, iar atât factorii personalităţii cat şi 
cei situationali influențează răspunsul coping. 


Resurse 
Potentiale 


Evaluarea 


Strategii 
Evenimentelor 


Coping 


Factori 
Ambientali 


Figura 1 — Formarea strategiilor de coping 


Studiile referitoare la procesele de coping au adus o 
schimbare fundamentală în modul în care concepem stresul, de la 
descrierea reacțiilor la stres, la descrierea şi cercetarea 
modalităților prin care individul controlează factorii şi situaţia 
stresantă. 

Conform acestui nou mod de abordare a problemelor, M. 
Seracin (2004) susține, că stresul nu trebuie căutat doar în raport 
cu individul şi nici numai la nivelul evenimentului, ci în relația 
individ-mediu. 

2. CLASIFICAREA STRATEGIILOR DE ADAPTARE 
LA STRES 


lamandescu (2002) clasifică strategiile adaptative în conştiente 
şi inconstiente. In cazul celor inconştiente, avem de-a face cu 
mecanismele de apărare ale eu-lui, numite de Lazarus (1968) strategii 
indirecte de a face fata stresului. Acestea au fost definite de Freud 
(1943), ca acţiuni psihologice de natură inconştientă, prin intermediul 
cărora o persoană caută să se autoînşele în legătură cu prezența 
unor impulsuri amenințătoare, aceasta nerealizand pe plan conştient 
acest lucru, astfel că mecanismele psihologice declanşate nu au ca 
efect reducerea stresului, ci doar de a proteja persoana de 
ameninţare (Holdevici, 1995). 

Vă prezentăm mai jos mecanismele de apărare ale eu-lui, ce 
funcţionează ca mecanisme de apărare inconstienta (după Tomşa 
I.R., 2002): 


TABELUL 1 — Mecanismele de apărare a eu-lui 


Mecanismul Modalitatea de intervenţie 
: Blocarea impulsurilor, ideilor şi sentimentelor neacceptabile la 
Reprimarea . Sia 
nivelul constiintei 
Regresia Reintoarcerea la un nivel inferior de adaptare 
Proiectia Atribuirea propriilor idei neacceptabile de constient altora 
Rationalizarea Justificarea unor idei irationale, ilogice sau inconsistente 
Deplasarea trebuintelor, impulsurilor sau motivelor către o altă 
Comutarea a : 
persoană sau obiect 
Sublimarea Dirijarea impulsurilor neacceptabile în activități sociale 
Intelectualizarea Izolarea gândurilor de încărcătură afectivă asociată 
Negarea Respingerea sau distorsionarea unor pericole exterioare 
; Încorporarea gândurilor şi acțiunilor altor persoane pentru a 
Identificarea p 5 Sag P P 
creşte propria valoare 


Analiza strategiilor adaptative cognitive conştiente pe care le 
adoptăm în funcţie de factorul de stres, conform teoriei cognitive a 
stresului, s-a axat asupra a două modalități fundamentale şi anume 
coping centrat pe problema şi coping centrat pe emoție, aceasta fiind 
cea mai utilizată clasificare, care aparţine lui Lazarus şi colaboratorii 
(1984, 1987). 

Coping centrat pe problemă — presupune acţiuni orientate 
direct spre rezolvarea, redefinirea sau minimalizarea situaţiei 
stresante. Este o strategie activă, utilizată în cazul situaţiilor 
potenţial reversibile. Persoana face o evaluare în plan mental a 
unor posibilităţi avute la îndemână, evocând eventuale succese 
avute în aceleaşi situaţii, contează pe suportul social, solicitând 
informaţii şi căutând mijloace, iar în cele din urmă elaborează un 
plan de acțiune. 

Ex: Am ştiut ce trebuia să fie făcut, astfel că mi-am dublat 
eforturile pentru a face lucrurile să meargă şi mi-am făcut un plan 
de acţiune pe care l-am urmat. 

Coping centrat pe emoție — are ca obiectiv reducerea 
tensiunii emoționale, fără a schimba situaţia. Este o strategie 
pasivă, evitând confruntarea cu gravitatea situaţiei, subiectul 
încercând să abandoneze tentativele de rezolvare a problemei, 
adoptând unele strategii constând în negare, evitare, resemnare, 
fatalism, agresivitate; în acest caz avem de-a face cu situaţii fara 
ieşire, ireparabile (decese, pierderea unor slujbe etc.). 

Ex: Am încercat să uit complet, am evitat să fiu cu oamenii 
în general, am încercat să uit, consumând alcool mai mult, fumând. 

Din cele două tipuri de coping rezultă reevaluarea 
problemei (reinterpretarea pozitivă), care „constă în reducerea 
diferenței — percepute initial de subiect - între gradul de 
ameninţare şi propriile resurse, fapt ce ajută la perceperea situaţiei 
ca fiind mai tolerabila”(lamandescu,2002). 

Alţi autori nu sunt total de acord cu aceasta clasificare. Suls 
si Fletcher (1985) utilizează clasificarea care împarte strategiile în 
două grupe mari: de evitare şi de vigilenta. 

Strategiile de evitare presupun orientarea individului către 
activități de substituire comportamentală sau cognitivă, tinzând 
spre eliminarea tensiunii emoționale (activităţi sportive, jocuri, 
relaxare etc.). Aceste strategii sunt mai eficace, când sunt 
asociate cu cele de confruntare cu evenimentul. 


Printre strategiile de evitare, se enumără şi strategiile de 
fugă — individul consideră că se eliberează de stres, daca bea, 
fumează sau foloseşte medicamente; în realitate, acestea sunt 

puţin eficace şi cu efecte secundare, pe termen mai mult sau mai 
puţin lung, nedorite, nocive pentru organism, atunci când situaţia 
stresantă durează mai mult. 

Cercetările arată că utilizarea preponderentă a strategiilor 
de fugă duce la anxietate, depresie şi tulburări psihosomatice. 

Strategiile de vigilenta directioneaza atenţia individului 
spre situaţia stresantă, pentru a o controla şi a preveni efectele 
stresului. 

Acest tip de strategii conduc la scăderea tensiunii 
emoţionale, faci-litând controlul asupra situaţiei, însă pot provoca si 
intensificarea stării emoționale, atunci când informațiile 
suplimentare indică o mai mare gravitate a situaţiei decât cea 
apreciată iniţial şi/sau imposibilitatea de a o rezolva. 

Tot aici avem de-a face cu: 

— recurgerea la activități cognitive, aparent de sfidare: 
exagerarea aspectelor si implicatiilor pozitive ale situaţiei, 
evidenţierea aspectelor umoristice ale acesteia, subevaluarea 
implicatiilor negative, reevaluarea pozitivă etc. Aceste strategii 
sunt eficace pe termen scurt şi când nu există o rezolvare 
momentană, pentru că reduc tensiunea emoțională. 

— recurgerea la eforturi comportamentale active de 
înfruntare a situatiei-problema, în scopul rezolvării acesteia prin 
confruntare (spirit combativ) şi/sau elaborarea şi realizarea unor 
planuri de acțiune. Asemenea strategii determină atât 
modificarea situației, cât şi reducerea tensiunii emoţionale. 


3. EFICIENȚA DIFERITELOR FORME DE COPING 


Legeron (2003) afirmă că fiecare dintre formele de coping 
are avantajele şi dezavantajele sale şi se va dovedi mai mult sau 
mai putin adaptată în funcţie de factorii de stres, de momentul 
apariţiei lor şi de durata evoluţiei lor. 

Mai multe studii aduc argumente că strategiile de adaptare 
focalizate spre problemă sunt asociate pozitiv cu starea de bine, iar 
tendinţa de a folosi strategii de adaptare focalizate spre emoție tind 
să fie asociate cu o sănătate mentală precară (Folkman şi colab., 
1986). 

Moss şi Bilings (1984), dar şi Headey şi Wearing (1992) 
susțin că strategiile centrate pe emoție sunt neadaptative, în timp 
ce cele centrate pe problemă sunt adaptative, afirmându-se că 
adaptarea la stres centrată de problemă duce la experiențe de 
muncă pozitive, in timp ce cea centrată pe emoție contribuie la 
experienţe negative în muncă. 

Adriana Băban (1998) explică apariția şi gestionarea 
stresului prin strategii de adaptare (de coping), dependente de 
„modul în care persoana selectează, păstrează, interpretează si 
foloseşte informaţiile”. Astfel că persoanele cu gândire pozitivă vor 
evalua situațiile ambigue ca nefiind “obligatoriu” (lamandescu, 
2002) amenințătoare, adoptând, deci, forme de coping preventiv si 
activ, mentinandu-le distresul la un nivel redus. Indivizii cu un 
sistem de cognitii negative vor evalua aceste situații ambigue ca 
fiind nocive, sugerând importanța formării unei gândiri pozitive 
chiar şi la aceştia din urmă. 

Unii autori constată diferenţe în predominarea utilizării unei 
forme sau alta de coping, trăsăturile de personalitate influențând, 
de asemenea, tipul de coping. Adriana Băban afirmă faptul că stilul 
coping nu este identic şi exclusiv legat doar de diferențele de 
personalitate, oamenii tinzând să dezvolte un stil de coping care 
mobilizează preferenţial anumite strategii în confruntarea cu situații 
amenințătoare. Deci, atât factorii personali, cât şi cei situationali 
influențează răspunsul coping. 

lamandescu (2002) susţine că în cazul unui stres generat de 
evenimente ireparabile (concedieri, eşec la examen, deces etc.), 
persoanele respective sunt centrate pe emoție, încercând fie să 
uite, fie să se relaxeze. În această situaţie, o persoană extravertă 
va fi copleşită de emoție, iar una introverta se va interioriza, dar nu 
va verbaliza şi nu va apela la suportul social în aceeaşi măsură ca 
persoana extravertă (Strelan, apud lamandescu, 2002). În aceste 
situaţii, este recomandată centrarea pe emoție, şi anume 
verbalizarea, relaxarea, găsirea unor preocupări, dar de durată cât 
mai scurtă. Nu este recomandată centrarea pe emoție în cazul unei 
ameninţări sau al unor probleme unde se pot găsi soluții, dar sunt 
subiecţi care renunţă la centrarea pe problemă şi în astfel de 
cazuri. 

Centrarea pe emoție nu este indicată pentru situaţiile 
ireversibile pe termen scurt (ex.: ratarea unei întâlniri importante în 
cursul unei zile), fiind recomandabile reacţii verbale sau 
nonverbale. Există persoane care recurg la alcool în cantități mici 
pentru a-şi reveni dintr-un şoc, dar este recomandat întotdeauna în 
aceste situaţii apelul la suportul social şi descărcarea tensiunii 
psihice. O altă forma de centrare pe emoție este dată de utilizarea 
umorului în situații dificile. 

Adriana Băban (2002) confirmă: 

e rolul negativ al copingului centrat pe emoție, atunci când 
este utilizat abuziv, generând tulburări psihosomatice şi 
favorizând apariţia bolii; 

e de asemenea, confirmă rolul protector al negării, 
concluzie rezultată în urma unor cercetări mai vechi la 
bolnavii de cancer (supravietuiau mai mult cei care 
ignorau diagnosticul); 

e rolul benefic pentru păstrarea sănătăţii pe care îl are 
centrarea pe problemă şi reinterpretarea pozitivă, la fel şi 
acceptarea situației prin aprecierea realistă dupa 
epuizarea mijloacelor disponibile; 

e planificarea, eliminarea activităţilor concurente, reținerea 
de la acţiune nu influențează somatizarea şi contractarea 
bolilor; recurgerea la suportului social instrumental, 
implică tulburări psihosomatice; 

e rolul negativ al consumului de alcool si\sau tranchilizante 
care amplifică distresul şi somatizarea reversibilă; 

e apelul la religie nu are urmări negative. 


4. CONCLUZII 


I.B. lamandescu (2002) susține faptul că studierea 
mecanismelor de coping este foarte importantă, deoarece „în orice 
tentativă pe care dorim să o facem spre a reduce efectele nocive 
ale distresului este obligatoriu să se tina seama de adecvarea sau 
inadecvarea acestei strategii adaptative la situaţiile stresante 

elective pentru subiectul respectiv(decelate de el însuşi sau de 
psiholog)”. 

Este, de asemenea, important să se cunoască strategiile de 
adaptare la stres, pentru informarea si formarea personalului 
confruntat cu diferite tipuri de stres profesional si cu diferite 
caracteristici de personalitate. Formarea în vederea gestionării 
stresului are ca obiectiv să-l înveţe pe individ unele strategii pe 
care le va utiliza pentru a-şi controla reacţiile de stres în diferite 
domenii: fizic, psihologic, emoţional sau comportamental. 

M. Seracin (2004) susţine, că este însă absolut necesar de 
a nu pierde din vedere întregul biopsihosocial pe care îl reprezintă 
individul uman şi de a aborda problema formării unor conduite 
adaptative multidimensional, aşa cum este activitatea profesională, 
aşa cum este individul şi aşa cum sunt relaţiile individ-activitate. 


Rezumând, am putea spune că: 

1. Strategiile active, centrate pe rezolvarea problemei, sunt 
mai eficace decât cele pasive, centrate pe emoție; 

2. In funcţie de caracteristicile situaţiei, de durata şi 
controlabilitatea ei: 

— evitarea este eficace la un stres pe termen scurt; 

— strategiile active sunt eficace la un stres pe termen lung; 

— strategiile active nu sunt recomandate în cazul unor situații 
necontrolabile. 


BIBLIOGRAFIE 


1. Aldwin, C.M, Revenson, T.A. (1987). Does Coping Help? A 
reexamination of the Relation Between Coping and Mental 
Health, Journal of Personality and Social Psychology, Vol.53, 
No.2, p. 337. 

2. Băban, A. (1998). Stres şi personalitate, Ed. Dacia. 

3. Burke, R.J. (1998). Work and non-work stressors and well-being 
among police officers: The role of coping, Anxiety, Stress & 
Coping, Vol. 11, Issue 4. 

4. lamandescu, I.R. (2002). Stresul psihic din perspectivă 
psihologică şi psihosomatică, Ed. Infomedica. 

5. Lejeron, P. (2003). Cum să te aperi de stres?, Ed. Trei. 


218 


10. 


Mirela TURC 


Hart, P.M., Wearing, A.J. (1995). Police stress and well-being: 
Integrating personality, coping and daily work experiences, 
Journal of Occupational & Organizational Psychology, Vol.68, 
Issue 2, p.24. 

Holdevici, I. (1995). Autosugestie şi relaxare, Ed. Ceres; 

Seracin, M. (2004). Actiuni de formare a strategiilor de adaptare, 
INCDPM. 

Tomşa, I.R. (2002). Sănătate şi succes prin optimizarea stresului, 
Bucureşti: Ed. Academiei de Înalte Studii Militare. 

Violanti, J.M. (1992). Coping strategies among police recruits in a 
high-stress training environment, Journal of Social Psychology, 
Vol 132, Issues 6. 


Cum să mâncăm sănătos 219 


Capitolul L> 

Violeta BOZAI, Cristina TAT 


O alimentaţie sănătoasă presupune, înainte de toate, un 
aport substanțial de vitamine, minerale şi alte substanțe 
necesare bunei functionari a organismului. Este cunoscut, în mediile 
medicale, faptul că o alimentaţie nesănătoasă are efecte negative 
asupra organismului, prin diminuarea rezistenței organismului la stres 
şi prin apariţia unor boli. În consecință, este foarte important să avem 
un comportament alimentar sănătos. 


1. CE ÎNSEAMNĂ O ALIMENTAȚIE SĂNĂTOASĂ 


Comportamentul alimentar, deşi este influenţat de obiceiurile 
tradiționale regionale, reprezintă un domeniu care se află aproape în 
întregime sub controlul personal al fiecăruia. 

Comportamentul alimentar sănătos presupune respectarea 
recomandărilor generale ale alimentaţiei sănătoase: 

e respectarea orelor de masa; 

e micul dejun obligatoriu; 

e realizarea aportului alimentar conform piramidei nutritionale. 

Nutritionistii au stabilit o aşa-zisă piramidă a alimentelor (vezi 
fig. 1), care stabileşte cantitatea şi proporția necesară organismului, 
din fiecare grupă de alimente. Astfel, la baza piramidei se află 
alimentele bogate în carbohidrați, fibre, vitamine şi minerale: 
cerealele, pâinea, cartofii, pastele făinoase, orezul şi fulgii de cereale. 

Alimentele din această grupă trebuie consumate zilnic, în special la 
micul dejun. Urmează alimentele de origine vegetală: fructele, 
legumele şi zarzavaturile. La următorul nivel al piramidei se află 
alimentele care sunt, în mare parte, de origine animală: laptele şi 
produsele lactate, carnea, peştele şi leguminoasele (fasole, linte etc.). 
Aceste alimente sunt bogate în proteine, calciu, fier, zinc şi vitamine. 

La vârful piramidei sunt incluse grăsimile, uleiurile, zaharurile şi 
semipreparatele cu conținut ridicat de grăsimi. Alcoolul este 
recomandat a se consuma moderat, preferabil în timpul servirii 
meselor, alternând cu zile fără alcool. Un consum moderat se exprimă 
în până la 400 de grame pe săptămână pentru femei şi până la 600 
pentru bărbați. 


lapte, 
produse lactate, 
carne, peşte, 
leguminoase 


Figura  — Piramida alimentelor 

Principiile unei hraniri sănătoase sunt, în mare parte, 
cunoscute de noi toți. Este foarte important să mâncăm cât mai multe 
fructe si legume proaspete şi, în general, produse alimentare cât mai 
putin prelucrate termic. De asemenea, este contraindicat să facem 
abuz de carne şi grăsimi. Organismul nostru nu are nevoie decât de 
cantităţi mici din aceste produse şi nu în fiecare zi. Cu cât mâncăm 
mai puţină carne şi mai puţine grăsimi, cu atât scad riscurile pentru 
sănătate. 

Respectarea orelor de masă este foarte importantă. Este 
recomandat să se mănânce mai putin si mai des. De exemplu, ar fi 
bine să existe trei mese principale, iar între ele să se consume câte un 
fruct sau un iaurt slab. De asemenea, este important ca cea mai 
importantă masa — din punct de vedere nutritional şi caloric — să fie 
micul dejun, deoarece substanţele conținute de acesta vor fi 
consumate pe parcursul zilei şi nu vor fi ,depuse” sub formă de 
grăsimi. Din motive similare, este recomandat să nu se mai mănânce 
după ora 7 seara, deoarece vom rămâne cu un surplus caloric în 
organism, tocmai când necesităţile de consum energetic sunt mai 
reduse. 


2. CÂTEVA STRATEGII PENTRU A AVEA UN REGIM 
ALIMENTAR SANATOS 


Cercetările arată că multe persoane ajung să aibă excese 
alimentare ca modalitate de a face fata situaţiilor de stres. Consumul 
de alimente este folosit ca un mijloc de abatere a atenţiei de la 
anumite probleme, de relaxare şi destindere. Supraalimentarea oferă 
beneficii emoționale (stare de bine, destindere) pe termen scurt. Pe 
termen lung, această metodă este dezadaptativă şi creşte riscul 
apariţiei problemelor emoționale şi a obezității, deoarece nu oferă 
soluții reale situaţiilor de stres accentuat. 

e cumpăraţi alimente în funcţie de aportul caloric şi nutritional 

al acestora! 

e alegeţi muştar, sos de roşii sau maioneză slabă ca adaos la 
salate sau sandwich-uri, în locul sosurilor grase! 

e la restaurant sau în fast-food-uri specificaţi faptul ca nu doriți 
maioneză, smântână sau ulei la portia pe care o serviţi! 

e alegeți pâinea neagră sau integrală atunci când cumpăraţi 
sau când alegeţi un sandwich, hot-dog sau hamburger! 

e alegeți pieptul de pui sau peştele atunci când cumpăraţi sau 
comandati un preparat din carne! 

e comandati pizza cu legume, în loc de pizza cu carne! 

e nu puneti crutoane sau şuncă în salate şi supe! 

e dacă sunteţi nevoit să alegeţi cartofi prajiti, alegeţi cea mai 
mică portie şi impartiti-o cu prietenii! 

e alegeți apa în locul băuturilor răcoritore dulci, carbogazoase 
sau a băuturilor naturale care conţin adaos de zahăr! 


3. PRINCIPII DE ALIMENTATIE SELECTIVA 


În afară de principiile generale, există şi principii de 
alimentaţie selectivă, în funcţie de nevoile organismului într-un 
anumit moment. Astfel, în lupta cu oboseala şi stresul, sunt 
recomandate cerealele şi pâinea integrală, seminţele de floarea 
soarelui, bananele şi păpădia. 

Cerealele şi pâinea integrală (grâu, tarate, porumb, secară, 
orz, ovăz etc.) sunt bogate în complexul de vitamine B şi magneziu, 
contin fier, sodiu, potasiu şi calciu. Vitaminele B şi magneziul mentin la 
maxim nivelul de energie. Fierul previne anemia, celelalte minerale 
neutralizează aciditatea din organism, prevenind apariția unor forme 
de cancer. Ovăzul scade colesterolul şi insulina. 

Semințele de floarea soarelui conţin vitamina E, acid folic, 
vitamina B, magneziu, cupru şi seleniu. Vitamina E este cel mai 
puternic dintre antioxidanți ( de trei ori mai puternic decât vitamina C) 
şi un foarte bun remediu împotriva bolilor. 

Bananele conţin vitamina B, magneziu, acid folic, vitamina C, 
substanţe nutritive. Bananele sunt cunoscute pentru marea lor valoare 

nutritivă şi energetică, dar şi ca alimente care contribuie la scăderea 
colesterolului şi la ameliorarea simptomelor sindromului premenstrual. 

Păpădia are valoroase proprietăţi nutritive. Conţine vitaminele 
A, C, D, complexul B şi minerale: calciu, fier, potasiu, fosfor, sodiu. În 
trecut, se spunea despre păpădie că îndepărtează emoțiile negative, 
ca teama şi furia, care se pot acumula în ficat şi rinichi. Este 
detoxifiantă şi antiinflamatoare, stimulează digestia, circulaţia şi 
sistemul nervos. Se folosesc tulpinile şi frunzele, înainte ca planta să 
înflorească, în salate, în combinaţie cu legume şi mirodenii, pentru a-i 
atenua gustul amărui. 

Un important complex vitaminic în lupta cu stresul este 
complexul de vitamine B. Sunt tranchilizante naturale şi vitamine 
antistres, protejează pielea de efectele negative ale radiaţiilor 
ultraviolete, cum ar fi cancerul de piele. Vitaminele B nu pot fi 
stocate în organism. În plus, ele sunt mai eficiente atunci când 
acționează împreună. 


Vitaminele B 


VITAMINA LIPSA EI PRODUCE: SE GASESTE IN: 
B1 oboseală, iritabilitate, insomnie, | Carne, organe, nuci, cereale 
(tiamina) stări depresive, probleme cardiace integrale, tofu, peşte, 
şi gastrointestinale cartofi, portocale, conopidă. 
Produse lactate, legume cu 
B2 Mâncărimi ale ochilor, dermatite, frunze verzi, cereale 
(riboflavina)| buze crăpate, probleme digestive integrale, linte, nuci, 
avocado 
B3 Slăbiciune, ameteala, insomnie, iad sie avale. pe 
(niacina) stări depresive, iritatii ale pielii, alune, migdale, castane, 


căderea părului, retenţie de apă 
Pp ? : P avocado, curmale 


Carne, ouă, lapte, legume, 


B5 Dermatite, probleme digestive, 
(acid stări de vomă, anxietate, crampe ie ene ar arata 
pantotenic) musculare ciuperci 
Carne, peşte, gălbenuş de 
i ge dea Ti le integrale 
B6 Anemie, afecţiuni ale pielii şi Sus cerea pra e, 
(piridoxina) buzelor Pp ş castane, legume şi frunze 
verzi 

Anemie, oboseală, stări depresive, 
B12 tulburari de memorie. Unul din x 
(cobalamina) | simptomele lipsei ei este aspectul Carne, peşte, ouă, lapte 
roşu, inflamat al limbii. 
Oboseală, lipsa poftei de mâncare, pete ales de iri 
Biotina | dureri musculare, piele şi păr uscat, 8 s4 del page 
descuamări macrou, Sardele, nuci ŞI 
lăptişor de matcă 
Spanac, linte, sparanghel, 
F ; Ă ni g . ficat, fasole boabe, varza de 
Acidul folic Anemie, apariția părului alb Bruxelles, drojdie de bere, 
cereale 
Minerale de care avem nevoie 
RTA CUM ACTIONEAZA UNDE SE GĂSEŞTE 
Facilitează dezvoltarea şi Alone tape mined 
CALCIU protejarea sistemului osos, aan pe ie vim a S 
precum şi coagularea sângelui citi hd 
CROM Ajută la dizolvarea zaharurilor în Pâine integrală, cartofi, 
organism banane, spanac 
CUPRU Previne apariţia anemiei Piersici, nuci, napi, 
j crustacee, cereale 
Grau, orez, struguri, mere, 
FIER Protejează sistemul imunitar ver-deturi, dovleac, ficat, 
arahide 
: ylas ; . Orez, grâu, arahide, carne 
FOSFOR i a de pasăre, praz, fructe de 
mare 
. TS Vegetale cu frunze verzi 
MA Este important pentru inimă, . i 
GNEZIY sistemul nervos şi muscular carne, lapte, pent banane, 
ciocolată 
E = : i Mere, piersici, nuci, 
MANGAN cr tau e ae o on ghimbir, pâine integrală, 
8 avocado 
POTASIU Asigură menţinerea cantităţii Anghinare, sparanghel, 
necesare de apă în organism banane, piper 
IOD Ajută la sinteza hormonilor ati ere oi Bok 
produsi in glanda tiroida Ret eo 100) a 5E 
marine, peste 
Grau încolțit, tarate, 
SELENIU Intarzie procesul de imbatranire ceapa, broccoli, rosii, 


fructe de mare 


Cum să mâncăm sănătos 225 


Ajută creşterea copiilor, buna Măsline, caise, stafide, 
SODIU funcționare a sistemului nervos şi | smochine, ouă, linte, varză 
a celui muscular roşie 
Combate infecțiile produse de Ceapă, salată verde, 
SULF bacterii şi ajută la refacerea castravete, usturoi, 
țesuturilor gălbenuş, cartofi 
ZINC Ajută la vindecarea rănilor, Caise, piersici, carne 
A z rosie, stridii, grâu incoltit, 
previne problemele de prostată ouă 


Stresul şi efortul fizic sunt condiții care impun un consum 
crescut de vitamine şi minerale, astfel încât organismul să aibă 
resursele necesare de a face fata acestor situaţii. Pe cât posibil, se 
recomandă consumarea acestor vitamine şi minerale în starea lor 
naturală, nu ca substituenti chimici. 

Alimentatia este o componentă principală a sănătăţii 
deoarece alimentele ingerate şi obiceiurile alimentare au consecințe 
directe asupra sănătății şi indirecte asupra stresului. 

Este adevărat că alimentaţia ne tine în viata, dar, din păcate, 
deseori ajungem să trăim ca să mâncăm, în loc să mâncăm ca să 
trăim. Si, ca să rămânem în zona înțelepciunii populare, un vechi 
proverb spune că: „Omul îşi sapă mormântul cu dinţii”. Tocmai de 
aceea, este necesar să fim atenţi la ceea ce ingerăm, pentru că 
suntem ceea ce mâncăm (şi bem). 

CUM SĂ NE RELAXĂM PROFUND 


Darius TURC 


tresul, numit şi „boala noului mileniu”, afectează zilnic 

milioane de oameni de pe mapamond. Cauzele acestuia 
sunt diferite, dar toate au repercusiuni grave asupra sănătății. 
Tehnologiile ultramoderne, creşterea intervalului de timp alocat 
activităţilor profesionale sau ritmul accelerat de viata sunt 
principalele cauze ale stresului. 

Atunci când suntem stresaţi, primele noastre reacţii sunt 
cele fiziologică: creşte tensiunea arterială, respiraţia se 
accelerează, muşchii se contractă etc. Una din marile probleme 
rezultă din faptul că reacţiile fizice in fata stresului ne pregătesc 
pentru o acţiune brutală, dar, din nefericire, cele mai multe situații 
stresante cu care ne confruntăm la locul de muncă nu au nevoie de 
a fi rezolvate prin „fugă sau luptă”. În aceste condiţii, tensiunea 
permanentă a corpului nostru, pe întreaga durată a zilei, explică cu 
uşurinţă starea de oboseală pe care o resimtim seara. 

Termenul de relaxare semnifică un proces de autoreglare 
psiho-fizică, ce urmăreşte deconectarea de la activitatea cotidiană 
şi realizarea unui repaus profund, cu rol recuperativ. Răspunsul la 
stres şi relaxarea au caracteristici distincte, în sensul că răspunsul 
la stres este înnăscut, în timp ce răspunsul la relaxare trebuie să îl 
învăţăm. 

La ora actuală există zeci de tehnici de relaxare, specifice 
fiecărei culturi în parte. 

P. Legeron (2001) distinge trei tipuri de relaxare: 

e fiziologică, prin care se produce destinderea muschilor, 
încetinirea ritmului cardiac, diminuarea presiunii arteriale 
etc.; 

e psihologică, ce are, dincolo de obiectivul destinderii 
corpului, scopuri terapeutice (ex. hipnoza); 

e filosofică, specifică anumitor culturi (ex. yoga), prin care 
se urmăreşte armonizarea relațiilor dintre trup, suflet şi 
mediu. 

Cele mai utilizate metode de relaxare sunt antrenamentul 
autogen al lui Schultz şi metoda relaxării musculare a lui Jacobson, 
care vor fi descrise în cele ce urmează, alături de metoda de 
relaxare prin respiraţie. 

Din punct de vedere istoric, primele două tehnici au fost 
dezvoltate sub o formă mult mai complexă decât cea care se 
utilizează astăzi. Alegerea uneia sau a celeilalte este putin 
importantă, existând doar unele preferințe culturale: în timp ce în 
țările anglo-saxone şi în ţările Europei de nord se practică mai 
degrabă relaxarea musculară a lui Jacobson, în ţările latine şi în 
cele germanice este preferat antrenamentul autogen al lui Schultz. 

Exerciţiile de relaxare prin respiraţie au fost descrise cu mult 
timp în urmă, de către iniţiatorii sistemului Hatha-Yoga. Ele 
continuă să fie practicate şi în prezent sub o formă, de asemenea, 
simplificată, dovedindu-şi pe deplin utilitatea. 


1. ANTRENAMENTUL AUTOGEN (Schultz) 


Modificarea controlată a răspunsului biologic la stres 
presupune utilizarea unor tehnici care reduc parametri 
psihofiziologici ai stresului. Una dintre cele mai importante tehnici 
este antrenamentul autogen. 

Fundamentarea acestei metode de către J. H. Schultz, la 
începutul secolului XX, în Germania, se află în strânsă legătură cu 
demersul de dezvoltare a hipnozei medicale. 

Antrenamentul autogen este o metodă bine fundamentată 
ştiinţific, verificată experimental şi clinic, care se caracterizează 
prin simplitate şi economicitate, în sensul ca se învaţă uşor şi 
durează relativ puţin. Efectele acestui tip de antrenament pot fi 
observate încă din primele zile de practică (relaxare mai bună, 
reducerea anxietatii, somn mai odihnitor, capacitate de concentrare 
şi memorie mai bună). 

Metoda constă într-o secvenţă de comenzi exprimate în 
limbaj intern, adresate funcţiilor psihosomatice, în vederea realizării 
stării autogene, cu alte cuvinte, o stare psihosomatică autoindusă, 
cu efecte recuperatorii deosebite. Starea autogenă are efecte 
homeostatice, atât prin ea însăşi, cat şi prin activarea funcțiilor 
recuperatorii ale organismului, pe care le mobilizează. 

Cercetările experimentale au arătat că stresul modifică 
balanța neurovegetativă, în sensul că activează excesiv sistemul 
nervos simpatic (SNS), care devine dominant în raport cu sistemul 
nervos parasimpatic (SNP). Dominanta SNS produce cea mai 
mare parte din bolile de adaptare. Antrenamentul autogen, ca şi 
relaxarea progresivă sau hipnoza, determină scăderea activităţii 
SNS şi dominanta SNP în cadrul sistemului nervos. 

Antrenamentul autogen conduce la preponderența undelor 
alpha şi a creşterii sincronizării lor cu undele theta (undele alfa sunt 
specifice relaxării). Tensiunea arterială scade, iar temperatura pielii 
— indice al fluxului sanguin periferic — creşte. Se ştie ca 
mecanismul central de reglare a temperaturii se află în 
hipotalamus, care funcţionează ca un termostat fiziologic. 
Controlarea temperaturii pielii înseamnă, de fapt, controlul activității 
hipotalamice. 

În concluzie,  normalizând răspunsul  bio-psihic al 
organismului, antrenamentul autogen are efecte antistres 
semnificative. El comuta organismul din starea ergotropă, 
dinamogenă, în starea trofotropă, recuperativă. Aceasta duce la 
îmbunătăţirea tonusului persoanei şi dezvoltă capacitatea de 
adaptare a organismului la toate categoriile de stres. 

Autorul metodei subliniază faptul că, mai ales în faza de 
învățare, este necesară respectarea unor condiţii menite să 
faciliteze relaxarea, prin reducerea stimulilor exteriori, perturbatori. 
Astfel, este indicat ca relaxarea să se realizeze în condiţii de linişte, 
de temperatură normală şi de semiobscuritate. 

Se recomandă trei poziții în care relaxarea se obţine mai 
uşor: 


1. Poziţia şezând pe un fotoliu 
Capul se află sprijinit, braţele aşezate confortabil pe 
marginile fotoliului şi picioarele într-o poziție stabilă. 


2. Poziţia  „birjarului” (denumirea a apărut în urma 
observaţiilor efectuate în perioada respectivă asupra acestei 
categorii profesionale, care adopta frecvent la locul de muncă o 
poziţie relaxantă). 

Asezat pe scaun, se apleacă uşor coloana din talie. 
Picioarele sunt depărtate, iar coatele sprijinite pe coapse. 


3. Poziţia decubitus dorsal (culcat pe spate) 

Întins pe pat, mâinile şi picioarele sunt aşezate paralel cu 
trupul. 

În perioada de învăţare a tehnicii este indicată practicarea 
acestei poziţii sub îndrumarea unui psiholog, de două sau trei ori 
pe săptămână, subiectul fiind instruit să continue exerciţiile şi 
acasă, în cadrul unor şedinţe scurte de 5—7 minute. După însuşirea 
temeinică a tehnicii, se poate prelungii durata relaxării individuale 
până la 15 minute. 

Ciclul inferior al antrenamentului autogen poate fi utilizat cu 
succes atât în psihoterapie, cât şi preventiv, în pregătirea 
psihologică a personalului, îndeosebi a celui care desfăşoară 
activităţi cu grad ridicat de risc, datorită contribuţiei sale la liniştirea 
generală a organismului, amortizarea rezonantei stărilor afective 
negative, reglarea circulaţiei periferice, creşterea capacităţii de 
concentrare şi a autocontrolului. 

Antrenamentul autogen (ciclul inferior) reprezintă un 
important mijloc de refacere a organismului după efort. 

Principiul metodei constă în inducerea, prin exerciţii 
psihofiziologice, a unei decontracturi generale a organismului, care, 
prin analogie cu tehnicile hipnotice, permite comunicarea unor 
sugestii. Antrenamentul autogen cuprinde două cicluri de exerciții: 


Ciclul inferior 

Include exerciţii în care decontractarea concentrativă vizează 
următoarele direcţii: musculatură, sistem cardiovascular, sistem 
respirator, organe abdominale şi zona capului. 

Exerciţiile care trebuie parcurse sunt următoarele: 

1. exercițiul greutății; 

2. exercițiul căldurii; 

3. exerciţiul pentru cord; 

4. exerciţiul pentru controlul respirației; 

5. exerciţiul pentru plexul solar; 

6. exerciţiul pentru cap. 

Aceste exerciţii se însuşesc într-un interval de 6 până la 10 
săptămâni, în urma practicării lor reuşind să se obţină o stare de calm 
interior. 

Prezentăm în continuare un model de antrenament autogen, 
ciclul inferior (model adaptat după tehnica Schultz): 


a) Inducerea senzatiei de greutate le nivelul brațului: 

— „sunt în întregime liniştit şi cu desăvârşire calm”; 

— „totul trece pe lângă mine ca pe lângă un copac: neutru, 
absent, indiferent” 

— „toţi muşchii îmi sunt destinşi şi relaxaţi”; 

— „O linişte plăcută mă înconjoară”; 

— „nimic nu-mi tulbură liniştea”; 

— „simt o pace şi o linişte interioară profunde” 

— „braţul meu drept e greu, din ce în ce mai greu”; 

— „O greutate ca de plumb îmi cuprinde umărul, brațul, mâna şi 
ajunge până la degete”; 

— „braţul meu drept este foarte greu”; 

— „braţul meu drept este greu, ca de plumb”; 

— „simt doar linişte şi greutate”. 

Formule asemănătoare se folosesc şi pentru inducerea 
progresivă a senzatiei de greutate la nivelul braţului stâng, piciorului 
drept şi apoi celui stâng. 


b) Generalizarea senzatiei de greutate: 

— „O linişte plăcută mă înconjoară”; 

— „calmul mă inundă”; 

— „simt o linişte şi o pace interioară”; 

— „sunt complet calm”; 

— „întregul meu corp este destins şi relaxat”; 

— „umerii, brațele, mâinile, picioarele sunt grele, foarte grele”; 
— „întregul meu corp este foarte greu”; 

— „întregul meu corp este cuprins de o greutate foarte mare”; 
— „corpul meu este greu, ca de plumb”; 

— „sunt foarte calm şi liniştit”. 


c) Inducerea senzatiei de căldură la nivelul brațului: 

— „O căldură plăcută îmi cuprinde braţul drept”; 

— „0 căldură plăcută îmi cuprinde mâna dreaptă, ajungând 
până la vârful fiecărui deget”; 

— „vasele se dilată şi simt căldură în braţul drept”; 

— „braţul meu drept devine cald, ca si cum ar fi cufundat într-o 
baie caldă”; 

— „braţul meu drept este învăluit într-o căldură odihnitoare”; 

— „linişte, greutate, căldură”. 

Comenzi asemănătoare se folosesc şi pentru inducerea 
senzatiei de căldură în braţul stâng si în picioare. 


d) Generalizarea senzatiei de căldură: 

— „întregul meu corp este relaxat, perfect liniştit”; 

— „O căldură plăcută îmi cuprinde umerii, brațele, mâinile, 
picioarele”; 

— „O căldură plăcută îmi cuprinde tot corpul”; 

— „întregul meu corp este învăluit într-o căldură plăcută”; 

— „întregul meu corp este cuprins de o căldură plăcută, ca într- 


o baie caldă”; 

— „sunt liniştit şi relaxat”; 
— „liniştea şi echilibrul mă împresoară”; 
„sunt în întregime liniştit”; 
„sunt cu desăvârşire calm”; 
„întregul meu corp este relaxat, destins, inert’; 
„întregul meu corp este greu”; 
— „simt în tot corpul o greutate coplesitoare”; 
— „corpul este greu şi destins”; 
— „tot corpul meu este învăluit într-o căldură plăcută şi 
linistitoare”; 
— „simt o căldură plăcută care-mi cuprinde tot corpul”. 


e) Exercitiul pentru cord: 

— „inima mea bate liniştit, foarte liniştit”; 

— „inima mea bate liniştit şi egal, împrăştiind tot sângele 
corp”; 

— „inima mea bate liniştit şi egal”; 

— „inima parcă lucrează de la sine”; 

— „inima mea bate liniştit, calm şi egal’; 

— „sunt perfect liniştit şi relaxat”. 


în 


f) Exercitiul pentru controlul respirației: 
— „respiraţia mea devine liniştită şi rară”; 

— „respir liber şi aproape de la sine aerul din jurul meu”; 
— „respir calm şi liniştit, fără efort”; 

— „respir foarte calm si liniştit”. 


g)Exercitiul pentru trăirea senzatiei de căldură în zona 
plexului solar: 

— „sunt perfect calm şi relaxat”; 

— „sunt perfect liniştit”; 

— „abdomenul meu este foarte relaxat”; 

— „muşchii abdomenului sunt destinşi, orice tensiune dispare”; 

— „plexul solar este cuprins de o căldură plăcută”; 

— „plexul solar e cald şi relaxat”; 

h)Exercitiul pentru inducerea vasoconstrictiei în zona 
frunții: 

— „îmi simt capul liber şi uşor”; 

— „muşchii feţei sunt relaxaţi”; 

— „bărbia este destinsă şi relaxată”; 

— „fruntea devine tot mai rece si tot mai destinsă”; 

— „simt cum aerul rece imi împresoară tâmplele”; 

— „simt răcoare în zona fruntii”; 

— „mintea imi este limpede, ca un izvor de munte”; 

— „îmi simt capul foarte limpede”; 

— „sunt perfect liniştit şi relaxat”. 

În practicarea antrenamentului autogen trebuiesc evitate 
poziţiile asociate cu situaţii anxiogene (de exemplu „poziția mortului” 
etc.) sau sugestiile care pot antrena trăirea unor senzaţii neplăcute. 


Ciclul superior 

Presupune practicarea ciclului inferior între 6 luni şi 2 ani. 
Exerciţiile corespunzătoare acestei etape se pot practica numai după 
stăpânirea perfectă a celor din ciclul inferior, autorul fiind de părere că 
însuşirea completă a exerciţiilor din etapa a doua poate dura până la 
6 ani. 

Exerciţiile ciclului superior sunt, la modul general, 
următoarele: 

1. concentrare pe culoarea preferată; 

2. concentrare pe culori impuse de terapeut; 

3. concentrare pe obiecte concrete; 

4. concentrare pe idei abstracte; 

5. trăirea „sentimentului propriu” (subiectul este instruit să 
reproducă în interiorul său starea afectivă pe care şi-o doreşte cel 
mai mult); 

6. interogarea propriului subconştient. 

Realizarea acestui tip de exerciţii presupune o bună 
stăpânire a  relaxării şi o îndrumare adecvată din partea 
psihoterapeutului. 

Cercetările şi experienţa clinică au demonstrat că numai 
exercițiile din cadrul ciclului inferior sunt total lipsite de nocivitate, 
celelalte putând genera perturbări grave în sfera personalității, în 
cazul aplicării lor incorecte. 


2. RELAXAREA MUSCULARĂ (Jacobson) 


Această tehnică de relaxare constă în contractarea şi 
destinderea progresivă a muschilor. 

În măsura în care se avansează în acest demers, se ajunge 
la o destindere mare a muschilor, în condiţiile unei contractii iniţiale 
foarte mici. 

Relaxarea, în concepția lui Jacobson, constă în exerciţii 
care fac să se realizeze calmul în sfera psihică prin obţinerea 
prealabilă a acestuia în sfera somatică, prin decontractia 
musculară. 

Tehnica este una „activă”. Prin urmare, este recomandată 
cu predilecție persoanelor care au dificultăţi în a se destinde, 
pentru care a rămâne imobil este insuportabil şi care, în 
consecință, aderă cu greutate la un demers mai pasiv, cum este 
antrenamentul autogen al lui Schultz. 

Obiectivul acestei tehnici îl constituie obținerea, prin propriile 
mijloace a unei stări de relaxare şi destindere musculară, prin 
intermediul unor exerciții repetate. 

Poziţia recomandată pentru practicarea exerciţiilor este 
decubitus dorsal (culcat pe spate). 


Principiul care guvernează această tehnică este următorul: 

a. contractarea puternică a unui grup de muşchi si 
concentrarea asupra senzatiilor de tensiune; 

b. destinderea progresivă a grupului de muşchi contractat 
anterior gsi concentrarea asupra senzatiilor de 
destindere; 

c. repetarea de două ori, pentru fiecare grup muscular, a 
exerciţiului. 

În timpul contractării se inspiră, iar în timpul destinderii se 
efectuează expiratia profundă a aerului. 

În continuare va fi prezentat algoritmul concret de relaxare 
musculară: 

1. Inchideti ochii, respirati calm, lent si regulat; 

2. Închideţi mâna dreaptă (strangeti pumnul), indoiti-o spre 
antebrat... Contractati-va puternic musculatura mâinii (simtiti 
tensiunea), apoi lent, destindeti-va complet mana (concentrati-va 
supra diferentei dintre senzatia de tensiune si cea de destindere a 
mainii); 

3. Contractati-va antebraţul drept... Îndoiţi antebraţul pana 
când mâna atinge umărul ... Tensionati muşchii (simtiti tensiunea), 
apoi relaxaţi braţul (apreciaţi destinderea muschilor brațului); 

4. inchideti mâna stângă, îndoiţi-o spre antebraţ... 
Contractati-va puternic musculatura mâinii (simtiti tensiunea), apoi 
lent, destindeti-va complet mâna (concentrati-va supra diferenței 
dintre senzația de tensiune şi cea de destindere a mâinii); 

5. Contractati-va antebraţul stâng... indoiti antebraţul până 
cand mâna atinge umărul... Tensionati muşchii (simtiti tensiunea), 
apoi relaxaţi braţul (apreciaţi destinderea muschilor brațului); 

6. Concentrati-va acum asupra  muşchilor  frunții... 
Contractati aceşti muşchi ridicând sprâncenele pana când se pliază 
pielea pe frunte (simtiti tensiunea), apoi relaxaţi muşchii (apreciaţi 
destinderea); 

7. Contractati regiunea ochilor şi a pleoapelor... Inchideti 
ochii cat de strâns puteţi (simtiti tensiunea), apoi progresiv, 
deschideti-i (apreciaţi destinderea); 

8. Contractati musculatura gâtului... Aplecati capul înainte 
până când bărbia atinge gâtul (simtiti tensiunea), apoi, progresiv, 
destindeti muşchii gâtului (apreciați destinderea); 

9. Contractati muşchii umerilor... ridicaţi umerii la 
maximum, lăsând capul in jos (simtiti tensiunea), apoi relaxaţi 
muşchii (apreciaţi destinderea); 

10. Concentrati-va acum pe torace şi abdomen... Inspirati 
puternic,  contractându-vă toracele spre interior... Expirati, 

contractându-vă toracele spre exterior (simtiti senzația din torace şi 
abdomen), apoi destindeti-va: inspirați şi expirati normal; 

11. Concentrati-va asupra coapsei drepte... Contractati-va 
muşchii, ridicând piciorul... Mentineti tensiunea (simtiti această 
tensiune), apoi relaxaţi, coborând piciorul (apreciați senzaţia de 
destindere din coapsă); 

12. Contractaţi-vă piciorul şi gamba drepte... Ridicaţi 
piciorul şi indreptati-l cu forță spre sol (simtiti tensiunea), apoi 
relaxaţi muşchii (apreciați senzația de destindere); 

13. Concentrati-va asupra coapsei stângi... Contractati-va 
muşchii, ridicând piciorul... Mentineti tensiunea (simtiti această 
tensiune), apoi relaxaţi, coborând piciorul (apreciați senzaţia de 
destindere din coapsă); 

14. Contractati-va piciorul şi gamba stângă... Ridicaţi 
piciorul şi indreptati-l cu forță spre sol (simtiti tensiunea), apoi 
relaxaţi muşchii (apreciaţi senzația de destindere); 

15. Simtiti acum destinderea muschilor din întregul corp: 
mâinile, brațele, fata, gâtul şi umerii, toracele şi abdomenul, 
gambele şi picioarele. 

Exercitiul, după cum se poate observa, este simplu si 
durează între 10 şi 20 de minute. Se recomandă să fie practicat o 
dată sau de două ori pe zi. 


3. RELAXAREA PRIN RESPIRAȚIE 


Funcţia respiratorie este deosebit de importantă pentru 
organismul uman. Prezintă o particularitate importantă, prin faptul 
că este singura funcţie cu dublu control: involuntar şi voluntar. 

Copiii nou-născuţi sunt înzestrați cu capacitatea de a respira 
corect, însă, în condiţiile unui regim de viata caracterizat prin 
sedentarism, se produc dereglări ale acesteia, care se 
repercutează asupra stării generale a organismului, inclusiv asupra 
vieţii psihice. 

O posibilă soluţie pentru remedierea acestei situaţii o 
constituie gimnastica respiratorie. Aceasta nu are numai rolul de 
creştere a nivelului energetic şi de asigurare a bunei functionari a 
diverselor aparate şi sisteme ale organismului, ci reprezintă şi un 
important mod de autoreglare a stărilor psihice. 

Între respirație şi relaxare există o legătură incontestabilă. 
Este demonstrat faptul că în stările de destindere şi relaxare 
musculară respiraţia devine din ce în ce mai lentă şi mai profundă. 

Din punct de vedere fiziologic, respirația controlată, ritmică 
amplă şi profundă conduce la eliberarea de către creier a 
endorfinelor, compuşi biochimici cu efect euforizant şi analgezic, ce 
atenuează trăirile psihice negative şi sensibilitatea la durere. 

Cele două faze ale ciclului respirator — inspirația si expiratia 
— reprezintă cele două stări ale organismului, respectiv activismul 
(tensiunea psihică) şi relaxarea. 

Dacă realizăm o expiratie lentă, profundă şi ne concentrăm 
asupra acestei faze, vom reuşi destul de repede să trăim senzațiile 
de destindere, linişte şi relaxare. 

Curtis (1987) precizează câteva indicaţii metodice pentru 
intrarea într-o stare de relaxare utilizând tehnica respiratorie: 

a. „Respiraţi normal. Observati ciclul respirator în mod pasiv. 

Cu alte cuvinte, lăsaţi corpul să respire singur, 
autoobservându-vă calm respiraţia. 

b. Ignoraţi inspiraţia; nu vă gândiţi deloc la ea. Permiteti 
organismului să inspire de la sine, fără a conştientiza 
actul respirator. 

c. Concentraţi-vă atenţia asupra expiratiei, ganditi-va si 
vizualizati expiratia. 

d. Simtiti şi trăiţi senzațiile specifice expiratiei: senzaţia de 
scufundare, de liniştire, de greutate, de relaxare.” 

Vor fi prezentate, în continuare, două exerciţii de relaxare 

prin respirație, după |. Holdevici (2001). 


Exercitiul de relaxare cu expiratie 
Se adoptă o poziţie comodă (culcat dorsal sau şezând, cu 
capul şi braţele sprijinite). 

Inchideti ochii si, timp de cateva cicluri respiratorii (2-5) 
observati aerul care intra si iese din plamani. 

In continuare, pe parcursul altor câteva cicluri respiratorii, 
concentrati-va atenţia numai asupra fazei de expiratie: percepeti 
căldura aerului care părăseşte căile nazale şi relaxati-va în timp ce 
expirati, lasati-va purtat de senzaţia de relaxare, continuând să vă 
concentrați doar asupra expiratiei. 

În timp ce expirati, simtiti cum corpul se destinde, parcă se 
scufundă, se contopeste cu mediul înconjurător. 

Observati cum corpul se relaxează cu fiecare expiratie. Cu 
fiecare expiratie simtiti cum organismul se linişteşte tot mai mult... 
Respirația devine tot mai liniştită, bătăile inimii se domolesc, trăiţi o 
senzaţie de linişte, de pace interioară. 

Ori de cate ori trăiţi una dintre senzațiile descrise mai sus, 
lasati-va purtat de ea, relaxati-va tot mai mult, din ce in ce mai 
mult... 

Ramaneti un timp în starea de relaxare. Atunci când doriţi 
să ieşiţi din această stare, inspirați adânc, faceţi câteva mişcări de 
extensie şi flexie a membrelor şi deschideţi ochii. 


Relaxarea în etape 

Condiţiile de practicare a acestei tehnici sunt aceleaşi cu 
cele prezentate în cazul celorlalte tehnici de relaxare. Exercitiul 
durează în medie 5-7 minute. 

Luaţi o poziție comodă şi inchideti ochii. Timp de câteva 
cicluri respiratorii urmăriţi în mod pasiv propria respirație. 

Indreptati-va apoi atentia asupra fazei de expiratie si 
relaxati-va in timp ce expirati... Lasati-va purtat de senzatia de 
destindere, relaxare, tot mai mult, o data cu fiecare expiratie. 

Concentrati-va atentia asupra labei piciorului drept si gleznei 
drepte şi, în timp ce expirati, observati cum tensiunea dispare din 
piciorul drept, acesta devenind greu, tot mai greu, tot mai relaxat. 

Lăsaţi piciorul tot mai moale, să se scufunde în podea, să 
devină una cu podeaua. Pe măsură ce expirati, observați cum 
piciorul drept se scufundă în podea... apoi concentrati-va asupra 

labei piciorului stâng şi gleznei stângi şi, în timp ce expirati, 
observați cum tensiunea dispare din picior, acesta devenind greu, 
tot mai greu, tot mai relaxat, cu fiecare expiratie. 

Îndreptaţi-vă acum atenţia asupra gambei drepte. Pe 
măsură ce vă concentrați asupra acestei zone, lăsați muşchii să se 
relaxeze, să se destinda în timp ce expirati... lăsaţi tensiunea să 
iasă în timpul expiratiei şi relaxaţi gamba. Comutati atenţia asupra 
gambei stângi şi, cu fiecare expiratie, veţi simţi muşchii tot mai 
destinşi, mai relaxaţi, iar gamba tot mai grea. 

Îndreptaţi-vă acum atenţia asupra coapse drepte şi veți simţi 
cum şi această parte a corpului se relaxează în timp ce expirati. 

Îndreptaţi-vă apoi atenţia asupra coapsei stângi. Traiti 
senzaţia de destindere în coapsa stângă, o dată cu fiecare 
expiratie. 

Concentrati-va acum asupra ambelor picioare si observati 
senzatia agreabila de greutate ce se instaleaza o data cu fiecare 
expiratie. 

Lasati acum ca relaxarea sa se instaleze in zona soldurilor. 
În timp ce expirati, lăsaţi muşchii să se relaxeze, să se destindă. 

Lăsaţi apoi ca relaxarea să cuprindă trunchiul, care se 
destinde în timp ce expirati. Simtiti cum trunchiul se destinde si 
cum o greutate plăcută vi-l cuprinde, o dată cu fiecare expiratie. 

Concentrati-va atenţia asupra braţului şi palmei drepte si, în 
timp ce expirati, lăsaţi ca starea de relaxare să pătrundă în brat şi 
în mână. Simtiti cum muşchii se lasă, cum braţul şi mana devin tot 
mai grele, tot mai relaxate, o dată cu fiecare expiratie. 

Concentrati-va apoi atenţia asupra braţului şi palmei stângi. 
Simtiti cum acestea sunt cuprinse de o greutate plăcută, cum devin 
tot mai relaxate, o dată cu fiecare expiratie. 

În continuare, permiteti ca starea de relaxare să se 
răspândească în întreg organismul, să îl cuprindă o dată cu fiecare 
expiratie. Simtiti şi trăiţi o stare de greutate plăcută, de linişte şi de 
destindere a întregului corp. 

La încheierea exerciţiului, inspirați profund de câteva ori, 
indoiti şi intindeti braţele şi picioarele şi deschideţi ochii. 

Exercitiul poate fi efectuat zilnic, în scopul refacerii 


organismului după eforturi fizice sau intelectuale. Se recomandă a fi 
practicat după-amiaza, cu puţin timp înainte de a mânca. Nu este 
indicat ca acest tip de exerciţiu să se practice după ingerarea unor 
substanţe excitante (alcool, cafea etc.). 


10. 


11 

Capitolul 1/ 


CUM SĂ COMUNICĂM EFICIENT 


Cristina TAT 


Dă munca este inevitabil. Acesta este primul şi cel mai 


important postulat legat de comunicare. Comunicarea 


este prezentă în toate aspectele vieţii noastre cotidiene. Comunicăm 
cu familia, cu şefii, cu subordonații, cu prietenii, comunicăm cu 
necunoscutii, comunicăm chiar şi fără voia noastră, transmițând 
mesaje nonverbale. 

Ce înseamnă a comunica? 


1 


Presupune cunoaştere de sine şi stimă de sine 
Presupune conştientizarea nevoilor celuilalt 
Presupune a sti să asculti 

Presupune a înţelege mesajele 

Presupune a oferi feed-back-uri 

Presupune a înţelege procesualitatea unei relații 
Presupune a sti să iti exprimi sentimentele 
Presupune a accepta conflictele 

Presupune asumarea rezolvării conflictelor 


. STADIILE COMUNICĂRII 


Comunicarea se referă la schimbul de informaţii, semnale şi 
mesaje dintre oameni. Aceasta presupune existența unui proces, a 
unor etape, în care sunt implicaţi cel puţin doi poli: expeditorul şi 
destinatarul. (Turner & Rubinson, 1993). 

Stadiul întâi: ideatia 

În acest stadiu inițial, expeditorul are informaţie pentru 
destinatar sau are nevoie de informaţie de la acesta (observații, 
gânduri, sentimente sau nevoi). Se ia decizia de a comunica. 


Stadiul al doilea: encodarea 

Acum, expeditorul transformă mesajul într-un set de 
simboluri, cele despre care consideră că vor fi bine înțelese de 
către destinatar (mesaje, verbale, scrise, nonverbale). 


Stadiul al treilea: transmiterea 
Presupune a transmite propriu-zis mesajul, în forma aleasă 
pentru encodare. 


Stadiul al patrulea: recepţia 

Aici, destinatarul recepționează mesajul. Comunicarea 
eficientă presupune, pentru acest stadiu, ca destinatarul să 
perceapă cu acuratețe şi să înţeleagă sensul celor transmise către 
el. Spre exemplu, în comunicarea verbală, el trebuie să asculte cu 
atenţie, să fie atent la toate componentele mesajului, astfel încât să 
nu se piardă sensurile (cum ar fi aspectele nonverbale sau 
paraverbale: orientarea privirii sau modul în care spune, de 
exemplu, da sau nu). 


Stadiul al cincilea: decodarea 

În acest stadiu, destinatarul interpretează mesajul primit, 
adică dă o semnificaţie celor recepționate. Aceasta presupune, pe 
de o parte, ca mesajul să fi fost corect transmis pentru a surprinde 
semnificaţia reală, iar pe de altă parte, este necesar ca destinatarul 
să aibă abilităţi de receptionare şi decodare corecte. 


Stadiul al şaselea: înțelegerea 

Această etapă este esenţială, critică, pentru succesul 
comunicării. Un mesaj encodat şi decodat corect are toate şansele 
să fie şi înțeles corect. Deseori, se poate întâmpla ca mesajul 

verbal şi cel nonverbal să nu aibă aceeaşi semnificaţie. Rezultatul 
este înțelegerea distorsionată. 


Stadiul al şaptelea: feed-back-ul 

În acest moment, expeditorul îşi poate da seama dacă 
mesajul său a fost corect recepționat. Acest stadiu accentuează 
importanța existenţei şi colaborării dintre cei doi factori ai 
comunicării. 

După cum lesne se poate înțelege, comunicarea nu este un 
lucru atât de simplu, tocmai datorită caracterului ei interactiv. Cu 
alte cuvinte, fiind vorba de mai multe etape în comunicare, dacă 
apare o neconcordanta la cel putin unul dintre stadii, succesul 
comunicării este afectat. 

Unul dintre aspectele destul de importante legate de 
comunicare este componenta sa non-verbală. 


2. LIMBAJUL NON-VERBAL 


Limbajul corpului este acea componentă a comunicării 
verbale care se transmite prin mişcări ale corpului, poziționarea 
fata de destinatar, expresiile faciale ale expeditorului mesajului, 
(Johns, G., 1998). 

Cum arătăm că ne place şi suntem interesaţi de cei cărora 
le vorbim? lată câteva elemente de limbaj nonverbal care ne ajută 
să comunicăm mai eficient, dar şi să înțelegem care este impactul 
mesajului nostru asupra celuilalt: 

— Ne aşezăm aproape de destinatar; 

— Îl atingem uşor; 

— Mentinem contactul vizual; 

— Ne aplecăm uşor înainte; 

— Ne îndreptăm torsul către receptor; 


Dacă celălalt este relaxat, atunci: 
— Bratele şi picioarele sunt menținute libere şi asimetrice; 
— Poziţia este rezemata de scaun; 

— Nu dă semne de nervozitate sau de nelinişte. 

Pe de altă parte, cu cât mai mare este diferenţa de relaxare 
dintre cele două parti, cu atât mai mare este diferenţa de statut dintre 
ele. 

Deseori, există o diferență uşor sesizabilă între ceea ce spune 
cineva şi ceea ce ,spune” limbajul sau non-verbal. In aceste situații, 
sunt de luat în considerare comportamentele non-verbale, întrucât 
acestea sunt mai dificil de mascat şi chiar regizate, ele pot fi detectate 
cu uşurinţă. Spre exemplu, un şef poate să se declare interesat de 
problemele unui subordonat, dar să privească în altă parte, să-şi 
orienteze corpul în altă direcţie, ceea ce dovedeşte, de fapt, lipsa lui 
de interes. 

„Recuzita” În afară de limbajul corporal, comunicarea non- 
verbală se realizează şi prin diferite obiecte de recuzită. 

Spre exemplu, felul în care cineva îşi amenajează biroul spune 
ceva despre persoana lui. Cu cât îl decorează cu mai multe obiecte 
personale, cu atât mai dispus este să arate celorlalți câte ceva despre 
el. Mai mult decât atât, intrând într-un astfel de birou, relația pe care o 
dezvolti cu posesorul biroului respectiv nu porneşte de la zero 
informaţii, ci de la câteva date concrete despre celălalt. 

Chiar şi îmbrăcămintea unui angajat transmite câte ceva 
despre statutul, seriozitatea şi chiar promovabilitatea acestuia, 
susține J. Molloy (apud Johns, G., 1998). Ideea nu e ca 
îmbrăcămintea adecvată tine loc de inteligenţă şi competenţă, ci ca 
o îmbrăcăminte neadecvata îi poate împiedica pe ceilalți să 
observe aceste calități. În plus, îmbrăcămintea adecvată poate 
accentua încrederea şi stima de sine ale purtătorului. 

Comunicarea non-verbală este utilă în special comunicării de 
sentimente si atitudini. Totuşi, ea nu este cu nimic superioară 
comunicării verbale, inclusiv din acest punct de vedere. Acest tip de 
comunicare pune câteva probleme (Turner & Rubinson, 1993): 

- Mesajele nonverbale sunt extrem de ambigue. Ele pot avea 
mai multe semnificaţii. 

— Sunt limitate în ceea ce pot transmite. Prin cuvinte, sunt mult 
mai multe modalități de exprimare a unor trăiri afective, atitudini, gânduri 
etc. 

— Uneori, mesajele verbale si non-verbale pot fi contradictorii, 
ceea ce creeaza confuzie (spui: ,Da, imi place sa stau de vorba cu 
tine.”, dar ai o expresie plictisita.) 


3. PRINCIPIILE COMUNICĂRII EFICIENTE 


G. Johns (1998), Barbeito, C. (1998), Baban, A. (2001), Turner 
& Rubinson (1993), Holdevici, |. (2000) postulează câteva principii de 
comunicare eficientă. 


Gasiti-va timp! 

Comunicarea buna cere timp, rabdare, implicare. Din graba, 
facem uneori selectii in ceea ce transmitem, iar aceasta poate 
conduce la transmiterea unui mesaj incomplet. 


Fiti intelegator cu celalalt! 

Superioritatea, aroganta sunt factori care va împiedică să-l 
vedeți pe celălalt ca pe o fiinţă umană, asemenea dumneavoastră. ÎI 
puteţi accepta chiar dacă nu are aceleaşi opinii ca ale 
dumneavoastră. El are dreptul, ca şi dvs., la opinii personale. Empatia 
arătată celorlalţi (prin încercarea de a vă pune în locul lor şi de a privi 
lucrurile din punctul lor de vedere) va va ajuta să fiți acceptat si 
înțeles. 


Nu amestecați persoana cu problema! 

Pentru a fi eficient în comunicare, este bine sa vă centrati pe 
fapte şi nu pe persoane: un comportament poate fi mai uşor modificat, 
dacă este necesar, decât poate fi modificată o personalitate. De 
aceea, este mai eficient să spuneți: „Ai greşit asta şi asta”, decât „Eşti 
un incompetent!”. Celălalt va înțelege mai uşor ce are de facut în 
viitor. 

Spuneţi ce simtiti! 

În mesajele pe care le transmiteti, este recomandabil să existe o 
congruenta între ce spuneţi, gândiţi şi simtiti fata de problema 
respectivă. Congruenta poate fi o problemă atât cu mesajele negative 
(în loc să dăm o veste proastă, să spunem ce gândim de fapt, preferăm 
să „aranjăm” realitatea astfel încât să sune bine), cât şi cu mesajele 
pozitive (unii şefi găsesc ca fiind extrem de dificil să laude o muncă bine 
făcută). 


Ascultati activ! 

Ascultarea activa implică a arăta interlocutorului ca ai 
ascultat şi ai înțeles ce a spus. Presupune a confirma nişte fapte 
descrise sau a constientiza un mesaj emotional. Spre exemplu: „Ne 
întâlnim joi la prânz la Piaţa Romana.”- „De-abia aştept să ne 
vedem joi la prânz la Romana!” este un exemplu de dialog in care 
se reformulează fapte. 

„Este a treia oară într-o jumătate de oră când îmi explicati 
acelaşi lucru!”— „ Văd că am reuşit să te plictisesc. Nu voi mai repeta 
ce ai de facut.” Acest răspuns evidenţiază un mesaj emotional în 
spusele interlocutorului. 

Exemplele descrise mai sus ilustrează unul dintre aspectele 
legate de ascultare: reflectarea ( faptelor, emoțiilor). 

Alte abilităţi legate de ascultare sunt următoarele: 

Clarificarea: presupune a cere explicaţii despre ceea ce a 
spus: „Nu sunt sigur ca am înţeles ce ai spus... Ai putea sa detaliezi 
putin despre..." Această tehnică previne apariția neînțelegerilor. 

Sumarizarea: înseamnă că, din timp în timp, facem o scurtă 
trecere în revistă a ceea ce ni s-a spus: „Din ceea ce ai spus, înțeleg 
că pentru tine este mai util să primeşti imediat feed-back-uri asupra 
muncii tale, decât să nu ti se spună nimic despre asta.” Această 
abordare dă celuilalt şansa să înțeleagă că nu a vorbit degeaba, ci că 
a fost înțeles şi ascultat. 

Confruntarea: presupune a i se cere interlocutorului să 
explice anumite remarci inconsistente. Este important ca această 

abordare să fie realizată cu gentilete, întrucât poate atrage reacții 
defensive din partea celuilalt. „Sunt puţin confuz... Inainte ai spus 
că pentru tine nu contează ce spune şeful, dar acum pari destul de 
afectat de asta...” 

Probarea: este folosită pentru a obține mai multe informaţii 
despre un fapt: „Ce iti displace cel mai mult la comportamentul 
subordonatilor tăi?” 

Afirmarea: O afirmaţie sau un gest este un indicator pozitiv al 
aprobării sau al înțelegerii: a da din cap, a spune ,mhm...” sau a face 
scurte comentarii de genul „Sunt mulțumit, ai făcut treabă bună.” 

Tăcerile: A tacea este, pentru cei mai multi dintre noi, partea cea 
mai grea dintr-o conversaţie. Deseori, a vorbi într-un moment de tăcere 
poate să-l împiedice pe celălalt să spună mai multe, să intre în 
amănunte. Uneori, însă, tăcerea poate ascunde o dificultate de a 
comunica un adevăr neplăcut sau o trăire emoţională. Sau poate 
persoana aşteaptă un răspuns, o părere la ceea ce a spus înainte. 
Tăcerea poate fi şi o formă de comunicare nonverbală, prin care 
interlocutorul este pedepsit, condamnat, neglijat. 

Atenţie la limbajul corpului: Stati jos, aplecat înainte, menţinând 
contactul vizual cu interlocutorul. Aşa aratati că acordati atenţie şi 
sunteţi interesat de ceea ce spune. 

Dezarmarea: găsiţi ceva adevărat în afirmaţiile celuilalt, chiar 
dacă sunteți convins că tot ce spune este greşit, fals. După cum arată 
Holdevici, |. (2000), aceasta este cea mai eficientă tehnică de ascultare. 
Este eficientă mai ales când e pe cale de a izbucni un conflict şi are 
rolul de a-l calma pe interlocutor, care nu mai e chiar atât de dispus să 
se certe. Secretul reuşitei acestei tehnici este să nu fim ironici. Spre 
exemplu, dacă şeful vă spune a doua zi, după ce ati muncit din greu sa 
finalizati un proiect: „ Ai făcut o treabă de nimic! Unde ţi-a fost capul?” 
ati putea să-l dezarmati astfel: „Sunt sigur că are şi multe imperfectiuni, 
deşi m-am străduit mult să fie bine. Ce anume credeți că ar trebui 
modificat?” 

Oferiti feed-back specific şi la timp 

Cel mai eficient este sa oferiti celorlalti feed-back despre 
comportarea lor cat mai curand, dupa ce ati sesizat ca aceasta 
comportare va deranjeaza. 


4. CE ATITUDINI NE iMPIEDICA SA COMUNICAM 
EFICIENT CU CEILALTI? 


Holdevici, |. (2000) si Băban, A. (2001) descriu câteva 
bariere în calea comunicării si ascultării eficiente: 

— Tendinţa de a judeca, de a fi sau nu de acord cu ce spune 
celălalt pleacă de la premisa că ceilalţi nu îşi vor îmbunătăţi 
comportamentul decât daca sunt criticati. Etichetările de genul „Ai 
fost un fraier că ai făcut ...” 

— Oferirea de soluţii, în special atunci când nu este nevoie 
de sfaturi, blochează comunicarea dintre două persoane. 

— Folosirea amenințărilor implică apariţia unei pedepse, 
dacă persoana nu pune în practică un anumit comportament. 

— Moralizarea include formulări de genul: „Ar fi cea mai 
mare greşeală din partea ta sa...” 

— Evitarea abordării unor probleme foarte importante: 
„Mai bine să schimbăm subiectul...” 

- Încercarea de a rezolva problema prin impunerea 
argumentelor proprii. Aceasta duce la ignorarea sentimentelor şi 
opiniilor celeilalte persoane: „Uite cum stau lucrurile: dacă nu faci 
proiectul aşa cum spun eu, şeful va fi foarte nemulțumit!” 

— Convingerea că dreptatea este de partea noastră ne 
împiedică sa ascultăm şi argumentele celeilalte parti, fiind 
preocupați să dovedim justetea propriilor afirmații. 

— Blamarea: fiind convins ca doar celălalt a greşit, 
încercăm să aruncăm vina asupra lui, iar noi să ne simţim 
nevinovați. 

— Scoaterea din cauză: individul nu-şi poate imagina că şi el 
are vreo vină în cursul evenimentelor. 

— Defensivitatea: persoana e atât de sensibilă la critici, încât nu 
suportă să audă nimic negativ sau dezagreabil. 

— Solicitări exagerate fata de ceilalți: persoana crede ca 
merită un tratament special, privilegiat şi se simte atacată atunci când 
ceilalţi nu se comportă conform standardelor ei. 

— Neincrederea în ceilalţi îl determină să se închidă într-un „turn 
de fildeş”, de teamă că dacă va încerca să afle ce gândesc şi simt 
ceilalţi, aceştia vor profita de el. 


5. CUM SĂ FIM MAI CONVINGĂTORI ÎN SOLICITĂRI 


Comunicarea asertiva este acel tip de comunicare care ne 
permite să ne exprimăm dorinţele, aşteptările, fără să-i jignim pe 
ceilalţi şi, în acelaşi timp, să reuşim a obţine ceea ce ne dorim. Astfel, 
putem să: 

— comunicăm direct, deschis, să avem încredere în noi înşine 
şi să fim respectați; 

— ne exprimăm emoțiile negative fără să-l atacam pe celălalt; 

— să ne exprimăm emoţiile pozitive; 

— solicităm sau să refuzăm cereri; 

— spunem „nu” fără a ne simți vinovati. 

Un comportament asertiv contrastează cu unul pasiv. A fi 
pasiv în comunicare înseamnă că acea persoană încearcă să evite 
conflictele, confruntările şi, de aceea, nu face solicitări, adoptă o 
poziție defensivă în comunicare, nu ia în considerare propriile nevoi. 
Se comportă astfel, pentru că are convingerea că părerea ei nu va fi, 
oricum, luată în considerare şi preferă să evite conflictele, să pară o 
persoană politicoasă. 

A fi asertiv contrastează şi cu un stil de comunicare agresiv. În 
acest caz, individul caută prin orice mijloace să obţină ceea ce vrea, 
indiferent de nevoile şi dorințele celor din jur. Aceste persoane 

utilizează mult critica în comunicare, sunt sarcastice, ironice, ostile, 
furioase. 


Cum transmiti un mesaj verbal într-o manieră asertivă? 

Comunicarea asertivă presupune următorii paşi: 

a) Descrieti situația pe care o doriţi altfel, fiți specific: 
„Primesc de obicei rapoartele tale cu o jumătate de oră înainte de 
încheierea programului.” 

b) Afirmati ceea ce gândiţi sau simtiti, folosind un limbaj la 
persoana |, pentru a descrie efectele situației asupra dvs.: „Devin iritat 
când primesc atât de târziu rapoartele.” 

c) Specificati exact ce doriți sa fie altfel: „Am nevoie să-mi 
aduci rapoartele în fiecare zi până maxim la ora 12.” 

d) Identificati consecințele, dacă schimbarea dorită nu se va 
produce: „Dacă nu o să îmi aduci rapoartele până la ora 12, nu voi 
avea timp să planific activităţile pentru a doua zi, iar oamenii nu vor sti 
ce au de făcut.” 


Cum recunoşti stilul de comunicare după comportamentul 
non-vebal? 

Un mesaj verbal de tip asertiv trebuie susţinut de un 
comportament non-verbal de aceeaşi natură, pentru o eficiență 
maximă. Întâi de toate, e necesar să recunoaştem acele 
comportamente care ne ajută să fim mai convingători. 

Un stil de comunicare asertiv poate fi recunoscut, în primul 
rând, după modul în care se comportă: îşi priveşte interlocutorul drept 
în ochi, însă fără a fi prea insistent. Orientarea privirii spre lateral sau 
în jos indică nesiguranța în ceea ce solicită. Adoptă o postură dreaptă, 
deschisă: nu ţine mâinile paravan peste corp sau trunchiul aplecat. 
Mişcările sunt uşoare, relaxate, iar distanţa fata de interlocutor este de 
0,5-1,5 metri, astfel încât să nu fie prea invaziv în spaţiul personal al 
interlocutorului. 

Un comportament pasiv se caracterizează prin orientarea 
privirii în jos sau în altă parte, evitând contactul vizual. Vocea este 
monotonă, postura este rigidă şi simetrică, nu stă în fata 

interlocutorului. Pastreaza o distanta de peste 1,5 metri fata de 
interlocutor. 

Un stil agresiv adopta o postura rigida, tensionata, simetrica, 
cu picioarele departate. Contactul vizual este rece, fixativ, lipsit de 
expresivitate, iar mainile sunt inclestate. Pastreaza o distanta mai 
mică de 0,5 metri fata de interlocutor, invadandu-i acestuia spațiul 
intim. 

Cunoasterea acestor comportamente va ajuta, pe de o parte, 
să identificaţi stilul de comunicare al celuilalt. Pe de altă parte, va 
puteţi exersa singuri comportamentele care denotă asertivitate, astfel 
încât sa reusiti să fiți mai convingători în cerinţe. 


Cum să răspunzi la critică fără să fii defensiv? 

— Solicită mai multe informaţii. Atunci când sunteți criticat, este 
mai eficient pentru a rezolva problema şi a aplana conflictul să solicitati 
mai multe informaţii despre ceea ce vi se impută. Spre exemplu: „În ce 
situații consideraţi că m-am comportat incorect cu dvs. ?” 

— Parafrazează! Rezumand cu cuvintele tale ceea ce ai auzit, te 
ajută să clarifici mesajul primit. Pe de altă parte, dă celuilalt senzaţia că 
nu vorbeşte degeaba. 

— Analizează consecinţele comportamentului! Uneori, un anumit 
comportament poate produce neplăceri asupra interlocutorilor. De 
aceea, este bine ca persoana să conştientizeze care sunt aceste 
neplăceri provocate de comportamentul său. 

Nu în ultimul rând, nu uitaţi că: 

— aveţi dreptul de a face greşeli în comunicare, de a va 


răzgândi; 

— aveţi dreptul de a cere informații şi ajutor; 

— aveți dreptul de a fi imperfect; 

— aveţi dreptul de a spune celorlalți cum ati dori să se comporte 
cu dvs.; 


— aveți dreptul la propriile convingeri, opinii, valori. 

Cum să spui NU? 

Sunt situaţii în care ceilalți formulează cereri ce ne sunt 
imposibil de îndeplinit. Un aspect deosebit de important şi definitoriu al 
comunicării asertive este priceperea cu care putem să spunem NU 
fără să jignim, dar şi fără să ne simţim vinovați. 

Bourne (apud Holdevici, 2000) sugerează parcurgerea 
următoarele etape prin care putem spune NU în condiţiile descrise 
mai sus: 

1. În prima etapă, este necesar să repetăm cererea formulată 
de celălalt, astfel încât acesta să fie sigur că am înţeles despre ce 
este vorba. 

2. A doua etapă constă în formularea motivelor refuzului: de 
ce nu putem onora solicitarea. 

3. În al treilea rând, formulăm refuzul propriu-zis. 

4. Ultima etapă descrisă de Bourne, care, însă, nu e 
obligatorie, constă în formularea unei alternative convenabile, care 
să fie acceptată de ambele părți. 

Să luăm un exemplu: „Înţeleg că ai mare nevoie de ajutorul 
meu în această după-amiază, să putem finaliza lucrarea (am repetat 
solicitarea). Din păcate, astăzi e aniversarea fiului meu şi nu pot să 
lipsesc (am expus motivul refuzului), aşa că nu pot să rămân peste 
program să te ajut, (am formulat refuzul). Dar, uite, mâine după- 
amiază sunt disponibil să lucrăm oricât (am propus o alternativă)”. 

CUM SĂ GÂNDIM RAȚIONAL 


Ştefan LITA 


D= lungul timpului au existat diverşi autori care au 
susținut că stresul este determinat de modul în care 
percepem evenimentele din viata. Cel mai cunoscut pentru aceasta 
teză este Epictet care, referindu-se fericire şi nefericire, spunea că 
evenimentele în sine nu sunt pozitive sau negative, ci noi suntem 
cei care le acordăm astfel de semnificaţii, iar acestea la rândul lor 
ne fac să fim fericiţi sau nefericiti. Fără îndoială că ideea lui Epictet 
nu este una tocmai rațională, deoarece există o multitudine de 
evenimente care pot fi extrem de negative, oricât de pozitivişti am fi 
noi înşine. 

Cu toate acestea însă, ideea lui Epictet este confirmată de 
cercetările contemporane asupra funcţionării creierului, care au 
evidenţiat că modul în care noi interpretăm un anumit eveniment 
determină modificări neurofiziologice importante. Asa cum s-a 
observat în capitolul 8 — Ce se întâmplă în creier când suntem 
stresaţi, amigdala, în funcţie de valența emoţională pe care o asociază 
stimulul extern, trimite o serie de mesaje diferitelor formaţiuni 
neurofiziologice. Datorită acestora se produc sau se inhibă 
nenumărate secretii de substanțe chimice, care determină reacții 
afective şi comportamentale. 

Prin urmare, „nefericirea” lui Epictet, adică spaima, frica, 
neliniştea, depresia sunt condiționate de prezența respectivelor 
substanţe chimice secretate în creier, care, într-o anumită măsură, pot 
fi sub controlul nostru. 

Pe langa Epictet au mai existat si alte persoane care au 
sugerat acelasi lucru, de exemplu Cicero, care spunea ca mahnirea 
nu depinde de realitatea negativa a lucrurilor, ci de o judecata 
subiectivă a minţii, iar aşa cum echilibrul solid al minţii depinde de 
cunoaşterea dreaptă, tot aşa tulburările sale sunt fructul judecăților 
eronate. 

De asemenea, Kant preciza faptul că specificul tuturor 
tulburărilor mentale constă în pierderea „simțului comun” şi 
dezvoltarea unui „simţ privat” al rationamentului. 

Bertrand Russell, realizând o analiză a cauzelor fericirii şi 
nefericirii, susținea că acestea pot fi cu uşurinţă depistate în copilărie 
şi sugera că primul pas spre fericire constă în a şti să ne eliberăm de 
tirania convingerilor stabilite precoce. 

Nu în ultimul rând, Mark Twain spunea că viaţa nu provine în 
esenţă din fapte şi evenimente, ci îşi are originea, înainte de orice, în 
furtuna de gânduri care bântuie necontenit spiritul omenesc. 

Deşi există încă multe controverse cu privire la modul de 
apariţie al emoţiilor, ceea ce trebuie reţinut este faptul stările 
noastre interne sunt condiţionate foarte mult de modul în care 
interpretăm realitatea din jurul nostru, adică de modul în care 
gândim. 


1. GÂNDIREA RAȚIONALĂ VERSUS IRATIONALA 


În terapiile  cognitiv-comportamentale se postulează 
existența unei medieri cognitive între evenimentele externe şi 
trăirile interne. Prin urmare evenimentele de viata nu ne afectează 
reacțiile în mod direct, ci modul în care interpretăm aceste 
evenimente determină apariția anumitor reacţii care pot fi cognitive, 
emoţionale, comportamentale şi fiziologice. 

Se consideră că aceste cognitii prin care interpretăm 
evenimentele de viata pot fi rationale (adică logice, flexibile, în 
acord cu realitatea) sau pot fi iraționale (adică ilogice, rigide, 
inconsecvente cu realitatea). Atunci când oamenii sunt confruntati 


Cum să gândim raţional 255 


cu evenimente negative ei pot avea cognitii iraționale despre 
aceste evenimente, acestea determinând apariţia unor reacții 
negative disfunctionale sau ei pot avea cognitiile rationale, acestea 
determinand aparitia unor reactii negative functionale. 

Prin urmare, asumptia de baza este aceea ca ideile, emotiile 
şi comportamentele oamenilor se află într-o strânsă interacţiune, 
fiecare dintre ele incluzând elemente importante din celelalte două, 
astfel că orice tulburare emoţională, deşi nu este determinată 
exclusiv de gândire, este totuşi puternic influenţată de aceasta. 


Ce sunt ideile iraționale 

e Credinte despre viata care ne împiedică să ne dezvoltăm 
din punct de vedere emoţional. 

e Etichete pe care le avem în minte despre modul în care 
credem că ar trebui sa fie viata pentru noi sau pentru alții. 

e Opinii şi valori nefondate în care credem şi care nu se află 
în armonie cu realitatea din jurul nostru. 

e Seturi negative de răspunsuri automate pe care le trimitem 
atunci când ne confruntăm cu situații stresante. 

e Modalităţi stereotipe de soluţionare a problemelor pe care 
le utilizăm pentru a face fata presiunilor vieții. 

e Idei, credințe, sentimente, valori, opinii, prejudecăţi cu care 
am fost crescuți şi pe care ne-am obişnuit atât de mult să le 
utilizăm când avem diferite probleme, încât nu mai realizăm că 
acestea sunt neproductive sau chiar contraproductive. 

e Modalităţi autoprotective de acţiune care la suprafață par 
corespunzătoare situaţiilor respective, dar care de fapt au 
consecințe neutre sau chiar negative pentru noi. 

e Modalităţi contraproductive de gândire care oferă confort 
şi siguranţă pe termen scurt, dar nu rezolvă sau chiar exacerbează 
problemele pe termen lung. 

e Modalităţi negative sau pesimiste de a percepe 
experiențele neplăcute ale vieţii precum pierderea, conflictul, 
asumarea riscurilor, respingerea, acceptarea schimbărilor. 

e Mesaje pe care le primim de-a lungul vietii in mod formal 
sau informal din partea societatii, comunitatii, culturii, grupului de 
referinta, vecinilor, bisericii, retelei sociale, familiei, rudelor, scolii, 
serviciului; acestea sunt ineficiente în rezolvarea problemelor 
noastre curente, dar fiind foarte atasati de ele, ne simţim de cele 
mai multe ori incapabili de a le respinge. Ele pot fi foarte clare sau 
pot fi ascunse în subconstientul nostru. 

e Concluzii despre viata pe care le-am dezvoltat de-a lungul 
timpului, trăind într-un mediu irațional. 

e Aşteptări nerealiste cu referire la propria persoană sau la 
alții care produc în cele din urmă multă suferinţă. 


Cum putem recunoaşte existenţa ideilor iraționale 

e Ne găsim prinşi într-un cerc vicios când încercăm să ne 
rezolvăm problemele. 

e Simtim că fiecare încercare pe care o facem pentru a 
rezolva problema care ne deranjează duce la amplificarea 
acesteia. 

e Suferim în tăcere, de mult timp, din cauza unei probleme 
şi nu am făcut nici un pas spre a cere ajutorul de a rezolva 
problema respectivă. 

e Ne-am decis să adoptăm o soluţie creativă de rezolvare a 
problemei, dar simţim că suntem incapabili să o implementăm. 

e Alegem să urmăm o anumită modalitate de acţiune, dar 
observăm că suntem nefericiti cu alegerea realizată, în acelaşi timp 
evităm să căutăm alte alternative. 

e Ne temem să urmăm anumite direcţii de acţiune deoarece 
considerăm că ne vom simtii vinovaţi când vom proceda astfel. 

e Realizăm ca am devenit aproape obsedati de o anumită 
problemă cu toate acestea nu facem nimic pentru a o rezolva. 

e Ne simţim imobilizati în fata problemei pe care o avem. 

e Începem să gândim că singura modalitate de a face fata 
problemei este aceea de a o evita, ignora, nega, de a ne preface 
că nu ar exista. 

e Descoperim ca putem gasi argumente pentru ambele 
aspecte ale problemei şi devenim incapabili de a lua o decizie. 


2. FORMAREA SCHEMELOR COGNITIV -EMOTIVE 


Studiind dezvoltarea cognitivă a copilului şi felul în care acesta 
achiziționează cunoaşterea, un celebru psiholog, Jean Piaget, a 
observat că, atunci când suntem mici, actionam asupra mediului şi 
observăm efectul pe care îl are acţiunea noastră. Când gândim, 
efectuăm anumite operaţii mentale, acestea reprezentând de fapt un 
set de acțiuni care produc un efect asupra mediului. Astfel el a dovedit 
că, pe măsură ce creştem şi începem să stăpânim noi abilități, 
operaţiile mentale respective apar în procesele de gândire sub forma 
structurilor cognitive, cunoscute sub denumirea de scheme. 

O schemă conţine toate ideile, amintirile, capacităţile şi 
asocierile legate de un anumit set de operaţii asupra mediului. De fapt 
dezvoltarea noastră cognitivă are loc prin procesul construirii şi 
dezvoltării de scheme noi, cât şi prin extinderea celor existente. Pe 
măsură ce creştem şi interactionam cu mediul, ne dezvoltăm si 
modificăm în mod continuu schemele în urma experienţelor personale 
(Piaget, 1962). 

Prin urmare, schemele cognitive reprezintă un ansamblu 
organizat de cunoştinţe dobândite pe parcursul dezvoltării psihice. Ele 
sunt latente, adică nu suntem neapărat conştienţi de ele, dar ele pot fi 
activate de diferite întâmplări din viata. 


Perioadele dezvoltării cognitive 
Piaget a dovedit că dezvoltarea cognitivă se produce prin 
construirea unui set succesiv de structuri cognitive de complexitate din 
ce în ce mai mare. În concepția sa, cele patru faze ale acestei 
dezvoltări sunt: 
e Perioada senzorio-motorie, până la 2 ani, în care învăţăm să 
organizăm şi să interpretăm informaţiile pe care le primim 
prin organele de simţ şi în acelaşi timp ne dezvoltăm 

coordonarea motorie. Deci, apare schema corporală şi se 
dezvoltă percepţia constantei obiectului. 

Perioada preoperaţională, până la 7 ani, în care se dezvoltă 
limbajul şi învăţăm să adoptăm şi punctul de vedere al altei 
persoane. În această fază, avem o puternică tendință de 
centrare, adică de focalizare asupra aspectelor unei 
probleme ignorând alti factori care ar putea fi importanţi. De 
exemplu nu suntem capabili să înțelegem că unele operații 
sunt reversibile, adică un copil în această fază poate învăța 
că 5*5=25, dar nu va fi capabil să ajungă la concluzia că 
25=5*5. Sau va putea admite faptul că are un tată, dar nu 
este capabil să înțeleagă faptul că şi tatăl său are un copil. O 
altă caracteristică este aceea că în această perioadă 
generalizăm excesiv regulile pe care le-am învăţat, de 
exemplu un copil poate considera că toate animalele mici 
sunt căţei. 

Perioada operaţiilor concrete, până la 11 ani, când avem 
dificultăți cu noţiunile pur abstracte, iar pentru a le înțelege, 
trebuie să le conectăm cu lumea reală. De exemplu, copiii 
aflaţi în această fază, au o dorinţă extraordinară de a culege 
informaţii despre lume, deseori adunând liste de fapte sau 
date despre un subiect anume. 

Perioada operațiilor formale, după 11 ani, când gândirea 
copilului este foarte asemănătoare cu cea a adultului. El 
poate opera şi cu logica abstractă, fiind capabil de a-şi 
extinde cunoştinţele, fără a mai fi împiedicat de tendinţa de 
raportare doar la propria persoană. 


În primele două stadii, copilul este dependent de impresiile 


senzoriale, iar schemele pe care le construieşte nu au un conținut 
verbal. În perioadele operaţiilor se formează, însă, pentru prima dată, 
scheme care cuprind gândirea, prin intermediul acestora copilul 
învățând să interpreteze realitatea. 


Această scurtă prezentare a avut rolul de a arăta că multe 


dintre erorile pe care le facem la vârsta adultă, cum ar fi 


Cum să gândim raţional 259 


suprageneralizarea sau selectarea îşi au originea în stadiile de 
dezvoltare cognitivă şi ar putea fi explicate fie prin nedepăşirea 
corespunzătoare a perioadelor respective, fie printr-o întoarcere, 
regresie la nivelul stadiilor respective. 

Mecanisme psihologice implicate 

Piaget susține că formarea succesivă şi complexitatea acestor 
scheme cognitive depinde în mare măsură de interacţiunea cu mediul 
înconjurător. Elaborarea acestor scheme se produce prin intermediul 
a două mecanisme principale şi anume asimilarea şi acomodarea. 
Pentru ca dezvoltarea să fie normală trebuie să se păstreze un 
echilibru între procesele de asimilare şi cele de acomodare. 


Asimilarea 

Procesul de asimilare implică faptul că noile cunoştinţe sunt 
achiziționate pe fondul celor deja existente şi acumulate fără ca 
schema să se transforme. Adică asimilarea înseamnă că tot ceea ce 
percepe m se realizează prin filtrul cunoştinţelor precedente, prin ceea 
ce în limbaj ştiinţific se numeşte sistemul de referință al adevărurilor 
personale. De exemplu, un copil care a achiziționat conceptul de 
porumbel, va continua un anumit timp să numească “porumbel!” toate 
păsările pe care le va vedea. La o vârstă mai avansată, procesul de 
asimilare poate fi uşor recunoscut în faptul că adulţii citesc cu plăcere 
articole sau urmăresc cu interes programe TV care corespund 
modului lor de gândire. Avem aşadar o uşurinţă mai mare de a asimila 
informaţiile care se potrivesc cu propriile noastre puncte de vedere. 
Ca o paranteză, ar trebui precizat că această teorie se aplică şi în 
ceea ce priveşte publicitatea sau negocierea, precum şi în procesele 
de apariţie şi proliferare a zvonurilor şi bârfelor. 


Acomodarea 

Procesul de acomodare implică faptul că pentru încorporarea 
realistă a unor noi cunoştinţe, asimilarea nu mai este suficientă si este 
necesar ca să se producă o schimbare a schemei cognitive. De 
exemplu, un copil care era obişnuit să prindă mingea sub o masă 

ramanand in picioare va trebui sa invete sa se aplece pentru a nu se 
lovi la cap cand creste si este mai inalt. Adica va trebui sa fim atenti la 
momentul cand va fi necesar sa renuntam la anumite adevarurile 
personale in favoarea unora mai logice si realiste. 

Tipuri de gandire 

O caracteristica importanta a perioadei pre-operationale este 
aceea ca nu putem acorda atentie decat unei dimensiuni perceptive, 
deoarece inca nu ne-am dezvoltat capacitatea de a ne organiza 
gândirea în sisteme mai complexe pe care să le putem controla. Acest 
fapt implică faptul că în această perioadă legile comune ale logicii nu 
au valoare, iar noi ne creăm propriile sisteme de interpretare a 
realităţii. De exemplu un copil dă nume inventate de el diferitelor 
obiecte din jur. În termeni ştiinţifici, se spune că modul în care copilul 
îşi înțelege ambianta înconjurătoare este egocentric, adică copilul este 
incapabil să înţeleagă lucrurile dintr-o perspectivă diferită de cea 
proprie şi sa diferentieze faptele de ipoteze. Termenul egocentrism 
implică faptul că în gândirea copilului procesele de asimilare 
prevalează fata de cele de acomodare, adică acesta îşi adaptează 
experienţele la schemele deja existente (asimilare), mai degrabă 
decât să le extindă (acomodare), pentru a putea realiza o mai bună 
înțelegere a realității. 

Gândirea egocentrică este determinată de incapacitatea 
copilului de a face ordine în cunoştinţele sale despre obiecte şi 
persoane, fapt care l-ar face să respingă impresiile imediate. Odată cu 
dezvoltarea, apare un proces de decentrare, prin care gândirea 
egocentrică cedează locul unei noi forme de gândire mai obiective şi 
mai raționale. 

Aceste două tipuri de gândire au anumite caracteristici 
specifice care pot fi observate în tabelul 1. 


Tabelul 1 — Comparaţie între caracteristicile tipurilor de gândire 


GÂNDIRE EGOCENTRICĂ GÂNDIRE DECENTRATĂ 
Globală Multidimensională 
Absolutista Relativista 
Invariabila Variabila 


Subiectiva Obiectiva 


Cum să gândim rațional 261 


Magică Realistă 
Sincretică Distinctă 
Rigidă Flexibilă 
Centrată pe sine Reciprocă 


Piaget afirma că egocentrismul diminuează progresiv, pe 
durata dezvoltării schemelor cognitive, dar o trecere totală la un tip 
de gândire corespunzătoare perioadei operaţiilor formale apare 
doar la un număr limitat de adulţi, iar reziduurile egocentrismului 
sunt prezente şi la vârsta adultă (Piaget, 1973). Este foarte 
important de amintit faptul că alti autori au dovedit că specificul 
gândirii egocentrice reapare nu numai în timpul adolescenţei, ci de 
fiecare dată când persoana se regăseşte într-o situaţie de criză 
(Baron, 1986; Lids, 1973). 

Trecerea de la gândirea egocentrică la cea decentrată se 
face sub influența interacțiunilor sociale. Prin urmare fie 
experiențele negative din timpul unor anumite faze ale dezvoltării 
cognitive, fie practicile educative disfunctionale vor inhiba o 
dezvoltare cognitivă normală şi vor facilita persistenta gândirii 
egocentrice. 

lată de ce trebuie să acordăm o mare atenţie mesajelor pe 
care le-am primit din partea mediului şi să analizăm măsura în care 
acestea ne ajută să gândim raţional sau ne condiţionează să 
gândim egocentric. 


Mostenirile parentale 

Analizând relaţiile dintre părinţi şi copii precum si 
dezvoltarea acestor relaţii in timp, Kahler a ajuns la concluzia ca 
părinţii transmit copiilor, în mod conştient sau nu, o serie de mesaje 
care contribuie foarte mult la modelarea personalităţii acestora, dar 
care se dovedesc a fi ambivalente. Adică, pe de o parte, ele au un 
rol foarte pozitiv, deoarece ajută la dezvoltarea unor persoane 
competente, dar pe de altă parte, pot avea un rol negativ, deoarece 
produc suferință dacă copilul îşi va conduce permanent viata după 
aceste mesaje. Ambivalenta acestora reiese şi din denumirile care 

li s-au dat, unii considerandu-le mesaje directoare, care indica 
sensul spre care sa se îndrepte persoana, iar alții numindu-le 
mesaje constrangatoare, care impiedica persoana sa procedeze 
altfel. 

Mesajul Perfectiunii 

Aproape toată lumea consideră ca este mult mai bine sa nu 
laşi lucrurile la voia întâmplării şi să iei în consideraţie cât mai 
multe amănunte. Extrema acestei atitudini este aceea că: 


TREBUIE SĂ FACI TOTUL PERFECT 


Sub influenţa acestui mesaj, o persoană poate ajunge să 
trăiască încordat şi tensionat, cu teama de a nu uita ceva anume. 
Va relua lucrurile de mai multe ori şi va reveni asupra deciziilor, va 
încerca să controleze totul. 

Toate acestea deoarece se va conduce după o convingere 
eronată şi distructivă, aceea că o ființă omenească poate să facă 
întotdeauna lucrurile perfect. 

Nazuinta spre perfecţiune este foarte importantă în 
dezvoltarea şi în activitatea tuturor, dar dacă vom încerca 
permanent să facem lucrurile în mod impecabil, fie ele profesionale 
sau personale, atunci vom fi inevitabil stresaţi, foarte stresaţi, din 
ce în ce mai stresaţi. 

Aşadar, straduiti-va să fiţi impecabili, dar ingaduiti-va din 
când în când să mai şi gresiti. 

Deci nu uitaţi că oamenii: 


NU POT FACE ÎNTOTDEAUNA LUCRURILE PERFECT 


Mesajul Prieteniei 

Aproape toată lumea considera ca este mult mai bine să fii 
în relaţii bune cu ceilalţi, să cunoşti cât mai multi oameni şi să-i faci 
pe aceştia să aibă o părere bună despre tine. Extrema acestei 
atitudini este aceea că: 


TREBUIE SĂ LE FACI PE PLAC CELORLALŢI 

Sub influența acestui mesaj o persoană poate ajunge să 
renunţe la multe lucruri, doar ca să nu-i deceptioneze pe ceilalți. Se 
va strădui să-i satisfacă pe ceilalţi, chiar dacă va face lucruri care 
nu-i convin şi pe care mai târziu le regretă. Nu va îndrăzni să 
refuze pe nimeni şi ar putea ajunge chiar să prezinte deformat 
realitatea, doar ca să nu fie dezagreabil. Va încerca să-i 
mulțumească pe toți. 

Toate acestea deoarece se va conduce după o convingere 
eronată şi distructivă, aceea că există un mod de a le face tuturor 
pe plac. 

Nazuinta spre prietenie este foarte importantă în viata 
tuturor, dar dacă vom încerca permanent să le facem tuturor 
plăcere, doar pentru a ne asigura prietenia acestora, atunci vom fi 
inevitabil stresaţi, foarte stresaţi, din ce in ce mai stresaţi. 

Aşadar, straduiti-va să aveți relaţii bune (mai ales cu şefii), 
dar ingaduiti-va din când în când să mai aveţi şi câte un „duşman”. 

Prin urmare nu uitaţi că: 


NU SE POATE SĂ LE FACI PE PLAC TUTUROR 


Mesajul Implicarii 

Cu toţii ştim că puţine lucruri se pot face in viata fara sa 
depui efort, iar dacă vrei să reuşeşti trebuie să muncesti, sa te 
agiti, să perseverezi, să depui efort, să te straduiesti cu 
înverşunare. Extrema acestei atitudini este aceea că: 


TREBUIE SĂ TE STRĂDUIEŞTI ŞI MAI MULT 


Sub influența acestui mesaj, o persoană poate ajunge să 
considere că eforturile pe care le face ca să realizeze ceva sunt 
cele mai importante lucruri din viata sa. Va ajunge să complice 
totul, va dori să fie compătimit, se va enerva uşor şi va încerca să 
fie mereu împotrivă. 

Toate acestea deoarece se va conduce dupa o convingere 
eronată şi distructivă, aceea că o persoană care se străduieşte din 
răsputeri sfârşeşte întotdeauna prin a reuşi. 

Dorinţa de reuşită reprezintă unul din motoarele vieții, dar 
dacă ne vom încrâncena în această dorinţă de a face mereu mai 
mult, atunci vom fi inevitabil stresaţi, foarte stresaţi, din ce în ce 
mai stresaţi. 

Aşadar, straduiti-va să faceţi eforturi, dar ingaduiti-va din 
când în când să mai aveţi şi câte o pauză. 

În concluzie nu uitaţi că: 


EFORTUL DEPUS NU GARANTEAZĂ REUŞITA 


Mesajul Controlului 

Aproape toată lumea consideră că este mult mai bine să 
detii controlul, să fii puternic, să nu depinzi de ceilalţi şi să nu ai 
vulnerabilitati. Extrema acestei atitudine este aceea că: 


TREBUIE SĂ NU ARATI NIMIC DIN CEEA CE SIMȚI 


Sub influența acestui mesaj, o persoană poate ajunge să fie 
rigidă şi falsă, purtând o anumită mască, chiar şi atunci când se 
bucură. Nu va mai avea încredere în ceilalţi, va fi foarte rezervată 
şi va încerca să-şi ascundă emoțiile. 

Toate acestea deoarece se va conduce după o convingere 
eronată şi distructivă, aceea că este important să laşi impresia că 
eşti puternic. 

Nevoia de control comportamental este foarte importantă în 
viata tuturor, dar daca vom încerca permanent să ne ascundem şi 
să ne anulăm trăirile, crezând că, astfel, îi vom face pe ceilalţi să 
ne respecte, atunci vom fi inevitabil stresaţi, foarte stresaţi, din ce 
în ce mai stresaţi. 

Aşadar, straduiti-va sa va controlati emoţiile, dar ingaduiti-va 
din când în cand să le aratati celorlalţi că sunteţi un om şi nu o 
maşină. 

Deci nu uitaţi că: 

EXPRIMAREA EMOŢIILOR ESTE NORMALĂ 


Mesajul Urgentei 

Trăim într-o lume în care timpul trece parcă din ce în ce mai 
repede, iar pentru a te descurca este bine să fii mai dinamic şi să 
nu pierzi vremea. Extrema acestei atitudine este aceea că: 

TREBUIE SĂ TE GRĂBEŞTI PERMANENT 

Sub influenţa acestui mesaj, o persoană poate ajunge să fie 
foarte agitată şi instabilă, mereu în grabă şi fugă, uneori chiar 
întârziind doar pentru a fi obligat să alerge. 

Toate acestea deoarece se va conduce după o convingere 
eronată şi distructivă, aceea că oamenii competenţi se mişcă 
repede. 

Nevoia de timp este astăzi foarte imperioasă, dar dacă vom 
încerca permanent să ne grăbim şi să facem totul programat şi 
calculat la secundă, atunci vom fi inevitabil stresaţi, foarte stresati, 
din ce în ce mai stresaţi. 

Aşadar, straduiti-va să lucraţi repede, dar ingaduiti-va din 
când în când să lucraţi lent şi să savurati ceea ce faceți. 

Deci nu uitaţi că: 


DACA VA GRABITI ŞI VIAŢA VA TRECE MAI REPEDE 


Aţi putut constata, fără îndoială, că aceste mesaje parentale 
au incontestabil un caracter pozitiv, ele indicându-ne cum trebuie 
să actionam pentru a face fata vieţii. De multe ori, aceste idei 
creează impresia că reprezintă soluţia tuturor problemelor din 
lume. De câte ori nu auzim spunându-se că lumea, umanitatea, 
guvernele, sau, pur şi simplu, lucrurile ar merge mult mai bine 
dacă: 

e Oamenii ar reflecta mai mult — mesajul Perfectiunii 

e Oamenii ar fi mai amabili — mesajul Prieteniei 

e Oamenilor nu le-ar fi lene să facă un mic efort — mesajul 

Implicării 

e Oamenii nu s-ar lăsa în voia impulsurilor — mesajul 
Controlului 

e Oamenii nu ar pierde atât de mult timp — mesajul Urgentei 

Aspectul cel mai negativ al acestora, este acela că ele ne 
împiedică să reactionam natural în anumite împrejurări, ne interzic 
să fim noi înşine şi astfel devin, în mod paradoxal, o barieră în 
dezvoltarea şi evoluţia personală. Orice om, pe parcursul vieții, 
pune în practică toate aceste moşteniri cognitive în funcţie de 
împrejurări sau de evoluţia personală, dar numai una sau două 
dintre acestea sunt dominante. 

lată de ce trebuie să acordăm o mare atenţie mesajelor pe 
care le-am primit din partea părinţilor şi să analizăm măsura în care 
acestea ne ajută să ne dezvoltăm sau, dimpotrivă, ne constrâng să 
actionam în anumite limite şi ne fac să suferim. 


3. ERORILE COTIDIENE DE RAȚIONAMENT 


În general, în activitatea de zi cu zi rationamentele majorităţii 
oamenilor par a fi normale, adică reflectă destul de bine realitatea. 
În schimb, atunci când suntem supuşi unor presiuni, când suntem 
în situaţii tensionate, multora dintre noi ni se întâmplă să deviem 
mai mult sau mai putin de la un raţionament corect şi astfel să 
reflectăm distorsionat realitatea. Adică, unii oameni au tendinţa de 
a deforma experienţele cu care s-au confruntat, insistând asupra 
unor idei mai puţin realiste şi rezonabile despre evenimentele 
respective. 

În ştiinţele cognitive, se postulează faptul că între 
evenimentele exterioare şi emoţiile pe care le experimentăm în 
situaţiile respective, se interpun anumite procesări cognitive pe 
parcursul cărora pot apărea o serie de erori (Bond, Dryden, 
Briscoe, 1999) care se referă la: 

e Modul în care descriem evenimentul 

e Modul în care realizăm anumite inferente pornind de la 

eveniment 

e Modul în care evaluăm impactului acestuia 


Erori apărute în faza de descriere 

Suprageneralizarea sau „Drumul de la uneori la 
întotdeauna” 

Specificul acestei erori este acela că nu putem să înțelegem 
frecvenţa evenimentelor şi tindem aproape în mod instinctiv să 
transformăm problemele particulare în probleme generale. 

Această eroare de raţionament se referă la un mod de a 
rationa absolutist şi globalizant, astfel că, de îndată ce vi se 
întâmplă un anumit lucru neplăcut, veți considera acest eveniment 
drept o dovadă certă a unui lanţ neîntrerupt de ghinioane şi eşecuri 
(„Întotdeauna şeful îşi varsă nervii doar pe mine”, „După ce că nu 
îmi sunt luate în seamă ideile, colegii mă mai şi critică că nu mă 
implic suficient de mult, “De fiecare dată când întârzii la serviciu, 
şeful are nevoie de mine la prima oră”). 


Filtrarea sau „Drumul de la pozitiv la negativ” 

Specificul acestei erori este acela că nu putem să percepem 
în acelaşi timp toate efectele situaţiilor şi tindem aproape în mod 
instinctiv să evidentiem părţile negative şi să reducem importanţa 
părţilor pozitive. 

Această eroare de raţionament se referă la un mod de a 
rationa particularizant şi detaliat, astfel ca, de îndată ce 
identificați anumite aspecte negative ale unei situaţii, le veţi 
analiza doar pe acestea şi veţi trece cu vederea celelalte 
aspecte pozitive ale situaţiei respective („Şeful îmi trasează cele 
mai grele sarcini încât nu mai am deloc timp liber — Seful are 
încredere în competența mea’, „Nu m-am putut abtine şi i-am 
criticat în fata — Am fost capabil să-mi exprim în mod deschis 
nemulțumirile”, Soţia a plecat cu prietenele să se distreze în 
oraş în loc să stea acasă — Este foarte bine că încă mai are 
prietene cu care se simte bine”). 

Erori aparute in faza de realizare a inferentelor 

Atribuirea sau „Drumul de la supozitie la certitudine” 

Specificul acestei erori este acela ca, desi nu comunicam cu 
ceilalti referitor la anumite probleme, ne grabim totusi sa credem in 
anumite ipoteze arbitrare despre acestia pentru care nu avem nici 
un fel de dovezi. 

Aceasta eroare de rationament se refera la un mod de a 
rationa ipotetic şi pripit, astfel că vom atribui celorlalți sentimente 
sau intenţii speciale pornind de la informaţii conjuncturale („Şeful 
nu mă place”, „Colegii abia aşteaptă să fiu demis”). 

Predictiile sau „Drumul de la prezent la viitor” 

Specificul acestei erori este acela că nu avem răbdarea 
suficientă pentru a aştepta desfăşurarea evenimentelor şi ne 
considerăm abilitati să previzionăm desfăşurarea acestora, fără a 
ne baza pe argumente puternice, ci doar pe propriile credinţe. 

Această eroare de raţionament se referă la un mod de a 
rationa magic şi aleator, astfel că vom face predicții referitoare la 
întâmplarea unor evenimente negative din dorinţa inconstienta de a 
ne pregăti pentru ce este mai rău (“De ce să mai cer, oricum nu va 
fi de acord”, „De ce să-mi mai spun părerea, oricum nu se va tine 
cont de ea”). 


Parasilogismele sau ,,Drumul de la simptom la cauza” 

Specificul acestei erori este acela ca, deşi nu cunoaştem toți 
factorii care pot influenţa o situaţie, totuşi, facem anumite deductii 
prin intermediul cărora stabilim nişte legături între unele 
evenimente şi situația declanşatoare. 

Această eroare de raționament se referă la un mod de a 
rationa ilogic şi defectuos, astfel că vom face deductii pripite 
referitoare la legile după care se desfăşoară evenimentele sau la 
cauzele unor evenimente, fără să ţinem cont şi de alte informații 
“Dacă nu-mi spune despre ce este vorba înseamnă că este foarte 


grav’, “Dacă nu sunt promovat înseamnă că doar pilele contează”). 

Erori apărute în faza de evaluare 

Absolutizarea sau „Drumul de la dorinţă la necesitate” 

Specificul acestei erori este acela că oamenii îşi transformă 
foarte uşor propriile dorinţe în credinţe absolutiste de genul „trebuie 
cu necesitate”, mai ales când dorinţele respective sunt puternice. 

Această eroare de raţionament se referă la un mod de a 
rationa rigid, astfel că va duce la aşteptări exagerate fata de sine, 
ceilalți şi lume în general (“Trebuie ca ceilalţi să mă trateze corect 


şi frumos, pentru că eu ...”, “Trebuie să fiu aprobat de persoanele 
din jur, altfel simt că ...”, “Condiţiile mele de viata trebuie cu 
necesitate să fie aşa cum doresc eu să fie, deoarece aşa este 
normal"). 


Catastrofizarea sau „Drumul de la mic la mare” 

Specificul acestei erori este acela ca nu putem sa pastram 
proporția evenimentelor şi tindem aproape în mod instinctiv sa 
transformăm problemele mici în probleme mari. 

Această eroare de raţionament se referă la un mod de a 
rationa extremist şi fără nuanţe, astfel că dacă un anumit 
eveniment nu se desfăşoară conform aşteptărilor dumneavoastră, 
atunci el va fi considerat automat un dezastru, un eşec total („Dacă 
nu se întâmplă aşa cum am stabilit va fi îngrozitor”, „Este 
insuportabil să lucrezi în acest loc”, „Evenimentele prin care trec 
sunt groaznic de grele” 


4. RELAȚIA DINTRE GÂNDURI ŞI EMOTII 


Ideile pe care le avem despre anumite evenimente ne 
influenteaza foarte mult dispozitia afectiva. Exista o relatie foarte 
strânsă între discursul interior al unei persoane, adică ceea ce 
gândeşte şi ceea ce simte respectiva persoană (Engelhard, Arntz, 
2005; Ziegler, Hawley, 2001; Thyer, Papsdorf, Kilgore, 1983). 

Pentru exemplificarea acestei legături să privim tabelul 2, iar 
pentru a înțelege relaţiile dintre gândurile noastre şi starea 
emoţională, vom prezenta în tabelul 3 o serie de exemple 
ajutătoare. 

Tabelul 2 — Relaţia dintre gânduri şi emoţii 


CEEA CE GÂNDIM CEEA CE SIMŢIM 
Îmi va fi imposibil să ... - DESCURAJARE 
N-am să reuşesc niciodată ... - DISPERARE 
Ali ela special care să mă scoată în INFERIORITATE 
Dacă voi uita ceea ce am de spus ... - ANXIETATE 
Dacă a făcut un accident - NELINIŞTE, PANICĂ 
N-ar fi trebuit să-l critic atât de dur = VINOVATIE 
N-ar fi trebuit sa fac greseala asta - RUSINE 
larăşi încearcă să profite de mine - FURIE 


De fapt, ideile acestea sunt cele care pot modifica dispoziția 
afectivă a unei persoane. Atunci când ne confruntăm cu evenimente 
negative în mod inevitabil, indiferent de personalitatea sau rezistența 
noastră la stres, vom avea anumite emoții negative. 

Dar, în funcţie de modul în care gândim în aceste situaţii, în 
funcţie de cat de rationali suntem, respectivele emoții negative pe care 
le vom trai vor fi funcţionale sau disfunctionale. Dacă ideile noastre 
despre evenimentele respective sunt raţionale, atunci vom avea 
emoții negative funcţionale, iar dacă ideile noastre despre situaţiile 
respective vor fi iraționale, atunci vom avea emoţii negative 
disfunctionale (Day, Maltby 2003). 

Tabelul 3 — Exemplificarea relaţiei dintre gânduri şi emoții 


Emotii 
functionale 


o Emotii 

3 § disfunctionale 
c 3. 

Ş 

oO. 


= Se aa | ESI 2) 
| | sy Slabiciuni personale pp] 
| ý Am fost destul de slab Am fost îngrozitor y | 


Regret Rusine 


~ 
[= 
o 
£ 
< 
o 
> 
Lu 

Amenintare sau pericol 
Situaţia nu este tocmai bună Cu siguranţă o să iasă rău 


Pierdere 


Simt o durere foarte mare Acum totul s-a terminat 
Tristete Depresie 
Nerespectarea regulilor 


Sunt foarte supărat pentru ca Este inacceptabil şi o să îi arat eu 


Nemultumire Furie 


Îngrijorare Anxietate 


5. CONCLUZII 


Deşi este greu de dovedit care dintre ele — gândul sau emoția 
— apare la început, totuşi, este evident faptul că modul în care 
percepem evenimentele ne determină starea emoţională (David, et al. 
2005). 

De aceea, este foarte util să ne analizăm modul în care 
gândim, pentru a identifica aceste erori de raţionament care pot fi 
extrem de dăunătoare. Primul impuls pe care îl avem atunci când 
suntem confruntati cu un eveniment neplăcut, este acela de a dori sa 
modificăm situaţia respectivă, adică realitatea. De cele mai multe ori, 
este imposibil să schimbăm imediat realitatea. 

În schimb, ne putem concentra atenţia pe felul în care 
rationam referitor la evenimentul respectiv, astfel încât să percepem 
evenimentul cât mai realist. Dacă vom gândi raţional, atunci nu vor 
apărea emoții disfunctionale, iar daca nu vom fi tulburati emotional de 
evenimentul respectiv, poate ca, in timp, vom gasi resursele sau 
strategiile pentru a modifica realitatea aceea neplacuta (Rosenheim, 
Dunn, 1997). 

Gândirea iraţională este caracteristică atât tinerilor, cat şi celor 
în vârstă (Hyer, 1985) şi afectează o multitudine de situaţii din viata 
referitoare la: 

— mâncare (Tomotake, 2002); 

— imagine corporală (Moller, 2001); 

— competiție (Watson, 2001); 

— familie (Moller, 1998). 

Prin urmare, mai ales atunci când vă aflaţi într-o situaţie dificilă, 
aduceti-va aminte de următoarele idei: 

Încercaţi să fiţi atenţi la cele două mecanisme psihologice de 
construire a schemelor cognitive, asimilarea şi acomodarea, şi să 
realizaţi un echilibru între ele. 

Încercaţi să fiti conştienţi de caracteristicile gândirii egocentrice 
şi să nu vă lăsaţi dominat de aceasta. 

Încercaţi să intelegeti mesajele dominante pe care vi le-au 
transmis părinţii şi nu le lăsaţi să vă cuprindă întreaga viata. 

Încercaţi să vă identificaţi distorsiunile, erorile şi rationamentele 
mai putin realiste şi corectati-le la timp, pentru a nu vă induce apariția 
unor emoții disfunctionale. 

Încercaţi să vă asiguraţi echilibrul mental şi emotional, pentru 
că doar astfel veți putea găsi puterea de a depăşi evenimentul 
respectiv sau de a modifica realitatea în sensul dorit. 

Capitolul 13 


CUM SĂ GESTIONĂM TIMPUL 


Mona BUNESCU 


dată trăit, timpul e pierdut definitiv, de aceea trebuie să 

învăţăm să-l folosim cu înțelepciune, spunea Denis 
Waitley, în prezentarea realizată lucrării Managementul timpului scrisă 
de Stephen Covey. Este într-adevăr un lucru evident faptul că timpul 
este o resursă strict limitată şi, din păcate, ireversibilă. Indiferent de 
sectorul de activitate în care îşi desfăşoară activitatea, cea mai mare 
parte dintre lucrătorii din domeniul siguranţei nationale şi ordinii 
publice lucrează sub presiunea dead-line-urilor (limite temporale), iar 
lipsa unei organizări cu adevărat eficiente duce inevitabil la 
supraîncărcare cu sarcini, incapacitate de a soluţiona în timp util 
atribuţiile care ne revin, implicit la incapacitatea de a obține 
performanţe reale în activitate. 

Dacă ar fi să căutăm o explicaţie pentru ineficienta 
gestionare a timpului, aceasta o putem identifica atât la nivel 
individual, la nivelul culturii organizaționale, dar mai ales la nivelul 
culturii naţionale. Ca element de cultură naţională, principii ca 
„Timpul trece, leafa merge’, „Pauzele lungi şi dese, cheia marilor 
succese”, sunt, din păcate realităţi triste, invocate adesea de 
români, indiferent de sectorul de activitate în care îşi desfăşoară 
activitatea. 

Din perspectiva culturii organizaționale, specifice domeniului 
siguranței nationale şi ordinii publice, cu toate ca ar exista 
numeroase elemente caracteristice care ar putea fi invocate, 

menţionăm fără a exemplifica doar dificila moştenire a sistemului 
birocratic care, din păcate, funcţionează şi la ora actuală, şi care 
generează pierderi imense de timp, eficiența şi eficacitatea 
lucrătorilor fiind astfel serios afectate. 

Pe lângă aspectele sus menţionate, la nivel individual se 
constată însă şi o lipsă de înţelegere reală a adevăratei valori a 
timpului. Trebuie înţeles foarte bine faptul că noi înşine şi nimeni 
altcineva ne suntem fie cel mai mare aliat fie cel mai mare inamic 
în managementul (gestionarea) timpului, deoarece a ne gestiona 
propriul timp este echivalent cu a ne gestiona pe noi înşine. 

În activitatea de management al timpului este esenţial ca 
fiecare dintre noi să conştientizeze faptul că are puterea de a alege 
modul în care îşi alocă timpul avut la dispoziţie, dând prioritate 
lucrurilor cu adevărat importante. Aceasta presupune însă un 
amplu proces de introspectie, examinarea stilului de viata, a 
motivatiilor proprii, a prioritatilor. 

Prima si cea mai importanta regula pentru folosirea eficienta 
a timpului o reprezintă buna organizare. Pentru o buna gestionare 
a prioritatilor, atât a celor din viata profesională cât şi a celor din 
viața personală, condiţia esenţială este definirea corectă a 
prioritatilor. Este adevărat ca această activitate in sine necesită o 
investiţie de timp, însă odată realizată sunt asigurate atât eficiența 
cât şi satisfacția unei bune organizări personale. 

Cum putem departaja însă activităţile cu adevărat 
importante de cele mai puţin importante? Criteriul este dat de 
finalitatea pe care o avem în vedere, şi anume obiectivele 
organizaționale (în plan profesional) şi cele personale (în plan 
extraprofesional). Importante sunt aşadar acele activităţi care 
concură la realizarea obiectivelor menţionate. Managementul 
timpului nu este altceva, în esenţă, decât identificarea şi adoptarea 
unor obignuinte comportamentale noi care să asigure o mai bună 
gestionare a acestuia. 

Unii autori (Covey, 2000) afirmă că, în gestionarea eficientă 
a timpului, acţionează două tipuri de forte: o forță de progres şi o 
forță de regres. 

Forța de progres este data de incrementalism, care nu este 
altceva decât ,segmentarea” unei activități în mai multe parti, 
conform strategiei „dezbină şi cucereşte”, pentru ca activitatea 
respectivă să devină în acest fel accesibilă în orice moment. Se 
consideră că succesul în carieră tine în bună măsură de 
capacitatea individului de a-şi focaliza atenţia la un moment dat 
exclusiv asupra unui aspect. Tehnica aceasta este utilă mai ales în 
cazul proiectelor sau a sarcinilor extrem de complexe. 

În ce priveşte forța de regres, este un lucru ştiut faptul că 
fiecare dintre noi manifestăm tendinţa de a amâna executarea 
anumitor sarcini — fie sarcini complexe, fie unele mai putin 
plăcute sau chiar plictisitoare. De fiecare dată când avem 
tendinţa de a amâna executarea unei sarcini este însă bine să 
privim în perspectivă, având în vedere costurile pe termen lung 
ale amânării. 


1. MANAGEMENTUL TIMPULUI ÎN STRUCTURILE 
DIN DOMENIUL ORDINII ŞI SIGURANŢEI PUBLICE 


Eficiența muncii într-o astfel de instituţie este influențată de 
o serie de factori, de la stilul de lucru al fiecărui angajat în parte, 
până la sistemul de comunicare între servicii/ unităţi şi la modul în 
care superiorii ierarhici gestionează propriul timp. 

Pentru a oferi o imagine de ansamblu şi a identifica 
numeroasele momente unde are loc o pierdere de timp, fără a intra 
în detalii, prezentăm în continuare câteva modalităţi concrete de 
gestionare ineficientă a timpului de lucru. Oricât de bine ar fi pus la 
punct un mecanism de gestionare a timpului la locul de muncă, cei 
care aplică regulile instituţiei sunt oamenii şi, atâta vreme cât 
aceştia nu conştientizează valoarea muncii lor cu toate termenele 
limită, în mod sigur avem de a face cu “scurgeri” de timp. 

Aşadar, principalele modalităţi de gestionare ineficientă a 
timpului sunt date de: 

Organizarea personală 

Organizarea biroului şi a documentelor este, probabil, primul 
şi cel mai important factor responsabil cu ineficienta gestionare a 
timpului. Exemplele pot fi numeroase, de la timpul pierdut pentru 
căutarea diverselor documente, “dezastrul” de pe birouri sau din 
fişete, până la lipsa unei ordini stricte în orice suport de depozitare 
(fişiere, arhive, dosare etc.). Există persoane care afirmă că un 
birou dezordonat îi ajută să fie mai creativi. Practica demonstrează 
însă faptul că, dimpotrivă, oamenii sunt creativi, “în ciuda” şi nu 
datorită dezordinii. Un mediu de lucru dezordonat este un factor 
generator de stres, iar pentru funcţionarea optimă a individului este 
obligatoriu ca spațiul de lucru să fie ordonat şi aerisit, facilitând 
astfel concentrarea şi efortul intelectual de lungă durată. 

Tot aici putem menţiona şi practica anumitor lucrători de a 
umple biroul cu cât mai multe hârtii, pentru a crea o imagine 
pozitivă în ochii şefilor, practică care îngreunează în fapt 
desfăşurarea activităţilor. 


Identificarea şi stabilirea prioritatilor 

Sunt numeroase situaţiile în care intervin întreruperi în 
activitate; spre exemplu, trebuie să cedezi prioritatilor şefului şi, în 
acest fel, întârzii cu soluţionarea propriilor activități. De asemenea, 
o situație comună este şi aceea că nu se alcătuieşte la începutul 
zilei de lucru o listă cu programarea activităţilor care urmează să fie 
desfăşurate în ziua respectivă, sau întreruperile din partea colegilor 
împiedică respectarea listei, chiar dacă aceasta este alcătuită. 


Atitudinea „binevoitoare” fata de colegi 

Este bine să încercăm, în limita timpului disponibil, să oferim 
ajutor colegilor care ne solicită în acest sens, însă, atenţie! Linia de 
demarcație între a ajuta şi a soluţiona lucrările acestora este foarte 
fină, mai mult, întotdeauna vor exista persoane care vor lua 
amabilitatea dumneavoastră drept un semn de slăbiciune, profitând 
de această situație; dati prioritate prioritatilor, învățând să spuneţi 

nu atunci când sunteți presat de soluționarea urgentă a propriilor 
dumneavoastră lucrări. 


Nerespectarea strictă a fişei postului 

Avem în vedere următoarele aspecte: pe de o parte, 
aglomerarea cu prea multe sarcini a lucrătorilor, situaţie care pune 
angajatul în imposibilitate de a soluţiona rapid şi eficient atribuţiile 
de muncă. Pe de altă parte, până un demult era o practică curentă 
menţionarea în fişa postului a formulei “execută orice altă sarcină 
ordonată”. Fără a comenta corectitudinea acestei aşa-zise 
“atribuţii” de serviciu (din perspectiva managementului resurselor 
umane), menţionăm doar faptul că invocarea acesteia devenise o 
practică curentă pentru anumiţi şefi, fapt care ducea inevitabil la 
imposibilitatea angajatului de a se concentra exclusiv asupra 
executării sarcinilor care îi reveneau de drept, conform 
competenţelor şi atribuţiilor prevăzute în fişa de post. 


lerarhizarea sarcinilor 

Este vorba despre abilităţile lucratorului de a stabili cu 
claritate priorităţile pe care acesta le are în activitatea cotidiană; 
sunt puţini cei care ştiu într-adevăr să îşi ierarhizeze sarcinile, de la 
cele mai importante/ urgente, la cele mai puţin importante sau 
neesentiale. De asemenea, lucrul peste orele de program nu este 
un indicator al implicării în muncă, de cele mai multe ori fiind vorba 
mai curând despre o incapacitate de gestionare eficientă a timpului 
de lucru. 


Comunicarea între servicii/ unități 

Exemple privind comunicarea defectuoasă între servicii/ 
unităţi şi modul în care aceasta influențează eficacitatea şi eficiența 
lucrătorilor, din perspectiva gestionării timpului, sunt extrem de 
numeroase, putând face obiectul unei lucrări de sine stătătoare; nu 
vom prezenta aici decât, succint, câteva din efectele pe care lipsa 
unei comunicări adecvate le poate avea asupra gestionării eficiente 
a timpului de lucru: lipsa dotărilor pentru o comunicare adecvată 

(telefon, fax, email, intranet, sau, în funcţie de conjunctură, 
imposibilitatea comunicării cu personalul aflat pe teren), întârzierile 
frecvente (nerespectarea dead-line-urilor pentru soluționarea 
lucrărilor), stabilirea unor termene nerealiste pentru soluţionarea 
lucrărilor comune (întâlnim situaţii în care lucrarea parvine unui 
serviciu ulterior expirării termenului de soluționare, sau, situaţie 
fericită, cu câteva ore înainte de termenul de finalizare), modul de 
desfăşurare a şedinţelor (lipsa spaţiului adecvat, întreruperi etc.), 
lipsa ordinelor/ dispoziţiilor clare ş.a. 


Lipsa spațiului personal 

Sunt frecvente situaţiile in care, datorită lipsei de spațiu, 
birourile sunt suprapopulate, neasigurându-se astfel condiţiile 
minimale referitoare la spațiul personal necesar fiecărui lucrător. 
Aceasta, ca şi poziționarea biroului, ne pot expune pe fiecare dintre 
noi întreruperilor frecvente din partea colegilor, care fie ne solicită 
ajutorul pentru soluționarea unor lucrări “mai urgente”, fie ne 
solicită atenţia povestindu-ne diverse aspecte extraprofesionale, 
punându-ne astfel în imposibilitate de a ne concentra asupra 
sarcinilor de muncă. 


Lipsa abilităților managerilor de a gestiona eficient 
timpul subordonatilor 

Un bun manager trebuie să ştie ce atribuţii să repartizeze 
fiecărui lucrător în parte (în funcţie de competențele, abilităţile şi 
aptitudinile şi, de ce nu, într-o anumită măsură, preferinţele 
fiecăruia), cât şi cui să delege (sunt situaţii în care sarcinile nu se 
repartizează întotdeauna persoanelor cele mai potrivite), cum să 
organizeze munca subordonatilor, astfel încât să minimalizeze 
riscul apariției “timpilor morți” sau a supraaglomerării cu sarcini de 
muncă. Din păcate, practica ne arată că există manageri care nu 
dispun de aceste abilități minimale de organizare a timpului propriu 
şi al subordonatilor, dând fie ordine/ dispoziţii contradictorii, fie 
neavând abilități minimale de organizare a unei şedinţe (există un 
raport disproporționat între timpul alocat şedinţelor şi cel alocat 

soluționării efective a sarcinilor trasate; o altă situaţie o reprezintă 
nerespectarea programării/ desfăşurării şedinţelor în cadrul cărora 
urmează să se stabilească obiectivele pe perioada următoare, 
ceea ce duce la imposibilitatea soluționării în timp util a acestora) 
sau de apreciere justă a timpului necesar pentru soluționarea 
atribuţiilor de serviciu ale subordonatilor. 


Alte tipuri de întârzieri: 

fumatul (atât activitatea în sine cât şi deplasarea până la şi 
de la locurile special amenajate), “trasul de timp”, discuţiile 
extraprofesionale cu colegii, prelungite excesiv ş.a. 


2. SFATURI PRACTICE PENTRU STABILIREA 
PRIORITATILOR 


Aspectele prezentate in continuare sintetizeaza experienta 
lui Stephen R. Covey, unul din specialiştii in managementul 
timpului (a se vedea şi lucrarea acestuia - Managementul timpului 
sau cum ne stabilim prioritățile, Ed. ALL, Bucureşti, 2000). Ca 
cercetător şi specialist în domeniul managementului timpului, 
acesta rezumă într-o singură frază întreaga concepţie privitoare la 
acest domeniu: „Organizează şi execută axat pe priorităţi”. Întreaga 
concepţie a autorului privitoare la problematica gestionării timpului 
se poate sintetiza, aşadar, astfel: 

e stabilirea clară a prioritatilor, 

e clarificarea valorilor, 

e stabilirea obiectivelor — norme specifice pe termen lung, 

intermediar şi scurt- şi, nu în ultimul rând, 

e planificarea zilnică. 

Autorul oferă un model managerial al timpului (Anexa 1) prin 
care sunt stabilite şi prezentate patru modalităţi posibile de 
petrecere a timpului. Conform modelului menţionat, există doi 
factori în funcţie de care putem clasifica o activitate: urgenţa (o 
activitate care necesită atenţie imediată, fără a fi neapărat şi 

importantă) şi importanta (o activitate importantă este o activitate 
care are o contribuţie mai mare sau mai mică la realizarea valorilor/ 
obiectivelor prioritare, fiind aşadar strâns legată de rezultate). 

Spre deosebire de activităţile urgente, care ne provoacă 
reacții pe moment, fără a necesita în mod obligatoriu implicarea 
tuturor resurselor (cognitive, afective, volitionale etc.) de care 
dispunem, activităţile importante (nu neapărat şi urgente!) solicită 
din partea executantului mai multă inițiativă, mai multă 
proactivitate. Prin urmare, dacă nu avem o idee foarte clar 
conturată asupra lucrurilor cu adevărat importante, ca şi asupra 
rezultatelor pe care dorim să le obținem, ne putem foarte uşor lăsa 
distraşi de urgente. 


Încercând o analiză a modelului sus-mentionat, observăm 
că acesta este conceput având la bază patru criterii: urgent, mai 
putin urgent (nu e urgent), important, neimportant. Activităţile 
cuprinse în Cadranul | se circumscriu segmentului urgent — 
important, cuprinzând activităţi importante, semnificative, care 
necesită o atenţie imediată. Aceste activități sunt denumite şi 
,crize” sau „probleme”. Exemplificăm, prezentând câteva tipuri de 
activităţi concrete care pot face obiectul acestui segment: 

e intervenţia la dezastre (activitate specifica structurilor cu 

atribuţii în domeniul situaţiilor de urgenţă); 

e acțiuni în forță ale poliţiei/ jandarmilor/ echipelor de 

intervenţie rapidă; 

e situaţiile de negociere (ex.- în cazul luării de ostatici), 

managementul crizelor; 

e soluţionarea diverselor proiecte de mare amploare, cu 

termen scurt şi implicaţii majore ş.a. 

Activităţile anterior menţionate sunt exemple tipice pentru 
lucrătorii care îşi desfăşoară activitatea prin „crize”, presupunând 
reacții prompte, rapiditate în gândire şi execuţie, un psihic robust, 
etc. 

Consecințele fireşti, pe termen lung, ale acestor tipuri de 
activităţi sunt stresul, epuizarea psiho-nervoasă, dar şi criza de 
timp, supraaglomerarea. 

O altă categorie de lucrători îşi petrec mare parte din timp în 
Cadranul Ill, al urgentelor neimportante, având însă impresia 
eronată că se află în Cadranul | (urgent-important). Consecințele 
sunt însă şi mai grave (din perspectiva eficienţei şi eficacitatii 
personale), întrucât efectele asupra individului sunt aceleaşi ca în 


cazul Cadranului |, însă performanțele lipsesc. Aceste tipuri de 
activităţi se bazează adesea pe priorităţile şi aşteptările altora (şefi, 
colegi etc.). 


Exemple de activități circumscrise Cadranului III: 

e diverse întreruperi, apeluri, 

e corespondenţă, rapoarte diverse, 

e întâlniri, 

e probleme presante, 

e activități mărunte, nesemnificative. 

Această categorie de lucrători duc, practic, o viata 
iresponsabila, iar rezultatele (consecinţele) presupun focalizarea 
pe activităţi pe termen scurt, reputaţia unui caracter cameleonic, 
considerarea telurilor şi planurilor ca fiind lipsite de valoare, 
sentimentul victimizării. 

Nu vom insista asupra Cadranului IV (al activităţilor lipsite 
de importanţă şi care nu sunt urgente) întrucât, în limite rezonabile, 
acestea fac parte din rutina zilnică/ activităţile cotidiene; subliniem 
însă importanța ponderii acordate acestui tip de activităţi în cadrul 
activităţilor generale, fiind de dorit ca, în cadrul matricii temporale, 
acestea să nu depăşească 10% din timpul zilnic de lucru. Din 
această categorie fac parte activităţile de tipul: 

e munca de rutină, 

e corespondenţa, 

e conversațiile private la telefon, 

e activități de  „socializare” (care depăşesc o limita 

rezonabilă), 

e timpul irosit cu diverse activităţi extraprofesionale, 

e alte activități „plăcute”, care nu se înscriu însă în sfera 
celor profesionale. 


Sintetizând, putem spune că rezultatele (şi implicaţiile) 
acțiunilor cuprinse in Cadranele III şi IV sunt: 

e iresponsabilitate, 

e dependenţa de alții, 

e pierderea aprecierii/ stimei colegilor/ superiorilor ierarhici, 

e pierderea locului de munca. 

Persoanele cu adevărat eficiente evită Cadranele III şi IV, 
întrucât — urgente sau nu — acestea nu sunt cu adevărat 
importante/ relevante în atingerea obiectivelor organizaționale. 


În ceea ce priveşte Cadranul II, acesta reprezintă esența 
managementului individual eficient. Obiectivul managementului 
acestui Cadran este de a ne organiza in mod eficient viata, 
activităţile profesionale şi extraprofesionale. Cheia acestui tip de 
organizare personală nu presupune o tehnică anume, ea netinand 
de nici un factor extrinsec; este interioară, sau, după cum menţiona 
S. Covey (2000), „e paradigma Cadranului Il care vă 
împuterniceşte să priviți mai curând prin lentilele importanței decât 
prin cele ale urgențe?. Pare la prima vedere un obiectiv dificil de 
atins, mai ales pentru persoanele care îşi desfăşoară activitatea 
preponderent în Cadranele Ill şi IV, însă eforturile personale 
depuse în acest sens vor avea un impact major asupra eficienţei şi 
eficacitatii (performanţelor) personale. 

Există câteva condiţii importante (Covey, 2000), care trebuie 
îndeplinite, pentru a transfera activităţile in Cadranul II: 

e  Coerenţă — presupune realizarea unei armonii între 
viziunea personală şi misiunea avută, între roluri şi obiective, între 
priorităţi şi planuri, între dorinţe şi disciplină. 

e Echilibru — este importantă realizarea şi menţinerea 
unui echilibru între diferitele roluri deținute (spre exemplu, cel de 
sot, tată, şef al unui serviciu, membru într-o comisie etc.), pentru a 
fi eficienţi şi a nu neglija aspecte importante ale vieții profesionale 

sau extraprofesionale. Mulţi consideră, în mod eronat, că succesul 
avut într-un anumit domeniu compensează eşecurile din alte 
domenii ale vieţii. Cum ar putea, însă, succesul profesional, de 
care vremelnic ne bucurăm, să compenseze un mariaj eşuat sau o 
sănătate şubredă? Este o întrebare la care vă invit să reflectati cu 
onestitate, având puterea sa recunoasteti în fata dumneavoastră 
cum stau în fapt lucrurile. 

e  Centrarea pe Cadranul II — este necesară identificare 
unui instrument care să motiveze şi să ajute efectiv la folosirea 
timpului în acest Cadran, astfel încât să ne putem preocupa mai 
mult de prevenirea decât de ierarhizarea crizelor. Una din cele mai 
eficiente metode o reprezintă organizarea săptămânală a 
timpului. Primul pas care trebuie făcut pentru o mai bună 
gestionare a timpului, este acordarea, săptămânal, a 30 de minute 
pentru planificarea activităţilor care urmează să fie desfăşurate. În 
funcţie de natura atribuţiilor, dar şi de abilităţile de planificare, se 
poate face o planificare pe termen lung (spre exemplu, la început 
de lună pentru luna în curs), mediu (pentru o săptămână sau 
maxim două) sau scurt (stabilirea activităţilor ce urmează să fie 
desfăşurate în ziua respectivă). Baza planificării este dată de cea 
săptămânală (ca unitate completă de timp), esenţa constând nu în 
a da prioritate proiectelor din programul personal, ci de a stabili cu 
claritate care anume sunt priorităţile. 


3. CONCLUZII 


Pierderile majore de timp apar tocmai datorită indivizilor şi a 
felului în care percep timpul lor şi al celorlalţi. Pe de o parte, nu li 
se aduce aminte constant scopul pe care îl au într-un anumit loc de 
muncă; pe de alta, ei înşişi găsesc inutil să-şi termine treaba mai 
repede, deoarece pot avea surpriza să li se mai dea de lucru în 
plus. 

Trebuie înțeles însă că nici un program nu este în totalitate 
inflexibil. El doar ajută la planificarea mai riguroasă a activităţilor, 


Cum să gestionăm timpul 285 


având în permanenţă în vedere lista, din ce în ce mai scurtă, a 
îndatoririlor care trebuie duse la bun sfârşit. Realizarea lor va duce la 
un binemeritat sentiment de satisfacție, constituindu-se astfel într-un 
puternic motivator în activitate. 


Anexa 1 
Model managerial al timpului 
URGENT MAI PUTIN URGENT 
CADRAN I CADRAN II 
- Crize - Pregatire 
> - Probleme presante - Prevenire 
z - Proiecte cu scadente - Evaluări 
iat : 
Z apropiate - Planificare 
= - Intervenţii în diverse situații i 
> E i - Crearea unor relaţii 
= limită 
- Recreere autentică 
- Stimulare 
CADRAN III CADRAN IV 
> - diverse întreruperi, apeluri, - munca de rutină, 
a - corespondență, rapoarte - corespondenta, 
3 diverse; - conversațiile private la telefon, 
a - întâlniri PESE at 
> i - activităţi de „socializare” (care 
Z - probleme presante, depăşesc o limită rezonabilă), 
m |- activități mărunte, - timpul irosit cu diverse activități 
z nesemnificative. extraprofesionale, 
= - alte activități „plăcute”, care nu se 
= inscriu insa in sfera celor 
profesionale. 

CUM SĂ FACEM FAŢĂ 
PERSOANELOR DIFICILE 


Eugen ANDROSIAC 


În problema gestionării stresului, suntem preocupați deseori 
de modul în care ar trebui să facem fata unei personalități 
mai dificile, fie această personalitate un şef, un coleg, un 
colaborator. 

Atunci când impactul evenimentelor traumatice depăşeşte 
„pragul de toleranță” corespunzător nivelului de vulnerabilitate al 
unei persoane, apare o reacţie dezadaptativă. 

Stresul nu este influențat numai de situaţiile externe, ci şi de 
vulnerabilitatea, de toleranța, adaptabilitatea individului sau de 
unele trăsături ale personalităţii acestuia. Astfel, nu toată lumea 
percepe unele situaţii de viata ca fiind stresante. De pildă, 
pierderea unui examen, dezaprobarea sau critica şefului determină 
reacții diferite de la individ la individ. Chiar şi in cazul unor dezastre 
sau calamitati naturale există persoane care îşi păstrează calmul şi 
acționează oportun şi eficient, în timp ce altele intră în panică sau 
au un comportament bizar (Drăghicescu, 2003). Cercetările asupra 
unor combatanți din Războiul din Vietnam sau din Războiul arabo- 
izraelian, din 1973, au arătat că doar la un anumit procent dintre 
aceştia au apărut simptome emoţionale grave — temporare sau 
permanente — care i-au facut inapti pentru luptă, ceilalți 
nedezvoltând ceea ce specialiştii numesc „nevroza de război”. 

Fiecare dintre noi reacţionează în mod diferit în fata 
stresului: crize de angoasă şi migrene pentru unii, insomnie şi 
pierderea respectului de sine pentru alţii. Stresul se manifestă 
diferit la femei şi la bărbaţi: femeile se închid în ele şi suferă de 
depresie, iar bărbaţii au tendința să dezvolte agresivitate şi 
dependenţă. 

Oricare dintre noi îşi doreşte o viata împlinită, plină de 
bucurie, de satisfacție personală şi profesională. Persoanele pentru 
care toate acestea nu rămân un simplu deziderat, sunt sănătoase 
fizic şi psihic, cu un bun echilibru interior, au o părere bună despre 
ele (stima de sine), nu-şi subestimeaza, dar nici nu-şi 
supraestimează capacităţile, pot face fata „din mers“ dezamagirilor, 
îşi pot accepta propriile defecte, pot avea o atitudine tolerantă fata 
de ele şi fata de alţii si pot face haz cu uşurinţă de propria lor 
persoană, se simt capabile să facă fata in cele mai multe situații, 
nu se lasă copleşite de propriile emoții: teamă, supărare, dragoste, 
gelozie, vinovăţie sau griji, se bucură de lucruri simple, de 
întâmplări cotidiene. Însă, pe cele mai multe persoane, ritmul vieții 
moderne le-a angrenat într-un fel de cursă contra-cronometru 
căreia cu greu îi pot face fata. Ne simţim asaltati, agresati chiar, de 
o mulțime de solicitări, cărora nu le mai putem face fata cu ajutorul 
resurselor de care dispunem. Inevitabilul nu întârzie să apară sub 
forma epuizării, a bolilor de tot felul, a depresiei şi a pierderii 
interesului fata de viata (Petrescu, 2004). 

Oamenii au rareori posibilitatea de a influenta evenimentele 
stresante externe, tot ceea ce pot face fiind sa-si insuseasca 
strategii adaptative care sa-i faca mai rezistenti la agresiunile 
psihice. Ei trebuie să descopere modalităţile de a-şi intra în ritm 
prin echilibrarea perfectă a balanței stresului. Să suferi din cauza 
stresului nu este un semn de slăbiciune. Stresul decurge din 
responsabilitatile care ne copleşesc, la care se adaugă presiunile şi 
lipsa de susţinere a colegilor şi a familiei. Nu există soluții 
miraculoase pentru a scăpa definitiv de stres, dar anumite metode 
permit stabilizarea lui la un nivel acceptabil. Cel mai indicat ar fi să 
solicităm ajutorul unui psiholog sau al unui psihoterapeut, singurii 

în măsură să ne poată facilita modul de a înțelege evenimentele 
sau situațiile stresante din viata noastră, incurajandu-ne, oferindu-ne 
tehnici de rezolvare a problemelor şi o evaluare pozitivă a 
progreselor pe care le facem. 

Pentru că multi dintre noi au inca retineri în a consulta genul 
acesta de specialişti, trebuie menţionat că există şi alte posibilităţi 
de a combate stresul zilnic. Puţini oameni ştiu însă să acționeze în 
mod eficient. Persoanele cele mai predispuse la stres sunt acelea 
care nu pot refuza niciodată cererile celor din jur, şi îşi trăiesc viata 
în conformitate cu priorităţile celorlalţi şi nu cu ale lor. De cele mai 
multe ori ele nu reuşesc să stabilească anumite limite, să 
vorbească răspicat sau să refuze alte persoane, ceea ce conduce 
la retragerea în sine, suferința în tăcere, comportamente care 
adaugă şi mai mult stres unei vieţi şi aşa stresate. Nu fiecare poate 
face schimbări radicale în viata sa, dar oricare dintre noi poate 
învăţa să suporte lucrurile mai uşor, prin elaborarea propriului plan 
de controlare a stresului. 

Există anumite tipuri de personalitate, în care se regăsesc unul 
sau mai multe elemente de vulnerabilitate, astfel încât, în ansamblul 
lor se constituie în „personalităţi dificile” (Lelord, Andre, 2000). 

Se poate sugera că anumite trăsături de personalitate 
acţionează ca factori de risc pentru distres (ex. neuroticismul sau 
anxietatea), iar altele ca factori protectori (ex. robustetea sau 
optimismul). 

Prezentăm, în continuare, câteva „personalități dificile”, 
împreună cu unele recomandări în ceea ce priveşte modalităţile de 
abordare a lor: 


1. PERSONALITĂŢILE ANXIOASE 


Trăsături caracteristice 

- prudenţă excesivă şi rigoare în orice relationare; 

- prezintă o minuțioasă analiză şi înaltă exigenta asupra 
comportamentului persoanelor cu care trebuie să 
colaboreze; 

- teama de a fi ridiculizate; 

- teama de a nu fi criticate sau umilite în public; 

- tensiune fizică adesea excesivă; 

- nelinişte, teamă, dorința de acţiune, dar îi lipseşte curajul 
de a iniţia o acţiune; 

- evitarea şi teama de a iniţia noi relaţii interpersonale; 

- subestimare a însuşirilor şi disponibilitatilor personale; 

- dorința de a fi acceptate şi simpatizate; nevoia de 
tandrete, securizare si reasigurare; 

- dificultate în deliberare, decizie şi angajare, de a elabora 
planuri şi de a investi sub aspect moral, afectiv sau 
material. 


Ce anume se recomandă 

e aratati-le că se pot baza pe dvs.; 
e practicati un umor binevoitor; 

e ajutati-le să se relativizeze; 

e determinati-le sa se trateze; 


Ce anume nu se recomanda 

e sa va lăsați subjugati; 

e sa le luati prin surprindere; 

e sa le impartasiti propriile voastre griji; 

e sa evitati subiectele de conversatie penibile. 


2. PERSONALITATILE PARANOIDE 


Trasaturi caracteristice 

e neîncredere — îi suspectează pe ceilalţi ca ar fi rau 
intentionati in ceea ce le priveste; 

e se protejeaza in permanenta, foarte atente la ceea ce se 
petrece in jur, nu au incredere, sunt suspicioase; 

e pun la indoiala loialitatea altora, chiar a celor apropiati, 
adesea invidioase; 

caută energic şi în detaliu dovezi în jurul bănuielilor lor, 
fără a tine seama de situaţia în întregul ei; 

dacă acest tip de personalitate se simte ofensată, este 
gata de represalii disproportionate; 

preocupate de propriile drepturi, ca şi de problemele de 
prioritate, se simt uşor ofensate; 

rigiditate; 

se arată raţionale, reci, logice şi rezistă oricăror 
argumente ce vin din partea celorlalţi; 

le este greu să manifeste tendinţe ori emoţii pozitive, nu 
prea au simţul umorului; 

tendinţe de putere, succes, valorizare; 

ținta lor este ascensiunea, iar deviza lor, puterea; 
dificultăţi interrelationale, de integrare şi armonizare în 
grupul familial şi socio-profesional. 


Ce anume se recomandă 


să vă exprimati limpede motivele şi intențiile; 

să respectaţi convenientele cu scrupulozitate; 

să menţineţi un contact regulat cu ele; 

să faceți referiri la legi şi la regulamente; 

să le lăsaţi unele mici victorii, dar ganditi-va bine care; 
să vă căutaţi aliaţi în alta parte. 


Ce anume nu se recomandă 


să renuntati la a lămuri neînțelegerile; 
să le atacați punctele de vedere; 

să comiteti greşeli; 

să le barfiti, căci vor afla; 

să discutati politica; 

sa deveniti si voi paranoici. 

3. PERSONALITATI HISTRIONICE 


Trasaturi caracteristice 


cauta sa atraga atentia celorlalti, nu agreeaza situatiile in 
care nu sunt obiectul atentiei generale; 

cauta staruitor afectiunea propriului anturaj; 

dramatizează exprimarea propriilor emoţii, care sunt 
adesea schimbătoare; 

stilul discursului lor este mai degrabă emoţional, evocă 
impresii şi sunt lipsite de precizie şi detaliu; 

au tendinţa de a idealiza sau, dimpotrivă, de a deprecia 
excesiv persoanele din anturajul lor. 


Ce anume se recomandă 


să vă aşteptaţi la tot felul de exagerări şi dramatizări; 

să le lăsaţi din când în când spaţiu de acţiune stabilind 
totuşi unele limite; 

aratati-le interes de câte ori au un comportament 
„normal; 

asteptati-va să treceţi de la statutul unui erou la cel al unui 
infam, şi invers. 


Ce anume nu se recomandă 


să vă amuzati pe seama lor; 

să vă lăsaţi impresionați de tentativele de seducţie care 
sunt adesea factice; 

să vă lăsaţi prea tare înduioşați. 


4. PERSONALITĂŢILE OBSESIONALE 


Trăsături caracteristice 


perfectionism: sunt exagerat de atente la detalii, 
proceduri, reguli şi la organizare, adesea în detrimentul 
rezultatului final; 

obstinatie: incapatanate, stăruie cu înverşunare ca lucrurile 
să fie făcute după cum consideră ele şi respectându-se 
regulile; 

în relaţiile cu ceilalţi, sunt rezervate, le este greu să-şi 
exteriorizeze emoţii pozitive: adesea foarte formale, timide; 
nehotărâre: le este greu să ia decizii din teama de a nu 
comite vreo greşeală, tergiversează lucrurile şi cugetă 
exagerat de mult; 

rigoare morală; 

sunt extrem de constiincioase şi scrupuloase. 


Ce anume se recomandă 


să le aratati că le apreciaţi simţul ordinii şi al rigorii; 

să le respectaţi nevoia de a prevedea şi de a organiza 
totul; 

când merg prea departe, aduceti-le critici precise şi 
motivate; 

să le aratati că sunteţi previzibili şi că se pot bizui pe dvs.; 
să le faceţi să se destinda; 

sa le incredintati sarcini pe măsura sa, în care „defectele” 
să fie tot atâtea calităţi. 


Ce anume nu se recomandă 


să le ironizati pe tema maniilor lor; 

sa va lasati antrenat prea departe in sistemul lor; 

sa le coplesiti cu prea multa afectiune, recunostinta sau 
cu daruri. 


5. PERSONALITATILE NARCISICE 


Trasaturi caracteristice 


autoevaluare exagerată,  nerealistă, fantezista, îşi 
supraapreciază calităţile, disponibilitatile şi rezultatele 
acțiunilor sale; 

aviditate pentru titluri, demnități, situații, onoruri, 
ranguri; 

adesea extrem de preocupate de propria aparenţă fizică 
şi vestimentară; 

în relaţiile cu ceilalţi se aşteaptă să li se acorde atenţie, 
privilegii, fără a se simți, însă, obligate la 
reciprocitate; 

îi exploatează şi îi manipulează pe ceilalţi pentru a-şi 
atinge scopurile; 

disponibilitati empatice reduse, superficiale şi inautentice, 
fapt care le face insensibile la problemele altora, la 
suferințele, doleantele şi aspiraţiile lor; 

având convingerea calităţilor sale particulare, chiar 
excepționale, ca şi a importanţei persoanei sale, narcisicul 
se comportă distant şi arogant. 


Ce anume se recomandă 


de câte ori sunt sinceri, aratati-va acordul să le explicati 
reacţiile celorlalţi; 

să respectați cu scrupulozitate convențiile; 

nu le aduceți critici decât când este absolut necesar şi 
atunci fiți extrem de precişi; 

să păstraţi discretia asupra propriilor voastre reuşite şi 
privilegii. 


Ce anume nu se recomandă 


să vă opuneti sistematic; 

fiţi atenţi la tentativele de manipulare; 

să-i faceţi vreodată o favoare pe care nu o doriţi s-o 
reiterati; 

sa va asteptati la recunostinta din partea personalitatilor 
narcisiste. 

6. PERSONALITĂŢILE SCHIZOIDE 


Trăsături caracteristice: 

e introversie marcată — la prima vedere linistiti şi 
flegmatici, aceşti oameni sunt, de fapt, reci, retraşi, 
distanti, închişi, nesociabili; 

e nu sunt întreprinzători, implicaţi, angajaţi, fiind indiferenți 
chiar fata de propriile lor interese. 

e are puțini prieteni apropiaţi, deseori chiar din cercul 
familial; nu leagă prietenii cu uşurinţă; 

e preferă mai cu seamă activităţile solitare; 

e nu caută compania celorlalţi; 

e par sa fie indiferenți la elogiile sau criticile celorlalți. 


Ce anume se recomandă 

e să le respectaţi nevoia de singurătate; 
e să le puneţi în situaţii pe măsura lor; 

e să le ascultați lumea interioară; 

e să le apreciați felul de a fi; 


Ce anume nu se recomandă 

e să le cereti să manifeste emoţii puternice; 
e să le sufocati cu prea multă conversație; 
e să le lăsaţi sa se izoleze complet. 


7. PERSONALITATILE DEPRESIVE 


Trasaturi caracteristice 
e incapacitate de a trai satisfactia, realizarea, succesul, 
refuzandu-si bucuria sau chiar relaxarea; 

e conştiincios, responsabil, disciplinat, exigent cu sine, chiar 
intransigent, se  autoanalizează cu severitate, se 
culpabilizează; 

e proiecţie a rigorilor autoimpuse, a autoexigentei asupra 
celorlalți; 

e judecători exigenti, uneori necrutatori, ai 
comportamentului şi activităţii celorlalţi, cărora le aplică 
aceleaşi riguroase standarde; 

e grijă excesivă şi continuă asupra existenţei şi activității, 
trăită sub spectrul imprevizibil al riscului şi eşecului; 

e trăirea prezentului sub aura îndoielii şi scepticismului, în 
pofida indiciilor şi constatărilor contrarii; 

e anticipări şi expectatii negative asupra desfăşurării 
ulterioare a evenimentelor. 


Ce anume se recomandă 

e să le atrageti, prin întrebări, atenţia asupra laturii pozitive 
a oricărei situații; 

e antrenati-le în activităţi agreabile, care să fie pe măsura 
lor; 

e să vă aratati consideratia într-un mod adecvat; 

e indemnati-le să consulte un specialist. 


Ce anume nu se recomandă 
e să le faceţi morală; 
e să le spuneți să-şi revină. 


8. PERSONALITĂŢILE DEPENDENTE 


Trăsături caracteristice 

e nevoia de a fi ajutaţi şi susținuți de ceilalți: 

e sunt reticenti când este vorba să ia decizii singuri; 

e de multe ori îi lasă pe ceilalţi să ia decizii importante în 
numele lor; 

nu le place să fie singuri, ori să facă singuri unele lucruri; 
teama de a nu strica relaţiile cu ceilalţi: 

pentru a fi pe placul celorlalți, spun mereu „da'; 

sunt extrem de afectaţi şi anxioşi atunci cand sunt criticati 
şi dezaprobati; 

acceptă munci gratificante, pentru a se face placuti de 
ceilalți; 

teama de a fi abandonaţi de persoanele de care sunt 
atasati. 


Ce anume se recomanda 


sa le laudati mai mult initiativele decat izbanzile; 

daca va cer sfatul, inainte de a raspunde, chestionati-i cu 
privire la punctul lor de vedere; 

vorbiti-le de îndoielile şi slăbiciunile voastre, nu sovaiti sa 
le cereti voi insiva sfatul si ajutorul; 


e ajutati-i să-şi multiplice activităţile; 
e faceti-i sa înțeleagă că sunt o mulţime de lucruri pe care 


le puteti face fara ei, dar aceasta nu inseamna ca ii 
respingeti. 


Ce anume nu se recomanda 


să luaţi decizii în locul lor, chiar daca v-o cer; nu le 
alergati în ajutor de cate ori sunt într-un impas; 

să le criticati iniţiativele, chiar dacă sunt ratate; 

să-i abandonaţi cu desăvârşire; 

să-i lăsaţi să vă invadeze. 


9. PERSONALITĂŢILE PASIV-AGRESIVE 


Trăsături caracteristice 


atât în domeniul profesional, cât şi viata personală, 
manifestă rezistenţă la exigenţele celorlalți; 

discută excesiv de mult ordinele, critică figurile autorităţii; 
temporizare sau amânare a răspunsului la rugăminte, 
ordin sau solicitare; 

impresia că sunt neintelesi, insuficient apreciati, 
marginalizati sau chiar înşelaţi; 

resentimente si invidie fata de colegii care au obtinut 
succese, situaţii favorabile sau un statut socio-profesional 
superior; 

defect de relationare şi integrare, datorită egoismului, 
indiferentei, lamentativitatii şi heteroatribuirii insucceselor, 
insatisfactiilor si frustrarilor proprii; 


Ce anume se recomanda 


fiti amabil; 

cereti-le parerea de cate ori este posibil; 
ajutati-i sa se exprime deschis; 

sa le reamintiti regulile. 


Ce anume nu se recomanda 


să va prefaceti ca nu le-aţi remarcat opoziţia; 
să-i Criticati; 
să vă lăsaţi antrenați în jocul represaliilor reciproce. 


10. PERSONALITATEA EVITANTĂ 


Trăsături caracteristice 


hipersensibilitate: criticile şi ironiile îi înspăimântă, le este 
teamă de ridicol; 

evită să intre în relaţii cu ceilalţi, câtă vreme nu sunt siguri 
de bunăvoința necondiționată a acestora; 

evită situaţiile în care li se pare că ar putea fi jignite sau s- 
ar simţi stinghere: noi cunoştinţe, un post important, o 
relaţie intimă; 

e autodepreciere: au stimă de sine redusă şi de cele mai 
multe ori îşi subestimează capacităţile şi reuşitele; 

e din teama de eşec, optează deseori pentru un rol mărunt 
sau pentru posturi mult sub capacitățile lor. 


Ce anume se recomandă 

e să le propuneţi obiective de dificultate progresivă; 

e să le aratati ca vă interesează opiniile lor; 

e aratati-le că acceptaţi contradictia; 

e dacă vreţi sa îi criticati, incepeti printr-un elogiu mai 
general şi apoi aduceți critici unui comportament anume; 
să îi asiguraţi de sprijinul dvs. constant; 

e să îi îndemnați să consulte un specialist. 


Ce anume nu se recomandă 

e să-i ironizati; 

e să-i enervati; 

e să le dati prea multe sarcini. 

Există un acord general în lumea specialiştilor că stresul 
măreşte riscul unor tulburări atât somatice, cât şi psihice. S-a 
descoperit că există relaţii strânse între stres şi boli, cum ar fi: 
infarctul miocardic, tulburări gastrointestinale, astmul şi migrena. 
Ceea ce i-a surprins însă pe cercetători a fost că nu toți oamenii 
răspund la stres cu asemenea tulburări. 

De aici, un interes ridicat pentru a găsi răspunsuri la 
următoarea dilemă: Există un model comportamental specific al 
bolnavilor cardiaci? Ce îi diferențiază pe aceşti oameni de ceilalți? 
Deşi analiza întreprinsă de cardiologii americani din San Francisco, 
Meyer Friedman şi Ray H. Rosenman nu este una psihologică, ei 
au obținut, prin descrierea simptomelor şi trăsăturilor specifice ale 
cardiacilor, un portret psihologic pe care l-au numit 
comportamentul de tip A. Lucrările recente de psihologie chiar 
vorbesc de tipul A de personalitate. 

Modelul comportamental A, găsit la mai mult de jumătate din 
eşantionul american, este un complex actional-emotional, ce poate 

fi observat la orice persoană implicată agresiv într-o luptă cronică şi 
de nestăpânit pentru a realiza din ce în ce mai mult în tot mai puţin 
timp şi aceasta împotriva tuturor adversitatilor. 


Caracteristicile principale ale tipului A de personalitate sunt 
următoarele: 

— se află mereu în lupta cu timpul; persoana de tip A 
eşuează în a percepe sau, chiar mai grav, în a înţelege simplul fapt 
că timpul poate fi epuizat de o anumită activitate; 

— percepţia timpului care trece îl tine în permanență 
încordat, ceea ce influenţează negativ soluționarea creativă a unor 
probleme care solicită relaxare şi uneori eliberare în voia 
gândurilor; 

— fascinația pentru cantitate, pentru cifre. O astfel de 
trăsătură se dezvoltă încă din copilărie, când primirea unei jucării 
nu mai produce plăcere pentru ea însăşi, ci pentru faptul că este al 
20-lea trenulet, a 10-a maşină; 

— nesiguranța statutului. Tipul A apare celorlalți ca 
încrezător în sine, exprimând siguranţă, încredere, optimism. Este 
persoana care întotdeauna întreabă: „Ai probleme? Ce aş putea să 
fac pentru tine?” şi nu spune niciodată, „Am probleme şi am nevoie 
de ajutorul tau.” O astfel de persoana e mereu chinuită de gândul 
că trebuie să aibă cât mai multe realizări, dar nu obişnuite, ci din 
cele care să provoace respectul şi admiraţia superiorilor, celor de 
rang egal sau inferior; 

— slaba toleranță pentru aşteptare, situaţie în care astfel de 
persoane se frământă, nu-şi găsesc locul, dau din genunchi, bat cu 
degetele în masă. 

Succint, cei cu personalitate de tip A sunt ambitiosi, 
pasionaţi de munca lor, fac ore suplimentare şi se supun la stări 
conflictuale şi ambigue, fac mai multe lucruri în acelaşi timp, nu 
precupetesc nici un efort şi uită de distracţii pentru a-şi atinge 
obiectivele. În plus, se descurcă foarte bine în situaţiile care 
presupun viteză, perseverenţă, rezistenţă. Acestea sunt 
argumentele pentru care tipul A de personalitate e de două ori mai 
expus riscului unei boli cardiovasculare decât tipul opus de 

personalitate, tipul B. Meyer Friedman si Ray H. Rosenman 
vorbesc şi de un tip intermediar, AB. 

Sunt de reţinut semnificaţiile interesante pe care le prezintă 
în viata profesională modelul comportamental de tip A. Persoanele 
de tip A nu declară că resimt mai multă tensiune, anxietate sau 
insatisfactie profesională, deşi acceptă ca se confruntă cu mai multi 
factori stresanti. După cum opinează şi Gary Johns, se poate ca 
aceste persoane să nu conştientizeze impactul pe care îl are 
stresul de la serviciu asupra lor. Chiar mai mult decât atât, multe 
organizații recompensează compor-tamentele pe care le preferă 
cei de tip A: orientare spre realizări profesionale, extremă implicare 
în muncă, etc. [Johns, G., 1998]. Nu este surprinzător să 
constatăm, în aceste condiţii, că persoanele de tip A tind să atingă 
nivele ierarhice superioare şi că au un succes profesional mai mare 
decât cei de tip B. Neintentionat, aşadar, organizaţiile pot ameninţa 
sănătatea celor mai performanti membrii pe care îi au. 


În concluzie, s-ar putea spune că o personalitate devine 
dificilă când unele trăsături ale caracterului său sunt mult prea 
accentuate sau rigide, inadaptate situaţiilor, cauzând, astfel, 
suferință propriei persoane sau celuilalt (sau amândurora). 

Această suferință constituie un criteriu în diagnosticarea 
personalităţii dificile. Un prim obiectiv al acestui articol a fost acela 
de a ajuta în confruntarea cu o personalitate dificilă din anturaj, 
familie şi serviciu. Al doilea obiectiv este acela de a ajuta la 
autocunoaştere, în cazul în care se sesizează unele trăsături ale 
personalităţilor dificile. 

Capitolul Zi 


CUM SĂ UTILIZĂM TEHNICA 
DEBRIEFING-ULUI PSIHOLOGIC 


Genoveva MUREŞAN 


Ac capitol prezintă principale obiective şi sarcini ale 
echipei de intervenție implicate în ajutorul persoanelor 
traumatizate. Persoana aflată în stres posttraumatic are multe din 
credințele sale despre sine, alţii şi viata alienate sau anulate, umbrite 
de discontinuitate, tristete, culpabilitate. 


1. DEBRIEFING DUPĂ MISIUNI 


Aceasta procedură se foloseşte în cazul misiunilor pe 
parcursul cărora au avut loc evenimente deosebite, critice, care au 
traumatizat membrii subunitatii/unitatii, si care poate fi considerată o 
aşa zisă introducere în recuperarea posttraumatica. 


Scop 

e Restabilirea rapidă şi îmbunătăţirea coeziunii unității şi a 
eficienţei acțiunilor sale. 

e Reducerea stresului fizic şi emotional 

e Prevenirea stresului si a exploziilor emoţionale, militarul 
devine mai puternic în fata dificultăţilor. Această procedură 
reprezintă baza pentru buna funcţionare şi menţinere în 

bune condiţii a activităţii psihice umane. E asimilată adesea 
cu ungerea cu ulei şi curățarea armei după ce cu ea s-au 
tras multe focuri. 


Funcţiile debrifing-ului 


Reconstituirea, relatarea cronologică a evenimentelor, 
într-un cadru securizat, pentru înțelegerea clară a ceea ce 
s-a întâmplat de fapt. 

Clarificarea perceptiilor greşite şi a eventualelor acțiuni, 
întâmplări înţelese greşit. 

Identificarea, împărtăşirea şi validarea emoțiilor trăite în 
timpul şi de la petrecerea evenimentului. 

Reducerea simptomelor stresului care apar in mod normal 
în astfel de situaţii. 

Pregătirea oricărui participant la astfel de acţiuni pentru 
recunoaşterea si rezolvarea pozitivă a simptomelor 
stresului. 

Îmbunătăţeşte abilităţile indivizilor de a se ajuta pe ei şi pe 
colegii lor. 

Îmbunătăţeşte comunicarea între lider şi subordonați şi 
participă la creşterea coeziunii trupelor. 

Pregăteşte subunitatea, unitatea pentru a face fata 
oricărei încercări. 


Participanți 


Cei implicaţi în eveniment. 

Comandantul/şeful, doar dacă a fost prezent acolo. 

Poate include alti membrii, colegi, care au lipsit fortuit, pe cei 
veniţi noi în unitate, doar ca ascultători. 

Trebuie să includă o persoană de suport de încredere, cum 
ar fi: psihologul, medicul, preotul, chiar dacă nu a fost 
prezent la eveniment. 

Nu este permis accesul mass-mediei sau a altora din afară. 
Debriefingul este condus de liderul grupului, dar într-un mod 
relaxat. El trebuie să încurajeze pe fiecare subordonat sa 

vorbească liber, chiar şi pe cel mai tânăr sau mai puţin 
experimentat. 


Când se face debriefingul 

e Cel mai indicat ar fi să se realizeze în intervalul cuprins între 
4 şi 72 de ore de la eveniment (dar mai bine mai târziu decât 
niciodată). 

Se realizează dupa ce toţi au reuşit să se refacă şi să se 
odihnească. 

Durata va fi de 1 — 3 ore. 

Se realizează într-un loc liniştit, cu lumină suficientă, pentru 
a putea fi văzut fiecare participant. 


Reguli de conducere a debrifiengului 

e Toţi cei implicaţi vor fi tratați în mod egal în cadrul acestei 
proceduri. 

Oricine poate compătimi şi da un sfat celui care vorbeşte. 
Nimanui nu i se cere imperios să vorbească, dar cu toții sunt 
încurajați. 

Fiecare vorbeşte doar pentru sine, nu şi pentru alții. 

Se vor formula întrebări de genul: 


— „Ce am făcut noi, bine?” 

— „Ce nu am făcut bine?” 

— „Ce alte probleme am întâmpinat?” 

— „Ce putem face pentru a ne descurca mai bine data viitoare?” 
— „Ce ti-a trecut prin minte când totul a început?” 

— „Ce gândeai când ai vazut...sau cand ai facut...?” 

— „Care a fost primul tău gând când ai luat decizia...?” 

— „Care a fost cel mai rău lucru întâmplat?” 

— „Cum ai reacţionat când s-a întâmplat?” 

— „Ce simţi despre acest lucru acum?” 


Deci, are loc o căutare de fapte, dar faptele includ şi reacțiile 
emoționale ale membrilor. 

Foarte important: sentimentele exprimate în cadrul 
debriefingului nu vor fi niciodată folosite împotriva celui care le-a 
exprimat sau a altcuiva! Acolo se va face un „pact al tăcerii, adică tot 
ce s-a revelat atunci, nu se va mai pomeni niciodată. 


Fazele debriefingului 
A. GRUPUL RECONSTITUIE TOATĂ ACȚIUNEA 


Evenimentul va fi reconstituit în detalii, în ordine cronologică, 
pentru a putea fi analizat din toate perspectivele şi pentru a 
putea fi puse cap la cap toate observaţiile membrilor 
prezenți. 

Primei persoane implicate i se va cere să explice care era 
rolul ei acolo, ce a văzut, auzit, mirosit, atins şi ce a făcut 
pas cu pas. 

Tot la fel vor relata şi ceilalți implicați. Când apar 
dezacorduri între cele întâmplate, văzute, liderul trebuie 
să rezolve diferendele, ajungându-se la un consens, astfel 
încât, la final, fiecare participant să rămână dupa 
debriefing cu cea mai realistă imagine despre ceea ce s-a 
întâmplat. 


B. GRUPUL ÎMPĂRTĂŞEŞTE ACELEAŞI SENTIMENTE 


ŞI EMOTII 


e Când anumite emoţii escaladeaza, fie prin cuvinte sau idei, 


fie prin lacrimi, tonul vocii, expresie facială sau posturală, 
liderul şi ceilalţi trebuie să le aprobe în mod diplomatic şi 
chiar să se alăture dacă simt acelaşi lucru. 


e Liderul trebuie să insiste ca întâlnirea să aibă acelaşi scop, 


şi anume, de a fi exprimate si împărtăşite emoţiile tuturor. 
Aceste emoţii pot avea diverse teme: 
„Furie că ceilalţi nu au fost de ajutor” 
va se simţi schimbat, diferit, cel mai rău dintre toţi” 
„dacă eşecul sau pierderile există, cei care au 
supraviețuit se simt vinovaţi că n-au făcut mai mult 

sau că n-au murit sau nu s-au accidentat şi ei sau că 
au făcut greşeli” 

y,autoblamare sau blamarea altora pentru lucruri care 
nu depindeau de nimeni şi nu puteau fi controlate” 

e Vorbind toți despre aceleaşi lucruri şi aceleaşi sentimente 
are loc o validare, o constatare a normalităţii acestor 
simtaminte (şi alţii au aceleaşi sentimente secrete). 

O chestionare judicioasă privind faptele impune pentru viitor 
perspectiva a unei responsabilități individuale realiste şi a libertăţii de 
acţiune corespunzătoare misiunii. 

Camarazii, colegii, pot împărtăşi şi ajuta pe cel care este 
afectat de pierderea celui mai apropiat dintre colegi. Vorbind despre 
toate acestea are loc o ameliorare a durerii, creşterea coeziunii şi 
rededicarea pentru viitoarele misiuni. 

Liderul are datoria: 

e să prevină tentativele de a fi găsiți „tapi ispăşitori si 

abuzurile verbale, 

e să se asigure că stresul şi greşelile de înțelegere nu au fost 
ignorate sau mai rău, că acestea urmează să-i afecteze pe 
subordonații săi. 


C. PARTICIPANȚII VORBESC DESPRE SIMPTOMELE 
STRESULUI ACCENTUAT PE CARE LE PREZINTĂ: 

e liderul încurajează toți membrii să spună cum le-a reacţionat 
organismul din punct de vedere fizic înainte şi în timpul 
evenimentului; 

e grupul aude cum un alt coleg prezintă aceleaşi simptome 
fizice şi psihice; 

e simptomele comune sunt: deranj gastro-intestinal, urinare 
frecventă, gol în stomac, tahipnee, palpitatii, dureri 
musculare, dureri de ceafă şi de cap, frisoane, tresăriri, 
tremor. De asemenea, mai pot apare insomnie, coşmaruri, 
amintiri obsedante, dificultăți de concentrare a atenției, 
iritabilitate, reamintire dificilă a detaliilor; 

liderul trebuie să accentueze faptul că aceste simptome 
sunt reacţii normale la condiţii anormale şi că unele pot 
dura ceva timp, dar se vor rezolva normal, de la sine. El 
mai trebuie să precizeze că nu există nici un motiv ca 
aceste simptome să persiste. Dacă, totuşi, acest lucru se 
întâmplă, militarul nu trebuie să sufere, ci trebuie să 
apeleze la ajutor specializat, liderul orientandu-si 
subordonatul către specialişti (psiholog, medic). Trebuie 
precizat că debriefingurile după misiuni care au fost cu 
grad ridicat de risc, dar s-au desfăşurat fără evenimente 
deosebite, pot fi conduse de lider; în schimb, 
debriefingurile după misiunile în care s-au petrecut 
evenimente critice vor fi conduse doar de către specialişti 
(psihologi) în domeniul intervenţiei în criză. 


Concluziile debriefingului: 


liderul sumarizează cele învăţate; 

acesta poate fi un motiv, un exemplu pentru alte subunități 
similare care au participat la aceeaşi acţiune; 

unitatea poate decide anumite activități de suport pentru 
sine: poate trece către institutionalizarea celor învăţate din 
evenimentul problematic, căutarea unei schimbări de tactică 
sau în sistem; o scrisoare colectivă către familia celui 
decedat, accidentat, afectat de incidentul petrecut, 
planificarea unei ceremonii memoriale adecvate (dacă este 
cazul). 


De obicei pentru evenimentele critice, debriefingurile se ordonă 
de către comanda unităţii. Astfel de cazuri includ: 


moartea unui militar în: misiune, accident sau sinucidere; 
moartea sau suferința extrema a unor necombatanti, pe 
timpul misiunii, în special femei sau copii; 

implicarea în catastrofe (inundaţii, incendii, cutremure, 
surpări etc.); 

situații care implică serioase erori, nedreptati sau atrocități. 

NOTĂ: 


Debriefingul se realizează cu 10 participanţi, de preferat, dar 
grupul maxim poate ajunge până la 60. Grupurile care depăşesc 20 
de persoane necesită pentru lider câte un asistent la fiecare 10 
persoane în plus. Nu se va consemna nimic şi nici nu se va 
înregistra. 


2. PRINCIPIILE DE, BAZĂ ALE INTERVENȚIEI ŞI 
REFACERII POSTTRAUMA 


Modelul expus aici ajută indivizii şi comunitatea din care fac 
parte să se reconecteze la sensul vieții lor, să devină din nou 
importanţi, creativi, responsabili, ceea ce va determina schimbări la 
nivel informativ, reformativ şi transformativ. Modelul utilizează 9 paşi, 
9 obiective pe care practicienii, indivizii şi comunitatea sunt participanţi 
activi, aceşti paşi fiind: introducerea, reflectarea, încadrarea, 
educarea, trăirea si  exteriorizarea  supărării, amplificarea 
experienţelor, integrarea, şi ultimul pas fiind revizuirea sau bilanţul, 
finalizarea intervenţiei. 

Trauma apare când o experienţă, un eveniment este perceput 
ca amenintator pentru viata unei persoane, depăşindu-i abilităţile de 
adaptare. Traumele sunt ierarhizate pe o scală a stresorilor. Pe 
această scală, la extremă ca şi intensitate, se situează evenimentele 
de la 11 septembrie 2001. În acest articol, este prezentată intervenția 
posttraumatică a specialiştilor acordând ajutor angajaţilor serviciilor de 
protecție a adulţilor din New York care fuseseră martorii dezastrelor 
de la WTC la diferite nivele de expunere. Modelul prezentat constă în 
primul rând în intervenţia posttraumatică şi apoi în dezvoltarea 
modelului practic de intervenţie centrată pe sarcină. Unul din 
specialiştii implicaţi în intervenţie avea experienţă clinică în debriefing 
după incidente critice. 

Principii de bază 

Când o persoană e traumatizată, tot ceea ce ea presupune 
despre sine, ceilalți şi scopurile vieţii sale, este devastat, spulberat, 
îşi pierde coerenţa conexiunilor. Acest concept, „conexiuni”, 
aparține integral acestui model de intervenţie posttraumatica. 
Conexiunile reprezintă diversele tipuri de relaţii de comunicare, 
productive şi organizaționale, socio-istoric determinate, constituind 
mijloace ale limbii, muncii şi puterii, toate trebuind înțelese dinamic 
şi relational. (Kemmis & McTaggart — 2000). Pentru a menţine si 
reconstrui aceste importante conexiuni între un individ şi 
comunitatea sa, este nevoie atât de persoane sufletiste în 
comunitate dar şi de stabilirea unor sarcini concrete pentru sine. 
Doar împreună individul şi comunitatea sa pot restabili aceste 
conexiuni în moduri creative, valoroase pentru individ şi 
responsabile, care vor determina schimbări la nivel informativ, 
reformativ şi transformativ. 

La nivel informativ, acest model permite formarea unor noi 
valori, recăpătarea celor mai vechi privind experienţa şi viata, 
încurajând la crearea unei noi viziuni despre ce se poate face şi se 
stabilesc chiar câţiva paşi pentru atingerea unor obiective propuse. 

Prin crearea unor noi înţelesuri, valori care ajută la 
înțelegerea experienţei într-un mod nou, se realizează o schimbare 
informativă. Aceasta nu implică o schimbare comportamentală sau 
de identitate. Acest nivel al schimbării necesită o privire dincolo de 
ce este uşor de explicat şi de justificat şi mai implică examinarea a 
ce nu se potriveşte cu concepţiile noastre despre lume. Aplicând 
aceste cunoştinţe prin sarcini bine stabilite, ulterior se va ajunge şi 
la modificarea reformarea, comportamentală. Dobândim noi 
comportamente care sunt capabile să ne susţină realizarea 
scopurilor noastre. Această schimbare este reformativă. 

Schimbarea transformativa încorporează atât schimbarea 
informativă, cât şi pe cea reformativă, dar merge dincolo de ele. 
Identitatea noastră ca persoană/comunitate este schimbată prin 
transformarea modului în care gândim, simţim şi ne comportăm. Noi 
primim un nou sine în orice situaţie şi acest sine transformat creează 

posibilitati si relatii care, in trecut, erau de neconceput. Individul si 
comunitatea se reconstruiesc, se refac reciproc dupa un eveniment 
traumatizant. Pe măsură ce indivizii se refac, ajută si la refacerea 
comunităţii. O comunitate revigorată este capabilă să-şi ajute indivizii 
în recăpătarea simțului apartenenţei. Deosebit de importante în acest 
proces, sunt obiectivele şi dificultățile depăşite de indivizi/comunitate 
şi specialist împreună. 


Model ilustrativ-aplicativ 

Modelul conține 9 obiective focalizate pe intervenția 
posttraumă şi refacere. Toate obiectivele şi sarcinile sunt iniţiate şi 
realizate în sesiuni de grup (cu excepţia primului şi ultimului obiectiv, 
introducerea şi revizuirea/finalizarea). Toate obiectivele pot şi ar trebui 
să fie continuate de subiect/comunitate şi între sesiuni. Subiectii pe 
care s-a experimentat acest model de intervenţie sunt supraviețuitorii 
serviciilor de protecţie socială a adulţilor care au intervenit după 
catastrofa de la WTC. 


Introducerea 

În cadrul acestui obiectiv, are loc consolidarea relaţiei, 
dezvoltarea încrederii dintre specialist şi ceilalţi, crearea unui mediu 
securizant în care vor fi îndeplinite toate celelalte obiective. 
Specialistul sau echipa de specialişti le comunică subiecţilor că el va 
avea disponibilitate socială şi emoţională fata de ei şi ca îşi va 
îndeplini responsabilitatile cu sensibilitate, respect pentru diversitate şi 
competență profesională. Subiectul, în schimb, trebuie să manifeste 
încredere în munca specialistului, să fie receptiv la eforturile sale. 
Dacă aceste condiţii nu pot fi îndeplinite cu succes, toate celelalte 
obiective pot fi compromise. Introducerea se poate realiza prin 
povestioare de spargere a gheții, de detensionare a atmosferei, în 
acelaşi timp, specialistul exprimându-şi grija, preocuparea pentru 
subiecții pe care va urma să-i asiste. De asemenea, tot acum, 
specialistul se va prezenta pe sine şi va încerca să-i cunoască pe cei 
cu care va lucra în următoarele sesiuni. Li se explică subiecţilor că tot 

ce se va face este transparent, scopul fiind sanatatea, sporirea 
cunostintelor si deprinderilor de adaptare. 

Tot in cadrul acestui pas se discuta regulile de baza pentru 
intregul proces: totul este confidential, nu este neaparat sa vorbesti, 
se poate vorbi si doar pentru tine, toate comentariile vor fi directionate 
spre grup, toti ar trebui sa stea intreaga sesiune si scopul acestor 
sesiuni nu este evaluarea a ce s-a facut, sau nu s-a facut, cine ce a 
facut, cum sau cat de bine. 

S-a constatat ca lucratorii acestor servicii erau, in proportie de 
50%, recent emigrati din toate partile lumii, ceea ce a prezentat o 
provocare pentru specialiştii care au instrumentat intervenţia 
posttraumă, dată fiind lipsa cunoştinţelor americanilor privind rolul 
rasei şi etniei în experienţele traumatice. 


Reflectarea 

Scopul acestei etape este reflectarea asupra principiilor de 
bază ce vor guverna procesul de refacere posttraumă. Se discută 
despre valorile, credinţele care vizează subiectul, cum aceste credințe 
au modelat comportamentul şi relaţiile sale înainte de evenimentul 
traumatic, care este concepția sa privind sănătatea ulterioară traumei. 
Acum se formează, de comun acord, ţinte, scopuri şi ideal ar fi ca ele 
să constituie o legătură autentică între specialist şi subiect. Ca 
practician reflectiv Schon (1983) susținea utilitatea implementării 
acestei sarcini, afirmând că abia după ce s-au stabilit principiile de 
bază, între subiect şi specialist apare o anumită încredere, siguranţă, 
care le va uşura munca în atingerea obiectivelor propuse pentru 
însănătoşire. Deci, practicianul este chemat să dezvolte la subiectul 
asistat acea „participare conştientă”, de remarcat fiind că în cadrul 
acestui obiectiv, subiecţii nu răspundeau neapărat la cuvintele spuse 
de specialist, ci mai degrabă, la impresia generală pe care 
personalitatea acestuia a lăsat-o asupra lor. 

Dacă dorim ca subiecţii să aibă încredere în noi, trebuie să 
devenim oameni care să inspire încredere. Printre principiile de bază 
stabilite au fost: angajamentul în muncă, respectul reciproc, 
respectarea demnității şi a valorii oricărui om de acolo. 


Cum să utilizăm tehnica debriefing-ului psihologic 313 


Încadrarea 

Reprezintă transpunerea evenimentului traumatic într-un limbaj 
accesibil, atât pentru individ, cât şi pentru comunitate. Scopul este 
înțelegerea a ceea ce s-a întâmplat, aşa încât toate informaţiile 
distorsionate despre eveniment să dispară şi toate faptele conexe 
acestuia să fie clarificate. Acest demers scade riscul zvonurilor şi a 
scurtcircuitării comunicării între oameni. Totul se focalizează în jurul 
întrebărilor : cum s-a întâmplat evenimentul, cine a fost implicat, când 
şi unde a apărut. În acest stadiu specialistul va trebui să se 
stăpânească să răspundă la întrebări privitoare la cauza 
evenimentului deoarece de aici apare de obicei blamarea cuiva sau a 
ceva pentru traumă şi întregul proces de refacere este înfrânat. 

Dacă se lucrează cu grupuri mari, este important ca în acest 
stadiu să fie selectați facilitatori competenţi în menţinerea discursului, 
axat doar pe obiectiv pentru subgrupurile mici de care se ocupă. 


Educarea 

Presupune însuşirea cunoştinţelor care vor ajuta individul să-şi 
restabilească sănătatea. Specialistul educator facilitează educarea şi 
autoeducarea, informaţiile de bază furnizate determinând participanții 
să fie capabili să distingă între stres şi traumă. În timp ce stresul este 
o reacție la stimuli ai mediului cu o intensitate încadrată în experiența 
obişnuită de viata, trauma e percepută ca un eveniment care 
ameninţă viaţa şi a cărui intensitate a depăşit strategiile obişnuite de 
coping. Efectele traumei, cum ar fi oboseala, amorteala, starea de 
îngheț emotional, coşmarurile, sentimentul de coplesire, frica, 
iritabilitatea, pot persista. Cunoscând acestea, participantul poate fi 
pregătit pentru emoții, gânduri, comportamente neaşteptate cum ar fi: 
lipsa concentrării (care sporeşte riscul de accidente), explozii de furie, 
dureri de spate şi cap, indigestii, insomnii, toate sunt manifestări 
obişnuite, concomitente unor experienţe traumatice. 

Prin împărtăşirea reacţiilor la evenimentul traumatic, indivizii 
încep să vadă că există atât similarități, cât şi răspunsuri unice la 
traumă şi că ei pot învăţa unii de la alţii în cadrul procesului de 
refacere a sănătății. În timpul acestui demers, întrebarea cheie a 

specialistului va fi: prin ce te deosebesti tu fizic, emotional, social în 
privinţa reacției tale la eveniment. 

În cadrul grupului, se descriu simptome, se acumulează 
cunoştinţe prin dezvăluirile trairilor profunde pe care le-au avut 
participanții la eveniment. Răspunsurile specialistului, în această 
etapă, vor fi în termeni uzuali, pe care participanţii să-i poată înțelege, 
el le va explica varietatea reacţiilor la evenimentele traumatice, că 
sunt de aşteptat diferite tipuri de răspunsuri şi ca acestea diferă de 
reacţiile la stres. Ei sunt informaţi că vor avea parte de experiențe 
senzoriale şi de mediu care vor reprezenta scânteia care-i va face să 
retrăiască evenimentul traumatizant. Sunt urmaţi câţiva paşi de bază 
pentru scăderea intensității acestor factori declanşatori ai retrăirii 
evenimentului, care includ normalizarea experienței şi identificarea 
experienţelor senzoriale declanşatoare ale trăirii traumei. Este mirosul, 
privirea, sunetul, gustul sau atingerea? Odată ce a fost identificat, se 
cunoaşte „butonul” declanşator şi se respiră adânc de câteva ori până 
când experienţa senzorială dispare. 

Specialiştii au făcut o listă cu toate simptomele culese de la 
subiecţi, ceea ce a insuflat grupului un simtamant comun de suferinţă, 
ca şi supraviețuitori ai incidentului. Apoi, s-au discutat modalităţile de 
coping la simptomele care au creat un fundal pentru baza de obiective 
pe care le aveau de parcurs subiecții. 


Trăirea sentimentelor de durere, supărare 

Acest obiectiv are menirea de a denumi conexiunile 
însemnate, de valoare, fata de propria persoană şi fata de cei din jur, 
conexiuni care au fost amenințate sau pierdute definitiv odată cu 
trăirea traumei. Trauma a creat un imens sentiment al pierderii. Tot 
acum se discută şi diversele moduri de manifestare a durerii din punct 
de vedere cultural, religios, etnic şi de gen. 

În cadrul acestui obiectiv, se va identifica ce anume a pierdut 
individul sau comunitatea respectivă. De exemplu, identitatea 
individuală a fost ameninţată sau pierdută în bombardamentul de la 
WTC. Angajaţii serviciilor de protecţie a adulţilor se deosebeau clar 
când au început în cadrul debriefingului, sa-şi descrie simtamintele de 

la bombardament: o femeie cu 2 copii care şi-a pierdut soțul în 
explozie spunea că nu se mai vedea ca soție şi mamă într-o familie 
intactă şi se lupta cu noua sa identitate ca văduvă cu copii, toţi fiind 
dependenți de alti membrii ai familiei ei. Altcineva se întreba: cine sunt 
eu după această traumă? Am crezut ca sunt un pacifist, dar acum nu 
mai sunt aşa de sigur. Specialistul facilitează cu sensibilitate şi 
răbdare tot ce subiectul a identificat că şi deconectare de la sine, fără 
a fi minimalizat nimic. 

Acest obiectiv nu este niciodată complet, se va schimba sau 
probabil se va amplifica atunci când ceea ce a pierdut subiectul va ieşi 
la iveală, după evenimentul traumatic. Specialistul şi grupul numesc 
ce anume s-a pierdut. Este util un aparat de înregistrare. Participanții 
încep să vadă noi conexiuni şi experiențe comune, care nu doar că 
vor normaliza reacţiile lor posttraumatice dar îi vor reangaja în 
construirea comunității. 

A doua parte a acestui obiectiv se axează pe prezentarea de 
către subiecți a pierderilor legate de cei din jur. Unde au apărut 
deconectări neaşteptate cu familia, cu colegii de muncă sau în 
comunitate? În acest sens, un proaspăt cetățean al New York-ului, 
care tocmai emigrase cu familia sa din Orientul Mijlociu, tocmai 
înaintea evenimentelor de la WTC, relata că, după bombardament, 
era acostat pe stradă de newyorkezi, care-l întrebau vehement cu ce 
drept este el în New York. El nu se mai simţea în conexiune cu 
această comunitate şi alienarea sa era combinată cu frica, anxietatea, 
privind siguranţa sa şi a familiei sale acolo. 

A treia parte a acestui obiectiv e reprezentată de explorarea 
importanţei, în viata individului, a ceea ce a fost ameninţat sau pierdut 
prin traumă. Aceste scurtcircuitări apar la început ca manifestări ale 
depresiei, însoţite de comentarii de genul: slujba mea nu mă mai 
bucură, hobbyurile au trecut în plan secundar, nu mai vreau să mai 
particip la treburile familiei. 

Aceste simptome ale pierderii insemnatatii trebuie identificate 
cu ceea ce sunt de fapt. Obiectivul critic în această muncă în situaţii 
de criză este ajutarea oamenilor să-şi menţină şi să recreeze ceea ce 
este important, ceea ce are însemnătate pentru ei în viata. În cazul de 

fata, specialiştii au facilitat acest obiectiv, întrebând grupul ce pierdere 
este cea mai înfricoşătoare pentru ei. Răspunsurile variau de la lipsa 
de importanță a vieţii, până la indiferenţă fata de aceasta sau chiar 
până la punerea în cumpănă a credințelor religioase. 

Această discuţie comună privitoare la pierderea sensului vieții 
poate începe procesul de reconstrucţie a unui grup mai suportiv. O 
astfel de discuţie reconecteaza oamenii unii cu alţii şi îi face sa 
conştientizeze ce aşteaptă ei de la ei, de la ceilalţi şi de la mediu 
(Bruner — 1990). 

Această fază este esenţială pentru recăpătarea încrederii, 
specialistul asistă revizuirea acestor înțelesuri şi le reformulează 
imbunatatindu-le, maturizandu-le prin extindere şi elaborare, sporind 
astfel experienţa de viata şi sănătatea indivizilor asistați. 


Amplificarea 

Experiențele cognitive sau emoţionale traumatice ale unei 
persoane se referă la reconstituirea elementelor experienţei 
traumatice, dar în condiţii de mediu securizante, în vederea 
facilitării exprimării gândurilor şi sentimentelor vis-a-vis de 
experiența respectivă. Amplificarea necesită competență din partea 
specialistului, acest obiectiv având rolul de a diminua riscul 
retraumatizării participantilor. Fără o pregătire competentă în teoria 
privind intervenția în criză şi, de asemenea, fără abilități în 
domeniu, acest obiectiv poate face mai mult rău decât bine. Pentru 
multe persoane traumatizate, stadiul negării, care protejează 
individul de trăirea completă a traumei din punct de vedere 
emotional şi cognitiv, este inițial un mecanism sănătos de apărare. 
Fără acest răspuns automat nu ar mai fi capabil nimeni să se 
achite de activităţile zilnice obişnuite după suferirea unei traume. 
Această strategie de coping devine nesănătoasă când procesul de 
negare persistă. Mult mai târziu, când persoana iese din amorteala 
şi începe să retrăiască intensitatea traumei, ea poate recurge la 
autoadministrări de medicamente, reprimând astfel în continuare 

trauma. Această reprimare poate lua în continuare diverse forme 
mascate de exprimare prin: abuz de substanţe legale sau ilegale, 
dependenţă de munca, comportamente compulsive de 
cumparaturi, cheltuire excesiva de bani, ritualuri sexuale si alte 
strategii care vor mentine in continuare persoana in faza de negare 
a existentei unei probleme aga incat niciodata trauma nu va ajunge 
la suprafata. Este esential ca in faza de recuperare sa se creeze 
un grup care să confere siguranţă celui traumatizat, căldură şi în 
care să poată fi experimentată amplificarea şi toate obiectivele 
conexe. Uneori, oamenii sau grupurile nu au sănătatea bazală, 
resursele sau suportul necesar pentru a realiza aceste obiective. 
Amplificarea nu se recomandă a se realiza în săptămânile imediat 
ulterioare traumei, ci ea e posibilă doar după o evaluare completă a 
unui specialist competent şi specializat în practica muncii cu 
persoanele traumatizate şi care este capabil să ofere siguranţa şi 
resursele necesare reconfruntării cu arena cognitivă şi emoţională 
a traumei. Telul este de a ajuta participanţii să înțeleagă şi să 
treacă prin experienţă într-un mod cât mai motivat şi terapeutic. 
Amplificarea nu se poate realiza doar într-o singură şedinţă. Timpul 
necesar realizării sale depinde de intensitatea traumei, de cât de 
amenințătoare pentru viata a fost percepută ea si, cel mai 
important, de cât de afectată a fost sănătatea individului/grupului. 
Cu angajaţii APS, amplificarea s-a început prin vizionarea unei 
casete video cu bombardarea şi dărâmarea WTC, ca mod de a 
recrea evenimentul traumatic. Aceasta a fost însoțită de solicitarea 
adresată participanţilor să retraiasca şi să redea sunetele, 
mirosurile, gusturile simţite atunci în miezul evenimentelor. De 
exemplu, în timpul debriefingului, o persoană, spontan, a relatat că 
a simţit un gust de funingine, aceea fiind cea mai puternică 
senzaţie pe care a avut-o atunci şi care a fost readusă acum in 
memorie, dar într-un cadru securizant. 

Navigarea cu succes printre aceste experiențe senzoriale cu 
ajutorul specialistului, poate devulnerabiliza individul, neutralizând 

disconexiunile create. Între şedinţe, subiectul poate, sub ghidajul 
specialistului, să continue procesul prin expunerea la stimuli asociaţi 
cu evenimentul traumatic. 


Integrarea 

Întrebarea esenţială care apare de obicei la un eveniment 
traumatic este: cum s-a conectat această traumă la întreaga mea 
viață? În plus mai apar alte întrebări ca: cum a afectat această traumă 
viata mea? Este posibil să transform această experienţă, sau ea este 
doar tragedie şi distrugere? Strategia obişnuită de răspuns a 
oamenilor la un eveniment traumatic, este închiderea acestuia într-o 
camaruta secretă şi apoi convingerea sinelui ca trauma nu le-a afectat 
sănătatea. Adesea auzim: „nu te mai gândi, uită ca s-a întâmplat, 
vezi-ti mai departe de viata”. Aceste sugestii sincere sunt tentative de 
compartimentare a experienţei, mai degrabă decât de integrare a ei. 
Dacă aceasta ar fi fost cea mai sănătoasă opţiune, nu ar mai fi existat 
niciodată organizaţii ca „mame împotriva şoferilor alcoolici”. Trăind 
trauma morții fiicei în mâinile unui şofer beat, acea femeie a integrat 
experiența, îndreptând-o spre o nouă identitate, ca lider national, 
pledând pentru legi stricte privind consumul de alcool al şoferilor. 

Scopul intervenţiei este crearea de noi posibilităţi pentru 
moduri transformative de viata, după trăirea evenimentului 
traumatic. prin discuții, specialistul şi subiectul afectat încep munca 
de transformare prin descrierea modului, căilor prin care trauma i-a 
transformat viata de om obişnuit. Spunând aceste poveşti cu 
sensibilitate şi fără a instaura aşteptări nerealiste cum că cineva ar 
trebui neapărat să „câştige o nouă identitate” după trăirea unei 
traume, extrem de importantă rămâne găsirea unor căi creative de 
redare a speranţei şi de încurajare. Doar ridicarea problemei „e 
posibil ca această tragedie să ne transforme ca indivizi şi ca şi 
comunitate?” creează o întreagă discuţie şi multe potentialitati. 


Împuternicirea 

Activităţile următoare in şedinţele de debriefing au vizat 
stabilirea posibilităţilor, ilustrarea lor pentru participanţi, în aşa fel încât 
ele să poată sa fie continuate şi în afara acestor şedinţe. 

Împuternicirea implică identificarea, dintre aceste posibilităţi, pe cele 
mai eficiente şi pe cele care vor contribui cel mai bine la menţinerea şi 
sporirea sănătăţii, depăşind trauma. Împuternicirea implică, de 
asemenea, planificarea căilor de obţinere a resurselor necesare 
pentru completarea cu succes a acestor sarcini, decizia asupra 
metodelor de atingere a obiectivelor propuse, luând în calcul însă şi 
obstacolele care ar putea interveni în atingerea acestor obiective. 

O abordare de facilitare a împuternicirii este modelul celor 4 S 
(four — S Model) al lui Kormanik — 1999: sine, situaţie, strategie, 
suport. 

e Ce resurse sunt cantonate în sine? 

e Care este situaţia curentă a persoanei respective? 

e Există deficite mari la resurse, cum ar fi lipsa veniturilor 

adecvate? 

e Ce strategii a folosit în trecut, când a traversat situații 

deosebit de stresante? 

e Care strategii au fost inadecvate pentru a face fata 

evenimentelor stresante? 

e Ce strategii noi a învăţat de la alţii? 

e Ce modalități de sprijin sunt actualmente operative în viata 

sa? 

e Ce modalităţi noi de suport sunt disponibile dar de care 
persoana respectivă nu este conştientă? 

Cu lucrătorii APS s-a procedat cu întrebări ca: 

Ce ai nevoie? 

Care sunt priorităţile tale? 

Ce este cel mai important pentru tine în vederea menținerii 
sau recâştigării sănătății? 

Esenţial este să se pună accentul pe nevoile individului/ 
comunităţii, iar obiectivele fixate să fie în concordanță şi să răspundă 
acestor nevoi. Obiectivele comunităţii pot fi stabilite cu toți participanții 
împreună. Angajaţii APS au identificat obiective, cum ar fi: continuarea 
construirii echipei prin întâlniri de grup, fie la muncă de voluntariat, 
împreună pentru oraş, fie la restaurant, fie la activități de timp liber 
comune. De asemenea, au căzut de acord pentru a lipi în locuri 

publice afişe mari cu obiectivele pe care ei le considerau de ajutor. S- 
a ţinut cont şi de obstacole. Pentru obiective mai individualizate, pot fi 
folosite grupuri mai mici. Sarcinile care au fost identificate pentru 
realizarea în comun au fost: funcționarea ca voluntar, colaborarea la 
activităţi religioase, de loisir, sportive, fizice, picnic, şi practicarea unor 
exerciţii de relaxare. 


Finalul şi revizuirea 

Scopul acestui pas este sumarizarea a ceea ce s-a învăţat. Se 
focalizează atenţia pe ceea ce s-a lucrat împreună şi pe felul în care 
această experienţă a fost folositoare. Principalul tel este de a marca 
tranziţia de la o experienţă structurală la una fluidă. Grija pentru sine şi 
pentru ceilalţi este accentuată şi se împărtăşeşte faptul că ceea ce a 
apărut în cadrul grupului, ce s-a obținut în interior, poate fi deja 
experimentat şi în afara grupului. Specialistul ia temperatura 
emoțională a grupului, verificând cum se simt participanţii acum. Toate 
şedinţele viitoare sunt fixate, anunţate şi se rememorează cu grupul 
resursele pe termen lung, de care trebuie să uzeze şi care trebuie 
identificate. S-a pus în discuţie utilitatea participării interactive şi 
ajutorul reciproc pe care participanţii şi l-au acordat. Şedinţa e închisă 
cu un oarecare ritual care reflectă coeziunea grupului într-o manieră 
adecvată şi realistă. Specialistul va rămâne şi la şedinţele viitoare, dar 
va fi la dispoziţia participanţilor şi la sfârşitul acestei şedinţe, pentru 
oportunitatea unor conversații libere şi pentru relaxare. În timp, se pot 
schimba multe pentru persoanele care au fost traumatizate. 

Este important să existe reîntâlniri cu aceste persoane sau 
comunităţi, tot la câteva săptămâni, când se pot pune întrebări ca: ce 
este diferit de când ne-am întâlnit ultima dată? Ce noi nevoi au mai 
apărut? Ce obiective au fost eficiente în mentinerea/refacerea 
sănătăţii? 

Este nevoie ca unele obiective să fie reconsiderate sau 
înlocuite? Mai există probleme de izolare sau lipsă de ataşament? În 
final, obiectivele pe termen lung vor fi reiterate şi se va discuta mai 
ales desfăşurarea lor în timp. 

Concluzii 

Modelul prezentat poate fi aplicat oricărui grup care a trecut 
peste o experienţă traumatică. Prin obiectivele stabilite el încearcă să 
recreeze conexiunile pierdute, care au afectat individul şi comunitatea 
şi fac posibil ca participanţii să se schimbe, până la nivelul la care 
potenţialul le permite. Acest model este, totuşi, în transformare, în 
evoluţie, în dezvoltare. Direcţiile pentru viitor includ realizarea unor căi 
de transpunere a obiectivelor atinse în cadrul şedinţelor de grup, în 
situaţii de viata, în vederea obţinerii unor legături mai trainice între 
obiectivele individuale şi cele ale comunității. 

Capitolul 22 


CUM SĂ PROCEDĂM 
ÎN CAZUL UNUI INCIDENT CRITIC 


Mirela TURC 


U: incident de natură critică este un eveniment care se 
situează în afara domeniului de experiență normal. 
Incidentul, evenimentul de natură critică poate include o ameninţare, 
pericol, încărcătură emoțională şi/sau un contact puternic negativ, 
neplăcut, toate acestea situându-se deasupra nivelului obişnuit. 


1. Ce este un incident critic? 


Uneori, un incident critic durează numai câteva secunde sau 
se poate întinde de-a lungul câtorva ore sau zile (operațiuni de 
salvare). 

Incidentele care implică moartea sau rănirea unui copil, a unui 
cadru de poliţie, sunt descrise ca fiind traumatice. Expunerea la un 
pericol direct şi iminent (atac fizic) sau mai puţin direct (un pericol pe 
termen lung, de exemplu posibilitatea contaminării cu SIDA), pot fi de 
asemenea considerate evenimente traumatice. Chiar şi urmărirea 
ştirilor cu privire la un incident poate contribui la o reacţie stresantă 
fata de eveniment. 

Cei care execută misiuni speciale atât în tara cât şi în 
străinătate se pot confrunta cu situatii-limita, ca de exemplu: 

e atacuri armate şi jafuri; 

e violenţe, atrocități, epidemii sau foamete; 

e explozii de mine; 

e intimidări, ameninţări directe sau indirecte; 

e rănirea sau pierderea unor colegi; 

e imagini cu morți, răniţi etc. 

Toate acestea pot avea un impact deosebit asupra stărilor 
sufleteşti (Tomşa R.I, 2002); reacţiile diferă de la un individ la altul, 
putând să apară imediat, după câteva ore sau zile, în cazul stresului 
traumatic acut, ori la câteva luni sau chiar ani de zile în cazul stresului 
cronic. 


2. Stresul datorat incidentului critic 


Stresul în viata este normal. De fapt, majoritatea celor care 
aleg profesii din domeniul siguranţei publice, reuşesc să facă cu bine 
fata perioadelor de stres îndelungat. Cu toate acestea, sunt incidente 
care se situează deasupra acestui nivel şi care se întâlnesc la locul de 
muncă. 

Reacţia individului la un incident critic se întinde de la aproape 
nici o reacţie, până la o stare de impact emoţional major, cu simptome 
multiple şi de lungă durată, un rol esențial în receptarea stresului şi 
lupta cu efectele sale avându-l diferențele de personalitate, 
variabilitatea psihologică a ființei umane. 

După ani de lucru cu persoane implicate într-o gamă largă de 
tipuri de incidente critice, nu se poate încă prevedea cum o persoană 
va reacţiona în cazul unui eveniment particular. O persoană foarte 
puternică şi stabilă implicată într-un eveniment considerat minor ar 
putea să aibă o reacţie dramatică, în timp ce, cineva fragil emotional 
ar putea să nu aibă nici o reacţie în fata unui eveniment pe care lumea 
l-ar considera traumatic. Ideea este să nu presupunem că o reacţie va 
avea sau nu loc numai pentru că cineva crede în reacția adecvată 
acestui incident critic (Dr. Saxe-Clifford). 

Stresul acut, datorat unui incident critic, are un puternic efect 
dezorganizator, atât direct, cat şi mijlocit, asupra integrităţii psiho-fizice 
a unei persoane. Manifestările întâlnite în urma incidentelor critice 

sunt de natură somatică (greață, transpiratii, vărsături, astenie, 


palpitatii, 


tremuraturi, insomnie, coşmaruri, abuz de substanţe etc.), 


cognitivă (dificultăţi de concentrare, stare de confuzie, probleme în 
luarea deciziilor şi de memorie, accelerarea vorbirii etc.) şi 
emoțională (anxietate, iritabilitate, sentimente de vinovăţie, neputinţă, 


mâhnire, 


resentimente, depresie, retrăiri repetate ale momentelor 


dramatice etc.). 


3. Ce facem în cazul unui incident critic? 


Modalităţi de a face fata în timpul incidentului: 
e fiţi activi şi luaţi pauze; 
e să găsiţi o cale de a da importanţă semnificativă muncii 


voastre; 


e încercaţi să controlati starea de dispoziţie şi emoțiile; 
e propuneţi rotația lucrătorilor; 
e gândiţi pozitiv. 


Modalităţi de a face față după incident: 


mâncaţi bine, evitati cafeaua, alcoolul, sarea, zahărul, 
grăsimile; 

consumati cat mai multe lichide (apă şi sucuri de fructe), 
mâncaţi cat mai bogat în carbohidrați, mai putin gras sau 
fără grăsimi; 

odihniti-va; 

faceţi exerciţii fizice dupa incident; 

participaţi la bilanţul misiunii, când este posibil; 

constientizati faptul că reacţiile voastre sunt normale la o 
situație anormală — oricine a experimentat (a trăit) aceeaşi 
situaţie, a simţit la fel; 

discutati despre reacţiile voastre şi despre ce s-a întâmplat; 
evitati plictiseala şi nu vă izolaţi; 

cereti asistență psihologică de specialitate, daca este 
nevoie; 

alocati timp de vindecare, relaxare; 

acceptaţi faptul că oricine în situaţia voastră ar fi răspuns la 
fel; 

discutati cu familia dvs. despre ce s-a întâmplat; 

folosiţi criza ca o oportunitate de a vă dezvolta şi ca o 
schimbare pozitivă. 


Situaţii când se cere asistenţă de specialitate: 

e intensificarea stărilor de disconfort; 

e simptome semnificative care persistă mai mult de 6 
săptămâni; 

e gânduri sau intenţia de suicid; 

e alte acte autodistructive (sexuale, agresive sau abuzul de 
substanțe); 

e intensificarea conflictelor familiale; 

e simtiti că pierdeţi controlul impulsurilor; 

e verificaţi în sinea voastră dacă sunteți / va simtiti „norma!”. 

Capitolul 23 


CUM PUTEM BENEFICIA DE 
CONSILIERE PSIHOLOGICĂ ON-LINE 


Ştefan LITA 


ornind de la supoziţia că în multe domenii tehnologia a 

devenit indispensabilă, este firesc ca aceasta să 
determine anumite implicaţii şi în domeniul psihologiei, a profesiei, 
care prin definiţie include contactul interpersonal direct, fata în fata. 
Este vorba de o extindere aproape incredibilă a consilierii 
psihologice, care, datorită dezvoltării aplicaţiilor informatice, poate 
acum să fie practicată la distanţă. Capitolul se centrează pe 
cercetările realizate în ultimii ani analizând dilemele referitoare la 
uşurinţa sau dificultatea acestui tip de consiliere şi prezentând 
unele principii în realizarea consilierii online. 

Sintetic, consilierea psihologică se referă la aplicarea 
principiilor şi metodelor din domeniu psihologiei, sănătăţii mentale 
şi al dezvoltării umane prin intervenţii cognitive, afective, 
comportamentale sau sistemice cu scopul de a contribui la 
bunăstarea persoanelor şi la dezvoltarea personală a acestora. 
Aceasta poate fi realizată în diverse forme, în funcţie de 
participanţi, de mediul de comunicare, de procesul interacțiunii şi 
de locaţie: 

e în funcţie de participanţi, poate sa fie individuală, de cuplu 

sau de grup; 

e în funcţie de mediul de comunicare, se poate baza pe ceea 
ce se vede şi aude de la o persoană, pe ce se aude de pe o 
casetă sau pe ce se citeşte dintr-un text; 

e în funcţie de procesul interacțiunii, poate fi sincronă, cand nu 
există pauză mare între răspunsurile terapeutului şi cele ale 
clientului, sau asincronă, când răspunsurile lor sunt decalate 
în timp; 

e în funcţie de locaţie, poate fi fata în fata sau la distanţă, 
asistată de tehnologie. 

Consilierea asistată de tehnologie presupune utilizarea 
telefonului sau a computerului pentru a permite terapeutului şi 
clientului să comunice la distanţă, atunci când circumstanţele necesită 
acest lucru. Sunt mai multi termeni prin care este cunoscută aceasta 
formă de psihoterapie asistată de tehnologie, şi anume: terapie 
digitală sau on-line, consiliere prin internet sau web, terapie 
cibernetică. Dar, indiferent de nume, există patru maniere diferite de 
realizare a acesteia, şi anume: 

e consilierea bazată pe telefon, ce presupune interacțiuni 
sincrone la distanţă, între terapeut şi client, utilizând 
comunicarea audio; 

e consilierea bazată pe e-mail, ce presupune interacțiuni 
asincrone la distanţă, între terapeut şi client, utilizând 
comunicarea scrisă; 

e consilierea bazată pe chat, ce presupune interacțiuni 
sincrone la distanţă, între terapeut şi client, utilizând 
comunicarea scrisă; 

e consilierea bazată pe video, ce presupune interacțiuni 
sincrone la distanţă, între terapeut şi client, utilizând 
comunicarea vizuală şi audio. 

Deşi momentan controversată, consilierea asistată de 
tehnologie a început de câţiva ani să devină o formă aparte de 
consilierea, ea atrăgând tot mai multi specialişti şi fiind acceptată şi 
utilizată tot mai mult în diverse tari (Caspar, 2004). 

Fără îndoială că orice noutate este privită pentru o perioadă 
de timp cu suspiciune, iar printre specialiştii din domeniul sănătății 

mentale există o serie de neclaritati, dileme, îngrijorări cu privire la 
serviciile clinice facilitate de internet. Dar, înainte de a ne pronunţa, 
să vedem ce anume au scos în evidenţă diversele cercetări 
realizate până în prezent. 


1. COMUNICAREA ÎN MANIERĂ ON-LINE 


Lumea virtuală a internetului este diferită de lumea în 
care trăim, iar caracteristicile acestui mediu determină în mare 
parte modul cum se comportă oamenii pe net, fapt care are o 
importanță deosebită în realizarea consilierii. 


1.1. Caracteristici ale comunicării online 


Modelul dezvoltat recent de Suler (2000), insistă asupra 
avantajelor şi dezavantajelor ce sunt determinate de specificul 
tipului de comunicare utilizat în consilierea mediată de 
tehnologie. 


Caracteristicile comunicării verbale 

Într-o întâlnire normală, față în față, se comunică într-o 
manieră senzorială, ce presupune receptionarea informaţiilor prin 
aproape toate simţurile, fapt ce include în principal existența 
sunetelor şi a comportamentului nonverbal. Într-o conferință video 
sunt incluse ambele, în comunicarea telefonică există doar vocea, 
în timp ce într-o comunicare prin e-mail nu mai apare nimic din 
acestea. 

Comunicarea senzorială prezintă o serie de avantajele cum ar 

fi: 

e prezenţa indicatorilor auditivi şi kinestezici ce oferă 
informaţii valoroase pentru înțelegerea clientului sau a 
stării acestuia; 

e sporirea intimitatii, a încrederii şi a implicării în relaţia 
terapeutică, datorită prezenţei fizice a terapeutului; 


Cum putem beneficia de consiliere psihologică on-line 329 


e reducerea neînțelegerilor, a exagerărilor, a reacţiilor de 
proiecție; 

e uşurinţa de a comunica în cazul anumitor persoane care vor 
putea să se exprime mai rapid şi mai eficient. 

Pe de altă parte, acest tip de comunicare are o serie de 

dezavantaje: 

e creşterea anxietatii şi îngreunarea exprimării în cazul unor 
clienţi datorită indicatorilor vizuali şi auditivi; 

e reducerea oportunității de apariţie a proiectiilor şi a relațiilor 
de transfer, datorită lipsei ambiguitatii; 

e apariţia unor dificultăţi de înregistrare sau stocare a 
comunicarilor multimedia, datorită necesității unui 
echipament suplimentar, a mai multor cunoştinţe tehnice şi a 
unei conexiuni internet mult mai rapide, în cazul 
comunicărilor senzoriale sofisticate, precum o conferinţă 
audio-video. 


Caracteristicile comunicării scrise 

Cea mai mare parte a interacțiunilor care se produc cu 
ajutorul internetului, constau în transmiterea de text, iar în această 
comunicare scrisă există o diminuare considerabilă a informaţiilor 
primite, datorită lipsei sunetelor şi imaginilor. 

Printre avantajele comunicării scrise s-ar putea enumera: 

e uşurinţa de a salva şi păstra mesajele, chiar întregul demers 
psihoterapeutic, oferind astfel oportunitatea ca acestea să 
fie utilizate în supervizare, cercetare sau pentru reevaluarea 
obiectivelor; 

e creşterea sinceritatii şi expresivitatii, datorită efectului de 
dezinhibitie ce apare din cauza lipsei prezenţei şi privirilor 
celuilalt; 

e uşurinţa de comunicare în cazul anumitor persoane, care 
datorită stilului cognitiv sau interpersonal se exprimă mai 
bine în scris, înțeleg mai bine mesajele scrise decât cele 
auzite; 

uşurinţa de a beneficia de ajutor în cazul anumitor persoane 
care datorită unor probleme refuză să întâlnească un 
terapeut fata în fata. 


In acelaşi timp, dezavantajele comunicării scrise ar presupune: 


pierderea indicatorilor vizuali sau auditivi precum tonul vocii, 
limbajul corpului, aparenţa fizică care permit unui terapeut 
să sesizeze uşor dacă pacientul este bolnav, depresiv, în 
stare de ebrietate etc.; 

dificultăți în comunicare în cazul anumitor persoane care 
datorită abilităţilor de scriere şi a stilului cognitiv si 
interpersonal nu vor putea să se exprime în mod eficient sau 
nu-i vor înțelege corespunzător pe ceilalţi; 

amplificarea efectului de dezinhibitie care îi poate determina 
pe unii să regreseze şi să devină mai puţin productivi; 
diminuarea intimitatii, a încrederii şi a implicării în relaţia 
terapeutică, datorită lipsei prezenţei fizice a terapeutului ce 
duce la crearea unui context formal, distant, lipsit de emoții, 
suport şi empatie; 

neînțelegeri sau exagerarea reacţiilor de proiecţie sau 
transfer datorate ambiguitatii textului tipărit; 

dificultăți în verificarea identităţii persoanei care trimite 
mesaje, ceea ce ridică probleme referitoare la 
confidentialitate. 


Caracteristicile comunicarii sincrone 


In 


comunicarea sincronă clientul si terapeutul 


interacționează unul cu altul, în acelaşi timp. Exemple de acest tip 
ar fi: comunicările prin telefon, chat sau conferinţă audio-video. 
Factorii tehnici, ca de exemplu viteza de transmisie, vor determina 
cât de sincronă este convorbirea în comparație cu întâlnirea față în 
fata. In cazul chat-ului, traficul crescut din rețea ca şi viteza de 
scriere vor diminua sincronicitatea, în timp ce în cazul telefonului 
nu se va întâmpla acest lucru. 
Avantaje comunicării sincrone vizează: 


o perioadă limitată de timp acordată desfăşurării şedinţei; 

e un pronunţat sentiment de suport din partea celuilalt, datorat 
faptului că întâlnirea se produce în timp real; 

e o spontaneitate mare a interacțiunii ce duce la o mai mare 
dezvăluire din partea clientului; o accentuare a sentimentului 
de implicare, datorită efortului depus de a fi cu persoana 
respectivă la întâlnirea stabilită; 

e existența indicatorilor ce relevă semnificaţii psihologice 
importante: idiosincraziile comportamentului verbal, pauzele 
din conversație, întârzierile la şedinţă, neprezentarea. 

Dezavantajele comunicării sincrone s-ar referi la: 

e inconvenientul de a programa şedinţa la un anumit moment 
de timp atunci când cei doi locuiesc în zone depărtate sau 
au programe de lucru diferite; 

e durata mult mai scurtă între întrebările şi răspunsurile date si 
primite, ce determina mult mai putin timp acordat reflectiei; 

e asocierea psihoterapiei, în mintea clientului, doar cu 
întâlnirea respectivă şi neconştientizarea faptului ca ea 
reprezintă un proces permanent în afara acelei perioade 
temporare. 


Caracteristicile comunicării asincrone 
În comunicarea asincrona, clientul şi terapeutul nu 
interacționează unul cu altul în acelaşi timp, ceea ce implică faptul 
că apare o anumită pauză în interacţiunea lor. 
Avantaje comunicării asincrone ar include: 
e inexistența problemelor temporare legate de un anumit timp 
exact al întâlnirii; 
e comoditatea de a răspunde atunci când eşti pregătit sau 
capabil de a da un răspuns; 
e durata lungă între întrebările şi răspunsurile date şi primite. 
Acest aspect, pentru client, are implicaţii în problemele 
legate de impulsivitate şi îl poate ajuta să se analizeze mai 
bine, în timp ce pe terapeut îl ajută să-şi planifice 
răspunsurile astfel încât să evite sau diminueze reacţiile de 
contratransfer. 


332 


Stefan LITA 


Dezavantaje comunicarii asincrone ar consta in: 


dispariţia granițelor profesionale existente în cadrul unei 
şedinţe care se desfăşoară într-un anumit timp specificat, 
astfel că terapeutul ar putea fi suprasolicitat de frecvenţa 
mesajelor primite; 

reducerea sentimentul suportului, deoarece cei doi nu sunt 
împreună în acel moment; 

diminuarea spontaneitatii şi prin urmare pierderea multor 
indicii relevante despre persoană; 

diminuarea sentimentului de implicare, datorită lipsei 
terapeutului în momentul respectiv; 

inexistența unor indicatori ce relevă semnificaţii psihologice 
importante. 


1.2. Particularităţi ale relationarii online 


Suplimentar, ar mai exista o serie de elemente ce 
particularizează relationarea pe internet şi care pot avea influenţă 
mare asupra relației terapeutice şi, prin urmare, asupra eficienţei 
consilierii (Suler, 1999). 


Particularități senzorio-perceptive 


Reducerea informaţiilor senzoriale. Prin internet nu poți 
vedea persoana cu care comunici, nu poţi observa expresia 
facială sau limbajul corpului. Nu poţi auzi schimbările în 
vocea persoanei. Experienţa senzorială limitată poate avea 
fără îndoială dezavantaje importante în comparaţie cu o 
întâlnire fata în fata. 

Alterarea percepției. În lumea multimedia, unde se pot 
întâmpla multe lucruri imposibile în realitate, experiența 
subiecţilor tinde să devină suprarealistă. Se poate, uneori, 
ajunge la o stare a conştiinţei care se aseamănă cu cea 
onirică, iar această stare explică de ce anume este atât de 
atractivă pentru multi. 

Particularități spatio-temporale 


Trancenderea spațiului. Distanţa geografică nu influențează 
persoanele care comunică şi acest lucru are implicații 
asupra persoanelor cu interese sau nevoi unice. Există 
posibilitatea ca în lumea reală aceste persoane să nu poată 
găsi, în jurul lor, pe cineva care să împărtăşească aceleaşi 
probleme. 

Flexibilitatea temporală. Comunicarea prin internet nu 
necesită ca persoanele să interacţioneze în aceleaşi timp. În 
cazul chat-ului ai la dispoziţie de la câteva secunde la 
câteva minute pentru a răspunde, iar acest lucru nu se 
întâmplă în general în cazul comunicării față în față. În cazul 
e-mail-ului timpul avut la dispoziţie variază de la câteva 
minute la ore sau chiar zile pentru a răspunde. Se creează 
astfel un spațiu temporal unic care reprezintă o zona de 
reflecţie ce permite analiza mai detaliată a informaţiilor. 


Particularități cognitive 


Egalitatea statutului. Pe internet oricine are o oportunitate 
egală de a-şi face cunoscut punctul de vedere, indiferent de 
rasă, gen, avere, poziţie socială. Este ceea ce unii au numit 
“democraţia de pe net”. Influenţa pe care o poţi avea asupra 
altora depinde doar de abilităţile tale cognitive, de 
perseverenta ta, de calitatea ideilor şi uneori de cunoştinţele 
tehnice. 

Comunicarea doar în scris. Bazându-se pe alte abilități 
cognitive în comparaţie cu vorbitul şi ascultatul, scrierea 
propriilor gânduri şi citirea celor ale altora poate reprezenta o 
modalitate unică de a-ţi prezenta identitatea, de a percepe 
identitatea celuilalt şi de a stabili o relație. 


Particularităţi sociale 


Flexibilitatea identității. Comunicând doar prin intermediul 
textului, fără indicii faciale, ai posibilitate să fi tu însuţi, să 
prezinti numai anumite parti ale tale, să rămâi anonim sau 
să-ți asumi identități imaginare. 

e Accesibilitatea socială. Cu mare uşurinţă pot fi contactaţi 


oameni din toate colțurile lumii putându-se stabili foarte 
multe relaţii. Acest lucru funcţionează în ambele sensuri, 
adică pe de o parte persoana se poate face cât mai 
cunoscută, iar pe de altă parte poate căuta prin milioane de 
pagini şi filtra informaţiile astfel încât să-şi centreze atenţia 
asupra unor persoane sau grupuri particulare. 


Particularități tehnice 
e Inregistrarea comunicării. Spre deosebire de interacţiunile 


din lumea reală, interacţiunile on-line ne permit să avem 
mereu o bază de date cu ce anume s-a comunicat, către 
cine şi când anume. Astfel există posibilitatea de a 
reexperimenta sau reevalua unele aspecte ale relaţiei 
respective şi va fi foarte interesant de observat cum anume 
se vor schimba reacţiile emoţionale fata de aceleaşi 
informaţie recitită în diferite momente de timp. 

Întreruperile media. Indiferent cât de complex şi sofisticat va 
fi un calculator, va exista permanent riscul de apariţie a unor 
momente când acesta nu va mai funcţiona cum trebuie, 
când nu ne va mai oferi nimic, nici măcar un mesaj de 
apariție a unei erori. Această lipsă de comunicare din partea 
calculatorului ne va determina să proiectăm tot felul de 
îngrijorări şi anxietati asupra maşinii care nu ne mai bagă în 
seamă. Fără îndoială că, în aceste situaţii, reacţiile noastre 
de frustrare şi furie ne vor oferi anumite indicii despre relația 
pe care o avem cu maşina sau cu internetul. Vom înțelege 
astfel dependenţa noastră de ele şi prin urmare nevoia 
imperioasă de a le controla. 


Fără îndoială că orice noutate este privită pentru o perioadă 


de timp cu suspiciune, astfel că şi printre specialiştii din domeniul 
sănătăţii mentale există câteva neclaritati, dileme, îngrijorări cu 
privire la serviciile clinice facilitate de internet. Să vedem, prin 
urmare, care au fost concluziile studiilor realizate. 

2. ESTE POSIBILĂ CONSILIEREA ON-LINE? 


O primă problemă care atrage atenţia, este aceea de a 
stabili dacă se poate sau nu vorbi de consiliere în acest caz. Având 
în vedere limitele comunicării on-line, genul acesta de activitate nu 
conţine trei premise de bază ale interacțiunii terapeutice, şi anume: 

e contactul vizibil, fata în fata; 

e comunicarea prin intermediul limbajului vorbit; 

e interacțiunea sincronă (în acelaşi timp). 

De aceea, în sens tradiţional s-ar putea afirma că nu este 
consiliere, dar dacă avem în vedere un sens mai larg, ar putea fi 
considerată consiliere sau o anumită formă de terapie, precum 
terapia ocupationala sau biblioterapia. 


2.1. Textul este adecvat pentru îmbogățirea 
experienței umane 


Desi, pentru multi este greu de acceptat ca un client ar 
putea fi în mod autentic emoţionat prin intermediul textului sau că 
un terapeut ar putea dovedi empatie şi insight, totuşi întreaga 
literatură reprezintă un argument în favoarea acestei idei. Să ne 
amintim că Shakespeare a privit la fel de profund, ca şi Freud, în 
inima şi mintea umană. În plus, trebuie amintit că există persoane 
care sunt mult mai sincere, dezinhibate şi expresive in 
comunicarea scrisă decât în comunicarea verbală. 

Revenind la problematica terapeutică, se poate uşor 
remarca faptul că anumite tipuri de psihoterapie se potrivesc foarte 
bine cu maniera aceasta textuală: 

e Terapia cognitiv-comportamentală a lui Beck (1976), se 
centrează pe analiza proceselor conştiente, identificând 
erorile cognitive şi ajutând clientul să dezvolte alternative 
mai flexibile de înțelegere a mediului şi a lui însuşi. 

e Terapia centrată pe soluție a lui De Shazer (1988), are în 
vedere succesele obținute deja de client şi condiţiile dorite 
de acesta încercând să maximizeze rolul acestora, 

orientandu-se pe gasirea si construirea punctelor forte ale 
clientului şi pe resursele sale potenţiale. 

Terapia centrată pe sarcină a lui Reid (1992), se bazează 
pe o combinaţie a unor teorii şi metode din abordări 
compatibile, precum rezolvarea de probleme, fiind foarte 
structurată şi considerând că problemele clientului se pot 
rezolva atâta timp cât acesta se implică în realizarea 
anumitor sarcini specifice. 

Terapia rational-emotiva şi comportamentală a lui Ellis 
(1994) porneşte de la supoziţia că orice persoană poate 
avea anumite credinţe disfunctionale. Astfel tratamentul 
constă în descoperirea acestor credințe, 
conştientizarea clientului asupra lor, recunoaşterea 
caracterului irațional al acestora şi înlocuirea lor cu 
credințe mai funcţionale. 

Terapia narativă a lui White (1999) se bazează pe o teorie 
a interpretării şi are ca punct de pornire modul cum 
oamenii îşi exprimă experienţele din viaţă. În timp ce 
clientul îşi povesteşte problemele, terapeutul analizează 
interpretările individuale ale acestor experiențe şi utilizând 
câteva tehnici de reinterpretare şi reformulare îl ajută pe 
client să atribuie semnificaţii alternative evenimentelor din 
viata sa. 


2.2. Terapia on-line poate fi eficienta 


S-a constatat ca serviciile de acest tip sunt citate tot mai des 


ca alternative moderne în oferirea sprijinului la distanță. Aceste 
servicii sunt căutate în general de persoanele care au probleme 


privind: 
e abuzul de substanțe, sexualitatea, fobiile şi stresul post- 


traumatic (Sommers, 1997); 


e depresia şi anxietatea (Powell, 1998); 
e familia (King, Engi, Poulos, 1998); 
e relationarea interpersonală şi divorțul (Colon, 1999). 

În acelaşi timp, studiile realizate de inițiatorii acestei noi 
forme de terapie au arătat că, în cazul relaţiilor terapeutice on-line, 
clienţii au raportat aceleaşi efecte ca şi în cazul terapiei fata în fata, 
şi anume: 

e creşterea sentimentului de autonomie personală; 

e îmbunătăţirea capacităţii de luare a deciziilor; 

e optimizarea relaţiilor personale; 

e creşterea  responsabilității pentru  autoajutorare sau 
implicare interpersonala; 

e suplimentar, beneficiile au fost legate de sporirea 
abilităţilor de relationare online. 

Pe de altă parte, însă, s-a observat că terapia online ar fi 
contraindicată în cazul anumitor probleme precum abuzul sexual, 
relaţiile violente, tulburările de alimentaţie, tulburările psihotice, 
ideatia suicidara (King, Moreggi, 1999). 


2.3. Intervenţia în criză şi prevenirea suicidului sunt 
posibile on-line 


Se consideră că evaluarea riscului pe care îl prezintă o 
persoană este imposibilă, deoarece în relaţia on-line nu poți 
observa persoana pentru a avea acces la unele indicii vizuale 
necesare în evaluarea stării de sănătate mentală. În plus, clienţii 
on-line aflați în situaţii de pericol şi care au nevoie rapidă de 
îngrijire nu pot beneficia de aceasta, nu pot fi spitalizati şi tratați. 

Experiența acumulată în unele tari a arătat însă, faptul ca 
grupurile de suport on-line au un impact semnificativ asupra 
oamenilor aflați în diverse situaţii stresante precum depresie, 
dificultăţi de relationare sau alte probleme personale. 

În Anglia, organizaţia Samaritenilor oferă servicii on-line 
nonstop pentru persoanele cu tendințe suicidare. În anul 2000, 
peste 37.000 de e-mail-uri au fost primite şi trimise în cadrul 
acestui sistem electronic de suport emoţional. 

În Israel, serviciul on-line de criză SAHAR a dovedit că 
suicidul poate fi efectiv prevenit şi oamenii aflați în criză pot fi 

ajutați prin intermediul activităţii clinice on-line. În cei doi ani de 
existență, programul SAHAR a oferit suport on-line pentru mii de 
persoane, ajutându-i pe multi să evite moartea prin sinucidere, 
uneori chiar în ultimele momente (Fenichel, et.al., 2002). 

Analizând eficiența unui grup on-line de suport pentru 
persoanele cu tendințe suicidare, Miller şi Gergen (1998) au 
descoperit că perioada de 11 luni de terapie on-line a avut un efect 
extrem de pozitiv pentru pacienţi, deşi autorii au considerat că 
influența acesteia este mai degrabă în susținerea pacienţilor decât 
în transformarea acestora. 


2.4. Supervizarea şi traningul on-line sunt eficiente 


În cadrul unor universităţi a început deja, de mult timp, să fie 
oferite module formalizate de pregătire on-line. De exemplu, în 
Anglia şi SUA, pregătirea consilierilor pentru munca on-line este în 
plin avânt. În mod clar, există atât o nevoie imediată, cât şi un vast 
potenţial în desfăşurarea activităţilor de pregătire şi de supervizare 
în manieră on-line. În unele circumstanțe, precum acelea ale 
practicantilor din zone rurale sau ale terapeutilor cu handicapuri 
fizice, traningul şi supervizarea on-line pot reprezenta cea mai 
viabilă formă de învăţare. De asemenea, în cazul în care se 
doreşte supervizare din partea unui specialist din alta tara, metoda 
on-line pare a fi cea mai potrivită. 


3. ESTE CONSILIEREA ON LINE UŞOR DE 
REALIZAT? 


O altă problemă care a tras atenţia a fost aceea referitoare 
la diferenţele dintre consilierea psihologică tradițională şi această 
nouă formă de terapie. Unii au trecut repede peste acuzaţiile ce i s- 
au adus, considerând această formă de terapie nu numai normală, 
dar şi foarte facil de practicat. 

3.1. Nu se poate descurca oricine în activitatea 
online 


Orice terapeut, indiferent de câtă experienţă are în 
activitatea sa, atunci când va dori să lucreze în manieră on-line, va 
descoperi rapid un nou înţeles al relaţiei terapeutice. 

Pe lângă faptul că cei doi, terapeutul şi clientul, ar trebui să 
aibă aproximativ aceleaşi dexteritati tehnice în comunicarea scrisă 
on-line, ar fi foarte important ca să existe o potrivire între ei în ceea 
ce priveşte dorinţa de utilizare a diferitelor modalităţi disponibile. 
Bineînţeles că, din anumite puncte de vedere, activitatea on-line 
prezintă anumite avantaje de exemplu, poţi să te imbraci în ce te 
simţi confortabil, poţi face o pauză oricând pentru a-ţi face o cafea 
sau pur şi simplu te poţi opri şi face altceva. Dar activitatea on-line 
necesită o atenţie deosebită la limbajul folosit, deoarece cuvintele 
sunt singurele instrumente terapeutice şi trebuie alese şi folosite cu 
mare grijă. De asemenea, sunt necesare câteva abilități adecvate 
comunicării on-line. 

Abilitatile practice se referă la: 

e capacitatea de a stoca şi proteja comunicările de la clienți; 

e cunoştinţele de encriptare şi la cele tehnice ce asigură 
confidentialitatea; 

e priceperea de a utiliza diferitele programe sau modalități 
de comunicare pe internet; 

e capacitatea de a răspunde imediat sau de a tolera 
întârzierea răspunsului clientului; 

e viteza de scriere şi la familiarizarea cu exprimarea scrisă şi 
cu alte indicii vizuale ce pot fi folosite în comunicarea on-line. 

Abilitatile emoţionale se referă la: 

e capacitatea de a descifra sentimentele altora doar din scris 
şi de a realiza o intervenţie terapeutică utilizând doar textul; 

e flexibilitate în abordarea şi conceptualizarea relaţiei 
terapeutice; 

experienţa cu relaţiile on-line; 

e încrederea în tehnologie şi tolerarea problemelor tehnice 
care pot apărea; 

e capacitatea de a schimba modalitatea de interacțiune în 
funcţie de circumstanţe sau de client. 


3.2. Nu oricine poate apela la serviciile terapeutice 
on-line 


Clienţii care caută ajutor online au în fata doar monitorul 
unui computer. Nu este nimeni care să receptioneze mesajele lor 
nonverbale, iar în plus, nu au avantajul de a vedea zâmbetul, de a 
percepe simţul umorului sau de a simţi căldura interpersonală a 
unui terapeut. 

În acelaşi timp, ei ar trebui să aibă anumite caracteristici, 
printre care competențe în scriere şi citire, viteză cel putin 
moderată de scriere, sentimentul de confort virtual, abilitatea de a 
menţine o relaţie invizibilă, şi nu în ultimă instanţă, dorinţa de a-şi 
folosi cardul de credit on-line. 

Toate acestea ar putea reprezenta argumente suficiente 
pentru îndepărtarea multor potenţiali clienți. 

În acelaşi timp, vor exista anumite populații sau tipuri de 
tulburări care vor beneficia mult mai uşor de consultanță şi 
tratament on-line decât altele. De exemplu, cei care se confruntă 
cu probleme referitoare la izolare, hipervigilenta, secretomanie, 
ruşine, vulnerabilitate, sexualitate, frică se vor simţi mult mai 
confortabil în acceptarea ajutorului on-line. Anonimatul şi 
intimitatea terapiei on-line îi vor ajuta să beneficieze de ajutor şi vor 
face acest pas mai puţin înfricoşător. 


3.3. Principiile terapiei on-line sunt diferite de cele 
ale terapiei „faţă în fata” 


Clinicienii virtuali vor trebui să dezvolte o serie de principii 
referitoare la mediul de comunicare, la relaţiile virtuale, la tipurile 
de persoane care pot beneficia de serviciile respective, la 

potenţialul curativ al diferitelor tehnici on-line. Fără îndoială că, 
terapeutii care utilizează internetul vor avea nevoie de o pregătire 
suplimentară în unele domenii, precum tehnologic, teoretic, practic 
şi etic. Pe lângă faptul că vor trebui să înveţe tehnici specifice 
comunicării scrise sincrone sau asincrone, vor trebui să 
dobândească experienţă în lucrul on-line cu diverse categorii de 
probleme sau grupuri. 


3.4. Terapia on-line nu constă exclusiv în schimbul 
de e-mail-uri 


Deşi principală formă de comunicare în terapia on-line este 
e-mail-ul, terapeutii deseori utilizează şi alte canale în comunicarea 
cu clienţii lor, telefonul, chat-ul şi, ocazional, întâlniri fata în fata. Pe 
lângă utilizarea tehnologiei video pentru simularea unei întâlniri fata 
în fata, terapeutii mai utilizează mediul virtual în care atât 
terapeutul cât şi clientul pot crea reprezentări vizuale ale lor înşile, 
aşa-numiţii avatari (Suler, 2000), iar această modalitate este foarte 
eficientă în terapiile bazate pe fantezie, imaginaţie şi joc de rol. Unii 
clinicieni utilizează realitatea virtuală multimedia în intervenţiile lor, 
chiar dacă doar prin simpla încorporare a unor fişiere cu imagini, 
grafice, sunete (Cutter, 1996). 


4. PRINCIPII ŞI REGULI ÎN CONSILIEREA ONLINE 


Înainte de a-şi da acordul cu privire la primirea online a 
serviciilor de sănătate mintală, clientul ar trebui informat asupra 
multor aspecte ale terapiei virtuale, precum unele caracteristici ale 
procesului şi ale terapeutului, unele riscuri şi beneficii posibile, ca şi 
asupra măsurilor de protecţie, asupra procedurilor de lucru şi a 
modalitatilor de intervenţie în situaţii de urgente, şi nu în ultimul 
rând asupra altor alternative existente (ISMHO, 2000). 

4.1. Procedurile standard de operare 


În mare parte, trebuie să se respecte aceleaşi proceduri 
atunci când se oferă servicii de sănătate mentală în modalitate on- 
line, ca şi în cazul modalităţii fata în fata. 


Evaluarea clientului. Terapeutul trebuie să evalueze 
adecvat clientul înainte de oferirea serviciilor on-line, iar 
clientului trebuie să i se explice că aceasta ar putea fi 
afectată de modalitatea virtuală de comunicare. 
Competența terapeutului. Terapeutul trebuie să respecte 
granița competenţei sale şi să nu încerce să rezolve on- 
line o problema cu care nu s-a confruntat în şedinţele fata 
în fata. 

Structura serviciilor on-line. Terapeutul şi clientul trebuie 
să se pună de acord asupra modului de comunicare şi 
frecvenţei, cât şi asupra taxei şi modului de plată. 
Confidentialitatea. Clientul trebuie asigurat de faptul ca i 
se va proteja confidentialitatea. 

Înregistrările.  Terapeutul va trebui să menţină 
înregistrările cu clientul, iar acesta trebuie informat despre 
acest lucru. 


4.2. Persoana terapeutului 


Clientul trebuie să cunoască unele dintre caracteristicile 
acestuia, de exemplu: 


Numele. Utilizarea pseudonimelor reprezintă un lucru 
obişnuit în comunicarea virtuală, dar clientului trebuie să i 
se comunice numele real al terapeutului. 

Calificarea. Clientului trebuie să i se prezinte toate 
informaţiile legate de educaţia terapeutului referitoare la 
certificarea, la licenţă, la aria specializării sau experienţă. 
Modalitatea de confirmarea a informațiilor. Pentru ca 
informaţiile să poată fi verificate de către client, terapeutul 

trebuie să ofere numărul de telefon sau adresele unor 
instituţii relevante. 


4.3. Procesul terapeutic 


Clientul trebuie lămurit asupra unora dintre caracteristicile 

acestuia, precum: 

e Neintelegerile posibile. Clientul trebuie să fie conştient ca 
prin utilizarea modalităţii de comunicare bazată pe text 
există o probabilitate mai mare de apariţie a 
neînțelegerilor. 

e Timpul. Clientului trebuie să i se spună care este perioada 
de timp la care trebuie să se aştepte că va primi un 
răspuns după ce a trimis un e-mail. 

e Intimitatea terapeutului. Clientul trebuie să i se explice ca 
terapeutul are dreptul de a restricționa accesul altor 
persoane la cuprinsul comunicărilor dintre ei doi, astfel 
clientul nu poate utiliza în alte scopuri înregistrările pe 
care le deține. 


4.4. Beneficiile scontate 


Clientului trebuie să i se prezinte unele dintre avantajele 

oferirii on-line a serviciilor de sănătate mentală, dintre care ar fi: 

e Inhibitia. Sentimentul unei inhibitii mai reduse decât în 
întâlnirile fata în fata. 

e Reflectarea. Timpul mai mare avut la dispoziţie pentru a 
compune mesajul, care oferă posibilitatea de a reflecta 
asupra mesajelor trimise. 

e Înregistrarea. Posibilitatea ca mesajele să fie înregistrate 
automat ceea ce permite analiza lor ulterioară. 

e Flexibilitatea temporară. Posibilitatea de a trimite şi primi 
mesaje la orice moment din zi sau noapte. 

4.5. Riscurile asumate 


Clientul trebuie ajutat sa devina constient asupra unora 
dintre dezavantajele oferirii on-line a serviciilor de sănătate 
mentală, dintre care ar fi: 

e Întârzierile sau lipsa mesajelor. Posibilitatea ca mesajele 

să nu ajungă la destinaţie. 

e Confidentialitatea mai redusă. Posibilitatea ca informaţiile 

dintre cei doi să fie accesate şi de alte persoane cu sau 
fără intenţie. 


4.6. Măsurile de protecție necesare 


Clientului trebuie să i se aducă la cunoştinţă unele dintre 

metodele folosite de terapeut, de exemplu: 

e Confirmarea de primire. Clientului va trebui să i se explice 
că, ori de câte ori va trimite un e-mail ar trebui să ceară 
confirmare de primire din partea terapeutului, pentru a se 
asigura că mesajul a fost primit. 

e Utilizarea parolelor. Clientului va trebui să i se explice ca 
ar trebui să folosească parole care să condiţioneze 
accesul la computer sau chiar mai mult: metode de 
encriptare a informaţiilor. 


4.7. Rezolvarea urgentelor 


Clientului trebuie să i se explice ce s-ar putea face şi care ar 

fi procedura în astfel de situații. 

e Comunicarea on-line. Modalitatea de soluţionare ar putea 
însemna ca terapeutul să primească imediat un mesaj. 

e Sprijinul local. În multe situaţii, deoarece terapeutul se află 
la mare distanţă de client, capacitatea sa de a răspunde 
unei urgente va fi limitată. În aceste situații, terapeutul va 
trebui să aibă numele şi numărul de telefon al unei 
profesionist local ce cunoaşte deja cazul. 

4.8. Alte variante 


Clientului trebuie să i se aducă la cunoştinţă ce anume ar 
mai putea face în afară de primirea online a serviciilor de sănătate 
mentală, de exemplu: 

e Apelul la întâlnirea fata în faţă. Să se prezinte personal 

pentru primirea acestor servicii. 

e Apelul la cineva apropiat. Să discute problemele cu un 

prieten sau un membru al familiei. 

e Apelul la propriile sale resurse. Să se gândească singur la 

probleme sale sau să mediteze. 

e Apelul la timp. Să nu facă absolut nimic şi să aştepte să 

vadă ce se va mai întâmpla. 

Deşi studiile referitoare la eficienţa terapiei on-line sunt încă 
limitate ca număr şi confuze ca rezultate, nu putem să nu 
remarcăm faptul că aceasta a devenit deja un domeniu specific al 
intervenţiei psihologice. 

După cum s-a observat, există deja o serie de avantaje 
certe, s-au stabilit anumite ghiduri de bună practică în comunicarea 
online cu pacienții, s-au identificat o serie de limitele şi se mai 
dezbat încă unele dileme. Fără îndoială, mai există încă multe 
neclaritati şi provocări în acest nou domeniu. De exemplu, datorită 
faptului că nu este posibil să fie studiată comunicarea asincronă 
fata in fata, nu va exista nici o modalitate corectă din punct de 
vedere metodologic de a compara terapia fata in fata cu terapia 
online. 


5. DIRECŢII DE DEZVOLTARE ALE TERAPIEI ON- 
LINE 


Chiar dacă involuntar ne vin în minte scenarii apocaliptice, 
de genul „Matrix”, se poate estima că în viitorul apropiat se va 
acorda o atenţie din ce în ce mai mare în următoarele direcții. 

5.1. In plan teoretico-metodologic 


a) Analize comparative ale eficientei terapiei online 

Studiile ulterioare vor trebui sa se centreze mai mult pe 
impactul scrisului asupra clientilor si pe realizarea unor analize 
experimentale comparative între eficiența diferitelor terapii on-line 
precum terapia prin e-mail şi terapia prin chat şi eficienţa terapiilor 
fata în fata. Oricum, studiile preliminare au indicat faptul că terapia 
virtuală poate avea succes în cazul anumitor probleme specifice 
(King, Moreggi, 1998) si că noile tehnologii vor fi utilizate tot mai 
intens în domeniul psihologiei clinice şi al psihoterapiei (Caspar, 
2004). 

b) Clarificarea principiilor şi apariţia ghidurilor de intervenție 
on-line 

Deja în domeniul medical s-au făcut primii paşi prin apariţia 
unui ghid referitor la utilizarea clinică a e-mail-ului cu pacienții 
(Kane, Sands, 1998), iar Societatea internaţională de sănătate 
mentală on-line a sugerat anumite principii de bună practică în 
oferirea serviciilor specifice (ISMHO, 2000). 

Pe lângă clarificările ce se vor face în privinţa utilizării 
e-mail-ului sau a realității virtuale, în terapie se vor depune eforturi 
pentru generarea unei teorii globale, unei meta-teorii care să ofere 
cadrul de înțelegere a activităţii clinice desfăşurate on-line. 

c) Specializarea şi interdisciplinaritatea terapeutilor 

Vor începe să apară cursuri dedicate terapiei on-line şi 
diferitelor tehnici ce pot fi utilizate în funcţie de modalitatea de 
comunicare aleasă e-mail, chat etc. Se va realiza o colaborare 
strânsă între experţii diferitelor domenii, precum psihologia 
cognitivă, ştiinţele comunicări, tehnologia informaţiei, inteligența 
artificială. 

d) Stabilirea modalitatiior de evaluare a compatibilitatii 
clienţilor 

Având în vedere dificultăţile terapeutice, dar şi problemele 
deontologice şi cele legale, va fi absolut necesar să se stabilească 
caracteristicile esenţiale ale persoanelor ce pot beneficia de 


Cum putem beneficia de consiliere psihologică on-line 347 


serviciile on-line, cât şi modalităţile de evaluare a simptomatologiei 
acestora, pentru a fi evitate intervenţiile în cazurile contraindicate. 


5.2. În plan aplicativ 


a) Automatizarea procesului terapeutic 

Una dintre direcţiile cele mai interesante ale activității clinice 
va fi probabil dezvoltarea potenţialului automatizării. Unele sarcini, 
de exemplu fazele de evaluare şi diagnostic ale terapiei, vor putea 
fi realizate doar de programe specializate în acest sens. De 
asemenea, programele vor putea fi utilizate în ajutorarea clienţilor 
de a se decide dacă să solicite sau nu o intervenţie terapeutică sau 
ce tip anume de psihoterapie li s-ar potrivi. 


b) Dezvoltarea sistemelor expert 

O altă provocare va fi aceea a construirii unor sisteme 
expert, utilizate fie în predarea cazurilor clinice (Fontaine, Le Beux, 
Riou, Jacquelinet, 1994), fie în rezolvarea unor probleme specifice, 
cum ar fi: disfuncţiile sexuale (Binik, Servan-Schreiber, Freiwald, 
Hall, 1988), tulburările de somn (Korpinen, Frey, 1993), bulimia 
(Bara-Carril, el.al., 2004). 


c) Utilizarea terapeutică a jocurilor de computer 

Pornind de la premisa principală, că adolescenții nu primesc 
sprijinul necesar atunci când au nevoie sau nu se implică atunci 
când ceilalți încearcă sa le ofere sprijin, unii cercetători au început 
construirea unor astfel de aplicaţii, ce s-au dovedit a fi utile în 
probleme legate de controlul impulsivitatii (Clark, Schoech, 1984; 
Gardner, 1991), consumul de droguri (Oakley, 1994), tulburările de 
axietate şi problemele de atenţie (Pope, Paisson, 2001), stima de 
sine (Dandeneau, Baldwin, 2004). 


d) Dezvoltarea şi utilizarea mediului virtual în scopuri 
terapeutice 

Probabil că realitatea virtuală va reprezenta una dintre cele 
mai mari provocări pentru psihologi, datorită posibilităţilor deosebite 

pe care le-ar putea oferi in ceea ce priveste tehnicile de diagnoza, 
psihoterapie si formare. 
Fiind un sofisticat mediu de comunicare, realitatea virtuala 


permite 


colectarea şi integrarea unor informaţii multiple într-o 


experiență unică similară vieţii reale. Este posibil ca prin 
intermediul acesteia să fie vizate anumite dimensiuni afective sau 
cognitive fără o modificare semnificativă a abordării terapeutice. 
Astfel, realitatea virtuală poate fi utilizată de terapeuti diferiți în 
diverse scopuri: 


terapeutul de orientare comportamentală o poate utiliza 
pentru a activa structura bazală a fricii la un pacient prin 
confruntarea cu stimulul generator de teamă; 

terapeutul de orientare psihodinamică o poate utiliza ca 
pe un sistem simbolic complex, pentru a evoca sau a 
scoate la suprafaţă anumite stări afective; 

terapeutul de orientare cognitivă o poate utiliza pentru a 
analiza funcţionarea sistemelor mnezice şi a reconstrui 
modul de procesare a informației; 

terapeutul de orientare experientiala o poate utiliza pentru 
a izola pacientul de lumea externă şi a-l ajuta să exerseze 
acţiunile corecte. 


Studiile realizate până în prezent au dovedit că mediul 
virtual poate fi eficient în tratarea unor probleme diferite, precum: 


agorafobia — frica de spaţii largi (North, Coble, 1996); 
tulburările sexuale (Optale et.al., 1997); 

claustrofobia — frica de spaţii închise (Botella, 1998); 
tulburările de stres posttraumatic (Hodges et.al., 1999; 
Rothbaum et.al., 1999); 

tulburările alimentare (Riva et.al., 2000); 

acrofobia — frica de înălțimi (Choi et.al., 2001, 
Emmelkamp et.al., 2001); 

tulburările de panică (Vincelli et.al., 2001); 

arahnofobia — frica de păienjeni (Garsia-Palacios et.al., 
2002). 

În ceea ce priveşte rolul acestor tehnologii în viitorul 
psihoterapiei, conform unui studiu realizat în 2002 de Norcross, s-a 
ajuns la concluzia că utilizarea realității virtuale şi terapia 
computerizată se vor afla în fruntea clasamentului, acestea fiind 
alese pe locurile 3 şi 5. În acelaşi timp s-a constatat că abordările 
psihoterapeutice tradiționale precum hipnoza, intervenția 
paradoxală şi interpretarea viselor vor fi utilizate din ce în ce mai 
puţin, ele fiind alese pe locurile 32, 33 şi 35 (Norcross et.al., 2002). 

O ultimă întrebare mai rămâne de clarificat referitoare la 
comportamentul specialiştilor şi anume: 

Sunt psihologii pregătiți pentru adoptarea noilor tehnologii în 
activitatea profesională? 

Unele studii au arătat că aceştia sunt destul de refractari la 
asimilarea inovatiilor tehnologice, iar lipsa lor de interes ar putea fi 
pusă pe seama: 

e angajamentului pe care îl au fata de valorile umaniste, 


care ar veni în conflict cu dezvoltările tehnologice 
(Nadelson, 1987); 


e lipsei educaţiei în utilizarea aplicaţiilor informatice sau a 
ceea ce s-ar putea numi tehnofobie (Rosen, Weil, 1996); 


e îngrijorărilor de natura deontologica (American 
Psychological Association Ethics Committee, 1997; 
McMinn, 1999). 


Cu toate acestea, în ultimii ani, calculatorul a început să fie 
utilizat tot mai mult într-o gamă variată de activităţi, de la cele 
administrative la cele de evaluare sau tratament, studiile arătând 
că 72% dintre psihologi îl utilizează în activitatea profesională 
(Rosen, Weil, 1996). 

Devine astfel evident că aceste noi abordări justifică pe 
deplin afirmaţia că în consilierea psihologică s-a petrecut o mică 
revoluţie, aceasta intrând într-o eră nouă, iar clienţii vor putea de 
acum încolo beneficia de consiliere psihologică realizată în 
manieră online. 

Anexa 1 


CÂT DE STRESAT SUNTEŢI? 


În acest ultim capitol aveţi posibilitatea să vă verificaţi 
propriul nivel de stres. Vi se prezintă un „Inventar” pentru 
evaluarea stresului individual, care vizează contextul vieții 
normale şi obişnuite, excluzând situaţiile excepționale, cum ar fi un 
război, o catastrofă naturală sau o epidemie. 

Notati punctele pe care dumneavoastră vi le atribuiti în 
fiecare dintre cele 96 de cazuri din diferitele categorii. Realizati 
totalul punctelor pentru fiecare dintre ele: 

1. Stil de viaţă, 

2. Mediu, 

3. Simptome, 

4. Slujba/ocupatie 

5. Relaţii, 

6. Personalitate. 


Totalul fiecărei categorii se aşează în locul corespondent . 
Acestor puncte li se adaugă cele proprii ale numitorului pătrat. 
„Totalul” vă va oferi gradul de stres pe care îl aveţi în acest 
moment. 

În continuare ,Localizati zona dumneavoastră de stres în 
tabel” şi deja puteţi să trageţi propriile concluzii. 

Pentru ca evaluarea să fie valabilă, trebuie sa raspundeti la 
toate întrebările cu sinceritate deplină. 

STIL DE VIAȚĂ 
S| ome | o @ 
Nr. 5 T L T a 
crt. eles Ş 9 E: 
Z| Sc te. | <15 
1 Dorm un numar de ore potrivit 3i 2 1 0 
cu nevoile mele 
2 Mananc la ore fixe 3| 2 1 0 
3 Cand sunt nervos, iau 0; 1 2 3 
tranchilizant 
4 |intimpul liber, mă uit la T.V.sau] 0] 1 | 2 | 3 
video 
5 Fac exercițiu fizic în mod regulat | 3 | 2 1 0 
6 Mananc în grabă 1 2 3 
7 Din alimentele bogat în O | 1 2 3 
colesterol (ouă, ficat, brânză, 
înghețată) mănânc cât am poftă 
8 | Consum fructe şi verdeturi din 3| 2 1 0 
plin 
9 Beau apa intre mese 3 | 2 1 0 
10 | Mănânc între mese O | 1 2 3 
11 | Servescun mic dejun bogat 3| 2 1 0 
12 | La cină mănânc putin 3| 2 1 0 
13 | Fumez Oo lie 2 3 
14 | Consum băuturi alcoolice O | 1 2 3 
15 | În timpul liber ies in natura sila |3| 2 | 1 | 0 
aer curat 
16 | Practic un ,hobby” sau o 3i 2 1 0 
pasiune care ma relaxeaza 
Total STIL DE VIATA 


Cât de stresat sunteți? 


357 


MEDIU 
Nr. 10 CO ~ © 
crt. 3 23| 5/8 S 
O o > o © 
2/0 89| e loog 
olal g lag 
Z|l< z| u <2 
17 Familia mea este destul de 3 |2 1 0 
gălăgioasă 
18 Simt că am nevoie de mai mult 
tai ` 3 12 1 0 
spatiu in casa 
19 Toate lucrurile mele sunt puse 
4 : : ; O |1 2 3 
în ordine, fiecare la locul lui 
20 Beneficiez de o atmosferă de 1 2 
cămin plăcută 
21 Vecinii mei sunt gălăgioşi 3 |2 1 0 
22 Se află multă lume în zona în 1 2 3 
care locuiesc 
23 Casa mea este curată şi 
ordonată 9-A 2 3 
24 Acasa ma relaxez in linişte 3 |2 1 0 
25 Dormitorul meu mise pare mic |3 | 2 1 0 
26 Am impresia ca locuim prea 
. . A O |1 2 3 
multi sub acelaşi acoperiş 
27 Sunt mulțumit cum este 
incă : 3 |2 1 0 
zugravita locuinta mea 
28 Consider casa mea ca fiind 
destul de spatioasa pentru 3 |2 1 0 
nevoile noastre 
29 In cartierul meu sunt mirosuri 014 2 3 
neplăcute 
30 Zona în care locuiesc e destul 0 [4 2 3 


de zgomotoasă 

31 Aerul din localitatea mea este 3 |2 1 0 
curat 
32 Străzile şi parcurile din cartierul 3 |2 1 0 
meu sunt curate şi îngrijite 
Total MEDIU 
SIMPTOME 
Nr. 0 wl a x 
crt. 3 2's 5 a 5 
219591] e [92 
ojs ol Gig 
Z|<elu icf 
33 Sufăr de dureri de cap 3 |2 1 0 
34 Am dureri abdominale 3 |2 1 0 
35 Am o digestie buna 0/1 2 3 
36 Am scaun regulat O |1 2 3 
37 Mă supără spatele 3 |2 1 0 
38 Sufar de tahicardie 1 2 3 
39 Sufar de alergii 0/1 2 3 
40 Am senzatii de sufocare 3 |2 1 9) 
41 Mi se intepenesc muşchi gâtului 3 |2 1 0 
şi ai spatelui 
42 Am tensiune arterială moderată 0 l1 2 3 
şi constantă 
43 Am memorie bună 3 |2 1 0 
44 Nu am pofta de mancare 3 |2 1 0 
45 Ma simt obosit si fara putere 0/1 2 3 
46 Sufar de insomnie O J1 2 3 
47 Transpir mult (chiar când nu fac 3 |2 1 0 
exerciţii) 
48 Plâng şi mă descurajez foarte 3 |> 1 0 


repede 


Total SIMPTOME 

Nr X5 0 ~ © 
crt eles 5 |85 
olol > ow 
2/90; joo 
Sligo) else 
Ze ei 9 
49 Lucrul meu zilnic îmi produce 
i 3 |2 1 0 
multa tensiune 
50 In momentele libere ma 
eda pee mee ie) 1 
framanta problemele de serviciu 
51 Programul de lucru este regulat | 0 
52 Ocupatiile mele imi permit sa 1 
mănânc liniştit acasă 
53 Lucrez acasă noaptea şi la 2 1 
sfârşitul săptămânii 
54 Am mai multe slujbe 1 2 
55 La lucru mi se pare că timpul 1 2 
zboară 
56 Mă simt folositor şi satisfăcut în 
zt 3 | 2 1 0 
ocupatiile mele 
57 Traiesc cu frica pierderii 3 |> 1 0 
serviciului 
58 Relațiile cu colegii de serviciu 1 2 
sunt conflictuale 
59 Sunt în relații bune cu şeful meu 1 
60 Consider că postul meu este 1 
sigur 
61 RS îmi este necesar la 0 l1 2 3 
ucru 
62 Uit să mănânc atunci când 0 l1 2 3 


trebuie să termin o treabă 

63 Mă consider competent în 3 |> 1 0 
munca mea 
64 Am convingerea ca seful meu 
si/sau familia mea apreciaza 3 |2 1 0 
lucrul pe care il fac 
Total SLUJBA 
RELATII 
Nr O > ~ © 
crt aleg 5/85 
olo ol > low 
Qlool o o0 
ols ol 9 |g k 
Zitciu |ct 
65 Ma bucur sa fiu amabil si 
ie 3 | 2 1 0 
politicos cu toata lumea 
66 Imi pastrez încrederea în ceilalți | 3 | 2 1 0 
67 Sunt nemultumit atunci cand 0 l1 2 |3 
planurile mele depind de alţii 
68 Mă afectează mult disputele O |1 2 3 
69 Am prieteni dispuşi să mă 
asculte Aa : 
70 Sunt satisfacut de viata mea 1 2 3 
sexuală 
71 Pun mare pret pe părerea pe 0 |4 2 3 
care o au alţii despre mine 
72 Doresc să fac lucrurile mai bine 
e eae 3 |2 1 0 
decat ceilalti 
73 Colegii de serviciu sunt prietenii 3 l2 1 0 
mei 
74 Am rabdare sa ascult 014 2 3 


problemele celorlalţi 

75 


Cred că soțul sau soția mea are 
nevoie să se schimbe pentru ca 
relaţia noastră să fie bună 
(pentru cei necăsătoriți): 
logodnic/logodnică, 
prieten/prietenă, 
apropiat/apropiată 


76 


Vorbesc prea mult 


77 


Atunci când discut cu cineva, 
îmi dau seama că foarte curând 
încep să vorbesc pe un ton 
ridicat 


78 


Sunt invidios pe cei mai bogați 
decât mine 


79 


Când am o dispută cu cineva, 
mă gândesc la ce-i voi răspunde 
în timp ce el încă vorbeşte 


80 


Devin nervos atunci când mi se 
dau ordine 


Total RELAȚII 


PERSONALITATE 


Nr 
crt 


niciodată 


Frecvent 


totdeauna 


81 


Mă simt în general satisfăcut de 
viata pe care o duc 


œ% Niciodată 
m Aproape 


= 


© Aproape 


82 


Îmi place să vorbesc pe alţii de 
bine 


oO 


N 


4 


O 

83 Devin nervos cand cineva 
conduce incet automobilul in O |1 2 3 
fata mea 
84 Cand trebuie sa stau la coada la 0 | 4 2 3 
un ghişeu renunţ şi plec 
85 Mă simt îngăduitor cu mine 
însumi atunci când se apropie 3 |2 1 0 
termenele 
86 Privesc viitorul cu incredere 1 2 3 
87 Cu toate ca nu imi place, am 
tendinta sa ma gandesc la ce O | 1 2 |3 
poate fi mai rau 
88 | imi place să fac lucrurile în felul 
meu si ma supar atunci cand 3 |2 1 0 
aceasta nu e posibil 
89 Sunt bine dispus 3 | 2 1 0 
90 Sunt mulţumit de purtarea mea |O | 1 2 |3 
91 Ma enervez atunci cand sunt 3 l2 1 0 
întrerupt în cursul unei activități 
92 Sunt perfectionist 3 |2 1 0 
93 Ma gandesc la cei care imi 014 2 3 
datorează bani 
94 Devin foarte nervos atunci când 
sunt prins într-o aglomeratie4 O1 2 |3 
rutieră 
95 Mă plictisesc foarte repede în 
concediu şi doresc să revin la 3 |2 1 0 
activităţile mele „productive” 
96 Trăiesc cu teama că într-o zi 
s-ar putea să mă îmbolnăvesc 3 l2 1 0 


de o oarecare boală fatală, cum 
ar fi cancerul 


Total PERSONALITATE 

Semnificația răspunsurilor 


|. Notati punctele pentru fiecare secțiune: 
STIL DE VIAȚA. pese o atacată 


II Adăugaţi încă trei puncte dacă: 
Aveţi între 35 şi 60 de ani.................... 
Sunteţi separtat/a sau divorțată............. 
Traiti într-un oraş mare..................... 
Aveţi în casă trei copii sau mai mulți... 

Nu aveți serviciu... eee 


III Adăugaţi două puncte dacă: 
Aveţi între 25-34 ani... 
Sunteţi necasatorit/a, vaduv/a.............. 
Traiti într-un oraş mic... 
Aveţi în casă unul sau doi copii.......... ; 
Lucrati temporar... eee 


TOTAL GENERAL 


Şi acum, după ce ati obținut totalul, observați în ce zonă de 
stres vă găsiţi în tabelul de mai jos. 


Zona Punctaj 
0 - 48 
48 - 71 

72 - 119 

120 - 144 

145 - 200 


ol A NI > 

Ce reprezinta fiecare zona? 


Zona 1 — Nivelul de stres este primejdios de scazut. 

Este nevoie sa puneti un pic de scanteie si imbold in viata 
dvs., pentru a obtine reusitele care se asteapta de la capacitatea 
pe care o aveți. 


Zona 2 — Beneficiati de un nivel scăzut de stres. 

Acest lucru se poate datora unei naturi liniştite şi multumite 
într-un mediu favorabil. Situaţia dumneavoastră este sănătoasă şi 
lipsită de riscul de infarct, ulcere şi alte îmbolnăviri asociate cu 
stresul. Cu toate acestea, este posibil să aveţi un randament mult 
mai scăzut fata de capacitatea pe care o aveţi şi poate e nevoie, 
din când în când, de o provocare pentru a face un efor mai mare. 


Zona 3 — Aceasta este zona normală a stresului. 

Cele mai multe persoane se află la acest nivel. Uneori sunt 
tensiuni, alteori momente de relaxare. Este necesară şi o oarecare 
tensiune pentru a atinge anumite ţinte propuse; însă stresul nu 
trebuie să fie permanent, ci să se compenseze prin perioade de 
linişte. Aceste alternări formează o parte din echilibrul uman. 
Deoarece această zonă este foarte largă, punctajul poate să fie 
aproape de limite. Dacă punctajul dumneavoastră este foarte 
aproape de limita superioară, ca o măsură de prudenţă, 
considerati-va cel putin partial şi în zona a patra. 


Zona 4 — Stresul din această zona este considerat 
ridicat. 

În felul acesta, dumneavoastră aveţi o înfăţişare clara si 
concludentă a primejdiei. Observati cu grijă fiecare sector al viatii 
dumneavoastră cu scopul de a vedea care sunt problemele care au 
nevoie de o rezolvare mai urgentă. Acum este momentul de a 
preveni dereglări psihice sau pierderea facultăţilor mintale sau de a 
evita complicaţii ale aparatului digestiv şi circulator. Căutaţi să 
priviți problema pe calea cea mai directă din diferite perspective: 

dieta, exerciţiul fizic, relaxarea, ajutorul personal al unuia demn de 
încredere. Adoptati o atitudine pozitivă şi căutaţi să fiți amabil cu 
toți ceilalți. 


Zona 5 — Această zonă este considerată primejdioasă. 

Dacă obţineţi mai mult de 144 de puncte, vă găsiţi în mijlocul unui 
grup redus de persoane foarte stresate şi cu multiple probleme, 
care reclamă o atenţie urgentă. De aceea, luaţi în serios problema 
ieşirii din această situaţie înainte de a fi prea târziu. Căutaţi ajutor. 
Sunt situaţii pe care unii nu le pot înfrunta singuri. Cu toţii avem 
uneori nevoie de sprijin din partea familiei sau a prietenilor sau 
chiar de ajutorul profesional al unui psiholog sau psihiatru. Dacă 
este posibil, schimbati-va activitatea pentru câteva zile şi aplicaţi 
toate tehnicile şi strategiile antistres. 

Anexa 2 


PROGRAMUL F.A.N.E. 
DE DESTRESARE 


D:= după ce ati completat acel chestionar, ati constatat 
că aveţi un nivel ridicat de stres şi dacă toate strategiile 
prezentate în această lucrare nu v-au fost de prea mare folos 
pentru a scăpa de stresul acumulat, nu ne mai rămâne decât să 
aplicăm o ultimă metodă numită metoda Fast Adaptation to 
Negative Enviroments (F.A.N.E.). 

Se pare ca odata cu evolutia societatii si a oamenilor s-a 
diminuat foarte mult toleranta la frustrare a acestora. In alte vremuri 
atât şeful dificil cât şi subordonatul dificil erau cu mult mai 
periculoşi şi stresanti decât în prezent. Acum câteva sute de ani un 
subordonat putea să-şi „piardă rapid capul” dacă-l supăra cumva 
pe suveran, iar un şef putea să fie înjunghiat sau linşat pentru a 
face loc altuia la conducere. În prezent un subordonat care are un 
şef dificil nu-şi poate pierde decât salariul de merit sau primele, 
poate una doua avansări înainte de termen şi o parte din timpul 
liber, iar un şef care are subordonați dificili nu-şi pierde decât 
funcţia, în cel mai rău caz. 

Dacă vi se pare totuşi că aceste exemple sunt prea 
îndepărtate, vom reveni la unele mai apropiate de zilele noastre şi 
vă vom cere să faceţi un efort şi să încercaţi să vă imaginati în 
postura prezentată în imaginile care urmează. 

Trebuie doar să vă gândiţi cum ar fi viata dumneavoastră 
dacă ati avea una dintre profesiile următoare şi apoi să comparati 
situaţia imaginară cu situaţia dumneavoastră prezentă. 


Exercitiul 1 
Cât de stresantă credeți că este viata dumneavoastră 
actuală? 

Exercitiul 2 
Cat de stresanta credeti ca este viata dumneavoastra actuala? 


Photo by Vincent Laforet / The New York Times 


Exercitiul 3 
Cat de stresanta credeti ca este viata dumneavoastra actuala? 

Exercitiul 4 
Cât de stresantă credeți că este viata dumneavoastră actuală? 


Exercitiul 5 
Cât de stresantă credeți că este viata dumneavoastră actuală? 

Exercitiul 6 
Cat de stresanta credeti ca este viata dumneavoastra actuala? 

Anexa 3) 


CARE ESTE SENSUL VIEŢII? 


Ştefan LITA 


în finalul acestei lucrări, pentru a ne asigura că ati dobândit 

ldeprinderie necesare de a face față stresului cotidian, fie el 
personal sau profesional, vom face un scurt test. 

Se pare că, dacă vrei să stresezi pe cineva, oricât de fericit ar 
fi sau oricât de controlat, trebuie să începi prin a-i pune doar câteva 
întrebări de genul: 

e Cine suntem în realitate? 

e Dece ne naştem? 

De ce murim? 

De unde venim? 

Unde mergem? 

Care este sensul vieții? 

Dacă ati început sa vă simtiti mai agitat, tensionat sau 
îngândurat, vă sugerăm să reveniti asupra cap.14 şi să încercaţi să vă 
relaxaţi înainte de a aborda şi această ultima problemă esenţială a 
existenței umane. 

Multi autori au considerat că această întrebare, daca viata are 
sau nu semnificaţie, este cea mai importantă întrebare din viata. 
Frankle (1978) a susţinut că problema semnificației reprezintă 
nevroza principală a timpului nostru, iar Jung (1938) afirma că toţi 
clienţii săi peste 35 de ani au probleme legate de problema sensului 
vieţii. De asemenea studiile empirice au dovedit că experienţa 

subiectiva a lipsei de semnificatie este asociata atat cu depresia 
(Beck, 1987; Seligman, 1990), cat si cu suicidul sau abuzul de alcool 
(Harlow, Newcomb, Bentler, 1986). 

Cele mai cunoscute idei despre semnificatia vietii par a fi 
urmatoarele patru: 


1. Viata nu are nici o semnificatie, iar oamenii sunt 
condamnați la o inevitabilă dispariție. 

Această poziţie pesimistă a fost enunțată de autori precum 
Bertrand Russell şi Arthur Schopenhauer, care au susţinut chiar că 
întrebarea referitoare la semnificaţia vieţii nu are nici un sens. 


2. Viața nu are semnificaţie, dar oamenii sunt capabili 
de a-şi construi propriul sens. 

Nietzsche poate fi considerat reprezentantul cel mai 
semnificativ al acestei poziţii, care a mai fost susţinută şi de alti filozofi 
printre care Camus, Sartre, Simone de Boauvoir, precum şi de 
psihiatrul Erich Fromm. Aceştia au susținut că oamenii trebuie sa 
găsească curajul de a face fata acestui abis al lipsei de semnificaţie şi 
de a-şi asuma responsabilitatea găsirii unui sens pentru a ieşi din 
acest haos. 


3. Viața are semnificație cosmică, dar oamenii sunt 
incapabili de a înțelege complexitatile acesteia. 

Perspectiva aceasta este împărtăşită de majoritatea religiilor, 
printre autorii principali fiind Martin Buber, William James şi Leo 
Tolstoy. În opinia acestora credinţa şi revelaţia divină reprezintă 
modalităţile prin care oamenii pot intra în relaţie cu sensul vieții. 


4. Viaţa poate avea semnificație cosmică, iar oamenii 
printr-o căutare onestă şi asiduă ar putea descoperi 
adevărurile vieții. 

Aceasta a fost poziția susținută de Victor Frankl, care 
considera că specificul naturii umane este acela de a căuta 
semnificaţia propriei existente. 

O SCURTĂ ANALIZĂ A CREDINȚELOR DESPRE 
SENSUL VIEȚII 


Religiile lumii diferă în ceea ce priveşte regulile de 
conduită, dar aproape toate implică viziuni similare cu privire la 
sensul vieţii. Esenţa acestora este aceea că Dumnezeu a oferit 
oamenilor darul vieţii, dar acesta a fost însoțit de un test. Dacă 
vor dori să treacă testul, oamenii trebuie să-l pretuiasca şi să-l 
asculte pe Dumnezeu. Oamenii nu vor putea spera să înțeleagă 
toate complexitatile şi misterele vieţii, de aceea vor trebui sa 
aibă credinţă în Dumnezeu. 

Fiind un ateist, Freud aprecia ca această credinţă în 
Dumnezeu reprezintă o formă de regresie. Adică oamenii, pentru a 
evita să se confrunte cu depresia generată de lipsa de semnificaţie 
cosmică, vor prefera să creadă în existența unui părinte suprem. Din 
perspectivă freudiană, căutarea continuă pentru semnificaţie serveşte 
la protejarea indivizilor de concluzia deprimanta că viata nu are nici un 
sens. 

Spre deosebire de viziunea psihanalitica, umanistii 
considerau că această căutarea a semnificației, deşi deseori 
încărcată de anxietate, reprezintă cea mai sănătoasă şi nobilă 
straduinta umană. 

Prin urmare, vom încerca să facem o scurtă prezentare a 
diferitelor credinţe despre sensul vieţii pe care l-au împărtăşit de-a 
lungul anilor anumite persoane mai deosebite. 


1. Viaţa ne este oferită pentru a experimenta, de aceea 
trebuie să ne bucurăm de moment şi de călătorie. 

Printre cei care au susținut această opinie au fost Ralph 
Waldo Emerson, Malcolm Forbes, Cary Grant, Janis Joplin, 
Thomas Jefferson, Helen Keller, Sinclair Lewis şi Eleanor 
Roosevelt. 

Emerson îşi încuraja cititorii să râdă mult şi des şi să 
aprecieze frumuseţea. Forbes observa ca viata este o scurtă 
călătorie; prin urmare, atâta timp cât eşti viu, trebuie să trăieşti din 
plin. 

2. Viaţa este făcută pentru a iubi, a ajuta şi a servi pe 
ceilalți. 

Aceasta reprezintă ideea în care au crezut Pierre Teilhard de 
Chardin, Clarence Darrow, Albert Einstein, Mahatma Gandhi, 
Theodore Hesburg, Dalai Lama, Albert Schweitzer şi Jean Jacques 
Rousseau. 

Einstein afirma ca “doar o viata trăită pentru alţii este o viata 
valoroasă“. Frankl credea că iubirea este ultimul şi cel mai înalt ideal 
spre care poate aspira omul, iar salvarea acestuia se realizează prin 
iubire şi în iubire. Gandhi spunea că “fericirea şi consolarea mea pot fi 
găsite în servirea tuturor ființelor, deoarece esenţa divină reprezintă 


suma tuturor vieților”. 


3. Viața este un mister 

Albert Camus, Bob Dylan, Albert Einstein, Betty Friedan, 
Saren Kierkegaard, Napoleon, Stephen Hawking şi Martin Buber au 
fost unii dintre cei care au împărtăşit această opinie. 

Camus mărturisea “nu ştiu dacă viata are vreun sens, dar ştiu 
că nu cunosc acest sens şi că este imposibil pentru mine să-l aflu”. 
Celebrul fizician Hawking afirma că dacă vom afla un răspuns la 
această problemă (de ce anume existăm noi şi acest univers), acesta 
va fi ultimul triumf al rațiunii umane, deoarece atunci vom cunoaşte 
mintea lui Dumnezeu. 


4. Viaţa este fără sens 

Lipsa semnificației a fost simțită de Joseph Conrad, Clarence 
Darrow, Sigmund Freud, Franz Kafka, H. L. Mencken, Henry Miller, 
Bertrand Russell, Jean Paul Sartre, Arthur Schopenhauer si George 
Bernard Shaw. 

Sartre afirma ca “nu are nici un sens să ne nastem, nu are nici 
un sens să murim“. George Bernard Show compara viata cu o boală 
şi afirma că diferenţa dintre un om bolnav şi altul constă în stadiul bolii 
pe care o trăieşte. Într-o manieră mult mai poetică, ideea a fost 
ilustrată de Darrow, care a comparat viata cu “o corabie care este 

răsucită de fiecare val şi de fiecare adiere a vântului, o corabie care 
nu se îndreaptă spre nici un port, care nu are cârmă, nici pilot, nici 
busolă şi care pluteşte pur şi simplu prin timp şi apoi se pierde în 
valuri“. 


5. Viaţa ne este destinată pentru a-l servi pe Dumnezeu 
sau pentru a ne pregăti de următoarea 

Aceasta reprezintă credința împărtăşită de Mahatma Gandhi, 
Billy Graham, Martin Luther King, Jr., Mama Teresa şi Dalai Lama. 

Muhammad Ali se referea la viata ca reprezentând doar o 
pregătire pentru căminul etern, care este mult mai important decât 
scurta plăcere care ne seduce aici. Desmond Tutu spunea că “în viata 
trebuie să-i oferim lui Dumnezeu gloria, încercând să reflectăm 
frumuseţea şi iubirea sa; de aceea ne aflăm aici şi acesta este scopul 
vieţii . 


6. Viaţa este o luptă 

Opinia aceasta a fost susținută de Charles Dickens, Benjamin 
Disraeli, Edna St. Vincent Millay, George Bernard Shaw şi Jonathan 
Swift 

Charles Dickens se referea la viata ca la o măcinătoare 
blestemată şi îngrozitoare. Jonathan Swift descria viata ca pe o 
tragedie, în care stăm ca spectatori o vreme, după care avem parte 
de propriul rol în cadrul ei. Disraeli afirma că “tinerețea este o sărăcie, 
maturitatea o luptă şi batranetea un regret". 


7. Viaţa ne este dăruită pentru a face ceva important 

Aceasta reprezintă ideea în care au crezut Will Durant, Ralph 
Waldo Emerson, William Faulkner, Benjamin Franklin, Horace Mann, 
Margaret Mead, Richard Nixon şi Mahatma Gandhi. 

Will Durant considera că scopul vieţii constă în şansa pe care 
o avem de a produce sau contribui la ceva mai măreț decât noi înşine. 
Emerson credea că sarcina noastră este aceea de a părăsi lumea un 
pic mai buni. Horace Mann spunea că “ar trebui să-ţi fie ruşine să mori 
până când nu ai câştigat câteva victorii pentru umanitate“. 

8. Viata este facuta pentru a ne dezvolta si a evolua 

Marie Curie, Erich Fromm, Frederick Nietzsche, Plato, 
Elizabeth Kubler-Ross, Robert Louis Stevenson si Henry David 
Thoreau au fost printre cei care au promovat aceasta idee. 

Pentru Fromm sarcina principala a omului ar fi aceea de a se 
naşte pe el însuşi, de a deveni ceea ce este în potentialitate. De 
asemenea Robert Louis Stevenson afirma ca a deveni ceea ce 
suntem capabili sa devenim reprezinta unicul sens al vietii. Thoreau 
mărturisea, într-o manieră mai complexă: “mi-aş fi dorit să trăiesc 
cumpănit, să mă confrunt doar cu faptele esenţiale ale vieții şi să vad 
dacă nu cumva aş fi putut să nu învăţ ceea ce a trebuit să predau şi 
mai ales să nu descopăr atunci când mă voi apropia de moarte, că de 
fapt nu am trăit deloc“. 


9. Viața ne este dăruită pentru a ne crea un sens propriu 

Printre cei care au avut această opinie, au fost Sidney Hook, 
Grandma Moses, Carl Sagan, Simone deBeauvoir, John 
Dewey,Viktor Frankl, Carl Jung. 

Grandma Moses afirma ca viata este ceea ce facem din ea, 
aşa a fost mereu şi aşa va fi mereu. Carl Sagan spunea că “trăim 
într-un univers vast şi înfricoşător, în care zilnic apar sori şi se 
distrug lumi, în timp ce umanitatea se agaţă de un bulgare de 
pământ. Semnificaţia vieților noastre şi realitatea noastră fragilă se 
regăseşte în înțelepciunea şi curajul propriu. Noi suntem păstrătorii 
sensului vieții“. 


10. Viaţa este absurdă sau este doar o glumă 

Aceasta reprezintă credința împărtăşită de Albert Camus, 
Charlie Chaplin, Bob Dylan, Lou Reed, Oscar Wilde. 

Camus spunea că absurdul reprezintă conceptul esenţial şi 
primul adevăr. Charlie Chaplin descria viata ca fiind “o tragedie văzută 
de aproape şi o comedie văzută de departe“, iar Lou Reed compara 


capacitatea noastră de a înțelege viata cu “încercarea de a învăţa un 
măgar să citească în sanscrită“. 

Un final cu putin eustres 


Multe persoane ajung in anumite momente ale vietii sa-si 
pună întrebări cu privire la sensul acesteia. Căutarea răspunsului, 
de obicei, implica introspectia sau consultarea cu prietenii sau 
mentorii, precum şi apelul la literatură, poezie, muzică. 

Dacă vi s-a întâmplat să vă puneţi astfel de întrebări 
(inutile după unii, chinuitoare după alţii) sau dacă v-am trezit 
cumva apetitul în această direcţie, atunci poate că ideile 
prezentate vă vor putea ajuta să găsiţi unele indicii după care 
să adanciti căutarea. 

Oricum, se pare că sensul vieţii va rămâne pentru multi 
dintre noi un mister. Poate că mintea umană este pur şi simplu 
incapabilă să cuprindă o ideea atât de profundă precum aceea a 
semnificației vieţii. Bineînţeles, putem crede că nu există nici o 
semnificație cosmică. Cu siguranţă ca, pentru multi dintre noi viata 
este o luptă, uneori nedreaptă, alteori crudă. Câteodată chiar pare 
absurdă sau o simplă glumă proastă. 

Pe de altă parte, întotdeauna va exista cel puţin speranţa că 
viața are sens. Va fi acela pe care-l vom construi noi, dar 
semnificaţia ar putea să transceadă propria noastră persoană. Unii 
dintre noi, avem momente când simţim că suntem o parte a ceva 
mai mare decât noi înşine. Parem cu toţii legaţi într-o manieră 
misterioasă, în care viata este un dar şi o oportunitate. De aceea 
trebuie să trăim din plin, să savurăm experienţele, să ne bucurăm 
de această călătorie. 

Dar avem de asemenea şi unele responsabilităţi. Suntem 
aici pentru a evolua şi a ne transforma în oameni mai buni şi mai 
înţelepţi, astfel încât umanitatea să poată evolua. Suntem aici 
pentru a aspira la adevăruri şi cunoştinţe, pentru a-i servi şi iubi pe 
ceilalţi. În final, sarcina noastră este aceea de a ne aduce 
contribuţia la evoluţia socială şi spirituală a umanității. 

Va trebui să lăsăm lumea un loc mai bun decât era atunci 
când l-am găsit. Probabil că, doar atunci, vom merita să ne odihnim 
în pace. 

Aici se termină încercarea noastră de a vă destresa, pentru 
că, orice carte are un sfârşit ... spre deosebire de viata, unde, orice 
sfârşit poate reprezenta un nou început. 


Lista autorilor 381 


LISTA AUTORILOR 


Albu Cristina este psiholog în cadrul Centrului de 
Psihosociologie al Ministerului Administrației si Internelor, 
preocupându-se de selecţia şi asistența psihologică a personalului 
care execută misiuni cu un grad ridicat de risc. A absolvit Facultatea 
de Psihologie şi Ştiinţele Educaţiei, în 2001, şi masterul de “Consiliere 
psihologică, orientare şcolară şi profesională”, în 2004, la 
Universitatea Bucureşti. A urmat cursuri postuniversitare în domeniul 
„Negociere şi conflicte organizaționale” (2004, U.B.) şi „Managementul 
resurselor umane” (2005, U.N.Ap. Carol I). Din 2005 este doctorand în 
Ştiinţe Militare ( U.N.Ap. Carol 1) cu lucrarea Practici de optimizare 
psihică a luptătorilor antiterorişti. A publicat diferite articole în revistele 
de specialitate şi a participat la simpozioane ştiinţifice în domeniul său 
de activitate. 

E-mail: albucristina3@yahoo.com 


Andreescu Anghel este chestor general de poliție (general de 
corp de armată), jurist, specialist în strategie şi tactică militară. În 
prezent, deține funcţia de secretar de stat în Ministerul Administraţiei 
şi Internelor, şef al Departamentului Ordine şi Siguranţă Publică. Este 
conducător de doctorat la Universitatea Naţională de Apărare şi 
profesor universitar la Academia de Poliţie “Alexandru loan Cuza”, 
vicepreşedinte al Federaţiei Române de Arte Marţiale. A obţinut 
doctoratul în Ştiinţe Militare (1995) cu lucrarea “Cooperarea forțelor 
Ministerului de Interne cu celelalte forțe ale Sistemului Naţional de 
Apărare pentru combaterea acțiunilor separatiste şi terorist- 
diversioniste“. A ocupat mai multe funcţii de conducere: comandant al 
Jandarmeriei Romane, comandant al Centrului de Studii 
Postuniversitare, director al Serviciului de Pază şi Protecţie. Este 
membru titular al Academiei Oamenilor de Ştiinţă din România, Secţia 


382 Managementul stresului profesional 


militară, şi a fost distins cu diferite medalii, printre care: Ordinul pentru 
Merit — Franţa (1999), Ordinul Steaua României în grad de Mare 
Ofiţer (2000), Crucea Patriarhală (2000). A publicat peste 200 de 
articole şi a elaborat sau coordonat 25 de cărți, dintre acestea fiind 
amintite: Noţiuni ale managementului din Ministerul de Interne (1998), 
Terorismul — analiză psihosociologică (1999), Psihopedagogie militară 
(1999), Strategia apărării totale, prezent şi viitor (1999), Istoria 
Jandarmeriei Române (2000), Siguranța naţională şi ordinea publică 
1859-2000 (2002), Terorismul international, flagel al lumii 
contemporane (2003), Integrarea europeană şi afacerile interne 
(2004), Terorismul, ameninţare majoră a democraţiei secolului XXI. 
E-mail: aa@mai.gov.ro 


Androsiac Eugen este şeful compartimentului „Asistenţă şi 
expertiză psihologică” din cadrul Centrului de Psihosociologie al 
Ministerului Administraţiei şi Internelor. A absolvit Facultatea de 
Psihologie în 1998, iar din anul 2005 este masterand în „Comunicare 
managerială şi resurse umane”. Printre domeniile sale de interes se 
numără asistența psihologică a personalului destinat misiunilor 
speciale. A elaborat o serie de lucrări, prezentate în cadrul unor 
manifestări ştiinţifice sau publicate în reviste de specialitate. 

E-mail: eugenandrosiac( (yahoo.com 


Bozai Violeta este psiholog în cadrul Centrului de 
Psihosociologie al Ministerului Administraţiei şi Internelor. A absolvit 
Facultatea de Psihologie în 2001, în prezent fiind masterand în 
„Comunicare managerială şi resurse umane”. S-a preocupat de 
studiul fenomenului suicidal, rezultatele obţinute au constituit subiectul 
unor lucrări prezentate la diferite manifestări ştiinţifice. 


E-mail. viobozai@yahoo.com 


Grigoroiu Marian Valentin este directorul Centrului de 
Psihosociologie al Ministerul Administraţiei şi Internelor. A obținut 
doctoratul în Ştiinţe Militare (2001) cu tema: “Prevederea, prevenirea 
şi gestionarea situaţiilor de criză politico-militară şi economico-socială 


Lista autorilor 383 


internă”. A ocupat diferite funcţii de conducere în cadrul Jandarmeriei 
Române şi a desfăşurat activităţi ca expert militar în cadrul 
Departamentului de Securitate Națională al Administraţiei 
Prezidenţiale, Secretariatul Consiliului Suprem de Apărare a Ţării. 
Printre lucrările publicate se află: Crizele în statul de drept, 1996; 
Dinamica acțiunilor militare de combatere a manifestărilor violente 
interne, 1998; Securitatea României în condiţiile contemporane, 2000. 
A participat la simpozioane, conferințe științifice ale Academiei 
Oamenilor se Ştiinţă din România, Secţia militară. 
E-mail: cos@mai.gov.ro 


Mihalcea Andreea este psiholog în cadrul Inspectoratului 
General al Poliţiei Române. A absolvit Facultatea de Psihologie în 
2001, a urmat stagii de pregătire în psihoterapie la Societatea 
Romana de Psihoterapie Experientiala (2002) şi curs postuniversitar 
în domeniul „Consilierii psihologice” la Universitatea Babeş Bolyai 
(2005). A publicat articole în Revista de Psihologie editată de 
Academia Română şi este coautor al cărților Organizațiile sindicale şi 
dilemele tranziției: studii de psihosociologie organizaţională (2001) şi 
Dimensiunile urii interetnice în secuime (2001). A participat cu lucrări 
ştiinţifice la conferinţe nationale şi internationale. 


E-mail: mav@mymail.ro 


Milcu Marius este psiholog la Inspectoratul Judeţean de 
Jandarmi Sibiu, şi profesor asociat la Universitatea „Lucian Blaga” din 
Sibiu şi la Universitatea Bucureşti. A absolvit Facultatea de Psihologie 
în 1994 şi a obținut doctoratul în psihologie în 2001, la Universitatea 
Bucuresti, cu lucrarea „Conflictul organizational — Origine, dinamică, 
strategii rezolutive. Aplicaţii pe organizațiile economice”. Este membru 
în Comitetul Director al Colegiului Psihologilor din România, Comisia 
de Psihologie pentru Apărare, Ordine Publică şi Siguranţă Naţională. 
A publicat articole în Revista de Psihologie Organizationala şi este 
autor al cărţilor Psihologia relațiilor interpersonale. Competiţie si 
conflict (2005), Conflicte în grupuri şi organizaţii (2006), Divergente, 
tensiuni şi conflicte: o analiză multidimensională (2006). 

E-mail: my_psy2006@yahoo.com 

Mureşan Genoveva este psiholog în 1.J.J. Timiş. A absolvit 
Facultatea de Psihologie, în 1997, şi cursul postuniversitar cu 
specialitatea “Psihologie judiciară”, în 2004. Urmează un stagiu de 
pregătire în domeniul psihoterapiei experientiale. Are preocupări în 
studiul managementului stresului, inteligenței emoţionale, traducerii şi 
adaptării de teste. A publicat articole în revistele de specialitate şi a 
participat la simpozioane ştiinţifice în domeniul său de activitate. 

E-mail: genoveva@wowmail.com 


Lita Ştefan este psiholog în cadrul Centrului de 
Psihosociologie al M.A.I., fiind răspunzător de activitatea 
compartimentului Metodologia cercetării şi statistică aplicată. A 
absolvit Facultatea de Psihologie în 1999, iar din 2003 este 
doctorand în psihologie în cadrul Institutului de Psihologie al 
Academiei Romane. În 2004 a început specializarea în 
psihoterapie rational-emotiva şi comportamentală în cadrul 
Institutului Internaţional de Studii Avansate în Psihoterapie şi 
Sănătate Mentală Aplicată, fiind în prezent acreditat de Institutul 
Albert Ellis din S.U.A. şi Federaţia Română de Psihoterapie. 
Suplimentar, ocupă poziția de secretar al Consiliului Ştiinţific al 
Activitatii de Psihologie din M.A.I., face parte din Comitetul Director 
al Colegiului Psihologilor din România — Comisia metodologica, 
este membru în asociaţii profesionale internaţionale (European 
Association of Methodology, European’ Association of 
Psychological Assessment, European Association for Decision 
Making, International Society for Mental Health Online, 
International Association for Statistical Education) si cadru didactic 
asociat la Facultatea de Psihologie a Universitatii Titu Maiorescu. A 
publicat diverse articole in Revista de Psihologie a Academiei 
Romane şi Revista de Psihologie Organizationala şi este coautor al 
cărţilor Dimensiunile urii interetnice în Secuime (2001), 
Organizațiile sindicale şi dilemele tranziției: studii de 
psihosociologie organizațională (2001), Ergonomie cognitivă şi 
interactiune om-calculator (2005). A participat cu lucrări ştiintifice la 
mai multe conferințe naționale şi internaționale. 

E-mail: csi@e-therapy.ro 

Tat Cristina este psiholog în cadrul Centrului de 
Psihosociologie al Ministerului Administraţiei şi Internelor. A 
absolvit Facultatea de Psihologie în 2001. Printre domeniile sale de 
interes se numără şi problematica legată de stilurile de conducere, 
comunicare şi conflict. A elaborat o serie de lucrări, care au fost 
prezentate în cadrul unor sesiuni de comunicări ştiinţifice sau 
publicate în reviste de specialitate. 

E-mail: cristinatat@lycos.com 


Turc Darius este şeful sectorului „Asistenţa psihologică” din 
cadrul Centrului de Psihosociologie al Ministerului Administraţiei şi 
Internelor. A absolvit Facultatea de Psihologie în 1995, iar din anul 
2005 este doctorand în psihologie la Universitatea Bucureşti. Este 
membru în Comitetul Director al Colegiului Psihologilor din 
România, Comisia de Psihologie pentru Apărare, Ordine Publică şi 
Siguranţă Naţională. Printre domeniile sale de interes se numără 
selecţia şi asistența psihologică a personalului destinat activităţilor 
cu grad ridicat de risc. În acest sens, a elaborat o serie de studii şi 
lucrări, prezentate în cadrul unor manifestări ştiinţifice sau publicate 
în reviste de specialitate. 

E-mail: dariusturc@yahoo.com 


Turc Mirela este psiholog în cadrul Centrului de 
Psihosociologie al Ministerului Administraţiei şi Internelor. A 
absolvit Facultatea de Psihologie în 1997, în prezent fiind 
masterand în „Management organizational şi al resurselor umane”. 
S-a preocupat de studiul stresului ocupational, participând la o 
serie de cercetări în acest domeniu. Rezultatele obținute au 
constituit subiectul unor lucrări prezentate la diferite manifestări 
ştiinţifice şi articole publicate în reviste de specialitate. 

E-mail: calotam@yahoo.com 


Rusan Adrian este psiholog la Gruparea de Jandarmi 
Mobilă Timişoara din cadrul Jandarmeriei Române. A absolvit 
Facultatea de Psihologie in 1997 la Universitatea de Vest 

Timişoara. Preocupările sale s-au axat îndeosebi pe latura 
aplicativă şi au vizat analiza tipurilor de activităţi, stabilirea criteriilor 
de evaluare şi selecţie, adaptarea şi construirea de probe 
psihologice, precum şi pregătirea psihologică a personalului care 
execută misiuni de asigurarea a ordinii publice, cât şi elemente 
legate de posibilitatea conceperii şi desfăşurării de acțiuni 
psihologice. 
E-mail: alurusan@yahoo.com 


Centrul de Psihosociologie reprezintă instituţia de 
specialitate a M.A.I. subordonată aparatului central, coordonată de 
Direcţia Management Resurse Umane, care reglementează, 
îndrumă, coordonează şi controlează activitatea de psihologie 
desfăşurată de către compartimentele de profil ori psihologii de 
unitate din structura ministerului. S-a înființat la 1 septembrie 1971 
ca serviciu independent în cadrul Ministerului Afacerilor Interne, 
având denumirea Centrul de Cercetări Psihofiziologice. La vremea 
respectivă avea în compunere două secţii de Cercetare 
Psihofiziologică, o secţie de Psihodiagnoză şi Selecţie profesională 
precum şi o secţie de Fiziologie, Biochimie, Psihofarmacologie şi 
Ergonomie. Serviciile de specialitate furnizate vizau, aproape în 
exclusivitate, selectionarea personalului pentru structurile de 
informaţii externe, de informații interne, contraspionaj, 
contrainformaţii economice, filaj şi investigaţii, securitate, gardă, 
Ulterior, urmare a restrângerii gamei de servicii, având drept 
criteriu specializarea acestora, acesta a dobândit titulatura de 
Centrul de  Examinări Psihologice, realizând tot selecția 
personalului, dar din perspectivă exclusiv psihologică. După 1989, 
odată cu restructurarea şi reorganizarea sistemului de apărare, 
siguranță națională şi justiţie, o serie de instituții independente 
rezultate precum Serviciul Român de Informatii, Serviciul de 
Protecție şi Pază, Serviciul de Telecomunicaţii Speciale, şi-au 
constituit laboratoare proprii de psihologie, încadrate parțial cu 
personal provenind din Centrul de Examinări Psihologice. În anul 
2000 a avut loc o nouă reorganizare şi extindere a atribuțiilor 

Centrului, acesta fiind abilitat să realizeze atât studii de diagnoză 
organizaţională cât şi asistența psihologică a personalului. În 
prezent Centrul de Psihosociologie al Ministerului Administraţiei şi 
Internelor reprezintă una dintre cele mai mari instituţii de profil din 
România, având în vedere numărul de psihologi, numărul anual de 
activităţi psihologice realizate şi numărul de angajaţi beneficiari ai 
serviciilor psihologice furnizate. 


